
BĖGANTIS ŽMOGUS 


„Minus 100 
Atskaita prasidėjo... 


Moteris prisimerkusi žvelgė į termometrą, nutviekstą balta švie- 
sa. Už lango įkyrioje dulksnoje kilo kitos Ko-Op Sičio viršūnės, pana- 
šios į kalėjimo bokštus. Apačioje, ventiliacijos šachtoje, vėjyje plakėsi 
padžiauti palaikiai skalbiniai. Tarp šiukšlių šmirinėjo žiurkės ir nusipe- 
nėję gatvės katinai. 

Ji dirstelėjo į vyrą. Tas sėdėjo prie stalo ir atkakliai susikaupęs 
stebeilijosi į Fri-Vi ekraną. Šitaip spoksojo jau keletą savaičių. Nepa- 
našu į jį. Jis nekentė šios išmonės, visuomet nekentė. Savaime su- 
prantama, kiekviename Raidos bute buvo savas Fri-Vi - šitoks įsta- 
tymas, bet kolei kas dar nedraudžiama jų išjungti. 2021 metų įstaty- 
mas apie Priverstinę Gerovę nesurinko reikiamos dviejų trečdalių 
daugumos - pritrūko šešių balsų. Paprastai jie niekad nežiūrėdavo 
Fri-Vi. Bet nuo tos dienos, kai susirgo Ketė, jis nuolat stebėjo vikto- 
rinas, dalijančias didelius prizus. Ši permaina ją baugino iki šleikštulio. 

Ketė vis inkštė ir inkštė nuo gripo prikimusiu balsu, o fone be at- 
vangos skardėjo įtampos sklidini šūksniai, pertraukose tarp kėlinių 
pranešinėjantys paskutinius gandus. 

- Kiek? - paklausė Ričardsas. 

- Nelabai daug. 

- Neapgaudinėk manęs. 

- Trisdešimt devyni ir aštuonios. 

Jis abiem kumščiais tvojo į stalą. Plastmasinė lėkštė pašoko į 
orą ir šleptelėjo žemyn. 

- Mes surasime gydytoją. Pasistenk šitaip smarkiai nesijaudinti. 
Paklausyk, - ji ėmė beviltiškai kažin ką lementi, kad nukreiptų vyro 
dėmesį, jis nusigręžė ir vėl įsistebeilijo į Fri-Vi. Pertrauka baigėsi, 
žaidimas tęsėsi. Žinia, tatai nebuvo stambus žaidimas, šiaip vienas iš 
pigių kasdienių jaukų, pavadintas “Auksinių Malūnu". Čionai kviesda- 
vo tiktai sergančius chroniškomis širdies, kepenų ar plaučių ligomis, 
retsykiais didesnio komiško efekto dėlei priimdavo luošį. Už kiekvie- 


ną minutę, kurią įstengdavo išsilaikyti ant malūno (tuo pat metu atsi- 
liepdamas į nepaliaujamą vedančiojo pliurpalų srautą), konkurso da- 
lyvis gaudavo dešimt dolerių. Kas dvi minutes vedantysis užduodavo 
Prizinį Klausimą, kainuojantį penkiasdešimt dolerių, ir vaikinas su šir- 
dies ūžesiu, tą minutę esantis rate, lepteldavo kokią nors nesąmonę iš 
Amerikos istorijos. Jei nuo galvos svaigulio dūstantis konkurso dalyvis 
su pašėliškai spurdančia ir akrobatinius triukus išdarinėjančia širdim 
klausimą pražiopsodavo, iš jo laimikio išskaičiuodavo penkiasdešimt 
dolerių, o ratas imdavo suktis sparčiau. 

- Mums pasiseks, Benai. Būtinai. Pasiseks. Teisybė. Aš... 

- Ką -tu? - Jis atšiauriai dėbtelėjo į žmoną. - Šarlatanas? Ne, 
Šeila, jai reikia tikro gydytojo. Jokių kvartalinių akušerių su purvino- 
mis rankomis ir pagirių tvaiku. Šiuolaikinė įranga. Aš tuo pasirūpinsiu. 

Ričardsas perėjo kambarį, o jo akys nelyginant užhipnotizuotos 
vis gręžėsi į Fri-Vi ekraną, sieną viršum kriauklės pavertusį viena di- 
džiule akimi. Nutraukė nuo pakabos savo pigų kiltinį švarką ir piktai 
užsitempė ant kupros. 

- Ne! Ne, aš... aš tau neleisiu. Tu neisi... 

- O kodėl gi ne? Blogiausiu atveju tu, kaip maitintojo netekusios 
šeimos galva, gausi kelis senuosius „žalius“. Šiaip ar taip, turėsi pa- 
kankamai pinigų, kad įstengtum ją išgydyti. 

Ji niekada nebuvo itin patraukli, o per metus, kuriuos vyras pra- 
leido be darbo, tapo pernelyg liesa, bet dabar atrodė žavinga... didin- 
ga... 

- Ašjų nepnimsiu. Lai toji suknista vyriausybė nešdinasi velniop 
su savo purvinais Judo skatikais. Aš nepriimsiu premijos už savo vy- 
ro mirtį! 

Jis atsigręžė į žmoną, apsiniaukęs ir niūrus, slepiantis savyje ka- 
žin ką, išsyk išskiriantį jį iš kitų, kažin ką neregimą, bet neabejotinai 
nulemtą Sistemos. Savajam laikmečiui jisai buvo dinozauras. Ne itin 
baisus, bet visgi anachronizmas, keliantis nejaukumą. Gal netgi pavo- 
jingas. Dideli debesys telkiasi aplink mažas daleles. Jis mostelėjo 
miegamojo pusėn. 

- Nori, kad ji baigtų gyvenimą bevardžiame skurdeivų kape? 
Tau šitaip labiau patiktų? 

Tatai buvo paskutinis argumentas. Jos veidas susiraukšlėjo ir iš- 
tirpo ašarose. 

- Benai, juk būtent šito jie ir trokšta - tokiems, kaip mes, kaip 
tu... 

- Galimas daiktas, manęs nepriims, - tarstelėjo jis, atverdamas 
duris. - Gal aš nepasižymiu tuo, ko jiems reikia. 

- Jeigu nueisi, jie tave nužudys. O aš čia sėdėsiu ir stebėsiu. No- 
ri, kad visa tai regėčiau, kai ji guli gretimame kambaryje? - Moters 
balsas vos girdėjosi pro ašaras. 

- Noriu, kad ji gyventų. - Ričardsas pabandė uždaryti duris, bet 
žmona pastojo jam kelią. 

- Tuomet prieš išeidamas pabučiuok mane. 

Jis pabučiavo. Koridoriaus gale misis Džener pravėrė duris ir 
kyštelėjo galvą laukan. Iki jų atvilnijo tirštas erzinantis sūdytos mėsos 
ir kopūstų kvapas. Misis Džener puikiai sekėsi - ji pagelbėjo vietos 
komitete, suteikiančiame nuolaidas narkotikams, ir beveik neklysda- 
ma gebėjo nustatyti suklastotų pažymų savininkus. 

- Ar paimsi pinigus? - paklausė Ričardsas. - Nedarysi kvailys- 
čių? 

- Paimsiu, - sukuždėjo Šeila. - Juk žinai, kad paimsiu. 

Jis nevikriai sugniaužė žmoną glėbyje, paskui skubiai nusigręžė ir 
nerangjai nėrė į žemyn vedantį laiptinės šulinį. 

Ji stovėjo tarpduryje, virpėdama nuo begarsės raudos, kol ga- 
liausiai išgirdo, kaip penkiais aukštais žemiau abejingai trinktelėjo du- 
rys, 0 tuomet prijuoste prisidengė veidą. Ir tebegniaužė termometrą, 
kuriuo matavo dukters temperatūrą. 

Misis Džener prisėlino negirdimai ir timptelėjo už prijuostės. 

- Brangute, - sukuždėjo jinai. - Kai tik prasimanysite pinigų, aš 
juodojoje rinkoje sužvejosiu penicilino... visiškai pigiai... puikios koky- 
bės... 

- Nešdinkitės! - suriko Šeila. Misis Džener atšlijo, instinktyviai 
iššiepusi pajuodusius supuvusius dantis. 

- Aš tik stengiuosi padėti, - sumurmėjo jinai ir nutipeno į savo 
kambarį. 

Ketė nė akimirkai nesiliovė aimanavusi - jos dejones tik mažu- 
mėlę slopino plonos plastikinės sienelės. Fri-Vi misis Džener kamba- 
ryje riaumojo ir spygavo. “Auksinio Malūno" konkursantas tik ką ne- 
atsakė į Prizinį Klausimą ir podraug gavo infarktą. Jį išnešė gumi- 
niuose neštuvuose, o publika plojo. 


Krutindama viršutinę lūpą, misis Džener išraitė Šeilos Ričards 
pavardę savo užrašų knygelėje. 

- Mes dar pažiūrėsime, - kalbėjo ji, į nieką nesikreipdama. - Mes 
dar pažiūrėsime, misis Valyvoji Išdiduole. - Misis Džener triukšmin- 
gai užvertė užrašinę ir įsitaisė stebėti kito žaidimo. 


„Minus 099 
Atskaita tęsiasi... 


Kai Ričardsas išėjo į gatvę, smulki dulksna virto liūtimi. Milžiniš- 
kas sieninis termometras už užrašu “Rūkyk ir badykis - skrajosi 
aukštybėj" rodė plius dešimt. (Visų tinkamiausia temperatūra, kad 
susileistum dozę ir pakiltum į n-tąjį laipsnį!) Jų bute galėtų būti šešio- 
lika. O Ketei gripas. 

Suskeldėjusiu krantinės cementu tingiai ir neskubiai risnojo žiur- 
kė. Už kelio ant supuvusių ašių kėpsojo surūdijęs senoviškas 2013 
metų “Hamberio" skeletas. Jis buvo išdraskytas, nuniokotas, bet po- 
licininkai griuvenos neištempė. Dabar jie retai tedrįsdavo lįsti piečiau 
Kanalo. Ko-Op Sitis palaipsniui virto didžiuliu žiurkių draustiniu, ap- 
rėpiančių mašinų stovėjimo aikšteles ir apleistas parduotuves, Gyve- 
namuosius Rajonus ir grįstas vaikų žaidimų aikšteles. Ratuotos gau- 
jos čia įvedė savo įstatymą, o visos tos žinių eilutės apie bebaimę 
kvartalinę Pietinio Miesto policiją tebuvo mėšlo krūva, ne daugiau. 
Gatvės atrodė pamėkliškos ir nebylios. Jei prireikdavo išeiti iš namų, 
žmonės sėsdavo į pneumobusą ar pasiimdavo dujinį balionėlį. 

Jis žingsniavo sparčiai, nesižvalgydamas į šalis, nemąstydamas. 
Ore tvyrojo keisti garai. Pro šalį riaumodami prašvilpė keturi moto- 
ciklai, kažkas švystelėjo asfalto nuolaužą. Ričardsas lengvai išsisuko. 
Pravažiavo du pneumobusai, nutvilkydami jį suspaustu oru, tačiau 
vyriškis nekilstelėjo rankos. Šiai savaitei išduota bedarbystės pašalpa 
- dvidešimt dolerių - jau išleista. Pinigų talonui neliko. Benas įtarė, jog 
valkataujančios gaujos nujaučia, koks jis skurdžius. Turbūt todėl jo 
niekas neužpuolė. 

Aukšti namai, Raidos blokai, vielinės tvoros, tuščios automobilių 
stovėjimo aikštelės su išnarstytomis apleistų mašinų liekanomis, ble- 
vyzgos, kreida išraitytos ant asfalto ir tyžtančios lietuje. Išdaužyti 
langai, žiurkės, šlapi šiukšlių maišai, besivoliojantys ant šaligatvių ir 
grioviuose. Grafiti, nevikriai bėgantys eižėjančiomis pilkomis sieno- 

mis: “OŽY, NESILEISK PARVERČIAMAS, GIRDI. PLEPĖK Į 
FENĄ SUSILEISK Į VENĄ. TAVO SUBINĖ DVOKIA. SUSI- 
KIŠK SAVO BANANĄ. TOMIS STUMDO ŽOLĘ. HITLERIS 
BUVO KIETAS. MERĖ. SIDAS. MUŠK ŽYDUS“. Seni žibintai, 
pastatyti dar septyniasdešimtaisiais, sudaužyti akmenimis ir asfalto 
nuolaužomis. Techninio aptarnavimo tarnybos jų čia niekada nepa- 
keis; naujųjų dolerių kreditas skirtas ne jiems. Technikai dirba Mieste, 
vaikuti. Mieste ramu. Aplink tylu, neskaitant artėjančio ir tolstančio 
pneumobusų švilpesio ir duslaus Ričardso žingsnių aido. Nakčia šis 
kautynių laukas apšviečiamas. Dieną tatai tik dyka pilka tyla, kur nė- 
ra jokio judėjimo - vien katės, žiurkės ir riebios baltos lervos, šliaužio- 
jančios po šiukšles. Tik dvokus šauniųjų 2025 metų puvimo kvapas. 
Fri-Vi kabelis paslėptas giliai po žeme, ir niekas, išskyrus idiotus bei 
revoliucionierius, neįsigeis jo gvieštis. Fri-Vi - tai svajonių penas, gy- 
venimo duona. Heroinas parduodamas po dvylika senųjų baksų už 
paketą, Frisko Pušas - po dvidešimt už tabletę, o Fri-Vi apgaubs tave 
nemokamai. Toli nuo čia, kitoje Kanalo pusėje, svajų mašina dirba 
dvidešimt keturias valandas per parą... tačiau ji dirba už naujuosius 
dolerius, o šių teturi tie, kurie dirba. Dar keturi milijonai, kone visi 
bedarbiai, gyvena Ko-Op Sityje, į pietus nuo Kanalo. 

Ričardsas nuėjo tris mylias, ir atsitiktinės svaigalų krautuvėlės, 
pradžioje kone aklinai grotuotos, rikiavosi vis tankiau. Namai Iks 
(dvidešimt keturi Iškrypimai - Suskaičiuok 24!!), Įkeityklos, Prekybi- 
niai Kraujo Centrai. Motocikluoti perpirkėjai ant kiekvieno kampo, 
grioviai užžerti sniegu; Turtingieji Kvartalai Peša Iki Valiai! 

Dabar jis regėjo dangoraižius, kylančius iki debesų, aukštus ir 
švarius. Pranašiausias iš visų buvo Žaidimų Sistemos Pastatas, šimto 
aukštų, viršutinė jų dalis nyko debesyse ir smoge. Žiūrėdamas į jį, Ri- 
čardsas nuėjo dar mylią. Brangesni kinoteatrai ir žolyčių parduotuvė- 
lės negrotuotais langais (lauke stovėjo samdomi policininkai su savo 
elektriniais vėzdais, kybančiais prie diržų). Ant kiekvieno kampo - 
miesto policininkas. Fontanų Parkas. Įėjimas - 75 centai. Benas per- 
ėjo Kanalą. Artėjant link Žaidimų Pastato, tasai rodėsi vis aukštesnis 
bei neįtikimesnis - su savo beveidėmis kontorinių langų eilėmis, su 
poliruota akmens apdaila. Atėjūną stebintys policininkai buvo pasiren- 
gę stumti jį tolyn ar pritrenkti, jei tasai pamėgintų stabtelti. Čia, Mies- 
te, žmogus su pilkomis maišinėmis kelnėmis, pigiu “ežiuko" kirpimų ir 


patinusiomis akimis tegalėjo atsidurti dėl vienintelės priežasties. Ta 
priežastis buvo Žaidimas. 

Atrankinis egzaminas prasidėjo lygiai vidurdienį. Benui Ričard- 
sui atsistojus eilės gale, jį kone pasiekė Žaidimų Pastato metamas še- 
šėlis. Tačiau patsai pastatas stūksojo už devynių kvartalų ir daugiau 
nei už mylios nuo čia. Priešaky nelyginant begalinė gyvatė vingiavo 
eilė. Veikiai jam už nugaros išsirikiavo kiti. Policininkai juos stebėjo, 
nepaleisdami iš rankų pistoletų ar vėzdų. Jie abejingai ir su panieka 
šypsojosi. 

- Antai tas panašus į pusprotį, a, Frenkai? Man taip atrodo. 

- Tas vaikinas manęs paklausė, kur čia išvietė. Na, vienu žo- 
džiu! 

- Kalės vaikai, o... 

- Nuo jo dvokė, tarsi būtų nesiprausęs jau... 

- Šis reginys - aukščiausios klasės, aš visuomet... 

Jie be tikslo mindžikavo, gūždamiesi po nesiliaujančiu lietumi, kol 
po kurio laiko eilė ėmė slinkti į priekį. 


„Minus 098 
Atskaita tęsiasi... 


Buvo penkta valanda, kai Benas Ričardsas atsidūrė prie pulto ir 
buvo pasiųstas link Devintojo Stalo (raidės O - R). Moteris, sėdinti 
prie griaudėjančio klasifikatoriaus, atrodė išvargusi, griežta ir abejin- 
ga. Ji dirstelėjo į vyriškį ir nieko nepamatė. 

- Kuo vardu, pavardė-vardas-antras vardas. 

- Ričardsas, Bendžaminas Stiuartas. 

Jos pirštai nubėgo klavišais. Spragt-spragt-spragt - prabilo ma- 
šina. 

- Amžius-ūgis-svoris. 

- Dvidešimt aštuoneri, šimtas šešiasdešimt penki, šešiasdešimt 
du. 

Spragt-spragt-spragt. 

- Įregistruotas Intelektualumo Koeficientas pagal Vešlerį, jei ži- 
note, ir registracijos amžius. 

- Šimtas dvidešimt šeši, amžius 14. 

Spragt-spragt-spragt. 

Milžiniškas vestibiulis atrodė tarsi atspindėtų ir atšokančių garsų 

kapavietė. Klausimai ir atsakymai. Žmonės, kuriuos išvesdavo, pa- 
plūdusius ašarom. Žmonės, kuriuos išspirdavo. Kimūs protesto balsai. 
Vienas ar du šūksniai. Klausimai. Visąlaik klausimai. 

- Paskutinė mokymosi vieta? 

- Amatų mokykla. 

- Baigėte? 

- Ne. 

- Kiek klasių baigėte, kokio amžiaus metėte? 

- Dvi klases. Šešiolikos metų. 

- Priežastis? 

- Aš vedžiau. 

Spragt-spragt-spragt. 

- Žmonos pavardė ir amžius, jei tebesat vedę. 

- Šeila Ketrina Ričards, dvidešimt šešeri. 

- Vaikų vardai ir amžius, jei turite. 

- Ketrina Sara Ričards, aštuoniolikos mėnesių. 

Spragt-spragt-spragt. 

- Paskutinis klausimas, misteri. Nemėginkite meluoti: tą išsiaiš- 
kins per fizinės būklės egzaminą ir jus diskvalifikuos. Ar kada nors 
vartojote heroiną arba haliucinogeninį sintetinį amfetaminą, vadinamą 
San Francisko Pušu? 

- Ne. 

Spragt. 

Iššoko plastikinė kortelė, moteris ištiesė ją Ričardsui. 

- Nepameskite jos, bičiuli. Jei pamesite, kitą savaitę teks viską 
pradėti nuo pradžių. 

Dabar ji žvelgė į vyriškį, pastebėdama jo veidą, piktas akis, ištį- 
susį kūną. Ganėtinai patrauklus. Kad ir kaip ten būtų, bent šioks toks 
intelektas. Geri duomenys. Ūmai moteris atsiėmė jo kortelę ir pramu- 
šė dešinį viršutinį kampą, suteikdama keistą perforuotą išvaizdą. 

- Kam to reikia? 

- Nesirūpinkite. Tą jums pasakys vėliau. Galbūt. 

Ji mostelėjo į ilgą koridorių, vedantį link liftų. Dešimtys žmonių, 
tik ką pakilusių nuo stalų, stabčiojo, rodė savo plastikinius pažymėji- 
mus ir ėjo toliau. Ričardso akivaizdoje policininkas sustabdė virpantį 
geltonveidį luošį ir parodė jam į duris. Luošys pravirko, tačiau paklu- 
so nesipriešindamas. 

- Pasaulis žiaurus, bičiuli, - be jokios užuojautos ištarė už stalo 
sėdinti moteris. - Eikite. 
Ričardsas nuėjo. Jam už nugaros vėl prasidėjo litanija. 


„Minus 097 
Atskaita tęsiasi... 


Koridoriaus pradžioje per petį plekštelėjo kieta nuospauduota 
ranka. Kortelę, bičiuli. 

Ričardsas parodė. Policininkas suglebo, jo veidas iš nusivylimo 
įgavo neperžvelgiamą išraišką, nelyginant kino. 

- Ką, patinka svaidyti juos iš čia? - pasiteiravo Benas. - Gyveni- 
mas įgauna prasmę, ar ne? 

- Nori keliauti atgalios, susmirdėli? 

Jam einant pro šalį, policininkas nė nekrustelėjo. Ričardsas stab- 
telėjo pusiaukelėje link liftų ir atsigręžė. 

- Ei, šiukšle! 

Policininkas pagiežingai dėbtelėjo į jį. 

- Ar turi šeimą? Kitą savaitę mano vietoje gali atsidurti tu. 

- Nešdinkis! - niršiai suriaumojo pareigūnas. 

Ričardsas šypsodamasis nuėjo tolyn. Prie liftų stovėjo bemaž 
dvidešimties pretendentų eilė. 

Benas parodė savo kortelę vienam iš budinčių policininkų, ir ta- 
sai įdėmiai pažvelgė į atėjūną. 

- Kietas, sūneli? 

- Ganėtinai kietas, - šypsodamasis atsakė tas. 

Policininkas grąžino jam kortelę. 

- Kietumą jie iš tavęs išpurtys. Pažiūrėsim, kaip gudrausi su sky- 
le galvoj, sūneli. 

- Blykstelčiau protu ne prasčiau už tave - jei prie diržo neturė- 
tum šitos patrankos ir stovėtum nuleistom kelnėm, - vis tebesišypso- 
damas atsiliepė Ričardsas. - Nori pamėginti? 

Akimirką dingojosi, kad policininkas jį puls. 

- Jie tau įkrės proto, - pratarė tas. - Tu dar pašliaužiosi keliais, 
kol jie teiksis tave pribaigti. 

Policininkas iš aukšto kreipėsi į tris naujai prisistačiusius ir parei- 
kalavo kortelių. 

Žmogus, stovintis prieš Ričardsą, atsigręžė. Jo veidas atrodė 
nervingas ir nelaimingas, banguoti plaukai pakirpti pleištu. 

- Paklausyk, vaikine, nenuteikinėk jų prieš save. Jie visi tarpusa- 
vy susiję. 

- Teisybė, - Ričardsas švelniai pažvelgė į pašnekovą. Tasai nu- 
sisuko. | 

Staiga prasivėrė lifto durys. Mygtukų eilę užstojo juodai vilkintis 
policininkas su didžiuliu pilvu. Antrasis tūnojo lifto gilumoje, mažoje 
kulkoms atsparioje būdelėje, panašioje į telefoninę. Sėdėjo ant žemos 
taburetės ir skaitė trimatį pornožumnalą. Jam ant kelių gulėjo trumpa- 
vamzdis automatas. Kulkos po ranka. 

- Žingsnį atgal! - oriai sustūgo riebusis policininkas. - Žingsnį at- 
gal! Žingsnį atgal! 

Naujokai susigrūdo gilumoje, kur nebuvo kuo kvėpuoti. Ričardsą 
iš visų pusių apstojo nusiminę žmonės. Visi pakilo į trečiąjį aukštą. 
Durys atsivėrė. Ričardsas, visa galva aukštesnis už visus, buvusius 
lifte, išvydo didžiulį laukiamąjį su galybe kėdžių, virš kurių puikavosi 
didžiulis Fri-Vi. Kampe stovėjo cigarečių automatas. 

- Išeikite! Išeikite! Rodykite savo korteles! 

Jie išėjo, kišdami savo pažymėjimus abejingos telekameros lin- 
zėms. Gretimai stovėjo trys policininkai. Dėl kažin kokių priežasčių 
dešimt kortelių įjungė sirenas, jų savininkus ištempė iš eilės ir nuvilko 
šalin. 

Ričardsas parodė savo pažymėjimą ir praėjo. Nužingsniavo link 
cigarečių automato, gavo pakelį “Blemso" ir atsisėdo kaip įmanyda- 
mas toliau nuo Fri-Vi. Prisidegė cigaretę, trūktelėjo ir užsikosėjo. Per 
pastaruosius šešetą mėnesių jis nesurūkė nė vienos cigaretės. 


„Minus 096 
Atskaita tęsiasi... 


Raidę “A" kone išsyk pakvietė į fizinės būklės egzaminą, maž- 
daug du tuzinai žmonių atsistojo ir nuėjo link durų greta Fri-Vi. Di- 
džiulis užrašas virš durų skelbė “EIKITE ČIONAT"'. Po užrašu buvo 
nupiešta strėliukė, rodanti į duris. Pretendentai į žaidimą garsėjo savo 
neraštingumu. 

Naują raidę kvietė kas penkiolika minučių. Benas Ričardsas at- 

vyko apie penktą ir paskaičiavo, kad jo eilė ateis be ketvirčio devintą. 
Pasigailėjo, jog nepasiėmė knygos, bet nusprendė, kad bus gerai ir 
taip. Į knygas žiūrėjo įtariai, ypač rankose tų, kurie gyveno į pietus 
nuo Kanalo. Skaityti pormožurnalus saugiau. 

Jis neramiai peržiūrėjo šeštos valandos naujienas (kovos Ekva- 
dore plėtėsi, Indijoje prasidėjo nauji kanibalų sukilimai, “Detroito Tig- 
rai" nugalėjo “Hardingo Žiurkes“ rezultatu 6:2), o kai šeštą trisde- 
šimt prasidėjo pirmas iš vakarinių Žaidimų už didelius pinigus, Benas, 
nerasdamas sau vietos, nužingsniavo prie lango ir pažvelgė laukan. 
Dabar, kai apsisprendė, Žaidimai jam vėl kėlė nuobodį. Tačiau didu- 
ma atvykusių “Lenktynes su Ginklu" stebėjo šiurpdami ir žavėda- 
miesi. 

Galimas daiktas, kitą savaitę jie patys taps Žaidimų dalyviais. Už 
lango diena pamažėle tirpo sutemose. Bildantys antžeminiai traukiniai 
milžiniškų greičiu lėkė per energetinius žiedus trečiojo aukšto lygyje, 
o galingi jų žibintai skrodė pilką prieblandą. Apačioje ant šaligatvių 
būriavosi vyrai bei moterys (žinia, diduma jų technikai arba Sistemos 
tarnautojai), pradedantys savo vakarinę pramogų medžioklę. Prekei- 
vis su licenzija gatvės kampe kabino savo prekes. Praėjo vyriškis, už 
parankių vesdamas dvi lėlytes su sabalų kailiniais; trijulė iš kažin ko 
juokėsi. 

Netikėtai pajuto besiilgis namų, Šeilos ir Ketės, ir pasigailėjo ne- 
galįs joms paskambinti. Nemanė, kad jam leistų. Benas vis dar galėjo 
išeiti iš čia; keli žmonės taip ir padarė. Jie perėjo kambarį, neryžtingai 
šypsodamiesi, ir pasuko link durų su užrašu “Į GATVĘ". Atgalios į 
butą, kur gretimame kambaryje jo dukrelę svilina neištveriamas karš- 
tis? Ne. Neįmanoma. Neįmanoma. 

Jis dar truputį pastovėjo prie lango, paskui atsitraukė ir atsisėdo. 
Prasidėjo naujas žaidimas “Išsikask sau kapą". 

Greta sėdintis vaikinas susirūpinęs trūktelėjo Beną už rankovės. 

- Ar tiesa, kad daugiau nei trisdešimt procentų jie atsijoja vien 
dėl fizinės būklės? 

- Nežinau, - atsakė Ričardsas. 

- Dieve mano, - sudejavo vaikinas. - Man bronchitas. Nebent - 
“Auksinis Malūnas“... 

Ričardsas nežinojo, ką sakyti. Vargšelis alsavo nelyginant sunk- 
vežimiukas, tolumoje besiropščiantis į statų šlaitą. 

- Aš mikčioju, - su tykia neviltim pratarė kaimynas. Ričardsas 
spoksojo į Fri-Vi, tarsi labai susidomėjęs žaidimu. Kaimynas ilgą laiką 
tylėjo. Kai pusę aštuntos programa pasikeitė, Ričardsas išgirdo, kaip 
tasai kreipėsi į kitapus sėdintį vyriškį, teiraudamasis apie fizinį testą. 

Lauke visiškai sutemo. Ričardsas pagalvojo apie lietų - gal jau 
baigėsi?.. Vakaras atrodė labai ilgas. 


„Minus 095 
Atskaita tęsiasi... 


Kai pro duris po raudona strėliuke į egzaminų kambarį įėjo raidė 
“R", buvo jau po pusės dešimtos. Kone visas pirminis jaudulys išsi- 
sklaidė, ir žmonės arba godžiai stebeilijo į Fri-Vi, arba paprasčiausiai 
snaudė. Vaikino su švokščiančiais plaučiais pavardė prasidėjo raide 
“L", jį pakvietė daugiau nei prieš valandą. Ričardsas tingiai mąstė, ar 
tasai susikirto. 

Ilgą, plytelėmis klotą egzaminų salę apšvietė fluorescenciniai 
vamzdeliai. Ji priminė surinkimo konvejerį, o nuobodžiaujantys gydy- 
tojai žymėjo stoteles jo kely. 

“Kodėl nė vienas iš jūsų neapžiūri mano mažylės?“ - karčiai pa- 
galvojo Ričardsas. 

Pretendentai parodė savo korteles dar vienai sienoje įmontuotai 
kamerai ir gavo nurodymą sustoti prie kablių drabužiams. Prie naujo- 
kų prisiartino gydytojas su ilgu baltu chalatu, su segtuvu po pažastim. 

- Nusirenkite, - pratarė jis. - Pakabinkite drabužius ant kablių. 
Įsidėmėkite numerį po kabliu ir pasakykite jį sanitarui salės gale. Dėl 
vertybių nesirūpinkite. Čia jų niekam nereikia. 

Vertybės. Stipriai pasakyta, pagalvojo Ričardsas, segiodamas 
marškinius. Jis turėjo tuščią piniginę su Šeilos ir Ketės fotografijomis, 
batsiuvio kvitą, liudijantį apie prieš pusmetį pakaltus puspadžius, žie- 
delį raktams su vieninteliu durų raktu, nežinia kaip kišenėje atsidūru- 
sią vaikišką kojinaitę ir “Blemso" cigarečių pakelį, gautą iš automato. 

Benas vilkėjo palaikius baltinius, nes Šeila atkakliai neleido vyrui 
vaikščioti be baltinių, bet diduma po kelnėmis nedėvėjo visiškai nieko. 

Veikiai visi jie stovėjo pliki ir bevardžiai, jų peniai tabalavo tarp 
kojų nelyginant pamiršti koviniai vėzdai. Kiekvienas rankoje gniaužė 
kortelę. Kai kurie mindžikavo nuo kojos ant kojos, tarsi grindys būtų 

šaltos, nors iš tiesų jos tokios nebuvo. Salėje tvyrojo lengvas, nekon- 
krečiai nostalgiškas alkoholio kvapas. 

- Stokite į eilę, - instruktavo gydytojas su segtuvu. - Kas kartą 
pateikite savo kortelę. Tiksliai vykdykite nurodymus. 

Eilė pajudėjo. Ričardsas pastebėjo, kad šalia kiekvieno gydytojo 
stovi policininkas. Jis nudelbė akis ir abejingai laukė. 

- Kortelę. 

Benas ištiesė savo kortelę. Pirmasis gydytojas pažymėjo jo nu- 
merį, tuomet tarė: 

- Išsižiokite. 

Ričardsas išsižiojo. Jam spustelėjo liežuvį. Kitas gydytojas žvilg- 
telėjo jam į vyzdžius laibu ryškios šviesos spinduliu, paskui apžiūrėjo 
ausis. 

Kitas priglaudė prie krūtinės šaltą stetoskopo ratuką. 

- Pakosėkite. 

Ričardsas kostelėjo. Tolumoje policininkai vilko iš eilės žmogų. 
Jam reikia pinigų, jie neturi teisės šitaip elgtis, jis kreipsis į savo juris- 
tą. Daktaras stumtelėjo stetoskopą. 

- Pakosėkite. 

Ričardsas kostelėjo. Daktaras jį apgręžė ir pridėjo stetoskopą 
prie nugaros. 

- Giliai įkvėpkite ir sulaikykite kvėpavimą. 

Stetoskopas šliaužė per nugarą. 

- Iškvėpkite. 

Ričardsas iškvėpė. 

- Eikite. 

Kraujo spaudimą matavo išsišiepęs gydytojas su raiščiu ant 
akies. Paskui pretendentą atidžiai apžiūrėjo plikas medikas su makau- 
lę nusėjusiomis didžiulėmis rudomis strazdanomis, primenančiomis 
pelėsių dėmes. Daktaras kyštelėjo šaltą ranką jam tarp kojų. 

- Kosėkite. 

Ričardsas kostelėjo. 

- Eikite toliau. 

Jam pamatavo temperatūrą. Į indelį paėmė skreplių. Jau pusė 
kelio per salę. Du ar trys jau baigė apžiūrą, ir sanitaras su miltingu 
veidu bei triušio dantimis nešė jiems drabužius, sukrautus į vielines 
pintines. Dar pustuzinį išstūmė iš eilės ir nuvedė į laiptinę. 

- Pasilenkite ir praskėskite sėdmenis. 

Ričardsas pasilenkė ir praskėtė. Plastikų apvyniotas pirštas 
niurktelėjo į išangę, pagrabaliojo, pasišalino. 

- Eikit toliau. 

Jis įžengė į kabiną, iš trijų pusių pridengtą užuolaidėlėmis, pana- 
šią į senas balsavimo kabinas, - balsavimo kabinos išnyko, kai prieš 
vienuolika metų įvedė elektroninius rinkimus, - ir nusišlapino į žydrą 
menzūrėlę. Gydytojas paėmė ją ir įdėjo į vielinę dėžę. 

Kitoje stotelėje jis atsidūrė prieš akių gydytojo lentelę. 

- Skaitykite, - paliepė daktaras. 

- E-A, L-D, M, F-S, P, Z-K, L, A, C, D-J, S, G, A... 

- Pakaks. Galite eiti. 

Ričardsas įėjo į kitą balsavimo pseudokabiną ir užsitempė ant 
galvos ausines. Jam liepė spausti baltą mygtuką, kai girdės garsus, ir 
raudoną, kai nieko daugiau negirdės. Garsas buvo labai aukštas ir sil- 
pnas, nelyginant švilptelėjimas šuniui, išskaidytas iki lygio, vos pasie- 
kiamo žmogaus klausai. Ričardsas spaudė mygtukus, ko! jam buvo 
įsakyta liautis. 

Jį pasvėrė. Ištyrinėjo šonkaulius. Jis stovėjo prieš fluoroskopą, 
užsirišęs švininę prijuostę. Gydytojas, žiaumojantis kramtomąją gumą 
ir kažin ką niūniuojantis sau po nosimi, padarė kelias nuotraukas ir 
pasižymėjo jo kortelės numerį. 

Ričardsas įėjo į salę su bemaž trisdešimties žmonių grupe. Salės 
galą pasiekė dvylika. Kai kurie jau buvo apsirengę ir laukė lifto. Vie- 
nas pamėgino užpulti jį atsijojusį gydytoją ir buvo žiauriai sumuštas 
policininkų, iš visų jėgų mosuojančių vėzdais. Vaikinas griuvo it pa- 
kirstas. 


Ričardsas stovėjo priešais žemą stalą ir atsakinėjo į klausimus 
apie persirgtas ligas. Visų labiausiai gydytoją domino kvėpavimo ta- 
kų ligos. Jis skvarbiai žvilgtelėjo į Beną, kai tasai pasakė, kad jo šei- 
moje pasitaikė gripo atvejis. 

- Žmona? 

- Ne. Dukra. 

- Amžius? 

- Pusantrų metukų. 

- Jūs skiepytas? Nemėginkite meluoti! - gydytojas suriko taip, 

tarsi Ričardsas jau būtų mėginęs sumeluoti. - Mes patikrinsime duo- 
menis apie jūsų sveikatą. 

- Skiepytas 2023 metų liepą. Revakcinacija 2023 metų rugsėjį. 
Kvartalinė poliklinika. 

- Eikite. 

Ūmai Ričardsas panoro persilenkti per stalą ir nusukti šunsnukiui 
sprandą. Bet, užuot taip ir padaręs, paprasčiausiai nužingsniavo to- 
liau. 

Paskutinėje stotelėje atšiaurios išvaizdos moteris su klausos 
aparatu ausyje pasiteiravo, ar jis ne homoseksualas. 

- Ne. 

- Teistas? 

- Ne. 

- Ar turite nuolatinių fobijų? Turiu omeny... 

- Ne. 

- Verčiau išklausykite formuluotę, - mažumą atlaidžiai pratarė ji- 
nai. - Aš turiu omeny... 

- Ar mane persekioja žinomos bei nežinomos baimės, tokios, 
kaip akrofobija ir klaustrofobija? Ne. 

Jos lūpos tvirtai susičiaupė, ir akimirką jau rodėsi, kad moteris 
nesusilaikys nuo kandaus komentaro. 

- Vartojate haliucinogenus ar kitokius narkotikus? 

- Ne. 

- Ar kuris nors jūsų giminaitis buvo teistas už nusikaltimus prieš 
vyriausybę arba Sistemą? 

- Ne. 

- Pasirašykite šią ištikimybės priesaiką ir Žaidimų Komisijos lei- 
dimą, misteri... mm... Ričardsai. 

Jis išraitė parašą. 

- Parodykite sanitarui savo kortelę ir pasakykite jam numerį... 

Jis pertraukė moteriškę sakinio viduryje ir pirštu pamojo sanitarui 
su atsikišusiais dantimis. 

- Numeris 26, bičiuli. 

Sanitaras atbogino daiktus. Ričardsas lėtai apsirengė ir nupėdino 
prie lifto. Išeinamoji anga degė, ir buvo nejauku nuo pašalinio kišimosi 
bei truputį slidu nuo tepalo, kuriuo naudojosi gydytojas. 

Kai susirinko visi, lifto durys atsivėrė. Kulkoms atsparus urvas 

šįsyk buvo tuščias. Policininkas - kaulėtas, su didžiulių spuogu palei 
nosį. “Eikite gilumon, - nutęsė jis. - Eikite gilumon". 

Durims veriantis Ričardsas pastebėjo, kaip tolimajame salės ga- 
le kviečia raidę “S"'. Prie naujai atvykusių ėjo gydytojas su segtuvu. 
Paskui durys užsitrenkė, nutraukdamos reginį. 

Jie pakilo į ketvirtą aukštą, ir durys atsilapojo į didžiulį pusiau ap- 
šviestą miegamąjį. Atrodė, jog siaurų, geležinių, drobe aptrauktų lovų 
eilės driekiasi į begalybę. Išlipant iš lifto, juos patikrino du policininkai 
ir išdavė lovų numerius. Ričardsui teko numeris 940. Ant lovos gulė- 
jo viena ruda antklodė ir plona pagalvė. Benas išsitiesė lovoje ir nu- 
simetė batus. Jo kojos tabalavo viršum gulto krašto, bet čia jau nieko 
nepadarysi. Jis susidėjo rankas po galva ir įsistebeilijo į lubas. 


„Minus 094 
Atskaita tęsiasi... 


Kitą rytą lygiai šeštą valandą jį pažadino labai garsus sirenos 
kauksmas. Akimirkai Benas neteko orientacijos, nelyginant atsidūręs 
rūke, visiškai nesusigaudydamas, kuriems galams Šeila nupirko ža- 
dintuvą. Paskui viską prisiminė ir atsisėdo. 

Grupėmis po penkiasdešimt žmonių juos nuvedė į didžiulį pramo- 
ninį vonios kambarį, kur naujokai parodė savo korteles policininkų 
saugomai kamerai. Ričardsas įėjo į žydromis plytelėmis išklotą kabi- 
ną su veidrodžiu, praustuvu, dušu, unitazu. Ant lentynos virš praustu- 
vo rikiavosi celofanu aptrauktų dantų šepetėlių eilė, gulėjo elektrinis 
skustuvas, muilo gabalėlis ir pusiau išnaudota dantų pastos tūtelė. 
Užrašas veidrodžio kampe skelbė: “GERBK NUOSAVYBĘ!* Že- 
mėliau kažkas išbraižė: “O AŠ GERBIU TIKTAI SAVO B..!" 

Ričardsas nusimaudė po dušu, nusišluostė rankšluosčiu (paėmė 
viršutinį iš krūvelės, gulinčios ant unitazo), nusiskuto ir išsivalė dantis. 

Juos nuvedė į kavinę, kur visi vėl parodė savo pažymėjimus. Ri- 
čardsas pasiėmė padėklą ir stumtelėjo jį judančia nerūdijančio plieno 
juosta žemyn. Gavo pakelį kukurūzinių dribsnių, slidžią kažkokio ke- 
pinio lėkštę, kiaušinienės gabalą - šaltą ir kietą nelyginant marmuro 
plokštė, skrudintos duonos, pusę pintos pieno, puodelį drumstos kavos 
(be grietinėlės), cukraus pakuotę, druskos pakuotę ir gniutulėlį dirb- 
tinio sviesto, pamesto ant riebaluoto popieriaus kvadratėlio. 

Benas prarijo visą maistą, kaip ir visi likusieji. Jam tatai buvo pir- 
mas normalus valgis po Dievaižin kiek laiko - ne toks, kaip taukuoti 
picos dryžiai ar vyriausybės išduodamos maistinės piliulės. Ir visgi 
valgis atrodė keistai belytis, tarsi virtuvėje kažin koks virėjas-vampy- 
ras būtų iščiulpęs iš jo visą skonį ir palikęs vien sotumo savybes. 


Ką jos valgė šį rytą? Piliules iš vandens dumblių. Dirbtinį pieną, 
skirtą kūdikiams. Ūmai Ričardsą persmelkė neviltis. Dievulėliau, ka- 
da gi jis pamatys pinigus? Šiandien? Rytoj? Kitą savaitę? O gal tai 
tik triukas, ryškus jaukas. Gal ir nebuvo jokios vaivorykštės, jau ne- 
kalbant apie aukso puodą. Jis sėdėjo, stebeilydamas į tuščią lėkštę, 
kol sukaukė septintos valandos sirena, ir pretendentus nuvedė į liftą. 


„Minus 093 
Atskaita tęsiasi... 


Penktajame aukšte jų penkiasdešimties žmonių grupę, nelygi- 
nant galvijų bandą, suvarė į didelį kambarį be baldų, su prorėžomis 
sienose, tarsi laiškams. Jie vėl parodė savo korteles, ir lifto durys 
švilpdamos užsitrenkė už nugaros. 

Į kambarį įžengė nusikamavęs vyriškis su retėjančiais plaukais ir 
Žaidimų emblema (žmogaus galvos siluetas fakelo fone) chalato at- 
varte. 

- Prašau nusirengti ir išimti iš drabužių visas vertybes, - pratarė 
jis. - Meskite savo rūbus į krosnies prorėžas. Jums bus išduoti Žaidi- 
mų drabužiai. - Jis reikšmingai nusišypsojo. - Nepriklausomai nuo jū- 
sų žaidimo rezultatų, drabužius galėsite pasilikti sau. 

Kažkas suniurzgė, tačiau visi pakluso. 

- Prašau pasiskubinti, - tarė išvargėlis. Jis dukart suplojo delnais, 
tarsi pirmos klasės mokytojas, leidžiantis suprasti, jog pramogų laikas 
baigėsi. - Mūsų dar daug kas laukia priešaky. 

- Jūs taip pat dalyvaujate konkurse? - pasiteiravo Ričardsas. 

Išvargėlis apdovanojo jį nuostabos sklidinu žvilgsniu. Už nugaros 
kažkas prunkštelėjo iš juoko. 

- Nesvarbu, - taip taręs, Ričardsas išlipo iš kelnių. 

Jis išsitraukė iš kišenių savo bevertes vertybes ir sumetė į prorė- 

žą marškinius, kelnes bei baltinius. Kažkur tolumoje tvykstelėjo trum- 
pas alkanas ugnies pliūpsnis. 

Kitame patalpos gale atsivėrė durys (kitame gale visuomet žioji 
durys; jie buvo nelyginant žiurkės milžiniškame aukštyn kylančiame 
labirinte. Amerikietiškame labirinte, pagalvojo Ričardsas), ir žmonės 
įstūmė dideles pintines su ratukais, pažymėtas dydžiais S, M, L bei 
XL. Ričardsas išsirinko XL - kad tiktų ūgis, ir tikėjosi, jog kombine- 
zonas maišu pakibs ant jo sulysusio kūno, tačiau tas buvo kaip tik. 
Audinys minkštas, apgulantis, beveik kaip šilkas, tačiau tankesnis už 
šilką. Priešaky kombinezonai susegami užtrauktuku. Visi mėlyni, vi- 
siems dešinėje krūtinės pusėje prisiūta Žaidimų emblema. Kai grupė 
apsirengė, Benui Ričardsui pasidingojo, kad jis prarado savo veidą. 

- Prašyčiau čionai, - pratarė išvargėlis ir nusivedė juos į kitą lau- 
kiamąją salę. Neišvengiamas Fri-Vi ekranas akinamai švytėjo ir kle- 
gėjo. - Jus kvies grupelėmis po dešimt. 

Duris greta Fri-Vi dabino užrašas “ČIONAT", papildytas strėliu- 
ke. 

Jie susėdo. Po kurio laiko Ričardsas atsistojo, priėjo prie lango ir 
pažvelgė laukan. Dabar jie atsidūrė dar aukščiau, tačiau lietus lijo 
kaip lijęs. Gatvės buvo glotnios, juodos ir šlapios. Jis pamėgino įsivaiz- 
duoti, ką dabar veikia Šeila. 


„Minus 092 
Atskaita tęsiasi... 


Po dešimtos penkiolika Ričardsas įėjo pro duris - šįkart su de- 
šimties žmonių grupele. Jie įėjo vorele. Aparatai peršvietė korteles. 
Patalpoje stovėjo dešimt tripusių kabinų, tačiau šios atrodė kur kas 
įspūdingiau. Sienos pagamintos iš garsui nelaidžių kamštinių skydų su 
išgręžtomis angomis. Sviesa viršum galvos švelni ir išblaškyta. Iš pa- 
slėptų garsiakalbių liejosi muzika. Ant grindų dryksojo pliušinis kili- 
mas: Ričardso kojos čiuopė neįprastą paviršių, kuris nebuvo cemen- 
tas. 

Palydovas kažin ką jam pasakė. Benas sumirksėjo. 

- Ką? 

- Kabina Nr.6, - nepatenkintas pakartojo tas. 

- A-a. 

Jis įėjo į kabiną Nr.6. Viduje stovėjo stalas, šone kabėjo didelis 

sieninis laikrodis. Ant stalo gulėjo nusmailintas IBM pieštukas ir krū- 
velė neliniuoto popieriaus lapų. Pigi medžiaga, mintyse pažymėjo Ri- 
čardsas. 

Greta stovėjo akinanti kompiuterinės eros žynė - aukšta, panaši 
į Junoną, blondinė su žvilgančiais trumpučiais šortais, išryškinančiais 
deltos pavidalo gaktos iškilumą. Pro retą marškinėlių šilką įžūliai 
stirksojo rausvi speneliai. 

- Prašau sėstis, - pratarė ji. - Aš esu Rinda Vord, jūsų egzami- 
natorė. 

Ji ištiėsė ranką. Persigandęs Ričardsas spustelėjo minkštą del- 
ną. ! 

- Bendžaminas Ričardsas. 

- Ar galiu vadinti jus Benu? 

Šypsena buvo gundanti, tačiau abejinga. Jis pajuto būtent tokį 
geismo antplūdį, kokį ir turėjo pajusti, atsidūręs greta šitos puikiai su- 
dėtos patelės su gerai nupenėtu ir parodai išstatytu kūnu. Tatai jį su- 
erzino. Benui dingtelėjo mintis, kad toji moteris gaudo kaifą, maivy- 
damasi prieš kirminus, skirtus visa permalančiai mėsmalei. 

- Žinoma, - atsakė jis. - Simpatiški papukai. 

- Dėkui, - šaltakraujiškai atrėmė Rinda Vord. Dabar Ričardsui 
teko žiūrėti į moterį iš apačios į viršų, kai tuo tarpu jinai žvelgė iš vir- 
šaus žemyn, ir ši aplinkybė visam kam suteikė dar didesnį nejauku- 
mą. - Šiandieninis išmėginimas - lygiai tas pat protiniams jūsų gebė- 
jimams, kaip vakarykštis - jūsų kūnui. Testas bus ganėtinai ilgas, pie- 
tus gausite trečią - su sąlyga, jog išlaikysite. - Šypsena pasirodė ir 
pranyko. 

- Pirmas skyrius - žodinis. Kai paduosiu jums brošiūrą su testu, 
turėsite lygiai valandą. Egzamino metu galite klausinėti, ir aš atsakysiu 
į jūsų klausimus, jeigu tatai bus leistina. Nepateiksiu jums atsakymų 
į testo užduotis. Ar mane supratote? 

- Taip. 

Moteris ištiesė Benui knygelę. Ant viršelio buvo pavaizduota di- 
delė raudona ranka atverstu delnu. Didžiulės raudonos raidės po ja 
skelbė: 

“STOP!* 

Dar žemiau buvo parašyta: “Neverskite puslapio, kol negausite 
nurodymo“. 

- Painoka, - pastebėjo Ričardsas. 

- Atleiskite? - Tobulai išpešioti antakiai pakilo viena padala 
aukščiau. 

- Nieko. 

- Atvertęs knygelę, rasite lapelį su klausimais, - pamokomai kal- 
bėjo jinai. - Atžymas prašau daryti aiškiai ir ryškiai. Jei nuspręsite pa- 
keisti atsakymą, ankstesnįjį ištrinkite visiškai. Jei atsakymo nežinote, 
nespėliokite. Supratote? 

- Taip. 

- Tuomet prašyčiau atversti pirmąjį puslapį ir pradėti. Kai pasa- 
kysiu “stop", padėkite pieštuką. Galite pradėti. 

Jisai nepradėjo. Lėtai, iššaukiamai apžiūrinėjo jos kūną. 

Po minutėlės egzaminatorė paraudo. “Jūsų valanda bėga, Benai. 
Verčiau jau..." 

- Kodėl, - paklausė jis, - visi mano, jog, turėdami reikalų su gy- 
venančiais į pietus nuo Kanalo, jie turi reikalų su beviltiškais proto at- 
silikėliais? 

Ji visiškai sutriko. 

- Aš... Aš niekuomet... 

- Ne, jūs niekuomet. - Ričardsas nusišypsojo ir paėmė pieštuką. 
- Dieve mano, na, ir kvaili gi jūs. 

Jis palinko prie testo, o tuo tarpu moteris vis bandė rasti atsaky- 
mą ar bent pretendento išpuolio priežastį - matyt, ji išties nesuprato. 

Pirmajame skyriuje Benas privalėjo išrinkti teisingą atsakymo 
variantą ir apibraukti reikiamą raidę. 


Viena pavasario neparneša. 
a. mintis 

b. alaus taurė 

c. kregždutė 

d. kova 


e. nė vienas iš išvardintų žodžių. 


Savo lapelį jisai užpildė greit, retai stabteldamas pamąstyti ar 
dukart perskaityti klausimą. Užduotį įterpti praleistus žodžius pakeitė 
klausimai, tikrinantys žodžių atsargą, o paskui - žodžiai-kontrastai. Kai 
Ričardsas baigė, iki jam skirtos valandos galo dar liko penkiolika 
minučių. Egzaminatorė privertė jį palūkėti - oficialiai ji negalėjo priimti 

darbo, kol nesibaigė skirta valanda, - tad Benas atsilošė kėdėje ir be 
žodžiųrijo akimis jos beveik nuogą kūną. Tyla darėsi slogi, gniuždanti, 
metanti iššūkį. Ričardsas regėjo, kad moteriai norisi ką nors užsimesti, 
irtatai suteikė jam pasitenkinimą. 

Atėjus laikui, egzaminatorė pateikė kitą užduotį. Pirmame pusla- 
pyje buvo pavaizduotas benzininis karbiuratorius. Po juo parašyta: 


Jūs įdėsite šitai į 

a. žoliapjovė 

b. Fri-Vi 

c. elektrohamakas 

d. automobilis 

e. nė vienas iš išvardintų žodžių 


Trečioji užduotis tikrino matematines žinias. Benas ne taip gerai 
sutarė su skaičiais ir mažumą suprakaitavo išvydęs, jog laikas nenu- 
maldomai bėga. Į pabaigą egzaminas virto jau kone žūtbūtinėmis 
lenktynėmis. Jis nesugebėjo įveikti paskutinio klausimo. Atsiimdama 
testą ir lapelį su atsakymais, Rinda Vord kiek per plačiai nusišypsojo. 

- Šįkart taip greit nepavyko, Benai. 

- Tačiau visi atsakymai bus teisingi, - išsišiepęs atsakė jis. Pas- 
kui palinko į priekį ir lengvai plekštelėjo jai per užpakalį. - Išsimaudyk 
po dušu, vaikuti. Tu gerai padirbėjai. 

Moteris paraudo nuo įtūžio. 

- Galėčiau jus diskvalifikuoti. 

- Nesąmonė. Tave paprasčiausiai atleistų, štai ir viskas. 

- Nešdinkitės. Nešdinkitės į savo eilę. - Ji buvo kone ties isterijos 
riba. 

Ričardsas pajuto kažką panašaus į užuojautą ir užgniaužė ją. 

- Linkiu tau maloniai praleisti šiandienos vakarą, - tarė jis. - Nu- 
eik į restoraną ir suvalgyk vakarienę iš šešių patiekalų - drauge su 
tuo, su kuriuo miegi šią savaitę, ir prisimink mano kūdikį, mirštantį 
nuo gripo dvokiančiame Raidos trijų kambarių bute. 

Jis paliko ją pablyškusią, žvelgiančią įkandin. 

Ričardso grupė sumažėjo iki šešių asmenų, ir jie drauge perėjo į 
kitą kambarį. Buvo pusė antros. 

„Minus 091 
Atskaita tęsiasi... 


Gydytojas, sėdintis kitapus stalo mažoje kabinoje, nešiojo akinius 
su mažutėlaitėmis storomis linzėmis. Jis šypsojosi ta šlykščia paten- 
kinta šypsenėle, kuri Ričardsui priminė vaikystėje pažinotą pusprotį. 
Tas vaikinas mėgdavo kiūtoti po mokyklos suolu, žvilgčioti po sijonais 
ir mušti savo šunį. Ričardsas sukikeno. 

- Kažkas malonaus? - paklausė daktaras, išsirinkdamas paveiks- 
lėlį su rašalo dėme. Šlykšti šypsena išplito dar labiau. 

- Taip. Jūs man priminėte seną pažįstamą. 

- Tiesa? Ir ką tokį? 

- Nesvarbu. 

- Puiku. Ką jūs čia matote? 

Ričardsas pasižiūrėjo. Ant dešinės jo rankos buvo pritvirtintas 
spaudimo matavimo antrankis. Ant galvos išdėstė aibes elektrodų, o 
laidai nuo galvos bei rankų driekėsi link kompiuterio korpuso, stūk- 
sančio greta gydytojo. Kompiuterio ekranu vilnijo banguotos linijos. 

- Dvi negrės. Bučiuojasi. 

Daktaras ištraukė kitą paveikslėlį. 

- O čia? 

- Sportinis automobilis. Berods, “Jaguaras". 

- Jums patinka dujiniai automobiliai? 

Ričardsas gūžtelėjo pečiais. 

- Vaikystėje turėjau modelių kolekciją. 

Gydytojas kažką pasižymėjo ir parodė kitą paveikslėlį. 

- Ligonė. Guli ant šono. Šešėlis ant jos veido primena kalėjimo 
grotas. 

- O štai šis paskutinis? 

Ričardsas prapliupo juoku. 

- Primena šūdo krūvą. 

Jisai įsivaizdavo gydytoją, apsitaisiusį baltu chalatu, šliaužiojantį 
po suolais bei dirsčiojantį merginoms po sijonais, ir nusijuokė vėl. Gy- 
dytojas sėdėjo, šypsodamasis savo šlykščia šypsena, ir dėl to regėji- 
mas atrodė dar realesnis bei juokingesnis. Galiausiai Ričardso juokas 
nutrūko. Jis dar kelis kartus prunkštelėjo, kartelį žagtelėjo ir nutilo. 


25 


- Manau, jūs pasidalinsite su manimi... 

- Ne, - nukirto Benas. - Nepasidalinsiu. 

- Tokiu atveju mes tęsime. Žodinės asociacijos. 

Jis teikėsi paaiškinti, kas ir kaip. Ričardsas manė, jog žodžius 
gebės parinkti puikiai, tatai jį išgelbės. 

- Pasirengęs? 

- Taip. 

Gydytojas iš vidinės kišenės išsitraukė sekundmatį, spustelėjo 
savo šratinuko galą ir ėmėsi studijuoti priešais gulintį sąrašą. 

- Daktaras. 

- Nigeris, - atsiliepė Ričardsas. 

- Penis. 

- Organas. 

- Raudonas. 

- Juodas. 

- Sidabrinis. 

- Durklas. 

- Šautuvas. 

- Žmogžudystė. 

- Išlošti. 

- Pinigai. 

- Seksas. 

- Testas. 

- Smogti. 

- Užsimojus. 

Sąrašas tęsėsi; jie išmėgino per penkiasdešimt žodžių, kol daktaras 
galiausiai sustabdė sekundmatį ir numetė šratinuką. 

- Gerai, - jis sudėjo rankas ir rimtai pažvelgė į Ričardsą. 

- Turiu paskutinį klausimą, Benai. Nepasakyčiau, kad gebu at- 
skirti melą, bet mašina, laikanti jus ant kabliuko, parodys viena arba 
kita. Ar į kvalifikacinį statusą Žaidime jūs nusprendėte pretenduoti iš 
savižudiškų paskatų? 

- Ne. 

- Kokios gi jūsų priežastys? 

- Mano mažoji dukrelė sunkiai serga. Jai reikia gydytojo. Vaistų. 
Patalpos ligoninėje. 

Šratinukas nubėgo popieriaus lapu. 

- Kas nors dar? 

Ričardsas jau ketino pasakyti “ne? (tai ne jų reikalas), bet ūmai 
nusprendė iškloti viską. Gal todėl, jog gydytojas buvo panašus į be- 
veik pamirštą purviną jo jaunystės vaikinuką. Gal dėl to, jog kartą rei- 
kėjo tą ištarti, kad priverstum vidinę graužatį susilydyti ir įgauti kon- 
krečią formą - taip nutinka, kai žmogus prisiverčia nesusiformavusias 
emocijas išreikšti žodžiais. 

- Aš jau daugelį metų be darbo. Noriu vėl dirbti, tegul netgi mul- 
kiu nešvariame žaidime. Noriu dirbti ir išlaikyti savo šeimą. Aš turiu 
išdidumo. Ar jūs turite išdidumo, daktare? 

- Taip nutinka prieš nuosmukį, - atsiliepė gydytojas. Jis spragte- 
lėjo šratinuką ir padėjo jį į šalį. - Jeigu nebeturite ko pridurti, misteri 
Ričardsai... - Jisai atsistojo. Tatai, o taip pat oficialus kreipinys (vėl 
pavarde - nebe vardu), leido suprasti, jog interviu baigtas, ir jau nebe- 
svarbu, ar Ričardsas nori ką nors pridurti, ar ne. 

- Ne. 

- Durys salės gale, dešinėje. Linkiu sėkmės. 

- Nesirūpinkite, - atsakė Ričardsas. 


„Minus 090 
Atskaita tęsiasi... 


Grupė, kuriai priklausė Ričardsas, sumažėjo iki keturių žmonių. 
Naujoji laukimo salė buvo kur kas menkesnė, o bendras žmonių skai- 
čius taip pat sumažėjo maždaug šešiasdešimčia procentų. Atsijoti 
paskutiniųjų abėcėlės raidžių likučiai pasirodė pusę penktos. Ketvirtą 
sanitaras atnešė padėklą su beskoniais sumuštiniais. Ričardsas pasi- 
ėmė du ir prisėdo, kramsnodamas bei viena ausimi klausydamas vai- 
kino, pavarde Retenmundas, kuris jį ir dar kelis kaimynus vaišino, re- 
gis, neišsenkančia riebių anekdotų atsarga. 

Kai susirinko visa grupė, juos nuvedė prie lifto ir užkėlė į šeštą 
aukštą. Šį kartą naujokų būstu tapo didelis bendras kambarys su ben- 
dru tualetu ir neišvengiamu cechu-miegamuoju su gultų eilėmis. 

Jiems pranešė, jog septintą valandą kavinėje bus patiekta vaka- 
rienė. 

Kelias minutes Ričardsas sėdėjo ramiai, paskui pakilo ir priėjo 
prie policininko - tas stovėjo prie durų, per kurias jie įėjo. 

- Ar čia yra telefonas, bičiuli? 

Jis nesitikėjo, kad jiems bus leista paskambinti, tačiau policinin- 
kas bedė pirštu koridoriaus pusėn. 

Ričardsas stumtelėjo duris ir pažvelgė pro plyšį. Išties, antai jis. 
Telefonas-automatas. Jis vėl dirstelėjo į policininką. 

- Paklausyk, jei paskolintum man penkiasdešimt centų telefonui, 
aš... 

- Atsiknisk, baidykle. 

Ričardsas sutramdė įniršį. 

- Noriu paskambinti žmonai. Mūsų kūdikis serga. Įsivaizduok 
save mano vietoje, vardan Kristaus. 

Policininkas nusikvatojo: trumpas, lojantis, grubus garsas. 

- Visi jūs vienodi. Kasdien vis nauji melagiai. 

- Šunsnukis, - tarstelėjo Ričardsas, ir kažin kas jo akyse bei pe- 
čių gūžtelėjime privertė policininką nugręžti žvilgsnį į sieną. 

- Nesi vedęs? Tu ką, niekad nepatyrei nesėkmės, negyvenai to- 
kiame skurde, kad tektų skolintis, niekad nesimurdei mėšle? 

Ūmai policininkas kyštelėjo ranką į striukės kišenę ir ištraukė 
saują plastmasinių monetų. Švystelėjo Ričardsui du naujus ketvirtu- 
kus, susigrūdo likusius pinigus į kišenę ir stvėrė Beną už atvartų. 

- Jei atsiųsi čionai dar ką nors, kad sugraudintų Čarlį Greidį, aš 
iš tavęs, susmirdęs kalės vaike, išsunksiu smegenis. 

- Dėkui, - šaltakraujiškai atsakė Ričardsas. - Kad paskolinai. 

Čarlis Greidis nusijuokė ir paleido jį. Ričardsas išėjo į koridorių, 
nukėlė telefono ragelį ir įmetė pinigus į angą. Tie skambtelėjo tuštu- 
moje - o, Dieve, viskas veltui, - bet štai pasigirdo signalas. Benas lė- 
tai surinko koridorinio šeštojo aukšto telefono numerį - vildamasis, jog 
ta kalė Džener lindi koridoriaus gale ir neatsilieps pirma. Pažinusi jo 
balsą, ji lėtai ištrėkš: “Jūs ne čia pataikėte", - ir pinigai bus prarasti. 

Telefonas nuskambėjo šešis kartus, paskui nepažįstamas balsas 
atsiliepė: “Alio? 

- Norėčiau pasikalbėti su Šeila Ričards iš buto 5C. 

- Man rodos, ji išėjusi, - pratarė balsas. Jis skambėjo įžeidžiai. - 
Ji, matote, šlifuoja šaligatvius. Jų kūdikis serga, o jos vyras veltėdis. 

- Pabelskite į duris, - paprašė Benas - jam atrodė, jog burna skli- 
dina vatos. 

- Palūkėkite. 

Nepažįstamo balso savininkas paleido ragelį, ir tas bilstelėjo į 
sieną. Toli, vos girdimai, tarsi sapne, pasigirdo beldimas į duris ir ne- 
pažįstamo balso šūksniai: “Telefonas! Prie telefono, misis Ričards!" 

Po pusės minutės nepažįstamas balsas vėl prabilo į ragelį. 

- Jos nėra. Girdėjau, kaip rėkia vaikas, o jos nėra. Sakau gi, ji 
visuomet pasirengusi, vos tik pūsteli palankus vėjas. - Balsas sukrize- 
no. 

Ričardsas įsivaizdavo, kaip teleportuojasi telefono laidu, išlenda 
kitame gale tarytum džinas iš butelio ir tol smaugia nepažįstamą bal- 
so savininką, kol tam išsprogsta akys ir nusirita grindimis. 

- Brūkštelkit raštelį, - paprašė jis. - Jei reikia, parašykit ant sie- 
nos. 

- Neturiu pieštuko. Dedu ragelį. Kol kas. 

- Palaukite! - Ričardso balse suskambo panika. 

- Aš... minutėlę. - Balsas nenoriai tęsė. - Ji kopia laiptais. 

Ričardsas suprakaitavęs, kone be sąmonės atsišliejo į sieną. Po 
minutėlės jo ausyse suskambo Šeilos balsas - klausiantis, pavargęs, 
truputį išsigandęs: 

- Alio? | 

- Šeila. - Jis užsimerkė, nugara jausdamas sienos paspirtį. 

- Benai. Benai, čia tu? Tau nieko nenutiko? 

- Nieko. Viskas gerai. Ketė. Kaip ji... 

- Taip pat. Temperatūra nebe tokia aukšta, tačiau kosulys toksai 
kimus... Benai, man rodosi, jai plaučiuose skrepliai. O jeigu mūsų 
mergytei plaučių uždegimas?.. 

- Viskas bus gerai. Viskas bus gerai. 

- Aš... - Ji ilgokai tylėjo. - Nepernešu, kai reikia palikti ją vieną, 
tačiau aš privalėjau. Benai, šįryt turėjau du. Atleisk man. Parduotu- 
vėje nupirkau jai vaistų. Gerų vaistų. - Jos balsas įgavo keisto bibliji- 
nio melodingumo. 

- Viskas tas šūdas, - pratarė jis. - Paklausyk: nebedaryk to dau- 
giau, Šeila. Prašau. Manau, mane priėmė. Jie negali svaidyti mūsų ir 
toliau, nes pas juos pernelyg daug programų. Jiems reikia patrankų 
mėsos. Manau, jie duos mums avansą. Misis Apšo... 

- Su gedulo drabužiais ji atrodė siaubingai, - bespalviu balsu per- 
traukė jį Šeila. 

- Nesijaudink dėl to. Pasilik su Kete, Šeila. Daugiau nebereikia 
tų išmonių. 

- Gerai. Aš daugiau nebeišeisiu. 

Tačiau Ričardsas nepatikėjo jos balsu. 

- Duodi žodį, Šeila? 

- Aš myliu tave, Benai. 

- Ir aš tave myliu. 

- Trys minutės baigėsi, - pasigirdo telefonistės balsas. - Jei norite 
tęsti, įmeskite į automatą vieną naujo pavyzdžio ketvirtuką arba tris 
senas monetas po 25 centus. 

- Lukterkit sekundėlę! - sukliko Ričardsas. - Nenutrauk pokal- 
bio, kale. Tu... 

Tuščias nutraukto ryšio dūzgimas. Jis sviedė ragelį. Tas nu- 
skriejo sidabrinio laido ilgį, šoktelėjo, atsitrenkęs į sieną, ir ėmė lėtai 
sūpuotis į šalis, tarsi mokslui nežinoma gyvatė, kuri kartą įkerta ir 
miršta. 

Kažkas privalo sumokėti. 

Kažkas privalo. 


„Minus 089 
Atskaita tęsiasi... 


Juos apgyvendino šeštajame aukšte - iki kitos dienos dešimtos 
ryto, ir Ričardsas vos nepaklaiko nuo įniršio, nerimo ir bejėgiškumo, 
kai jaunas ir mažumą nevalyvas vaikinas, užsitempęs uniformą su 
Žaidimų emblema, pakvietė pretendentus užeiti į liftą. Jų beliko apie 
tris šimtus: išvakarėse be triukšmo ir be skausmo vėl pašalino dau- 
giau nei šešiasdešimt naujokų. Vienas iš pašalintųjų buvo tas pats 
šaunuolis su neišsemiama riebių anekdotų atsarga. 

Suskirstę grupėmis po penkiasdešimt žmonių, juos atvedė į nedi- 
delę auditoriją septintajame aukšte. Auditorija buvo prašmatni, ap- 
mušta raudonu pliušu. Į kėdžių ranktūrius, pagamintus iš tikro medžio, 
buvo įmontuotos peleninės, ir Ričardsas išsitraukė savo sumaigytą 
“Blemso" pakelį. Pelenus jis kratė ant grindų. 

Priešais plytėjo nedidelė scena, jos centre - pakyla. Ant pasta- 
rosios stovėjo ąsotis su vandeniu. 

Maždaug penkiolika po dešimtos nevalyvasis vaikinas prisiartino 
prie pakylos ir pranešė: 

- Noriu pristatyti jums Arturą M. Bernsą, Žaidimų Direktoriaus 
Pavaduotoją. 

- Valio, - gaižiu balsu pratarė kažin kas Ričardsui už nugaros. 

Link pakylos atžingsniavo drūtas vyriškis su žilais plaukais ap- 
juosta plike, stabtelėjo ir kilstelėjo galvą - tarsi dėl to, kad išklausytų 
tiktai jam vienam girdimą aplodismentų audrą. Paskui nusišiepė jiems 
plačia spindinčia šypsena, išsyk pavirsdamas pilvotu senstelėjusiu 
Kupidonu, kažin kodėl apsivilkusiu dalykinį kostiumą. 

- Sveikinu jus, - prabilo jis. - Jūs pasiekėte tikslą. 

Pasigirdo gilus atodūsis, paskui juokas, tapšnojimas per nugarą. 
Nemažai susirinkusiųjų užsirūkė. 

- Valio, - pakartojo gaižusis balsas. 

- Netrukus jums išdalins paskyrimus į programas ir nurodys 
kambarius aštuntajame aukšte. Netolimoje ateityje vykdantysis jūsų 
programos direktorius tiksliai paaiškins, ką turėsite daryti. Bet prieš 
tai norėčiau dar sykį visus pasveikinti ir pasakyti, kad jūs esate nar- 
sūs ir gabūs žmonės, nepageidaujantys taikytis su bendra lemtim ir 
nepraleidžiantys pasitaikiusios progos pasirodyti tikrais vyrais bei, drį- 
siu pridurti asmeniškai nuo savęs, tikrais mūsų laikų didvyriais... 

- Šuns šūdas, - pakomentavo gaižusis balsas. 

- Dar daugiau, linkėdamas sėkmės nežemiškuose greičiuose, aš 
kalbu visos Sistemos vardu. - Arturas M. Bernsas gašliai sukikeno ir 
patrynė rankas. - Na-a, žinau, kad nekantriai laukiate savo paskyri- 
mų, todėl nebekankinsiu jūsų savo plepalais. 

Atsilapojo šoninės durys, ir į auditoriją įėjo tuzinas Žaidimų tar- 
nautojų su raudonomis uniformomis. Jie ėmė rėkalioti vardus ir dalin- 
ti baltus vokus, kurie vėliau nusėjo grindis nelyginant konfeti. Plasti- 
kinės kortelės su paskyrimais buvo perskaitytos ir apsvarstytos su 
naujais pažįstamais. Girdėjosi slogios aimanos, džiaugsmo šūksniai, 
klyksmas. Viršum viso to viešpatavo Arturas M. Bernsas, geraširdiš- 
kai besišypsantis nuo savo podiumo. 


- ...ta prakeikta “Ar Įstengsi Karštėliau", Dieve mano, aš nepa- 
kenčiu karščio... 

- ...toji programa velnioniškai šlykšti ir prasideda išsyk po kultu- 
vų. Apsaugok Viešpatie... 

- “Auksinis Malūnas“, velniai rautų, aš ir nežinojau, kad mano 
širdis... 

- ...net nesitikėk... 

- ...ei, vyruti, ar kada nors matei “Paplaukiok su Krokodilais"? 
Aš galvojau... 

- „nesitikėjau nieko panašaus... 

- „nemanau, kad tu pajėgsi... 

- „„Šėtoniškas prakeikimas... 

- Tos “Lenktynės su Ginklu"... 

- Bendžaminas Ričardsas! Benas Ričardsas! 

Jis gavo paprastą baltą voką ir nelaukdamas jį perplėšė. Pirštai 
truputį virpėjo, ir tik antruoju bandymu pavyko sužvejoti mažą plasti- 
kinę kortelę. Jis suraukė antakius, nieko nesuprasdamas. Jokio 
įspausto paskyrimo. Tik užrašas: ŠEŠTAS LIFTAS. 

Benas įsimetė kortelę į krūtinės kišenaitę šalia pažymėjimo ir iš- 
ėjo iš auditorijos. Pirmieji penki liftai lakstė aukštyn ir žemyn, gaben- 
dami kitos savaitės Žaidimų pretendentus į aštuntąjį aukštą. Prie už- 
darų Lifto Nr.6 durų stovėjo dar keturi žmonės, ir Ričardsas atpažino 
gaižiojo balso savininką. 

- Ką tai reiškia? - paklausė Benas. - Mes ką, išskrendam? 

Gaižiabalsis vaikinas, ganėtinai patrauklaus veido, atrodė maž- 
daug dvidešimt penkerių. Nudžiūvusi ranka - veikiausiai nuo poliomie- 
lito, tvykstelėjusio 2005 metais. Liga itin nuožmiai siautėjo Ko-Op Si- 
tyje. 

- Mums ne taip pasisekė, - vaikinas nelinksmai nusijuokė. - Ma- 
nau, gavome paskyrimus didiesiems prizams. Ten reikalai neapsiribo- 
ja tuo, jog tave išveš į ligoninę, ištikus infarktui, ar pašalins akį, ar nu- 
rėš vieną kitą ranką. Ten tave nužudys. Pagrindinės programos, mie- 
lasis. 

Prie jų prisidėjo šeštas jaunuolis, simpatiškas mažylis, kuris 
mirksėdamas stebeilijo į viską, kas dedasi aplink. 

- Sveikas, žindukli, - pasveikino jį gaižiabalsis. 

Vienuoliktą valandą - kai buvo išgabenti visi kiti - Lifto Nr.6 du- 
rys prasivėrė. Urve vėl sėdėjo policininkas. 

- Matai? - paklausė gaižiabalsis vaikinas. - Mes pavojingi. Vi- 
suomenės priešai. Jie privalo mus išnaikinti. 

Jis nutaisė kietą gangsterišką veidą ir perliejo kulkoms atsparią 
kabiną menamo automato serija. Policininkas dėbsojo į jį medinėmis 
akimis. 


„Minus 088 
Atskaita tęsiasi... 


Devintojo aukšto laukiamasis buvo labai mažytis, labai pliušinis, 
labai naminis, labai intymus. Ir visas Ričardso žinioje. 

Prie lifto naujokus pasitiko trys policininkai. Mažą grupelę per- 
skyrė pusiau, ir tris atvykėlius skubiai nusivedė pliušiniu kilimu išklotu 
koridoriumi. Ričardsas, gaižiabalsis vaikinas ir mirksintis mažylis pa- 
siliko laukiamajame. Visiems trims kerinčiai nusišypsojo už stalo sė- 
dinti mergina, kuri Benui miglotai priminė kažkurią seną televizijos 
seksžvaigždę (Lizą Keli? Greisę Teilor?), matytą dar vaikystėje. Ji 
buvo įsitaisiusi alkovoje ir apsupta tokios daugybės vazoninių augalų, 
tarsi sėdėtų Ekvadoro džiunglėse. 

- Misteri Džanski, - akinamai šypsodamasi pratarė ji. - Prašau 
užeiti. 

Mirksintis mažylis įėjo į vidinę šventovę. Ričardsas ir gaižiabal- 
sis vaikinas, kurį vadino Džimiu Loulinu, vangiai šnekučiavosi. Benas 
sužinojo, kad Loulinas gyveno viso labo už poros kvartalų nuo jo, Do- 
kų gatvėje. Iki praėjusių metų jis puse etato dirbo kompanijoje “Dže- 
neral Atomiks“, kur valė variklius, o paskui buvo atleistas, nes daly- 
vavo sėdėjimo streike, protestuodamas prieš prastą apsaugą nuo ra- 
diacijos. 

- Na, kad ir kaip ten būtų, aš gyvas, - tęsė vaikinas. - Pasiklau- 
sius šitų susmirdėlių, tik šitai ir yra svarbu. Be abejo, aš nevaisingas. 
Nusispjaut. Nedidelė rizika, kuriai ryžtiesi vardan karališko atlygio, ly- 
gaus septyniems naujiesiems doleriams per dieną. 

Kai “Dženeral Atomiks" išmetė jį pro vartus, Džimiui su jo nu- 
džiūvusia ranka nebuvo lengva rasti darbą. Prieš dvejus metus iki at- 
leidimo jo žmona susirgo sunkia astmos forma ir liko prikaustyta prie 
patalo. 

- Galiausiai ir aš ryžausi trūktelti už didžiojo bronzinio žiedo, - 
karčiai šypsodamasis užbaigė jis. - Gal man pavyks nutverti kelis vir- 
šuje tūnančius šunsnukius ir išgrūsti juos pro langą anksčiau, nei ma- 
ne pričiups Makouno vaikinai. 

- Tu išties manai... 

- "Bėgantis"? Prisiekiu tavo subine. Duok man vieną iš savo 
šlykščiųjų cigarečių, bičiuli. 

Ričardsas ištiesė cigaretę. 

Durys atsivėrė, ir mirksintis mažylis išėjo laukan, vedinas žavin- 
ga lėlyte, nešančia dvi nosines ir maldaknygę. Eidamas pro šalį, ma- 
žylis nedrąsiai ir neryžtingai nusišypsojo. 

- Misteri Loulinai, teikitės užeiti. 

Taigi, Ričardsas liko vienas - neskaitant merginos už stalo, kuri 
vėl pasislėpė savo lapės oloje. 

Jis atsistojo ir priėjo prie nemokamo cigarečių automato, stovin- 
čio kambario kampe. Galbūt Loulinas teisus, mąstė jis. Automatas 
tiekė žolę. Regis, jie pateko į pirmąją lygą. Jis gavo “Blemso" pakelį, 
atsisėdo ir prisidegė cigaretę. 

Po dvidešimties minučių išėjo Loulinas, už parankės vesdamas 
peleninę blondinę. 

- Mano bičiulė iš autobazės, - mostelėjęs į blondinę, tarstelėjo jis. 
Blondinė nuovokiai sukikeno. Loulinas atrodė it kankinys. - Šiaip ar 
taip, tas kalės vaikas kalba tiesmukai, - pastebėjo gaižiabalsis. - Kol 
kas. 

Jis išėjo. Mergina kyštelėjo galvą iš savo olos. 

- Misteris Ričardsas? Prašau užeiti. 

Jis užėjo. 


„Minus 087 
Atskaita tęsiasi... 


Vidinis ofisas buvo toks didžiulis, kad jame galėjai žaisti kilbolą. 
Visa ko viršūnė - milžiniškas langas per visą sieną, pro kurį vėrėsi 
vaizdas į vakarus, į viduriniosios klasės namus, dokų sandėlius ir naf- 
tos saugyklas, į patį Hardingo ežerą. Ir dangus, ir vanduo buvo perlų 
pilkumo spalvos, tebelijo lietus. Tolumoje iš dešinės į kairę šliaužė 
naftos tankeris. 

Už rašomojo stalo įsitaisęs žmogus buvo vidutinio ūgio ir labai 

juodas. Toksai juodas, kad Ričardsas akimirkai apmirė, apstulbintas 
jo netikroviškumo. Atrodė, jog vyriškis tik ką nulipo nuo negrų šou 
scenos. 

- Misteri Ričardsai, - žmogus atsistojo ir viršum stalo ištiesė sa- 
vo ranką. Nelabai tesutriko, kai Benas jos nepaspaudė. Tiesiog pa- 
traukė ranką atgal ir atsisėdo. 

Greta stalo stovėjo sulankstoma kėdė. Ričardsas prisėdo ir nu- 
spriegė savo cigaretę į peleninę su Žaidimų emblema. 

- Aš esu Denas Kilienas, misteri Ričardsai. Veikiausiai jau įspė- 
jote, kodėl jus čionai atvedė. Mūsų dosjė ir jūsų testų rezultatai liudi- 
ja, kad esate protingas. 

Ričardsas susidėjo rankas ir laukė tęsinio. 

- Jus numatė kandidatu į “Bėgantįjį"", misteri Ričardsai. Tai 
svarbiausias mūsų šou, jis visų pelningiausias - ir pavojingiausias - 
dalyviams. Ant mano stalo guli dokumentas apie galutinį jūsų sutiki- 
mą. Neabejoju, kad jį pasirašysite, bet iš pradžių noriu jums papasa- 
koti, kodėl pasirinkome būtent jus - kad iki galo suvoktumėt, kam ryž- 
tatės. 

Ričardsas nieko neatsakė. 

Kilienas ištraukė dosjė ir padėjo ant tobulai nublizginto stalviršio. 
Benas pastebėjo, kad ant viršelio išspausdintas jo vardas. Kilienas at- 
vertė segtuvą. 

- Bendžaminas Stiuartas Ričardsas. Dvidešimt aštuonerių metų, 
gimė 1997 metų rugpjūčio 8 dieną Hardingo mieste. Nuo 2011 metų 
rugsėjo iki 2013 metų gruodžio lankė Pietinio Miesto amatų mokyklą. 
Dukart išbrauktas iš sąrašų už nepagarbą vadovybei. Berods, kai di- 
rektoriaus pavaduotojas atgręžė jums nugarą, jūs smogėte jam į vir- 
šutinę šlaunies dalį. 

- Nesąmonė, - tarstelėjo Ričardsas. - Aš įspyriau jam į subinę. 

Kilienas linktelėjo. 

- Kaip pasakysite, misteri Ričardsai. Sulaukęs šešiolikos, vedėte 
Šeilą Ričards, mergautinė pavardė Gordon. Senovinė vedybų sutartis 
visam gyvenimui. Maištininkas visame kame, a? Nesate sąjungų na- 
rys, nes atsisakėte pasirašyti Sąjunginę Ištikimybės Priesaiką ir Su- 
tartį dėl Pajamų Kontrolės. Kiek žinau, apie gubernatorių Džonsberį 
atsiliepėte kaip apie “ištvirkusį kalės vaiką“. 

- Taip, - linktelėjo Benas. 

- Jūsų tarnybos lapas labai margas, jus atleido... nagi, dirstel- 
kim... viso šešetą kartų už tokius prasižengimus, kaip subordinacijos 
nesilaikymas, aukščiau stovinčių įžeidimas bei kandi valdžios kritika. 

Ričardsas gūžtelėjo pečiais. 

- Trumpiau tariant, jūs pripažintas nepaklūstančiu valdžiai ir aso- 
cialiu. Jūs atskalūnas, bet pakankamai protingas, kad nepakliūtumėt 
už grotų ir išvengtumėt rimtų nesutarimų su valdžios organais; kiek 
žinau, nesate įsipainiojęs į jokį rimtą reikalą. Mūsų etatinis psichologas 
pranešė, kad rašalo dėmėse jūs įžiūrėjote lesbietes, ekskrementus įr 
orą teršiantį dujinį automobilį. Be to, jis atkreipė dėmesį į padidintą, 
niekuo nepaaiškinamą linksmumo laipsnį... 

- Daktaras man priminė vaikinuką, kurį pažinojau kadaise. Jis 
mėgdavo slapstytis po mokykliniais suolais ir dirsčioti po sijonais. Tu- 
riu omeny tą vaikinuką. Nežinau, kas patinka jūsų gydytojui. 

- Suprantu, - Kilienas trumpai šyptelėjo - aklinoje juodumoje aki- 
mirkai blykstelėjo balti dantys - ir vėl įknibo į savo segtuvą. - Kai ku- 
rie jūsų atsakymai buvo rasistiniai, draudžiami 2004 metų Rasinio 
Įstatymo. Žodinių asociacijų teste leidote sau pafantazuoti smurto 
dvasia. 

- Aš čia ir esu dėl smurto, - pastebėjo Ričardsas. 

- Tas teisybė. Ir visgi mes - šįkart kalbu platesne prasme, nei 
Žaidimų Administracija, kalbu nacijos vardu - tokius atsakymus ver- 
tiname su didžiuliu nerimu. 

- Bijote, jog kurią naktį kas nors prikabins jums prie degimo sis- 
temos airio etiketę? - nusijuokęs paklausė Ričardsas. 

Kilienas mąsliai paseilino pirštą ir pervertė puslapį. 

- Laimei - jūsų laimei - tapote likimo įkaitu, misteri Ričardsai. 
Turite dukrą, vardu Ketrina, aštuoniolikos mėnesių. Kas gi tai, klaida? 
- jis nusišypsojo ledine šypsena. 

- Užplanuota, - be jokio piktumo atsakė Benas. - Tuomet dirbau 
“Dženeral Atomiks"'. Mano sperma kažkokiu būdu išliko gyvybinga. 
Galbūt tatai Dievo ženklas. Pasaulyje, kuris šiandien yra toks, koks 
yra, mes veikiausiai įlipome ne į savo vagoną. 

- Šiaip ar taip, jūs čia, - Kilienas toliau šypsojosi savo šalta šyp- 
sena. - O kitą antradienį pasirodysite “Bėgančiajame". Matėte tą 
programą? 

- Taip. 

- Tokiu atveju Žinote, jog tai didžiausia Fri-Vi programa. Ji sutei- 
kia šansą Žiūrovams dalyvauti tiek netiesiogiai, tiek ir realiai. Aš esu 
vykdantysis programos direktorius. 

- Tiesiog puiku, - atsiliepė Ričardsas. 

- Ši programa - viena iš patikimų priemonių, kurių dėka Sistema 
apsivalo nuo potencialių ramybės drumstėjų, panašių į jus, misteri Ri- 
čardsai. Mes gyvuojame šešetą metų. Iki šiol “Bėgančiajame"' dar 
niekam nepavyko likti gyvam. Jei norite žinoti žiaurią tiesą - viliamės, 
jog tokių ir nebus. 

- Tokiu atveju jūs lošiate žymėtomis kortomis, - abejingai paste- 
bėjo Ričardsas. 

Kilienas atrodė veikiau nustebęs, nei pasipiktinęs. 

- Anaiptol. Jūs visąlaik pamirštate, kad esate anachronizmas, 
misteri Ričardsai. Žmonės nesirinks baruose ir viešbučiuose, neis į 
šaltį prie parduotuvių vitrinų sirgti už tai, kad jums pavyktų pabėgti. 
Didis Dieve! Nieko panašaus. Jie geidžia regėti, kaip jus nušluos nuo 
žemės paviršiaus, ir, jei tik galės, padės tą padaryti. Kuo daugiau 
kraujo, tuo geriau. Ir jums teks susigrumti su Makounu. Evanu Ma- 
kounu ir jo Medžiotojais. 

- Primena madingos grupės pavadinimą, - tarstelėjo Ričardsas. 

- Makounas niekada nepralaimi, - priminė Kilienas. 

Ričardsas krenkštelėjo. 

- Jūs pasirodysite tiesioginiame eteryje antradienio vakarą. To- 
limesnės programos montuojamos iš magnetofoninių įrašų, iš anksto 
nufilmuotų atkarpų bei tiesioginių transliacijų - kada tas įmanoma. Gi 
mes pagarsėjome tuo, jog nutraukiame iš anksto planuotas laidas, jei 
itin pasižymėjęs pretendentas stovi ties... kaip čia pasakius, ties savo 
asmeninio Vaterlo riba. 

Mūsų taisyklės - įsikūnijęs paprastumas. Jūs - arba gyvi likę jū- 
sų giminaičiai - gauna šimtą naujųjų dolerių už kiekvieną valandą, ku- 
rią jūs praleisite laisvėje. Einamoms išlaidoms duosime keturis tūks- 
tančius aštuonis šimtus dolerių - su sąlyga, jog įstengsite slapstytis 
nuo Medžiotojų keturiasdešimt aštuonias valandas. Žinia, tuo atveju, 
jei žūsite anksčiau, skirtumas turės būti grąžintas. Jums suteikiamas 
startinis dvylikos valandų pranašumas. Jei ištversite trisdešimt dienų, 
laimėsite Didįjį Prizą. Vieną milijardą naujųjų dolerių. 

Ričardsas atlošė galvą ir nusijuokė. 

- Pritariu jūsų jausmams, - sausai šyptelėjęs pastebėjo Kilienas. 
- Turite klausimų? 

- Viso labo vieną, - Ričardsas palinko į priekį. Iš jo veido išnyko 
menkiausi pašaipos pėdsakai. - Kaip jums patiktų būti tuo, ant bėgimo 
takelio? 

Kilienas nusikvatojo. Jis laikėsi už pilvo, ir riebus jo juokas raičio- 
josi po kambarį nelyginant sviediniai. 

- O... Misteri Ričardsai... atleiskite m-man, - ir vėl ėmė kretėti | 
nuo juoko. 

Galiausiai Kilienas brūkštelėjo sau per akis didžiule balta nosine 
ir, regis, susitvardė. 

- Matote, ne tiktai jūs pasižymite humoro jausmu, misteri Ri- 
čardsai. Jūs... Aš... - Jis užgniaužė naują juoko protrūkį. - Prašau 
man atleisti. Jūs užmynėte mano juoko nuospaudą. 

- Matau. 

- Turite kitų klausimų? 

- Ne. 

- Labai gerai. Prieš laidą vyks viso personalo susitikimas. Jei 
stulbinančiose jūsų smegenyse kils klausimų, patausokite juos iki to 
susitikimo. - Kilienas spustelėjo rašomojo stalo mygtuką. 

- Nesiūlykite man pigios užkandos, - tarstelėjo Benas. - Aš ve- 
dęs. 

Kilieno antakiai pakilo aukštyn. 

- Jūs įsitikinęs? Ištikimybė verta pagarbos, misteri Ričardsai, bet 
nuo penktadienio iki antradienio praeis daug laiko. Ir turint omenyje 
tą faktą, kad jūs galite daugiau niekada nebepamatyti savo žmonos... 

- Aš vedęs. 

- Puiku. - Bosas linktelėjo tarpdury išdygusiai merginai, ir toji 
pranyko. - Ar galime ką nors padaryt jūsų labui? Turėsite atskirą nu- 
merį dešimtajame aukšte, maistą galėsite užsisakyti pagal savo skonį 
- aišku, proto ribose. 

- Liepkite atnešti butelį gero burbono. Ir telefoną, kad galėčiau 
pasikalbėti su savo žmo... 

- O, ne, atleiskite, misteri Ričardsai. Burbono jums atnešime. 
Bet kai tik pasirašysite šį dokumentą, - Kilienas stumtelėjo Ričardsui 
lapą drauge su rašikliu, - iki antradienio su niekuo nebegalėsite ben- 
drauti. Galbūt pakeisite savo nuomonę dėl merginos? 

- Ne, - nukirto Benas, nurodytoje vietoje brūkšteldamas savo 
pavardę. - Bet atneškite du burbono butelius. 

- Žinoma. - Kilienas atsistojo ir dar kartą ištiesė ranką. 

Ričardsas vėl ignoravo pasiūlymą ir pasuko durų link. Kilienas 
be jokios išraiškos žvelgė jam įkandin. Jis nesišypsojo. 


„Minus 086 
Atskaita tęsiasi... 


Ričardsui žingsniuojant per kambarį, mergina mikliai išniro iš sa- 
vo urvo ir ištiesė jam voką. Ant voko buvo parašyta: 

Misteri Ričardsai, 

Įtariau, kad mūsų pokalbio metu jūs nutylėsite, kad jums 
žūtbūtinai reikia pinigų tiesiog dabar. Ar ne tiesa? 

Nepaisantvisų gandų, Žaidimų Administracija neišmoka avan- 
sų. Jūs neturite manyti esąs žavus konkurso dalyvis. Jūs ne Fri-Vi 
žvaigždė, o tiktai darbinis arklys, kuriam nepaprastai gerai moka 
už pavojingą darbą. 

Tačiau Žaidimų Administracija nedraudžia man pasiūlyti 
jums asmeninės paskolos. Šiame voke rasite dešimtadalį pradi- 
nės jūsų algos - turiu jus perspėti, ne naujaisiais doleriais, o 
Žaidimų sertifikatais, keičiamais į dolerius. Jei nuspręsite pa- 
siųsti šiuos sertifikatus savo žmonai (kaip, manau, ir padarysi- 
te), ji pastebės, kad sertifikatai turi pranašumų prieš naujuo- 
sius dolerius: respektabilus gydytojas priims juos kaip oficialų 
atlygį, o šarlatanas - ne. Nuoširdžiai jūsų, Denas Kilienas. 

Ričardsas atplėšė voką ir ištraukė išsipūtusią čekių knygutę su 
Žaidimų emblema ant pergamentinio viršelio. Joje buvo keturiasde- 
šimt aštuoni dešimties dolerių vertės kuponai. Ričardsas pajuto, kaip 
jį užlieja absurdiško dėkingumo Kilienui banga, ir pasiskubino ją nu- 
slopinti. Jis neabejojo, kad Kilienas išskaitys šituos keturis šimtus aš- 
tuoniasdešimt dolerių iš jo avanso, be to, tatai buvo velniškai pigus 
draudimas už didžiulį šou, nuolatinę kliento laimę ir puikiai apmokamą 
paties Kilieno darbą. 

- Šūdas, - išsunkė Benas. 

Už stalo sėdinti mergina dirstelėjo iš savo olos. 

- Jūs kažką pasakėte, misteri Ričardsai? 

- Ne. Kaip nueiti iki lifto? 

„Minus 085 
Atskaita tęsiasi... 


Numeris buvo prašmatnus. 

Visus tris kambarius - svetainę, miegamąjį ir vonią - nuo vienos 
sienos iki kitos dengė kilimai, gauruoti ir tokie gilūs, kad juose galėjai 
plaukioti brasu. Fri-Vi išjungtas, viešpatavo palaiminga tyla. Vazose 
mirko gėlės, o ant sienos prie durų kūpsojo mygtukas, delikačiai pa- 
vadintas “Paslaugos". “Paslaugos bus suteiktos mikliai", - ciniškai 
pagalvojo Ričardsas. Už jo numerio durų stovėjo du policininkai - kad 
pretendentui nekiltų noras paklajoti po aukštą. Jis spustelėjo mygtu- 
ką, ir durys prasivėrė. 

- Klausau, misteri Ričardsai, - pratarė vienas policininkas. Be- 
nas aiškiai įsivaizdavo rūgštų šito “misterio" prieskonį jo burnoje. - 
Burbonas, kurį užsakėte, bus... 

- Aš ne dėl to, - atsiliepė Ričardsas. Jis parodė policininkui Ki- 
lieno perduotą čekių knygelę. - Noriu, kad kai kur ją nuneštumėt. 

- Tik parašykite vardą ir adresą, misteri Ričardsai, ir aš pasirū- 
pinsiu, kad jūsų siuntinys būtų perduotas. 

Benas susirado batsiuvio kvitą ir kitoje pusėje užrašė savo adre- 
są bei Šeilos vardą. Paskui padavė sudriskusį popierėlį ir čekių kny- 
gelę policininkui. Tasai jau pasigręžė eiti, bet tuomet Ričardsui į galvą 
šovė dar viena mintis. 

- Ei! Minutėlę! 

Policininkas atsisuko, ir Benas paskubomis išplėšė čekių knyge- 
lę jam iš rankų. Atvertė ją ties pirmu kuponu ir atplėšė vieną dešim- 
tąją dalį. Vertė: vienas naujasis doleris. 

- Ar-pažįsti policininką, pavarde Čarlis Greidis? 

- Čarlį? - Policininkas lyg ir nustebo. - Taip, aš pažįstu Čarlį. Jis 
budi šeštajame aukšte. 

- Atiduok jam štai šitą. - Ričardsas įteikė sargybiniui kupono 
sekciją. - Pasakyk, kad kiti penkiasdešimt centų - jo procentai. 

Policininkas vėl nusigręžė, ir Ričardsas šūktelėjo jam dar kartą. 

- Atneši man žmonos ir Greidžio pakvitavimus, girdi? 

Policininko veide išplito atviras pasibjaurėjimas. 

- Jūs ne itin patiklus. 

- O kaipgi, - Ričardsas kreivai nusišypsojo. - Jūsų vaikinai mane 
išmokė. Visko išmokė į pietus nuo Kanalo. 

- Bus baisiai šaunu, - pastebėjo policininkas, - žiūrėti, kaip jie ta- 
ve vaikosi. Aš stačiai prisiklijuosiu prie Fri-Vi su alaus stiklais abie- 
jose rankose. 

- Atnešk man pakvitavimus, - pakartojo Ričardsas ir švelniai už- 
vėrė duris policininkui prieš nosį. 

Burbonas pasirodė po dvidešimties minučių, ir Benas apstulbu- 
siam pasiuntiniui pareiškė norįs gauti keletą storų romanų. 

- Romanų? 

- Knygų. Na, žinai. Skaityti. Žodžiai. Spausdinimo presas. - Ri- 
čardsas mostais pavaizdavo verčiamus puslapius. 

- Klausau, sere, - abejodamas atsakė pasiuntinys. - Ar norite už- 
sisakyti vakarienę? 

Jėzau, mėšlo vis daugėja. Jis skęsta jame. Staiga Ričardso vaiz- 
duotėje iškilo gyvas paveikslas: žmogus prasmenga Išvietės skylėje ir 
skęsta rožiniame mėšle, dvelkiančiame kvepalais Šanel Nr.5. Visų 
įdomiausia: pagal skonį tatai vis tas pats mėšlas. 

- Žlėgtainį. Žalių žirnelių. Bulvių košės. - Dievulėliau, kuo dabar 
lepinasi Šeila? Proteinine piliule ir puodeliu erzacinės kavos? - Pieno. 
Obuolių pyrago su grietinėle. Įsiminei? 

- Taip, sere. Gal pageidautumėt... 

- Ne, - ūmai Benas sutriko. - Ne. Eik sau. 

Jisai nesijautė alkanas. Nėmaž. 


„Minus 084 
Atskaita tęsiasi... 


Ričardsas su kandžia nuostaba pagalvojo, kad berniukas-pasiun- 
tinukas tiesiog paraidžiui suprato jo prašymą: jei rinkdamas knygas 
jis kuo ir naudojosi, tai veikiausiai tik liniuote. Tiko visos storesnės 
nei šešių centimetrų. Jis atbogino Benui tris knygas, apie kurias tasai 
niekada nebuvo girdėjęs: du senoviškus tomus paauksuotom briau- 
nom, pavadintus “Dievas buvo anglas" ir “Ne kaip svetimas“, bei mil- 
žinišką foliantą, parašytą prieš trejetą metų ir pavadintą “Tarnavimo 
džiaugsmas". Ričardsas pastvėrė jį pirmą ir suraukė nosį. Vargšas 
jaunuolis gerai pasirodo kompanijoje “Dženeral Atomiks“. Pakyla 

nuo variklių šluostytojo iki prekybos agento. Naktimis lanko kursus 
(įdomu, už kokius pinigus, - pagalvojo Ričardsas, - gal išlošė, žaisda- 
mas Monopolį?). Kvartalinės orgijos metu įsimyli gražią merginą (ma- 
tyt, jos nosis dar nebuvo nupuvusi nuo sifilio). Stulbinančių sugebėjimų 
dėka gauna jaunesniojo techniko pareigas. Sudaro trejų metų vedybi- 
nę sutartį ir... 

Ričardsas švystelėjo knygą per visą kambarį. “Dievas buvo an- 
glas" pasirodė kiek geresnė. Jisai įsipylė burbono su ledu ir įsikniaubė 
į romaną. 

Kai pasigirdo mandagus beldimas į duris, Benas jau buvo pasie- 
kęs trišimtąjį puslapį ir neblogai prisiliuobęs. Vienas burborio butelis 
stovėjo tuštutėlis. Jis priėjo prie durų, rankoje gniauždamas antrą bu- 
telį. Koridoriuje stovėjo policininkas. 

- Jūsų pakvitavimai, misteri Ričardsai, - iškošė jis ir užtrenkė du- 
ris. 

Šeila nieko neparašė, užtat atsiuntė vieną iš kūdikiškųjų Ketės 
nuotraukų. Benas dirstelėjo į ją ir pajuto, jog akis gnaibo girtos aša- 
ros. Kyštelėjo fotografiją į kišenę ir žvilgtelėjo į kitą pakvitavimą. 
Čarlis Greidis brūkštelėjo kelis žodžius antroje transporto bilieto pu- 
sėje: 

“Ačiū, susmirdėli. Apsiryk. Čarlis Greidis.'* 

Ričardsas prunkštelėjo ir paleido popierėlį, tas sakdamasis nusi- 
leido ant kilimo. 

- Dėkui, Čarli, - tarė jis tuščiam kambariui. - Man to reikėjo. 

Jis vėl dirstelėjo į Ketės fotografiją: mažutėlaitis raudonveidis 
keturių dienų kūdikėlis. Kai darė šią nuotrauką, Ketrina klykė iki pa- 
kvaišimo, skęsdama savo baltoje Šeilos siūtoje suknytėje. Benas už- 
gniaužė akis temdančias ašaras ir prisivertė prisiminti senojo gerojo 
Čarlio raštelį. Įdomu, ar jis suskubs išmaukti antrą burbono butelį, kol 
išsijungs? Nusprendė išsiaiškinti praktiškai. Ir beveik suskubo. 


„Minus 083 
Atskaita tęsiasi... 


Visą šeštadienį Ričardsą kamavo klaikios pagirios. Vakarop jos 
beveik praėjo, ir prie vakarienės jis užsisakė dar du butelius burbono. 
Išmaukė juos abu ir pabudo blyškioje ankstyvo sekmadienio ryto 

šviesoje, o tolimąja jo miegamojo siena lėtai šliaužiojo didžiuliai vikšrai 
su abejingomis žudikų akimis. Tuomet nusprendė, kad nebus jokios 
naudos, jei iki antradienio paskandins visas savo reakcijas, ir liovėsi 
girtuokliavęs. 

Pagirios lėtai sklaidėsi. Jis išvėmė didelę suvartoto maisto dalį, ir 
šleikštulio spazmai nesiliovė net tada, kai skrandyje nebeliko nieko. 
Jie nurimo apie šeštą valandą vakaro, ir vakarienei Ričardsas užsisa- 
kė sriubos. Jokio burbono. Paprašė dešimties diskų su naujojo roko 
įrašais, ketindamas išmėginti audiosistemą, tačiau labai greit nuo jų 
pavargo. Anksti atsigulė miegoti. Ir miegojo prastai. Didžiąją pirma- 
dienio dalį praleido mažytėje įstiklintoje terasoje, įrengtoje už miega- 
mojo. Jis atsidūrė labai aukštai virš vandens, saulę keitė liūtys, ir bu- 
vo ganėtinai malonu. Perskaitė du romanus, vėl anksti atsigulė mie- 
goti ir miegojo kur kas geriau. Susapnavo blogą sapną: Šeila mirė, ir 
jis dalyvavo jos laidotuvėse. Kažkas kilstelėjo ją karste, atremdamas 
į pagalvėles, o į burną sugrūdo didžiulį naujųjų dolerių pluoštą. Benas 
mėgino prasiveržti artyn, pašalinti tą nesąmonę, tačiau iš užnugario jį 
nutvėrė kažkieno rankos. Jį laikė bent dešimt policininkų. Vienas jų 
buvo Čarlis Greidis. Jis vaipėsi ir kalbėjo: “Štai kas nutinka pralaimė- 
jusiems, susmirdėli"'. Pareigūnai priglaudė jam prie galvos pistoletus, 
ir tada Benas pabudo. 

- Antradienis, - pratarė Ričardsas, į nieką nesikreipdamas, ir iš- 
sirito iš lovos. Madingas sieninis laikrodis - saulės pavidalo, su besi- 
šakojančiais spinduliais - rodė penkias minutes aštuntos. Greičiau nei 
už vienuolikos valandų visa Šiaurės Amerika žiūrės tiesioginę tran- 
sliaciją - “Bėgantį Žmogų". Pilvą sugniaužė karštas baimės spazmas. 
Po dvidešimt trijų valandų jo žaidimas prasidės. 

Ričardsas ilgai maudėsi po karštu dušu, pusryčiams užsisakė 
kiaušinienės su jautiena. Pasiuntė budintį berniuką atnešti pakelį 
“Blemso"". 

Likusią ryto dalį ir pirmąją dienos pusę praleido tyliai, skaityda- 
mas. Buvo beveik antra, kai pasigirdo oficialus bilstelėjimas į duris. Į 
kambarį įėjo trys policininkai ir Arturas M. Bernsas, užsitempęs fir- 
minius Žaidimų marškinėlius - baisiai nesolidus ir daugiau nei juokin- 
gas. Visi policininkai buvo ginkluoti vėzdais. 

- Atėjo metas paskutinei apklausai, misteri Ričardsai, - prabilo 
Bernsas. - Gal norėtumėt... 

- Be abejo, - atsakė Ričardsas. Jis pasižymėjo vietą, kur baigė 
skaityti, ir padėjo knygą ant žurnalinio stalelio. Umai pasibaisėjo, be- 
veik supanikavo, ir tik džiaugėsi, kad nevirpa pirštai. 


„Minus 082 
Atskaita tęsiasi... 


Vienuoliktasis Žaidimų Pastato aukštas gerokai skyrėsi nuo,apa- 
tinių, ir Ričardsas suprato, kad aukščiau nebepakils. Niūriame pirmo- 
jo aukšto vestibiulyje prasidėjusi kelionės į viršų iliuzija baigėsi čia, 
vienuoliktajame. Čia buvo sutelktos transliavimo priemonės. 

Koridoriai platūs, balti ir tušti. Šen ir ten zujo ryškiai geltoni ve- 
žimėliai, kurių variklius maitino saulės baterijų energija; jie gabeno 
technikų grupes į studijas ir patikrinimo kambarius. 

Kai visi penki - Ričardsas, Bernsas ir policininkai - išlipo iš lifto, 
vežimėlis jau laukė savo keleivių. Jų pusėn gręžiojosi kaklai, ir kelio- 
nės metu į Ričardsą kelis kartus bedė pirštu. Viena moteris su gelto- 
nais šortais ir raiščiu per krūtinę pamerkė jam akį ir pasiuntė oro bu- 
činį. Benas jai atsakė nepadoriu gestu. 

Atrodė, kad jie nuriedėjo keletą mylių, kirto dešimtis besijun- 
giančių koridorių. Ričardsui pavyko dirstelti į gerą dešimtį studijų, vie- 
noje pastebėjo įžymųjį “Auksinio Malūno“ ratą. Aplink jį kikendami 
grūdosi turistai. 

Galiausiai vežimėlis sustojo prie durų su užrašu: “BĖGANTIS 
ŽMOGUS. ĮEITI DRAUDŽIAMA"'. Bernsas pamojo sargybiniui, 
sėdinčiam kulkoms atsparioje kabinoje palei duris, ir dirstelėjo į Ri- 
čardsą. 

- Įkiškite savo pažymėjimą į angą tarp kabinos ir durų, - tarė 
Bernsas. 

Benas taip ir padarė. Jo pažymėjimas pranyko angoje, o sargy- 
binio būdelėje užsidegė žiburėlis. Sargybinis spustelėjo mygtuką, ir du- 
rys prasivėrė. Ričardsas sėdo į vežimėlį, ir tas nuritino keleivius į gre- 
timą kambarį. 

- Kur mano kortelė? - pasiteiravo Ričardsas. 

- Jums jos daugiau nebeprireiks. 

Jie atsidūrė patikrinimo kambaryje. Sekcija palei sieną liko tuš- 
čia, neskaitant pliko techniko, kiūtančio priešais tuščią monitoriaus 
ekraną ir tariančio į mikrofoną skaičius. 

Kairėje aplinkui stalą su krištolo taurėmis sėdėjo Denas Kilienas 
bei du vyriškiai, kurių Ričardsas dar nebuvo matęs. Vieno veidas at- 
rodė miglotai pažįstamas, pernelyg dailus, kad galėtų priklausyti tech- 

- Sveiki, misteri Ričardsai. Sveikas, Arturai. Gal pageidaujate iš- 
gerti, misteri Ričardsai? 

Šis suprato norįs gerti - nepaisant begalės kondicionierių, čia, 
vienuoliktajame aukšte, buvo karšta. 

- Išgersiu “Ruti-Tut"", - atsiliepė jis. Kilienas atsistojo, priėjo prie 
šaldytuvo ir nusuko plastikinio butelio kamštį. Ričardsas linktelėjo 
galvą, dėkodamas už gėrimą, ir atsisėdo. 

- Misteri Ričardsai, žmogus mano dešinėje - Fredas Viktoras, 
“Bėgančiojo" režisierius. Antrasis, kaip veikiausiai žinote, Bobis 
Tompsonas. 

Be abejo, Tompsonas. “Bėgančio žmogaus“ vedantysis ir šeimi- 
ninkas. Jis vilkėjo koketišką žalią tuniką, nežymiai kaitaliojančią at- 
spalvius, o sidabrinių plaukų kupeta buvo tokia patraukli, jog atrodė 
įtartina. 

- Ar juos dažote? - pasidomėjo Ričardsas. 

Nepriekaištingi Tompsono antakiai pakilo aukštyn. 

- Atleiskite? 

- Nesvarbu. 

- Būkite atlaidus misteriui Ričardsui, - šyptelėjo Kilienas. - Kaip 
matyti, jį kamuoja sunki grubumo forma. 

- Visai suprantama, - prisidegdamas cigaretę atsiliepė Tompso- 
nas. Ričardsas pajuto, kaip viršum galvos susiglaudžia vyksmo nere- 
alumo banga. - Turint omeny aplinkybes. 

- Misteri Ričardsai, prašau prieiti, - įsiterpė į pokalbį Viktoras. 
Jis nusivedė Beną link ekranų, išrikiuotų kitoje kambario pusėje. 
Technikas jau baigė diktuoti skaičius ir pasišalino iš kambario. 

- Mes nerengiame repeticijų, - tarė Viktoras. - Mums atrodo, 
kad tokiu atveju prarandamas spontaniškumas. Bobis paprasčiausiai 
improvizuoja, ir jam puikiai sekasi. Pradėsime šeštą Hardingo laiku. 
Bobis scenos centre ant štai šios žydros pakylos. Jis taria įžanginius 
žodžius, ir kamera atsisuka į jus. Monitorius parodys keletą stambių 
planų. Jūs būsite scenos kairėje, su sargybiniais iš šalių. Jie įeis kartu 
su jumis, ginkluoti automatais. Jei sumanytumėt iškrėsti mums kokią 

šunybę, labiau praverstų vėzdai, jie praktiškesni, bet automatai reika- 
lingi dėl teatrinio efekto. 

- Žinoma, - įsiterpė Ričardsas. 

- Publika švilps ir staugs. Mes patalpinsime ją štai čionai - vaiz- 
dingumo dėlei. Kaip kilbolo rungtynėse. 

- Ar jie šaudys į mane netikromis kulkomis? - paklausė Ričard- 
sas. - Po drabužiais galėtume paslėpti kelis maišelius su krauju ir iš- 
taškyti. Vietoj replikų. Taip pat labai vaizdinga. 

- Prašyčiau nenukrypti į šalį, - atsiliepė Viktoras. - Jūs su sar- 
gybiniais prieisite, kai pasakys jūsų vardą. Bobis... e-e... paims iš jū- 
sų interviu. Jauskitės laisvai ir kalbėkite kuo gražbylingiau. Visa tai 
papuošia reginį. Paskui, maždaug dešimt po šešių, kaip sykis prieš 
pirmą reklamą, jūs gausite savo pinigus ir išeisite - be sargybinių - 
kairėje scenos pusėje. Supratote? 

- Taip. O kaipgi Loulinas? 

Viktoras suraukė kaktą ir prisidegė cigaretę. 

- Jis išeis į sceną po jūsų, šešios penkiolika. Mes rengiame du 
konkursus sykiu, nes vienas iš konkursantų dažnai pasirodo besąs... 
€-e-€... negebantis išlaikyti distancijos tarp savęs ir Medžiotojų. 

- O mažylis - apsidraudimui? 

- Misteris Džanskis? Taip. Bet visa tai ne jūsų reikalas. Kai nu- 
lipsite nuo scenos kairėn, jums duos įrašantį įrenginį - daugmaž spra- 
gintų kukurūzų pakelio dydžio. Jis sveria šešis svarus. Drauge su juo 
gausite šešiasdešimt juostelių klipams, kiekviena bemaž keturių colių. 
Visa įranga telpa palto kišenėje, neišpūsdama pastarosios. Tai šiuo- 
laikinės technologijos triumfas. 

- Šūdas. 

Viktoras sučiaupė lūpas. 

- Kaip jau minėjo Denas, tik masėms atrodys, kad jūs - konkur- 
santas. Gi iš tiesų būsite tik paprastas darbininkas ir vertinti save pri- 
valote būtent taip. Kapsules su juostelėmis galima įmesti į bet kurią 
pašto dėžutę, jos bus atgabentos ekspres paštu ir galės būt paleistos 
į eterį tą patį vakarą. Jeigu jums nepavyks išsiųsti dviejų klipų per 
dieną, pristabdysime išmokas. 

- Bet mane vis vien medžios toliau. 

- Teisingai. Todėl verčiau jau siųskite juosteles. Jos neišduos jū- 
sų buvimo vietos: Medžiotojai dirba nepriklausomai nuo transliacijos 

Ričardsas labai tuo abejojo, bet nusprendė nutylėti. 

- Kai gausite įrangą, jus palydės link gatvinio lifto. Šis nugabens 
jus tiesiai į Remparto gatvę. Nuo tos akimirkos savo likimu rūpinsitės 
pats. - Jis patylėjo. - Ar turite klausimų? 

- Ne. 

- Tuomet misteris Kilienas norėtų patikslinti dar vieną menką pi- 
niginę smulkmeną. 

Jiedu sugrįžo atgal, ten, kur Denas Kilienas šnekučiavosi su Ar- 
turu M. Bernsu. Ričardsas paprašė dar vieno “Ruti-Tut" butelio ir 
gavo jį. 

- Misteri Ričardsai, - prabilo Kilienas, spindėdamas dantimis. - 
Kaip jau žinote, jūs išeinate iš studijos beginklis. Bet tatai nereiškia, 
kad negalite apsiginkluoti garbingu ar negarbingu būdu. Dieve ser- 
gėk! Ne. Jūs - arba jūsų įpėdiniai - gaus po papildomą šimtą dolerių 
už kiekvieną Medžiotoją ar įstatymo tarną, kurį jums pasitaikys nu- 
daigoti... 

- Žinau, galite nepasakoti, - atsiliepė Ričardsas. - Tai labai vaiz- 
dinga. 

Kilienas pritariamai nusišypsojo. 

- Jūs toks įžvalgus. Teisybė. Tačiau pasistenkite neprakiurdyti 
atsitiktinių praeivių. Tai neetiška. 

Ričardsas nieko neatsakė. 

- Kitas programos aspektas... 

- Skundikai ir nepriklausomi operatoriai. Žinau. 

- Jie ne skundikai, jie sąžiningi Šiaurės Amerikos piliečiai. - Ki- 
lieno balse suskambo skausmas - sunku pasakyti, tikras ar ironiškas. 
- Kad ir kaip ten būtų, kiekvieno, kuris jus pastebės, laukia atlygis. Už 
teisingą nuorodą pilietis su liudininkais gauna šimtą dolerių. Už nuo- 
rodą, kurios dėka bėglys nužudomas, mokame tūkstantį. Nepriklau- 
somiems operatoriams mokame po dešimt dolerių už pėdą ir dau- 
giau... 

- Pasišalint į vaizdingąją Jamaiką už pinigus, pelnytus per kraują, 
- šūktelėjo Ričardsas, plačiai išskėsdamas rankas. - Jūsų fotografija 
pasirodys stereo savaitraštyje. Jūs tapsite milijonų numylėtiniu. Savo 
ranka surašysite visas smulkmenas. 

- Pakaks, - ramiai atrėmė Kilienas. 

Bobis Tompsonas šlifavo nagus; Viktoras išėjo, ir buvo girdėti, 

kaip jis kažką koneveikia dėl kameros nuolinkio kampo. Kilienas 
spustelėjo mygtuką. 

- Mis Džons? Jis jūsų, mano saldžioji. - Denas Kilienas atsistojo 
ir vėl ištiesė savo ranką. - Dabar grimas, misteri Ričardsai. Paskui 
apšvietimo reguliavimas. Jus patalpins už kulisų, ir mudu pasimatysi- 
me tik tada, kai nulipsite nuo scenos. Taigi... 

- Šaunumėlis, - atsakė Benas. Atkištos rankos Iiepašpands: 

Mis Džons jį išsivedė. Buvo 14:30. 


„Minus 081 
Atskaita tęsiasi... 


Ričardsas stovėjo šone, saugomas dviejų policininkų, ir klausėsi, 
kaip studijos publika pašėliškai ploja Bobiui Tompsonui. Jis nervinosi. 
Šaipėsi iš savęs dėl to, stačiai tyčiojosi, tačiau faktas liko faktu. Pa- 
juoka nesumenkino nervingumo. Buvo 18:01. 

- Šiandieninis pretendentas, išradingas ir stiprus, gyvena mūsų 
gimtajame mieste, į pietus nuo Kanalo, - kalbėjo Tompsonas. Ekrane 
pasirodė pilkais maišiniais marškiniais apsivilkusio Beno fotografija, 
daryta slapta kamera prieš kelias dienas. Fonas priminė laukiamąją 
salę šeštajame aukšte. Fotografija retušuota, pamanė Ričardsas, kad 
akys atrodytų giliau įdubusios, kakta žemesnė, skruostai labiau įkritę. 
Jo burnai kažin kokio techniko teptukas suteikė pašaipią išraišką. 
Apskritai ekrane Ričardsas kėlė baimę - urbanistinis mirties angelas, 
grubus, ne itin protingas, tačiau pasižymintis primityviu žvėriškų gud- 
rumu. Gerųjų Miesto kvartalų gyventojų siaubas. 

- Tai Bendžaminas Ričardsas, dvidešimt aštuonerių metų. Įsidė- 
mėkite jo veidą! Po pusvalandžio jis slankios po miestą. Patvirtintas 
liudijimas apie jo buvimo vietą jums atneš šimtą naujųjų dolerių. Jei 
jūsų paliudijimas padės jį nužudyti, gausite tūkstantį naujųjų dolerių! 

Ričardso mintys buvo toli, realybė užgriuvo jį it kūjis. 

- ... O štai moteris, kuri gaus Bendžamino Ričardso atlyginimą, 
jeigu ir kada jisai žus! 

Jo atvaizdą išstūmė Šeilos fotografija... bet ir ją apdorojo teptu- 
kas, šįkart paklusęs kur kas negailestingesnei rankai. Rezultatas buvo 
klaikus. Mielas, ne itin dailus veidas virto grubios, neskoningos neva- 

los veidu. Storos papurtusios lūpos. Godžiai žibančios akys, dvigubas 
pagurklis, besileidžiantis ant apnuogintos krūtinės. 

- Niekšai! - iškošė Ričardsas ir liuoktelėjo į priekį, bet stiprios 
rankos jį sulaikė. 

- Nesikarščiuok, drauguži. Tai viso labo tik paveikslėlis. 

Po minutėlės jį pusiau išvedė, pusiau išvilko į sceną. 

Publika sureagavo akimoju. Studiją užplūdo spigūs riksmai. 

- Lauk! Užsukt jam uodegą! 

- Nešdinkis, šunsnuki! 

- Nudėt jį! Nudėt niekšą! Te, išgraužk! Nešdinkis velniop! 

Bobis Tompsonas ramindamas kilstelėjo ranką ir švelniai papra- 
šė tylos. 

- Verčiau paklausykim, ką jisai gali mums pasakyti. 
panarinęs galvą nelyginant bulius. Žinojo, kad spinduliuoja būtent tą 
neapykantos bei iššūkio aureolę, kurios iš jo tikėjosi, tačiau nieko ne- 
galėjo pakeisti. 

Jis įbedė į Tompsoną paraudusias akis. 

- Kažkas sužiaumos savo kiaušus už mano žmonos fotografiją, - 
ištarė jis. 

- Kalbėkite garsiau, kalbėkite garsiau, misteri Ričardsai! - su de- 
ramu paniekos atspalviu sušuko Tompsonas. - Niekas jūsų nelies... 
Šiaip ar taip, kol kas. 

Publika vėl prapliupo riksmais ir rinktiniais keiksmais. 

Ūmai Ričardsas staigiai atsigręžė į juos, ir žmonės nutilo tarsi 
nuo smūgio. Moterys spoksojo į jį baimės ir geismo sklidinomis aki- 
mis. Vyrai neapkančiai šiepėsi. 

- Niekšai! - sušuko Benas. - Jeigu jums patinka stebėti, kaip 
mirštama klaikia mirtimi, kodėl gi nesudraskote kits kito? 

Paskutiniuosius jo žodžius užgožė klyksmai. Kai kurie žmonės iš 
publikos (galimas daiktas, jiems sumokėjo) stengėsi prasibrauti link 
scenos. Juos sulaikė policija. Ričardsas stovėjo veidu į juos suvokda- 
mas, kaip visa tai atrodo. 

- Dėkui jums, misteri Ričardsai, už išminties pamoką. - Panieka 
tapo apčiuopiamesnė, ir kone nutykusi minia godžiai rijo pretendentą 
akimis. - Gal pasidalintumėt su publika, susirinkusia studijoje bei savo 
namuose, kiek gi laiko ketinate ištverti? 

- Noriu pasakyti visiems, esantiems studijoje ir tūnantiems savo 
namuose, jog tai ne mano žmona! Tai tik pigi klastotė... 

Minia nustelbė jį riksmais. Karštligiški neapykantos klyksmai 
skambėjo ties isterijos riba. Tompsonas minutėlę lukterėjo, kol jie ap- 
tyks, ir pakartojo: 

- Kiekgi tikitės ištverti, misteri Ričardsai? 

- Aš tikiuosi ištverti visas trisdešimt dienų, - šaltai atrėmė Be- 
nas. - Nemanau, kad savo žinioje turite ką nors, galintį mane įveikti. 

Vėl klyksmai. Iškelti kumščiai. Kažkas švystelėjo pomidorą. 

Bobis Tompsonas vėl kreipėsi į publiką: 
čardsas nužengs nuo scenos. Rytoj vidudienį prasidės medžioklė! Įsi- 
dėmėkite jo veidą! Jis gali pasirodyti greta jūsų pneumobuse... lėktu- 
ve... priešais stereo vitriną... vietos kilbolo stadione. Šiandien jisai 
Hardinge. O rytoj galbūt Niujorke? Boise? Albukerke? Kolumbuse? 
Slapčia braunasi į jūsų namus? Praneškite apie jį! 

- TAAIP! 

Ūmai Ričardsas nepadoriai mostelėjo - abiem rankom. Šįkart jau 
nebebuvo galima manyti, jog veržimasis į sceną suvaidintas. Beną 
staigiai ištempė pro kairįjį išėjimą, kol žiūrovai nespėjo suplėšyti jo į 
kąsnelius prieš kamerą, ir Sistema neteko progos pademonstruoti pi- 
kantišką reportažą. 


„Minus 080 
Atskaita tęsiasi... 


Šoninėje patalpoje Kilienas vaipėsi iš pasitenkinimo. 

- Puikus pasirodymas, misteri Ričardsai! Nuostabus! Po velnių, 
jei galėčiau, duočiau jums premiją. Tasai gestas... nepakartojama! 

- Mūsų tikslas - teikti pasitenkinimą, - atrėžė Ričardsas. Vaizdas 
monitoriuose tirpo, užleisdamas vietą reklamai. - Duokite man tą 
prakeiktą kamerą ir eikite užsikrušti. 

Kilienas, - o kamera - štai ji. 
Jis paėmė iš techniko rankų aparatą. 
- Su visa įranga ir parengta filmavimui. O štai čia juostelės. - 

Denas Kilienas ištiesė Ričardsui mažą, stebėtinai sunkią pailgą dėže- 
lę, suvyniotą į alyvuotą audeklą. 

Benas įsimetė kamerą į vieną kišenę, juosteles - į kitą. 

- Okei. Kur liftas? 

- Ne taip greitai, - sustabdė jį Kilienas. - Jūs turite minutėlę... 
netgi, tiksliau pasakius, dvidešimt. Oficialiai jūsų dvylikos valandų 
dreifas prasideda šeštą trisdešimt. 

Vėl suskardėjo neapykantos klyksmai. Ričardsas dirstelėjo per 
petį ir ekrane išvydo Louliną. Širdį perpildė užuojauta. 

- Jūs man patinkate, Ričardsai, ir aš manau, jog pasirodysite pui- 
kiai, - pradėjo Kilienas. - Pasižymite tam tikru grubiu stiliumi, kuriuo 
aš neapsakomai žaviuosi. Matote, esu kolekcininkas. Mano interesų 
sritis - urvinis menas ir senoji Egipto kultūra. Jūs labiau panėšite į ur- 
vinį meną, nei į mano egiptietiškas urnas, tačiau svarbiausia ne tai. 
Norėčiau jus išsaugoti - jei norite, kolekcijai, - kaip renkami ir saugo- 
mi urviniai Azijos piešiniai. 

- Dumk, pasiimk mano smegenų svyravimų įrašą, šunsnuki. Jis 
pridėtas prie dosjė. 

- Norėčiau duoti jums šiokį tokį patarimą, - nekreipdamas dė- 
mesio į pretendento žodžius, tęsė Kilienas. - Jūs neturite jokio realaus 
šanso, jo ir negali būti, kai visa nacija medžioja vieną žmogų, o Me- 
džiotojai naudojasi neįtikėtinai sudėtinga įranga ir yra tobulai pasiren- 
gę. Tačiau jei pasislėpsite, ištempsite ilgiau. Verčiau naudokitės savo 
kojomis, nei bet kuriuo ginklu, kurį įstengsite nutverti. Ir laikykitės ar- 
čiau saviškių. - Jis kilstelėjo pirštą, pabrėždamas paskutiniųjų žodžių 
svarbą. - Tenai sėdintys dori piliečiai neapkenčia jūsų už drąsą. Jūs 
jiems - mūsų tamsaus ir suskaldyto laikmečio simbolis. Visa, kas vy- 
ko salėje, buvo ne tiktai šou ir specialiai surinkta publika. Jie neken- 
čia jūsų už narsą. Jaučiate tą? 

- Taip, - atsiliepė Ričardsas. - Tą supratau. Ir taip pat jų neken- 
čiu. 

Kilienas šyptelėjo. 

- Nes jie jus žudo. - Jis sugniaužė Ričardso alkūnę; spustelėji- 
mas buvo netikėtai tvirtas. - Čionai. 

Jiems už nugarų Bobas Tomsonas smagino salę, pešiodamas 
Louliną. 

Baltu koridoriumi žemyn, žingsniai gūdžiai aidi tuštumoje. Vie- 
nas. Visiškai vienas. Vienintelis liftas koridoriaus gale. 

- Šioje vietoje mudu išsiskirsime, - pratarė Kilienas. - Greitaeigis 
liftas gatvėn. Devynios sekundės. 

Jis kyštelėjo ranką - ketvirtą kartą, ir Ričardsas vėl nesiteikė jos 
paspausti. Ir visgi dar sekundėlę padelsė. 

- Kas bus, jeigu aš pakilsiu į viršų? - jis smakru mostelėjo į lu- 
bas, turėdamas omeny aštuoniasdešimt aukštų, kėpsančių viršum jų. 
- Ką gi man nužudyti tenai, viršuje? Ką man nužudyti, jei nusigausiu 
iki pat viršaus? 

Kilienas švelniai nusijuokė ir spustelėjo mygtuką greta lifto. Du- 
rys prasivėrė. 

- Štai kodėl jūs man taip patinkate, Ričardsai, - jūs plačiai mąs- 
tote. 

Benas žengė į liftą. Durys lėtai vėrėsi. 

- Pasislėpkite, - pakartojo Kilienas, ir bėglys liko vienas. 

Liftas šastelėjo žemyn, ir jam užgniaužė kvapą. 


„Minus 079 
Atskaita tęsiasi... 


Lifias atgabeno jį stačiai į gatvę. Prie durų stovėjo policininkas, 
nusigręžęs į Memorialinį Niksono Parką. Į pasirodžiusį Ričardsą jisai 
nė nedirstelėjo, tik mąsliai pabarbeno per vėzdą ir įsistebeilijo į šerkš- 
ną, tvyrantį ore. 

Smulki dulksna atnešė į miestą ankstyvą prieblandą. Tamsoje 
paslaptingai mirguliavo žiburiai, o žmonės, vaikščiojantys Remparto 
gatve Žaidimų Pastato šešėlyje, atrodė it bekūniai šešėliai - lygiai kaip 
ir pats Ričardsas. Jis giliai įkvėpė drėgno oro su sieros prieskoniu. 
Nepaisant to prieskonio, buvo malonu. Atrodė, kad jis tik ką išėjo iš 
kalėjimo į laisvę, o ne iš vienos pereinamos kameros persikėlė į kitą. 
Oras - tai gerai. Oras - tai nuostabu. 

Laikykitės arčiau saviškių, pasakė Kilienas. Aišku, jis teisus. 
Kad tą suprastum, nereikia būti Kilienu. Ar kad suvoktum, jog po 
trumpučio atokvėpio visų karščiausia medžioklė vyks būtent Ko-Op 
Sityje; tačiau iki to meto jis bus už kalnų ir toli nuo čia... 

Benas perėjo tris kvartalus ir susistabdė taksi. Vylėsi, jog Fri-Vi 

mašinoje neveiks - kaip didumoje mašinų, - tačiau šioje ekranas veikė 
ir transliavo kanalą A-1, kuriame ryškiai švytėjo baigiamieji “Bėgan- 
čio žmogaus" kadrai. Šūdas. 

- Kur vežti, bičiuli? 

- Į Robardo gatvę. 

Už penketo kvartalų nuo jo tikslo; išlipęs iš taksi, sės į ekspresą 
ir pagrįš atgal. Tada užeis pas Molį. 

Taksi padidino greitį, senovinis dujinis variklis gergždė ir kaukė. 
Ričardsas atsilošė ant vinilinių pagalvėlių, kur šešėlis atrodė tirštesnis. 

- Ei, aš tave tik ką mačiau per Fri-Vi! - aiktelėjo vairuotojas. - 
Tu esi tasai tipas, Pričardas. 

- Pričardas. Teisingai, - nesiginčijo Benas. Už nugaros tolydžio 
mažėjo Žaidimų Pastatas. Nepaisant nesėkmės su taksistu, jo sieloje 
menko ir psichologinis šešėlis. 

- Velniai rautų, tu turi kiaušius, bičiuli! Sakau tau. Garbės žodis, 
turi. Jie gi tave nudės, žinai? Nudės, kad tave kur. Tu išties turi 
kiaušius. 

- Teisingai. Netgi du. Kaip ir tų. 

- Netgi du, - pakartojo taksistas. Jis skendėjo ekstazėje. - Velniai 
rautų, kaip šaunu! Nepaprasta! Neprieštarausi, jei papasakosiu žmo- 
nai, kad tave pavežiau? Ji stačiai kuoktelėjusi dėl tų Žaidimų. Man ir- 
gi derėtų pranešti, tik, velniai rautų, kas manęs klausys. Taksistui rei- 
kalingas bent vienas liudininkas. Niekas nematė, kaip įlipai - tai ne- 
sėkmė! 

- Apmaudu, - pritarė Ričardsas. - Gaila, kad negali pagelbėti 
manęs nudėti. Gal man palikti raštelį, kad čia buvau? 

- Po velnių, tu gali? Būtų tiesiog... 

Jie kaip tik persirito per Kanalą. 

- Paleisk mane čia, - griežtai pareikalavo Benas. Jis išsiėmė 
Tompsono įteiktą voką, ištraukė naująjį dolerį ir švystelėjo ant prieša- 
kinės sėdynės. 

- Liaukis gi tu, ką tokio pasakiau? Aš nė nemaniau... 

- Ne, - atsiliepė Ričardsas. 

- Na, ką, neduosi raštelio... 

- Išgraužk, susmirdėli. 

Jis mikliai iššoko ir nužingsniavo link Dramondo gatvės. Prieša- 

ky, nelyginant milžiniškas kareivis, tirštėjančioje tamsoje kilo Ko-Op 
Sitis. Iš paskos ataidėjo taksisto riksmas: 
- Tave netrukus pričiups, tegul tave velniai! 


„Minus 078 
Atskaita tęsiasi... 


Per užpakalinį kiemą, per plėštinę skylę vielinėje tvoroje, skirian- 
čioje vieną asfaltuotą dykvietę nuo kitos; lukterti giliame šešėlyje, kol 
pro šalį prariaumos motociklininkų gauja, jų žibintai spindi tamsoje ta- 
rytum beprotiškos naktinių vilkolakių akys. Paskui - per paskutinę 
tvorą (susipjaustė vieną ranką), ir štai jau beldžiasi į užpakalines Mo- 
lio Džernigano duris - šios durys yra ir pagrindinis įėjimas. 

Moliui priklausė paskolų kasa Dokų gatvėje, kur - jei turi pakan- 
kamai „žalių“, kad galėtum jais švaistytis, - gali be vargo įsigyti spe- 
cialų policinį vėzdą, automatą su pilna apkaba, prieštankinį ginklą, he- 
roino, Pušo, kokaino, maskavimosi priemonių, dirbtinę bobą iš stirof- 
lekso ar tikrą šliundrą (jei esi pernelyg pavargęs, kad naudotumeis sti- 
rofleksine), kelių pogrindinių kazino adresus, Iškrypėlių Klubo adresą. 
ir dar šimtą kitokių draudžiamų dalykų. Jei Molis neturėdavo reikia- 
mo daikto, užsakydavo jį specialiai tau. Jis galėjo parūpinti ir padirb- 
tus dokumentus. Kai šeimininkas dirstelėjo pro akutę ir išvydo sto- 
vintį už durų, jo veidą nutvieskė platutėlė šypsena: 

- Kodėl gi tau nėjus savais keliais, drauguži? Aš tavęs nema- 
čiau. 

- Naujieji doleriai, - pratarė Ričardsas, kreipdamasis į orą. Sekė 
pauzė. Benas tyrinėjo savo marškinių rankogalį, tarsi matytų jį pirmą- 
syk. 

Paskui užraktai ir skląsčiai atsivėrė taip skubiai, tarsi Molis būtų 
išsigandęs, jog atėjūnas gali persigalvoti. Ričardsas įėjo vidun. Jiedu 
stovėjo pagalbinėje krautuvės patalpoje - žiurkių draustinyje, prigrūs- 
tame senų žurnalų, vogtų muzikos instrumentų, vogtų fotoaparatų ir 
juodosios rinkos prekių. Molis buvo savotiškas Robinas Hudas; palū- 
kininkas, įsitaisęs į pietus nuo Kanalo, neilgai išsilaikytų paviršiuje, jei 
būtų pernelyg godus. Nuo turtingų susmirdėlių iš Miesto Molis dirda- 
vo tris kailius, o savuose kvartaluose prekiavo kone savikaina - kar- 
tais netgi pigiau, jei kam pasidarydavo itin riesta. Todėl Ko-Op Sityje 

pelnė nepriekaištingą reputaciją ir galėjo pasigirti pirmaklase apsau- 
ga. Jei policininkas prispirdavo skundiką iš Pietinio Miesto (o tokių 
buvo šimtai), kamantinėdamas apie Molį Džerniganą, informatorius 
atsakydavo, jog Molis - mažumą kvaištelėjęs seneliokas, retsykiais 
parduodąs vieną kitą draudžiamą prekę ir tokiu būdu suduriąs galą su 
galu. Bet kuris Miesto bosas, turintis ydingų seksualinių polinkių, būtų 
galėjęs papasakoti kur kas daugiau, tačiau Dorovės Policijos valymų 
metas praėjo negrįžtamai. Visi suprato, kad yda sukuria nepalankią 
dirvą revoliucinėms nuotaikoms. Tas faktas, jog Molis vertėsi ir do- 
kumentų klastojimu, atnešančiu jam nemenką pelną, Mieste žinomas 
nebuvo. Tokias paslaugas jis teikė tiktai artimiausiems klientams. Ir 
visgi Ričardsas neabejojo, kad paruošti dokumentus šitaip įklimpu- 
siam tipui kaip jis, bus nepaprastai pavojinga. 

- Kokie popieriai? - Molis giliai atsiduso ir įžiebė senovišką sta- 
linę lempą su išlenktu kaklu. Darbinį jo rašomojo stalo paviršių užliejo 
ryški balta šviesa. Šeimininkas buvo senas, beveik septyniasdešimt 
penkerių, ir po srūvančia šviesa jo plaukai panėšėjo į sidabrines siu- 
vinėjimo gijas. 

- Vairuotojo pažymėjimas. Karinis bilietas. Asmens pažymėji- 
mas. Policijos įskaitos kortelė. Pensijos pažymėjimas. 

- Paprasta. Darbas kainuotų šešiasdešimt „žalių“ kiekvienam, iš- 
skyrus tave, Beni. 

- Padarysi? 

- Padarysiu dėl tavo žmonos, ne dėl tavęs. Dėl tavęs - ne. Aš 
nekišiu galvos į kilpą dėl tokio kuoktelėjusio kalės vaiko, kaip Benis 
Ričardsas. 

- Kiek visa tai truks? 

Molio akys sardoniškai tvykstelėjo. 

- Žinodamas tavo padėtį, aš pasiskubinsiu. Valanda kiekvienam. 

- Dievulėliau, penketas valandų... Ar galėčiau nueiti... 

- Ne, nevalia. Ar visai iškvaišai, Beni? Praėjusią savaitę pas ta- 
vo šeimininkę atvyko policininkas su voku. Jis atvažiavo juodu veži- 
mu su dar šešiais vyrukais. Fleperis Doniganas ir Džeris Hanraha- 
nas stypsojo ant kampo, kai tie važiavo pro šalį. Fleperis viską man 
papasakojo. Vaikinas ne akmuo, pats žinai. 

- Aš žinau, kad Fleperis ne akmuo, - nekantriai pertraukė jį Ri- 
čardsas. - Aš pasiunčiau pinigų. Jinai... 

- Kas žino? Kas matė? - Molis gūžtelėjo pečiais ir užvertė akis. 
Apšviestoje erdvėje ant stalo atsirado rašikliai ir neužpildyti popieriai. 
- Jie žemę nosim aria aplinkui tavo namą, Beni. Kiekvienas, drįsęs 
pareikšti užuojautą, savo dienas baigs kameroje tarp guminių lazdų. 
Šito nereikia net geriausiems draugams, čia nepadės net tavo moters 
pinigai. Pageidauji kokio nors konkretaus vardo? 

- Man vis vien, kad tik anglosaksiškas. Viešpatie, Moli, jai gi rei- 
kia išeiti nusipirkti produktų. Ir gydytojo... 

- Jinai pasiuntė Badžio O'Sančeso vaikį. Kuo jis ten vardu? 

- Voltas. 

- Taip, būtent. Nebeįstengiu nulaikyti galų. Kraustausi iš proto, 
Beni. Metas poilsio. - Ūmai jis dirstelėjo į Ričardsą. - Atmenu tuos 
laikus, kai Mikas Džageris buvo įžymus. O tu veikiausiai net nežinai, 
kas jis toks? 

- Aš žinau, kas jis, - išsiblaškęs atsiliepė Benas. Jis nusigręžė į 
langą, įtaisytą šaligatvio lygyje. Jautėsi mirtinai persigandęs. Viskas 
susiklostė kur kas blogiau, nei tikėjosi. Šeila ir Ketė taip pat atsidūrė 
narve. Šiaip ar taip, jos ten lindės tol, kol... 

- Joms nieko nenutiks, Beni, - švelniai ištarė Molis. - Tik tu lai- 
kykis atokiau. Dabar tu joms - mirtis. Jauti? 

- Taip, - atsakė Ričardsas. Ūmai jį persmelkė neviltis - gūdi ir 
siaubinga. Aš noriu namo, nustebęs pagalvojo Benas - daugiau nei 
nustebęs, blogiau nei nustebęs. Viskas tapo nebekontroliuojama, at- 
rodė nerealu. Pati būties materija braškėjo per siūles. Veidų verpetas: 
Loulinas, Bernsas, Kilienas, Džanskis, Molis, Ketė, Šeila... 

Benas krūptelėjo ir pažvelgė į tamsą. Molis pasinėrė į darbą, 
murkdamas kažkokią pamirštą dainelę iš savo tolimos praeities, kažin 
ką apie Betės Deivis akis - po velnių, o kas čia per gabalas? 

- Jisai buvo būgnininkas, - ūmai pratarė Ričardsas. - Būgninin- 
kas iš anglų grupės “The Beetles"“. Mikas Makartnis. 

- Et, jaunimas, - sumurmėjo Molis, įknibęs į savo darbą. - Štai 
tik tokias nesąmones ir skiedžiate. 


„Minus 077 
Atskaita tęsiasi... 


Jis išėjo iš Molio dešimt po dvyliktos, išleidęs tūkstantį du šimtus 

dolerių. Palūkininkas jam pardavė skurdoką, tačiau ganėtinai patikimą 
maskavimosi rinkinį: žilą peruką, akinius, vatinius rutuliukus už 
skruostų, plastmasinius uždedamus dantis, pakeičiančius jo burnos li- 
niją. 

- Pamėgink mažumėlę šlubčioti, - patarė Molis. - Nelabai, kad 
nepatrauktum dėmesio. Tik mažumėlę. Atsimink, jog panorėjęs gali 
sudrumst žmonėms protą. Nebeatmeni šitos eilutės, a? 

Ričardsas nebeatminė. 

Pasak naujųjų dokumentų, gulinčių piniginėje, jis buvo Džonas 
Grifenas Springeris, pardavėjas iš Hardingo. Keturiasdešimt trejų 
metų našlys. Be techniko statuso, bet taip tik geriau. Technikai turė- 
jo savo kalbą. 

Kai Ričardsas vėl išėjo į Robardo gatvę, buvo 0:30, tinkama va- 
landa, kad būtum užpultas, atšvarintas ar nudėtas, bet ne visų tinka- 
miausias metas, kad pasislėptum nepastebėtas. Ir visgi į pietus nuo 
Kanalo Benas praleido visą savo gyvenimą. 

Perėjo Kanalą dviem myliom vakariau, kone ties pačiu ežero 
kraštu. Sutiko įkaušusių girtuoklių kompaniją, sėdinčią aplink gęstantį 
laužą, kelias žiurkes, bet nė vieno policininko. Po pirmos penkiolika 
perėjo tolimuoju niekieno žemės pakraščiu tarp sandėlių, pigių smuk- 
lių bei laivybos kontorų, įsikūrusių šiaurinėje Kanalo pusėje. Pusę 
antros aplink jau šurmuliavo pakankamai daug Miesto gyventojų, kad 
galėtum sėkmingai susistabdyti taksi. 

Šįkart vairuotojas į jį net nedirstelėjo. 

- Džetportas, - tarstelėjo Ričardsas. 

- Tavo valia, bičiuli. 

Mašiną prarijo magistralių eismas. Aerouoste jie buvo be dešimt 
antrą. Ričardsas šlubčiodamas praėjo pro kelis policininkus bei sau- 
gumo agentus, nepatraukdamas niekieno dėmesio. Nusipirko bilietą į 
Niujorką, nes ši mintis pirma kitų šovė jam į galvą. Asmens pažymė- 
jimo patikra buvo perdėm formali ir niekuo neišskirtina. Jis įlipo į 
greitacigį “Šatlą"", išskrendantį į Niujorką 2:20. Lėktuve buvo vos ke- 
turiasdešimt keleivių, diduma - snaudžiantys verslininkai ir studentai. 
Kabinoje sėdintis policininkas knapsėjo nosimi viso skrydžio metu. Po 
kurio laiko Ričardsas taip pat užsnūdo. 

Jie palytėjo žemę 3:06, Benas išlipo iš lėktuvo ir be jokių nuoty- 
kių apleido oro ouostą. 

3:15 jo taksi nusileido Lindsėjaus greitkelio spirale. Jie įstrižaine 
kirto Centrinį Parką, ir 3:20 Benas Ričardsas ištirpo didžiausiame Ze- 
mės mieste. 


„Minus 076 
Atskaita tęsiasi... 


Jis išsirinko “Branto Viešbutį“, vidutinio lygio įstaigą Yst Saide. 
Ši miesto dalis pamažėle žengė į naują elegancijos erą, tačiau “Bran- 
tas" stovėjo mažiau nei už mylios nuo vidinių Manheteno landynių - 
taip pat didžiausių pasaulyje. Užsiregistravęs vėl prisiminė Deno Ki- 
lieno žodžius: “Laikykitės arčiau saviškių". 

Išlipęs iš taksi, Ričardsas pasuko į Taim Skverą, mat visiškai 
netroško apsigyventi viešbutyje tokią ankstyvą valandą. Penkias ir 
pusę valandos (nuo 3:30 iki 9:00) praleido naktiniame pornošou. Be- 
viltiškai norėjo miego, bet, dusyk užsnūdęs, abu kartus staiga prabudo, 
pajutęs tarp kojų šmirinėjant lengvučius pirštus. 

- Kuriam laikui apsistosite, sere? - paklausė viešbučio tarnauto- 
jas, dirstelėjęs į Džono G. Springerio pažymėjimą. 

- Nežinau, - Benas stengėsi išspausti kuklią bei malonią išraišką. 
- Matote, viskas priklauso nuo klientų. 

Jis sumokėjo šešiasdešimt naujųjų dolerių už kambarį dviems 
dienoms ir liftu pakilo į dvidešimt ketvirtą aukštą. Iš kambario vėrėsi 
niūrus vaizdas į purvinus Yst Riverio krantus. Niujorke taip pat lijo. 

Kambarys buvo švarus, tačiau nuobodus; prie jo šliejosi vonia, o 
unitazas be atvangos skleidė grėsmingus garsus - jie nenutilo net ta- 
da, kai naujasis gyventojas patampė bakelio vožtuvą. 

Benas užsisakė pusryčius į numerį - virtą kiaušinį su pakepinta 
duona, apelsinų sulčių ir kavos. Kai pasirodė berniukas su padėklu, 
davė jam arbatai smulkią monetą. 

Baigęs pusryčiauti, išsitraukė videokamerą ir ėmė ją apžiūrinėti. 
Maža metalinė plokštelė su užrašu “Instrukcija" pritvirtinta stačiai po 
objektyvu. Ričardsas perskaitė: 

1. Įkiškite kasetę su juostele į angą A ir palaukite spragtelėjimo. 

2. Pasitelkęs vaizdo ieškiklį, nukreipkite objektyvą į reikiamą ob- 
jektą. 

3. Vaizdo bei garso įrašui paspauskite mygtuką B. 

4. Po pabaigos signalo kasetė su juostele išmetama automatiš- 
kai. Įrašo trukmė 10 minučių. 

Gerai, pamanė bėglys, lai žiūri, kaip aš miegu. Pastatė videoka- 
merą ant stalo greta Gideono Biblijos ir nukreipė objektyvą į lovą. 
Siena anapus jos buvo nenusakomos išvaizdos ir tuščia; Benas nema- 
nė, kad pagal lovą ar sieną būtų galima atsekti jo buvimo vietą. Gat- 
vės triukšmas šiame aukštyje vos girdėti, bet Ričardsas dėl viso pikto 
įjungė dušą. 

Netgi iš anksto viską apgalvojęs, tik per plauką nespustelėjo 
mygtuko ir neatsistojo prieš kamerą su visu savo grimu. Dalį jo gali- 
ma pašalinti, bet žilą peruką teko palikti. Benas užsitempė ant galvos 
užvalkalą. Tada paspaudė mygtuką, priėjo prie lovos ir atsisėdo veidu 
į kamerą. 

- Ku-kū, - dusliu balsu pratarė Benas Ričardsas, kreipdamasis į 
visą gigantišką auditoriją, kuri smalsaudama ir šiurpdama klausysis 
jo šį vakarą. - Jums nematyti, bet aš juokiuosi iš jūsų, šūdgraužiai. 

Jis atsigulė, užsimerkė ir pamėgino apie nieką negalvoti. Kai po 
dešimties minučių iš kameros iššoko įrašyta kasetė, Ričardsas jau 
kietai miegojo. 


„Minus 075 
Atskaita tęsiasi... 


Pabudo pradžioj penktos - vadinasi, medžioklė jau prasidėjo. 
Įvertinus laiko skirtumą, ji vyko jau trejetą valandų. Nuo tos minties 
sugniaužė paširdžius. 

Benas įkišo į kamerą kitą kasetę, pasiėmė Gideono Bibliją ir, už- 
sismaukęs ant galvos užvalkalą, perskaitė Dešimt Pamokslų - skaitė 
juos vėl ir vėl, kol kasetė iššoko laukan. 

Stalelio stalčiuje buvo vokų, tačiau su viešbučio pavadinimu ir ad- 
resu. Iš pradžių Ričardsas negalėjo apsispręsti, bet veikiai suprato, 
jog tatai nesvarbu. Teks patikėti Kilieno žodžiais, kad bėglio buvimo 
vietos, nustatomos pagal pašto ženklus bei atgalinį adresą, nepraneš 
Makounui ir jo vanagams. Jis priverstas naudotis paštu. Jam nedavė 
pašto balandžių. 

Pašto dėžės stovėjo prie liftų, ir Ričardsas, draskomas blogų 
nuojautų, įmetė kasetes į tarpmiestinės korespondencijos angą. Nors 

pašto tarnyba atrodė niekuo dėta - Žaidimų Administracija jai nemo- 
kėjo už duomenis apie pretendentų buvimo vietą, - visa tai vis vien 
atrodė baisiai rizikinga. Tačiau vienintelė alternatyva - išmokų pri- 
stabdymas, o tam ryžtis jisai negalėjo. 

Benas grįžo į savo kambarį, užsuko čiaupą (vonioje tvyrojo garai 
nelyginant tropikų džiunglėse) ir išsitiesė ant lovos pamąstyti. Kaip 
bėgti? Ką visų geriausia daryti? Pamėgino įsivaizduoti esąs vidutinis 
konkursantas. Žinia, pirmasis troškimas buvo perdėm gyvuliškas: kuo 
greičiau įsikasti į žemę. Išsirausti urvą ir sulįsti į jį. Jis taip ir padarė. 
“Branto Viešbutis“. Ar Medžiotojai to ir tikisi? Taip. Jie ieškos 
anaiptol ne bėgančio. Jie ieškos besislapstančio. Ar įstengs aptikti jį 
urve? Ričardsas baisiai norėjo atsakyti ne, tačiau neįstengė. Jo mas- 
kuotė buvo nebloga, bet sudaryta pernelyg skubotai. Pastabių žmonių 
mažai, tačiau jų visuomet atsiranda. Gal jį jau pastebėjo. Portjė. Ber- 
niukas pasiuntinukas, atnešęs jam pusryčius. Gal netgi kažkas iš be- 
vardžių pornošou lankytojų Keturiasdešimt Antrojoje gatvėje. Men- 
kai tikėtina, bet įmanoma. 

O kaipgi jo tikroji apsauga, Molio padirbtas asmens pažymėji- 
mas? Ar ilgam jo užkaks? Taksistas, vežęs bėglį iš Žaidimų Pastato, 
galėjo nugabenti jį tiktai į Pietinį Miestą. Medžiotojai velnioniškai ge- 
rai išmanė savo amatą. Jie spaus visus, kuriuos jisai pažinojo. Nuo 
Džeko Kreigerio iki tos kalės Eilinos Džener koridoriaus gale. Žemė 
dega po kojomis. Kiek laiko prabėgs, kol kas nors - pavyzdžiui, tas 
priekvaišis Fleperis Doniganas - prasitars, jog Molis prie progos klas- 
toja dokumentus? Ir jeigu jie suras Molį, jam galas. Palūkininkas lai- 
kysis, kol jam ant kaklo užners kilpą. Molis buvo pakankamai išmin- 
tingas, kad suprastų, jog keli šaunūs koviniai randai jo reputacijai apy- 
linkėse nepakenks. Bent jau dėl to, kad jo krautuvėlė nesupleškėtų 
kartą nakčia. O paskui? Paprasčiausias trijų Hardingo oro uostų pa- 
tikrinimas išaiškins naktinį Džono G. Springerio reidą į Kontrastų 
Miestą. 

Jeigu jie prisikas iki Molio. 

Tarkime, prisikas. Privalai įvertinti galimybę, jog prisikas. Tuo- 
met bėgti. Kur? 

Benas Ričardsas nežinojo. Jis visą savo gyvenimą praleido Har- 

dinge. Į Vidurio Vakarus. Jis nepažinojo Rytinės Pakrantės, čia ne- 
buvo nė vieno kampelio, į kurį būtų galėjęs sprukti ir jaustis it namuo- 
se. Taigi, kur? Kur? 


Jo nusikamavusios, išsekusios smegenys pasinėrė į nesveiką die- 
nos miegą. Medžiotojai be vargo surado Molį. Per penketą minučių 
lengvai ištraukė iš jo Springerio pavardę - išrovę du nagus, užlieję 
bambą degiu skysčiu ir pagrasinę padegti. Kartelį apsilankę, sužinojo 
lėktuvo numerį (patrauklūs neįsidėmėtinos išvaizdos vyriškiai su vie- 
nodo kirpimo gabardininiais paltais) ir 2:30 vietos laiku atvyko į Niu- 
jorką. Priekin pasiųsti žmonės pagal kas dieną pildomą kompiuterinį 
visų Niujorko viešbučių sąrašą jau sužinojo “Branto Viešbučio“ adre- 
są. Liftininkus, pasiuntinukus, budinčiuosius ir barmenus pakeitė Me- 
džiotojai. Pustuzinis jau kopė priešgaisriniais laiptais. Dar pusšimtis 
blokavo liftus. Vis daugiau ir daugiau persekiotojų orlaiviais kilo ap- 
link pastatą. Jie jau hole, po minutėlės durys suskils į šipulius, ir Me- 
džiotojai įsiverš vidun, lydimi džiugaus stumdomos kameros kalenimo 
- ji įamžins egzekuciją ir paporins ateinančioms kartoms, kaip bėglys 
virto kruvinu mėsainiu... Ričardsas pašoko, išpiltas lipnaus prakaito. 
Net pistoleto nespėjo įsigyti. Bėgti. Kuo greičiau. Tegul bus Bosto- 
nas. Bostonas tiks. Pradžiai. 


„Minus 074 
Atskaita tęsiasi... 


Jis išėjo iš kambario 17:00 ir nusileido į vestibiulį. Budintysis pla- 
čiai nusišypsojo - galbūt nujausdamas, jog veikiai bus laisvas. 

- Laba diena, misteri e-e... 

- Springeris. - Ričardsas taip pat nusišiepė. - Berods, aš aptikau 
gyslą, mano drauge. Trys klientai... teikia vilties. Pagyvensiu jūsų 
nuostabiame būste dar dvi dienas. Ar galiu sumokėti iš anksto? 

- Be abejo, sere. 

Doleriai perėjo iš rankų į rankas. Vis tebespindėdamas šypsena, 
Ričardsas vėl sugrįžo į kambarį. Holas tuščias. Benas pakabino ant 
rankenos lentelę '“NETRUKDYTT" ir skubiai nužingsniavo link prieš- 
gaisrinių kopėčių. 

Jį lydėjo sėkmė, jis nieko nesutiko. Nusigavo iki pat pirmojo 
aukšto ir nepastebėtas išsmuko pro šonines duris. . 

Lietus liovėsi, bet žemai virš Manheteno dar kybojo pilki debe- 
sys. Oras dvokė it pašvinkęs akumuliatorius. Ričardsas sparčiai, ne- 
šlubuodamas ėjo link Port Otoritė stoties. Pirkdamas bilietą į tolimųjų 
reisų autobusus, galėjai nesiregistruoti. 

- Bostonas, - tarstelėjo jis barzdotam bilietų pardavėjui. 
 - Dvidešimt trys „žali“, bičiuli. Autobusas išvyksta lygiai šeštą 
penkiolika. 

Benas perdavė pinigus. Jam liko mažiau nei trys tūkstančiai 
naujųjų dolerių. Reikėjo prastumti dar vieną valandą, o stotyje knibž- 
dėjo minios žmonių, tarp kurių galėjo pasitaikyti daugybė Gerovės 
Armijos kareivių su žydromis beretėmis ir tuščiais grubiais berniukiš- 
kais veidais. Ričardsas nusipirko pomožurnalą, atsisėdo ir prisidengė 
juo veidą. Ištisą valandą sėdėjo, įsikniaubęs į žurnalą ir retsykiais per- 
versdamas puslapį, kad nebūtų panašus į statulą. 

Kai į stotelę atsirito autobusas, Benas drauge su kitomis pilkomis 
atmatomis patraukė link pravirų durų. 

- Ei! Ei, jūs! 

Ričardsas atsigręžė: jo link bėgte artinosi saugumo tarnybos po- 
licininkas. Benas sustingo, nebeįstengdamas pajudėti. Tolimoji sme- 
genų dalis klykė, kad jį pribaigs tiesiog čia, šioje mėšlinoje stotyje su 
prispjaudytomis, kramtomąja guma nusėtomis grindimis ir keiksma- 
žodžiais, išbraižytais ant nevalytų sienų; jis taps nepelnyta kažkokios 
bukos policijos kiaulės auka. 

- Sulaikykite! Sulaikykite tą vaikiną! 

Policininkas pakeitė kryptį. Jis vejasi visai ne mane, suprato Ri- 
čardsas. Nevalyvas jaunuolis skuodė link laiptų, mosuodamas mote- 
riška rankine ir vartydamas praeivius nelyginant kėglius. 

Bėglys ir jo persekiotojas dingo iš akių, milžiniškais šuoliais 
liuoksėdami per tris pakopas. Atvykstančių, išvykstančių ir sutinkan- 
čių minia minutėlę santūriai susidomėjusi juos stebėjo, o paskui visi 
grįžo prie savo reikalų, tarsi nieko ir nebūtų nutikę. Benas šleptelėjo 
ant sėdynės autobuso gale, ir po kelių minučių mašina riaumodama 
nušliaužė šlaitu aukštyn, stabtelėjo ir įsiliejo į transporto srautą. Poli- 
cininkas ir jo auka dingo didžiulėje žmonijos minioje. 

Jei būčiau turėjęs pistoletą, būčiau jį nušovęs, mąstė Ričardsas. 
Dieve. Dieve mano. 

O kitą sykį tatai bus jau nebe kišenvagis. Tatai būsi tu. Bostone 
jis būtinai įsigis pistoletą. Kad ir kas būtų. Prisiminė Loulino žodžius 
- anas žadėjo bent kelis persekiotojus išgrūsti pro langą, kol galiausiai 
pričiups jį patį. Autobusas tirštėjančioje tamsoje riedėjo į šiaurę. 


„Minus 073 
Atskaita tęsiasi... 


IMKA pastatas stūksojo viršutinėje Haništono Aveniu dalyje. Jis 
buvo didžiulis, pajuodęs nuo laiko, senamadiškas ir nerangus. Stovėjo 
Bostono kvartale, kuris kadaise, praėjusio amžiaus viduryje, buvo 
vienas iš geriausių. Smygsojo čia nelyginant gėdingas priminimas apie 
kitą epochą, kitokį laikmetį, savo senamadiškomis neoninėmis raidė- 
mis vis tebemirksėdamas ištvirkėliško teatrinio kvartalo pusėn. Jis 
priminė nužudytos idėjos skeletą. 

Kai Ričardsas įžengė į vestibiulį, portjė barėsi su mažu purvinu 
negriuku, kuris dėvėjo tokius didelius kilbolo marškinėlius, jog tie sie- 
kė žydrų bemniūkščio džinsų kelius. Ginčytina teritorija tapo kramto- 
mosios gumos pardavimo automatas, stovintis tarp vestibiulio durų. 

- Aš praradau dešimtuką, mulki! Aš praradau savo suknistą de- 
šimtuką! 

- Jei nedingsi iš čia, aš iškviesiu čionykštį detektyvą, mažyli. Ga- 
li neabejoti. Pavargau su tavimi šnekėtis. 

- Bet toji prakeikta mašina surijo mano pinigą! 

- Nustok keiktis, mažas niekšeli! - Portjė, iš pažiūros maždaug 
trisdešimties metų vyrukas, tačiau neišpasakytai išdžiūvęs ir be laiko 
susenęs, ištiesė ranką ir papurtė marškinėlius. Tie buvo pernelyg di- 
deli, kad portjė būtų įstengęs papurtyti ir berniūkštį. - Dabar nešdinkis 
iš čia. Pokalbis baigtas! 

Po tų žodžių beveik komiška neapykantos ir nepaklusnumo kau- 
kė juodame apvaliame veide virto įžeidaus nepasitenkinimo agonija. 

- Ar girdi, paskutinis mano dešimtukas! Ta sušikta mašina surijo 
mano pinigą! Šita... 

- Tuojau pat kviečiu policininką. - Portjė pasuko link pulto. Jo 
švarkas, pigaus išpardavimo pažiba, nerangiai plaikstėsi apie liesą 
šeimininko užpakalį. 

Berniūkštis spyrė į mašinos korpusą ir metėsi bėgti. 

- Sušikta-balta-kiaulė-kalės-vaikas! 

Portjė nusekė negriuką akimis, taip ir nespustelėjęs tikro ar me- 
namo saugumo tarnybos iškvietimo mygtuko. Jis nusišypsojo Ričard- 
sui ir parodė seną klaviatūrą su iškritusiais klavišais. 

- Su spalvotaisiais nebeįmanoma susikalbėti. Jei vadovaučiau 
Sistemai, laikyčiau juos narve. 

- Arjis išties prarado dešimtuką? - paklausė Ričardsas, regist- 
ruodamasis kaip Džonas Diganas iš Mičigano. 

- Jei ir prarado, vis vien buvo jį nukniaukęs, - atsiliepė portjė. - 
Manau, kad taip. Bet jei būčiau davęs jam dešimt centų, vakarop čia 
susirinktų bent du šimtai kaulintojų, reikalaujančių to paties. Kur jie 
išmoksta tokių žodžių? Norėčiau sužinoti. Kodėl jų gimdytojams vis 
vien, kuo užsiima jų atžalos? Kuriam laikui apsistosite, misteri Diga- 
nai? 

- Dar nežinau. Atvykau su reikalais. - Jis pamėgino gašliai nusi- 
šypsoti. Pajutęs, kad pavyko, nusišiepė dar plačiau. Portjė tučtuojau 
pripažino tą šypseną (gal pagal savo paties atvaizdą, žvelgiantį į šei- 
mininką iš milijonais alkūnių nublizginto dirbtinio marmuro stalviršio 
gelmės) ir atsakė tuo pačiu. 

- Iš jūsų penkiolika penkiasdešimt, misteri Diganai. - Jis stumte- 
lėjo per stalą raktą, prikabintą prie nutrinto medinio numerėlio. - 
Kambario numeris 512. 

- Dėkui. - Ričardsas sumokėjo grynaisiais. Jokio pažymėjimo. 
Dėkui Dievui, kad egzistuoja IMKA. 

Jis nužingsniavo link liftų ir dirstelėjo į koridorių, kur įsikūrė 
Krikščioniškos Literatūros Biblioteka. Patalpą blausiai apšvietė musių 
nutupėti geltoni rutuliai; senis su paltu ir kaliošais studijavo traktatą, 
lėtai ir metodiškai versdamas puslapius virpančiu paseilintu pirštu. 
Stovėdamas prie lifto, Ričardsas girdėjo sunkų jo alsavimo švilpesį. 
Benui pasidarė ir liūdna, ir šiurpu. 

Liftas sužvangėjo ir sustojo, švokšdamos atsivėrė durys. Ričard- 
sui lipant vidun, portjė garsiai pratarė: 

- Tai nuodėmė ir gėda. Aš visus juos uždaryčiau į narvą. 

Benas kilstelėjo akis manydamas, jog vyriškis kreipiasi į jį, ta- 
čiau tas nežiūrėjo į nieką konkrečiai. Vestibiulis buvo tuščias ir neby- 
lus. 

„Minus 072 
Atskaita tęsiasi... 


Penktasis aukštas trenkė šlapimu. Koridorius buvo pakankamai 
siauras, kad Ričardsą ištiktų klaustrofobijos priepuolis, o kilimas, ka- 
daise tryškęs raudoniu, vidury nusitrynė iki atskirų siūlelių. Durys pur- 
vinai pilkos spalvos, kai kurios su šviežiais smūgių, spyrių ar įsilauži- 
mų pėdsakais. Kas dvidešimt žingsnių pakabinti užrašai skelbė, jog 
“RŪKYTI HOLE DRAUDŽIAMA PRIEŠGAISRINĖS APSAU- 
GOS VIRŠININKO ĮSAKYMU"'. Koridoriaus centre įsikūrė ben- 
dras tualetas, ir dvokas sustiprėjo. Tas kvapas Ričardsui automatiš- 
kai asocijavosi su neviltimi. Žmonės neramiai blaškėsi už pilkų durų, 
nelyginant žvėrys narvuose - pernelyg baisūs ir klaikūs žvėrys, kad 
galėtum į juos žiūrėti. Kažkas girtu balsu tęsiamai ir nuobodžiai trau- 
kė giesmę, berods, “Ave Marija". Už kitų durų nežinia kas kliunksė- 
jo. Už sekančių aidėjo kantri-vesterno stiliaus melodija (“Paskambint 
nėra pinigų. Ak, koks aš vienišas...'"). Brūkšėjimas. Vienišas lovos 
spyruoklių girgždesys - veikiausiai kažkas žaidžia kišeninį biliardą. 
Rauda. Juokas. Isteriški įkaušusių ginčo prakeiksmai. O už viso to - 
tyla. Tyla. Tyla. Nė nedirstelėjęs į Ričardsą, pro šalį praslinko žmo- 
gus su baisingai įdubusia krūtine. Vienoje rankoje jisai nešėsi muilą ir 
rankšluostį, vilkėjo pižamos kelnes, parištas virvele. Avėjo popierines 
šlepetes. 

Ričardsas atrakino savo numerį ir įėjo vidun. Užstūmė skląstį, 
įtaisytą vidinėje durų pusėje. Kambaryje stovėjo lova su beveik bal- 
tomis paklodėmis ir nurašyta karine antklode. Į kampą nustumtas 
plieninis strypas su dviem kabliais drabužiams... Daugiau nieko, iš- 
skyrus langą su vaizdu į tuštumą. Buvo 22:15. 

Ričardsas pasikabino švarką, nusimetė batus ir išsitiesė ant lo- 
vos. Pajuto, koks atstumtas, niekam nežinomas ir pažeidžiamas yra 
šiame pasaulyje. Aplinkui klykė ir griaudėjo Visata, tarsi koks milži- 
niškas ir abejingas trantas, švilpiantis nuo kalno link bedugnės prara- 
jos. Beno lūpos suvirpėjo, ir jisai pravirko. 

Šito nefilmavo. Gulėjo ir žiūrėjo į lubas, išraižytas miriadais keis- 
čiausių properšėlių, nelyginant nekokybiška puodžiaus glazūra. Me- 
džiotojai ieško pretendento jau aštuonetą valandų. Iš avansu gautos 

lažybų sumos jis uždirbo aštuoniasdešimt dolerių. Dievulėliau, net ne- 
iškišo galvos iš urvo. 

Pražiopsojo savo pasirodymą per Fri-Vi. Taip, velniai rautų. 
Spektaklis-su-maišu-ant-galvos. 

Kur jie dabar? Dar Hardinge? Niujorke? Ar jau pakeliui į Bos- 
toną? Ne, jie negalėjo pasukti čionai, juk tiesa? Autobusas nevažiavo 
pro jokius postus. Benas apleido didžiausią pasaulio miestą anonimiš- 
kai, o čia apsistojo pramanytu vardu. Jie negalėjo aptikti jo pėdsakų. 
Nieku gyvu negalėjo. 

Bostone bus saugu mažiausiai dvi dienas. Paskui jis galės leistis 
į šiaurę, į Nju Hempšyrą ar Vermontą, arba į pietus, į Filadelfiją ar 
netgi į Atlantą. Toliau į rytus tyvuliavo vandenynas, o už jo - Britanija 
ir Europa. Viliojanti mintis, bet veikiausiai nepasiekiama. Norint 
skristi lėktuvu, tektų pateikti asmens pažymėjimą, kadangi Prancūzi- 
joje vyksta karas. Ir netgi jei pabėgti būtų įmanoma, jis neabejotinai 
išsiduotų, kas reikštų greitą ir galutinę viso sumanymo pabaigą. Va- 
karus galima išbraukti. Medžioklė Vakaruose visų karščiausia. 

Jei nepakeli karščio, išeik iš virtuvės. Kas taip pasakė? Molis 
turbūt žinotų. Ričardsas nusijuokė ir pasijuto geriau. Jo klausą pasie- 
kė belytis radijo balsas. Būtų gerai šiandien susižvejoti pistoletą, bet 
jis pernelyg pavargęs. Kelionė jį nuvargino. Benas pavargo būti bėg- 
liu ir gyvulišku instinktu, gilesniu nei protas, jautė, kad veikiai jam tik- 
riausiai teks miegoti rudeniškai šaltame drenažo vamzdyje arba 
šiukšlių ir pelenų griovyje. Pistoletą prasimanys rytoj vakare. Ričard- 
sas išjungė šviesą ir užmigo. 


„Minus 071 
Atskaita tęsiasi... 


Metas pasirodyti eteryje. 

Benas stovėjo, atgręžęs videokamerai užpakalį, ir murkė muziki- 
nę “Bėgančio žmogaus" melodiją. Ant galvos užsitempė IMKA už- 
valkalą - išvertęs išvirkščiai, kad nesimatytų pavadinimo. 

Kamera pažadino kūrybinį Ričardso šmaikštumą - jis nė neįtarė 
tokį turįs. Visuomet manė esąs ganėtinai niūrus žmogus, nepasižymįs 
jokiu humoro jausmu. Artėjančios mirties perspektyva išlaisvino vie- 
nišą komediantą, slypėjusį viduje. 

Užbaigęs klipą, antrąjį nusprendė palikti vėlesniam laikui. Vieni- 
šasis kambarys buvo nuobodus, ir, galimas daiktas, jam į galvą šaus 
kas kita. 

Ričardsas lėtai apsivilko, priėjo prie lango ir dirstelėjo laukan. 

Tą rytą transportas gyvai sruvo Haningtono Aveniu aukštyn ir 
žemyn. Abu šaligatviai sausakimši lėtai žingsniuojančių pėsčiųjų. Kai 
kurie studijavo ryškiai geltonus plakatus - Reikia Pagalbos. Diduma 
paprasčiausiai ėjo. Ant kiekvieno kampo stovėjo policininkai. Ričard- 
sas girdėjo juos savo vaizduotėje: “Eik tolyn. Tu ką, neturi kur eiti? 
Kulniuok, smirdžiau". 

Ir šitaip jūs einate iki kito kampo, niekuo nesiskiriančio nuo bu- 
vusio, ir jus vėlei gena tolyn. Galima būtų pamėginti išprotėti, tačiau 
visų labiausiai kentėjo kojos. 

Ričardsas apmąstė riziką pereiti koridorių ir išsimaudyti po du- 
šu. Galiausiai nusprendė, jog tą padaryti galima. Užsimetė ant peties 
rankšluostį ir, nieko nesutikęs, pasiekė vonią. 

Čia maišėsi šlapimo, išmatų, vėmalų ir dezinfekcijos kvapai. Ži- 
nia, visos durelės nuplėštos. Virš pisuaro kažkas sieksninėmis raidė- 
mis išbraižė “SISTEMĄ VELNIOP“. Regis, tas kažkas rašydamas 
buvo įpykęs. Viename pisuare kūpsojo fekalijų krūva. Matyt, kažin 
kas gerokai pergėrė, pamanė Benas. Po krūvą vangiai šliaužiojo ke- 
lios rudeninės musės. Jam nebuvo šlykštu; reginys pernelyg paplitęs; 
bet džiaugėsi, jog apsiavė batus. 

Dušinėje nė gyvos dvasios - geras ženklas. Suskeldėjusios kera- 
minės grindys, išdaužytos sienelių plytelės ir puvėsių nuosrūvos apa- 
čioje. Iki galo atsuko karšto vandens čiaupą ir kantriai laukė, kol 
vanduo bent mažumą sušils, tada skubiai nusiprausė. Pasinaudojo 
muilo gabalėliu, rastu ant žemės; IMKA nedalijo muilo, o gal jam 
skirtą gabalą išsinešė kambarinė. 

Atgaliniame kelyje sutiko vyriškį su zuikio lūpa. 

Ričardsas susikišo marškinius į kelnes, atsisėdo ant lovos ir už- 
sirūkė. Jis buvo alkanas, tačiau nusprendė sulaukti sutemų ir tik tada 
išeiti užkąsti. 

Nuobodulys vėl nuginė jį prie lango. Benas ėmė tyrinėti mašinų 
markes - “Fordai"', “Ševi", “Sraigtai"", “Folksvagenai", “Plimutai"', 
“Studebekeriai"", “Rembler-Suprom". Laimės pirmas, surinkęs šimtą. 
Nuobodus žaidimas, bet vis geriau, negu nieko. 

Tolėliau Haningtono Aveniu įsikūrė Šiaurės Rytų Universitetas, 
o per kelią stačiai priešais IMKA pastatą - didžiulis automatizuotas 
knygynas. Skaičiuodamas mašinas Ričardsas matė, kaip įeina ir išei- 
na studentai. Jie stebėtinai kontrastavo su gatvės valkatomis: visi 
trumpai apsikirpę ir su languotomis striukėmis, laikomomis paskuti- 
niuoju sezono mados klyksmu. Studentai ėjo per besisukančias duris 
vidun ir rinkosi knygas, vaizduodami tokius pranašius ir išdidžiai ma- 
loningus, jog Ričardsui beliko tik stebėtis. Į penkminutinę stovėjimo 
aikštelę priešais knygyną be atvangos plūdo vis nauji akį traukiantys 
pačių egzotiškiausių markių sportiniai automobiliai. Ant daugumos 
užpakalinio stiklo puikavosi koledžų užrašai: Šiaurės Rytų, Masačiū- 
setso Technologijos Institutas, Bostono Koledžas, Harvardas. Didu- 
ma žioplių nekreipė į tas mašinas jokio dėmesio, tarsi jos būtų tik pei- 
zažo dalis, bet kai kurie spoksojo su neslepiamu pagiežingu pavydu. 

Iš aikštelės išriedėjo “Sraigtas", įriedėjo “Fordas", stabteldamas 
per colį nuo šaligatvio: ežiuku kirptas jo savininkas rūkė milžinišką ci- 
garą. Mašina mažumą tūptelėjo, kai iš jos, trenkęs durelėmis, išlipo 
keleivis, dabita su rudai balta medžiokline striuke. 

Ričardsas atsiduso. Mašinų skaičiavimas buvo prastas žaidimas. 
“Fordai" lenkė savo artimiausius varžovus rezultatu 78:40. Baigtis 
aiški, nelyginant rinkimuose. Kažkas pabeldė į duris, ir Benas suak- 
menėjo. 

- Frenki? Frenki, ar tu čia? 

Ričardsas neatsiliepė. Pašiurpęs iš siaubo, stovėjo tarsi statula. 

- Ėsk šūdą, Frenki, vaikuti. - Pasigirdo slopinamas girtas juokas, 
ir žingsniai nutolo. Beldimas į gretimas duris. - Ar tu čia, Frenki? 

Ričardso širdis lėtai nusirito nuo gerklės. 

“Fordas" nuvažiavo, jo vietą užėmė kitas “Fordas". Numeris 79. 
Mėšlas. 

Praslinko vidurdienis, atėjo pirma valanda. Tą suprato, išgirdęs 
tolimą varpų skambesį. Likimo ironija - žmogus, skaičiuojantis minu- 
tes, neturėjo laikrodžio. 

Dabar jis pradėjo žaisti kitą automobilinio žaidimo variantą. 

Kiekvienas “Fordas" - du taškai, “Studebekeris" - trys, “Sraig- 
tas" - keturi. Laimės pirmas, surinkęs penkiasdešimt. 

Maždaug po penkiolikos minučių pastebėjo, kad jaunuolis su ru- 
dai balta medžiokline striuke tebestovi, atsišliejęs į stulpą prie knygy- 

no, ir skaito koncertinę afišą. Niekas nevijo jo šalin; dar daugiau, at- 
rodė, kad policija vyruko nė nepastebi. 

Tu imi baidytis šešėlių, smirdžiau. Veikiai jie ims tau vaidentis 
visuose kampuose. 

Jis pridėjo “Sraigtą" su įlenktu sparnu. Geltonas “Fordas". Se- 
nas klebantis “Studebekeris" su džeržgiančiu ventiliatoriumi. “Folks- 
vagenas“ - nieko gero, jie neturi jokių šansų. Dar vienas “Sraigtas". 
“Studebekeris". 

Žmogus, rūkantis didžiulį cigarą, atsainiai stoviniavo autobusų 
stotelėje. Vienui vienas. Dėl vienos priežasties. Ričardsas matė, kaip 
kursavo autobusai, ir žinojo, kad kitas atvyks ne anksčiau, kaip po ke- 
turiasdešimt penkių minučių. 

Pilvu nusruveno šalti šiurpuliukai. Senis su juodu padėvėtu paltu 
tingiai nužingsniavo šaligatviu ir tarsi atsitiktinai atsišliejo į pastatą. 

Gyvai šnekučiuodamiesi, iš taksi išlipo du vaikinai su languoto- 
mis striukėmis ir ėmė studijuoti meniu, iškabintą “Stokholmo" resto- 
rano lange. 

Policininkas perėjo gatvę ir persimetė žodeliu su žmogumi auto- 
busų stotelėje. Paskui policininkas pasišalino. 

Vis labiau šiurpdamas, ūmai atkreipė dėmesį, kad šaligatviu sliū- 
kina pernelyg daug valkatų su laikraščiais. Jų rūbai ir eisena rodėsi 
keisčiausiu būdu pažįstami, tarsi Ričardsas būtų daug sykių regėjęs 
juos anksčiau ir tik dabar ėmęs tą suprasti - taip apčiuopomis ir var- 
giai sapne atpažįsti mirusiųjų balsus. Policininkų taip pat pagausėjo. 

Mane supa, pagalvojo jisai. Ta mintis sukėlė bejėgišką kiškišką 
baimę. Ne, šaltai pataisė smegenys. Tave jau apsupo. 


„Minus 070 
Atskaita tęsiasi... 


Ričardsas skubiai nužingsniavo į vonią - ramus, ignoruodamas 
savo baimę, kaip žmogus, atsidūręs ant aukštos uolos, ignoruoja kri- 
timo galimybę. Jeigu jam ir pavyks ištrūkti, tai tik išlikus ramiam. Jei- 
gu puls į paniką, veikiai žus. 

Duše kažin kas prausėsi, silpnu girgždančiu balsu niūniuodamas 
populiarią dainelę. Prie pisuarų ir kriauklių nieko nebuvo. 

Triukas be pastangų atgimė bėglio smegenyse, jam bestovint prie 
lango ir stebint grėsmingą beatodairišką judėjimą. Jeigu į galvą nebūtų 
šovusi ta mintis, jis veikiausiai tebestovėtų tenai nelyginant Aladinas, 
spoksantis į lempos dūmą, palaipsniui virstantį galingu džinu. Jie nau- 
dodavosi šia gudrybe vaikystėje, iš Raidos rūsių vogdami laikraščius. 
Molis supirkdavo juos po du centus už svarą. 

Stipriai trūktelėjęs, nuplėšė nuo sienos vielinį dantų šepetukų lai- 
kiklį. Šis buvo mažumą parūdijęs, bet tai neturėjo reikšmės. Tiesinda- 
mas vielą, Ričardsas nužingsniavo link lifto. 

Spustelėjo iškvietimo mygtuką ir ištisą amžinybę laukė, kol kabi- 
na atšliauš iš aštuntojo aukšto. Ji buvo tuščia. Dėkui Dievui, tuščia. 

Dar sykį apžvelgęs koridorių, žengė į kabiną ir atsigręžė į skydą 
su mygtukais. Greta rūsio mygtuko žiojėjo plyšys. Sargas įkiša į jį 
specialų žetoną. Elektroninė įranga nuskenuoja žetoną, tada sargas 
spusteli mygtuką ir nusileidžia į rūsį. 

O jeigu nepavyks? Negalvok apie tai. Negalvok apie tai dabar. 
Raukydamasis nuo galimo srovės smūgio, Ričardsas kyštelėjo vielą į 
plyšį ir tuo pat metu spustelėjo rūsio mygtuką. 

Iš skydo gelmių ataidėjo triukšmas, primenantis trumpą elektro- 
ninį keiksmą. Ranka aukštyn nusruveno lengvas gnaibantis virpulys. 
Minutėlę nieko nevyko. Paskui durys pajudėjo ir užsivėrė, o liftas siū- 
buodamas nenoriai nušliaužė žemyn. Iš prorėžos pakilo mažas žydrų 
dūmų žiedelis. 

Ričardsas atsitraukė nuo durų ir stebėjo, kaip įsižiebia aukštų 
mygtukai. Nušvitus pirmojo aukšto numeriui, viršuje įtaisytas variklis 
sugergždė, ir kabina, regis, buvo linkus sustoti. Po akimirkos (matyt, 
nusprendusi, jog pakankamai įbaugino keleivį) ji pajudėjo vėl. Po dvi- 
dešimties sekundžių durys prasivėrė, ir Benas atsidūrė didžiuliame 
blausiai apšviestame rūsyje. Kažkur tekėjo vanduo, kuitėsi pabaidyta 
žiurkė. Neskaitant jos, bėglys buvo vienas. 

Kol kas. 


„Minus 069 
Atskaita tęsiasi... 


Lubomis vingiavo surūdiję, voratinkliais apžėlę stori šildymo 
vamzdžiai. Ūmai sudūzgė krosnis, ir Ričardsas vos nesukliko iš bai- 

mės. Adrenalinas, plūstelėjęs į širdį ir galūnes, minutėlei sukaustė ju- 
desius. 

Čia irgi buvo laikraščių, pastebėjo Benas. Tūkstančiai laikraščių, 
sukrautų į krūveles ir surištų virvelėmis. Tarp jų tuntais veisėsi Žiur- 
kės. Ištisos jų šeimos įsistebeilijo į atėjūną nepatikliomis rubininėmis 
akutėmis. 

Jis nužingsniavo per rūsį, pusiaukelėje stabtelėjęs prie suskeldė- 
jusios cementinės nišos. Čia stovėjo saugiklių dėžutė, varžtais pri- 
veržta prie pagrindo, o už jos - instrumentų skrynia. Ričardsas pasi- 
ėmė laužtuvą ir nuėjo tolyn, neatplėšdamas akių nuo žemės. 

Prie tolimosios sienos kairėje aptiko pagrindinį kanalizacijos liu- 
ką. Prisiartino ir apžiūrėjo jį, be atvangos mąstydamas, ar jie jau su- 
sigaudė, kad jis čia. 

Liuką dengė storos trijų pėdų skersmens plieno grotos. Kitoje 
pusėje žiojėjo plyšys laužtuvui. Ričardsas kyštelėjo įnagį į angą, už- 
gulė svertą, kilsteldamas liuko dangtį, ir koja primynė laužtuvą. Paki- 
šo po dangčiu abi rankas, įtempė raumenis ir atvožė jį. Dangtis griau- 

"dėdamas nukrito ant cementinių grindų, sužviegė pergąsdintos žiur- 
kės. 

Vamzdis smigo žemyn keturiasdešimt penkių laipsnių kampu, ir 
Ričardsas spėjo, kad jis turėtų leistis į trijų suvirš metrų gelmę. Vidu- 
je buvo labai tamsu. Ūmai plūstelėjusi klaustrofobija pripildė jo burną 
vatos. Pernelyg mažai vietos, kad galėtum judėti, netgi kad alsuotum. 
Tačiau tatai neišvengiama. 

Atritino dangtį atgal ir paguldė ant liuko krašto, kad, leisdamasis 
žemyn, galėtų nutverti. Paskui sugrįžo prie saugiklių dėžės, laužtuvu 
numušė spyną ir atplėšė ją. Jau ketino pradėti sukioti saugiklius, bet 
tuomet į galvą dingtelėjo kita mintis. 

Benas nuskubėjo prie laikraščių, purvinomis geltonomis krūvo- 
mis suverstų visame rytiniame rūsio pakraštyje. Tuomet išsitraukė 
sumaigytą degtukų dėžutę - jais prisidegdavo savo cigaretes. Beliko 
trys degtukai. Bėglys atplėšė laikraščio skiautę ir susuko ritinėliu; pri- 
spaudė jį alkūne ir uždegė degtuką, bet tą užgesino skersvėjis. Ant- 
rasis iškrito iš virpančių pirštų ir šnypšdamas užgeso ant šlapio beto- 
no. 

Trečias degtukas įsiliepsnojo. Ričardsas kyštelėjo jį prie popieri- 

nės dagties, ir toji pražydo geltonomis liepsnomis. Per koją perbėgo 
žiurkė ir metėsi į tamsą - veikiausiai pajuto, kas vyksta. 

Veikti reikėjo nedelsiant, ir visgi Benas lukterėjo, kol ugnis įsi- 
šėls kaip reikiant, - juk degtukų nebeliko. Atsargiai įbedė liepsnojantį 
ritinėlį į krūtinę siekiantį popieriaus kalną ir žiūrėjo, kaip plinta ugnis. 
Prie gretimos sienos glaudėsi milžiniškas krosnių kuro rezervuaras, 
aptarnaujantis IMKA pastatą. Jis galėjo susprogti; kad ir kaip ten 
būtų, Ričardsas vylėsi, jog taip ir nutiks. 

Bėgte sugrįžęs prie saugiklių dėžutės, puolė paskubomis traukyti 
ilgus vamzdinius saugiklius. Kol rūsyje užgeso šviesos, suspėjo iš- 
traukti kone visus. Apgraibomis surado kelią iki kanalizacijos liuko, 
kurį dabar apšvietė tik virpanti degančių popierių liepsna. 

Atsisėdo ant krašto, nukorė kojas, o paskui lėtai nuslydo žemyn. 
Kai galva nusileido žemiau grindų lygio, keliais įsirėmė į šachtos kraš- 
tus ir iškėlė rankas virš galvos. Dirbo lėtai. Judėjimui stigo erdvės. 
Ugnies skleidžiama šviesa tapo akinamai ryški, ausis užgulė gaisro 
treškesys. Štai pirštai užčiuopė angos kraštą ir nušliaužė tolyn, kol nu- 
tvėrė grotuotą liuko dangtį. Ričardsas lėtai trūktelėjo jį į save, visą 
svorį prilaikydamas nugaros bei kaklo raumenimis. Kai, jo manymu, 
tolimiausias dangčio kraštas buvo pasirengęs atgulti į vietą, sutelkė 
jėgas paskutiniam trūktelėjimui. 

Dangtis griaudėdamas nukrito į vietą, skaudžiai užgaudamas rie- 
šus. Benas atpalaidavo kelius ir nučiuožė žemyn, tarsi berniukas nuo 
kalno. Vamzdis buvo padengtas gleivėmis, ir bėglys nekliudomas nu- 
slydo maždaug dvylika pėdų - iki vietos, kur vamzdis krypo horizon- 
taliai. Sėkmingai įsispyrė kojomis ir atsistojo nelyginant girtuoklis, at- 
sišliejęs į žibinto stulpą. Tačiau prasmukti į horizontalią dalį negalėjo 
- vamzdis sukosi pernelyg staigiai. 

Klaustrofobija augo, užpildydama burną, dusindama. “Spąstuo- 
se", bilsnojo smegenyse. “Spąstuose, spąstuose, spąstuose". 

Gerkle kilo veriamas riksmas, ir Benas jį užgniaužė negimusį. 

“Nusiramink. Žinoma, tai labai banalu, labai nuvalkiota, tačiau 
dera išlikti ramiam - čia, apačioje. Ramybė. Kadangi mes čia, vamz- 
džio apačioje, ir negalime pakilti aukštyn, ir negalime nusileisti, o jei 
sprogs tas nelemtas kuro bakas, iš mūsų išeis nuostabus frikasė, ir...?? 

Jis ėmė lėtai suktis aplink, kol krūtine įsirėmė į vamzdį. Vidinę 

sienelę aplipusios gleivės lengvino judesius. Dabar vamzdyje buvo la- 
bai šviesu ir darėsi vis šilčiau. Grotuotas dangtis metė šešėlį ant įsi- 
tempusio bėglio veido nelyginant kalėjimo grotos. 

Išsitiesęs ant krūtinės bei pilvo ir reikiama kryptimi sulenkęs ke- 
lius, Ričardsas įstengė slystelti kiek žemiau, ir pėdos bei kulkšnys 
niurktelėjo į horizontaliąją vamzdžio atšakos dalį, o jis pats kiūtojo su- 
klupęs it bažnyčioje. Vis vien nepakanka. Sėdmenys rėmėsi į tvirtą 
keramikinę dangą virš horizontaliosios dalies landos. 

Per galingą ugnies treškesį girdėjosi migloti komandų šūksniai, 
bet tatai galėjo būti vaizduotė - neapsakomai paaštrėjusi, įsikarščia- 
vusi ir peržengusi visas įmanomas ribas. 

Benas ėmė judinti šlaunų ir blauzdų raumenis, versdamas juos 
dirbti lėtu siūbuojančiu ritmu, ir keliai pradėjo pamažėle smukti že- 
myn. Vėl iškėlė rankas, kad atlaisvintų sau vietos, ir dabar jo veidas 
atsidūrė gleivėse. Jis galėjo pralįsti - visai netrukus. Kaip įmanyda- 
mas išlenkė nugarą ir pradėjo stumtis rankomis bei galva, vienintelė- 
mis priemonėmis, kurias galėjo panaudoti kaip svertą. 

Kai jau ėmė manyti, jog vietos nepakaks ir jisai taip ir liks išsi- 
pleikęs šioje vietoje, nepajėgdamas pasistumti nei į vieną, nei į kitą 
pusę, šlaunys ir sėdmenys staiga įsmuko į horizontaliosios dalies an- 
gą, nelyginant šampano kamštis per siaurą butelio kaklelį. Keliams 
staigiai slystelėjus žemyn, o marškiniams užsiraitojus iki pat menčių, 
Benas skaudžiai nusibruožė juosmenį. Jis atsidūrė horizontaliajame 
vamzdyje - išskyrus galvą bei rankas, neįtikėtinu kampu išlenktas at- 
gal. Rangydamasis įsmuko visas ir sustingo - dusdamas, išsiterliojęs 
gleivėmis bei žiurkių išmatomis, su apdraskyta ir kraujuojančia nuga- 
ra. 

Šitas vamzdis buvo dar siauresnis; kai alsuojant pakildavo krūti- 
nė, pečiai kaskart įsiremdavo į sieneles. Dėkui Dievui, kad nuolatos 
neprivalgydavau, pagalvojo Ričardsas. 

Ir dusdamas, švokšdamas ėmė atbulas stumtis į nežinomybę. 


„Minus 068 
Atskaita tęsiasi... 


Apgraibomis šliuoždamas horizontaliu vamzdžiu, Benas lėtai, ne- 
lyginant kurmis, įveikė maždaug penkiasdešimt jardų. Tą akimirką 

IMKA rūsyje sprogo kuro bakas - riaumodamas ir sukeldamas tokią 
vamzdžių vibraciją, jog Ričardsui tik per stebuklą nesprogo ausų būg- 
neliai. Tvykstelėjo blausiai geltonas pliūpsnis, tarsi būtų įsiliepsnojusi 
fosforo krūva. Jis pamažėle blyško, mesdamas mirguliuojantį rožinį 
atšvaitą. Po kelių minučių karšto oro banga smogė bėgliui į veidą, pri- 
versdama susiraukti iš skausmo. 

Benui pabandžius stumtis sparčiau, striukės kišenėje ėmė blaš- 
kytis ir liuoksėti videokamera. Vamzdis siurbė niršaus sprogimo ir 
kažkur viršuje siautėjančios ugnies karštį, tarsi ant dujinės viryklės 
kaitinamas puodas. Ričardsas anaiptol netroško būti iškeptas šioje 
šlykščioje vietoje, lyg kokia bulvė orkaitėje. 

Prakaitas sruvo bėglio veidu, persimaišydamas su jau esamais 
juodais purvo dryžiais; gęstančios atspindėtos ugnies mirgėjime jisai 
atrodė nelyginant karo takan žengęs indėnas. Vamzdžio sienelės 
įkaito, prie jų vos galėjai prisiliesti. 

Ričardsas it kalmaras stūmėsi keliais bei alkūnėmis, o jo sėdme- 
nys sulig kiekvienu judesiu bilsnojo į viršutinę sienelę. Alsavimas ver- 
žėsi aštriais, šuniškai trumpais kūkčiojimais. Kvėpuoti kliudė karštas 
oras, sklidinas riebaus naftos prieskonio. Galvą varstė skausmas, de- 
gino akis. “Aš čia iškepsiu. Aš iškepsiu". Staiga kojos pakibo ore. 
Ričardsas pamėgino dirstelėti per jas atgalios ir pamatyti, kas gi ten, 
tačiau užnugaryje buvo pernelyg tamsu, be to, akis raižė priešaky 
mirguliuojanti šviesa. Reikėjo rizikuoti. Jis slinko atbulas, kol keliai 
pasiekė vamzdžio kraštą, o tada atsargiai nuleido kojas žemyn. 

Ūmai pėdos atsidūrė vandenyje - šokiruojančiai šaltame po 
vamzdyje tvyrančio karščio. 

Kitas vamzdis buvo statmenas tam, kuriuo tik ką atšliaužė Ri- 
čardsas, ir gerokai platesnis - ganėtinai platus, kad galėtum stovėti 
susilenkęs. Tirštas, lėtai srūvantis vanduo siekė kulkšnis. Jis minutėlę 
pastovėjo ir švelniai švytinčiame gaisro atspindyje apžvelgė vamzdžio 
apskritimą. Toji aplinkybė, jog atšvaitas matėsi ir tokiu atstumu, liudi- 
jo, kad sprogimo būta labai galingo. 

Ričardsas nenorom prisivertė pripažinti, jog Medžiotojai privalės 
daryti išvadą, kad jis veikiau išgyveno, nei žuvo rūsio pragare, bet gal- 
būt jie neatspės, kokiu būdu bėglys išsikapanojo - bent jau tol, kol 
siautės gaisras. Ši prielaida atrodė protinga. Betgi anksčiau jam atro- 
dė protinga manyti, kad jie negalėjo susekti pretendento Bostone. 

Galbūt jie ir nesusekė. Ką gi tu išties matei? 

Ne. Tai buvo jie. Jisai žinojo. Medžiotojai. Nuo jų netgi sklido 
blogio kvapas. Tas kvapas neregimais sielos srautais pakilo iki penk- 
tojo IMKA aukšto. 

Žybtelėjusi akimis, pro šalį šuniuku praplaukė žiurkė. 

Ričardsas nevikriai nušlepsėjo jai įkandin, pasroviui. 


„Minus 067 
Atskaita tęsiasi... 


Benas stovėjo prie laiptų, žvelgdamas aukštyn, gluminamas švie- 
sos. Gatvės triukšmo nesigirdėjo, tai jau šis tas, tačiau šviesa... 

Šviesa jį apstulbino, nes bėgliui atrodė, kad nutekamaisiais vamz- 
džiais jisai keliauja daugybę valandų. Tamsoje, be jokių orientyrų ir 
be garsų, išskyrus vandens murmesį, atsitiktinį tykų plaukiančios 
žiurkės plekštelėjimą ir duslius smūgius vamzdžiuose (kas bus, jei 
kas nors išpils atmatų puodą man ant galvos, su niauriu humoru pa- 
galvojo Ričardsas), jis visiškai neteko laiko nuovokos. 

Gi dabar, stebeilydamas pro dangčio plyšius, išsižiojusius už pen- 
kiolikos pėdų viršum galvos, Benas regėjo, kad dienos šviesa dar ne- 
išblėso. Dangtyje buvo kelios apvalios angos orui, ir pieštukiški švie- 
sos spinduliai padabino jo pečius bei krūtinę saulėtomis monetėlėmis. 

Jam bestovint po dangčiu, pro šalį nepravažiavo nė vienas aero- 
busas; pražlegsėjo kelios sunkios mašinos, nušnarėjo būrelis dviračių. 
Tatai vertė manyti, jog veikiau sėkmės nei vidinio krypties pojūčio 
dėka bėgliui pavyko surasti kelią į miesto širdį - pas saviškius. 

Ir vis dėlto Ričardsas nesiryžo lįsti laukan iki sutemų. Stumda- 
mas laiką, išsitraukė kamerą, įdėjo kasetę ir ėmė filmuoti savo krūti- 
są, ir nenorėjo išduoti savo aplinkos. Sįkart neplepėjo ir nekvailiojo. 
Jautėsi pernelyg pavargęs. 

Užbaigęs įrašą, įsimetė jį kišenėn šalia kito nufilmuoto klipo. Bai- 
siai norėjosi atsikratyti įkyraus įtarimo - kone įsitikinimo, - jog kasetės 
išduoda jo buvimo vietą. Juk turi egzistuoti būdas, kaip to išvengti. 
Turi egzistuoti. 

Benas nuvargęs atsisėdo ant trečios pakopos, lūkuriuodamas 
tamsos. Jis bėgo jau kone trisdešimt valandų. 

„Minus 066 
Atskaita tęsiasi... 


Septyneto metų berniukas, juodutėlis, pamažėle pasiekė alėjos 
galą. Jis rūkė cigaretę ir stebėjo gatvę. 

Staiga tenai, kur iki tol nieko nebuvo, kažin kas lengvai krustelė- 
jo. Sukruto šešėliai, apmirė, sukruto vėl. Kilo liuko dangtis. Paskui ji- 
sai sustingo, ir kažin kas - akys? - blykstelėjo tamsoje. Ūmai dangtis 
žvangėdamas nusirito į šalį. 

Iš ten ropštėsi kažkoks žmogus (arba padaras, pašiurpęs pagal- 
vojo berniukas). Gal šėtonas lenda iš pragaro, kad pasiimtų Kesę, nu- 
sprendė jis. Ma sakė, jog Kesė keliaus į rojų pas Diką ir kitus ange- 
lus. Berniukas manė, jog visa tai niekų šneka. Po mirties visi keliauja 
į pragarą, ir šėtonas šakėmis bado jiems subines. Jis matė šėtono at- 
vaizdą knygelėse, kurias Bredlis nudžiovė iš Viešosios Bostono Bib- 
liotekos. Rojų atveria Pušas. Gi šėtonas buvo Žmogus. 

Tatai gali būti šėtonas, pagalvojo jis, kai Ričardsas išsiropštė iš 
liuko ir, gaudydamas kvapą, sekundėlei prigludo prie suskeldėjusio 
cemento. Be uodegos ir be ragų, ne toksai raudonas, kaip toje knyge- 
lėje, bet snukis atrodo ganėtinai beprotiškas ir piktas. 

Dabar jisai stumia dangtį į vietą, o dabar - dabar, šventas Vieš- 
patie Jėzau, skuodžia stačiai link alėjos. 

Berniukas sudejavo, mėgino pabėgti ir parkrito, užkliuvęs už sa- 
vo paties kojų. 

Bandė pakilti, kepumėdamasis ir barstydamas daiktus, ir ūmai 
šėtonas jį nutvėrė. 

- Nebadyk manęs jomis! 

Riksmas įstrigo gerklėj. 

- Nebadyk manęs savo šakėmis, kalės vaike... 

- Ššš! Užsičiaupk! Užsičiaupk! - šėtonas taip jį papurtė, jog dan- 
tys subarškėjo galvoj tarsi marmuriniai rutuliukai, ir berniukas užsi- 
čiaupė. Šėtonas pašiurpęs dairėsi aplink. Jo veido išraiška nuo bega- 
linio siaubo atrodė beveik komiška. Berniukas prisiminė juokingus 
vaikinus iš žaidimo “Paplaukiok su krokodilais". Jis Sul nusijuokęs, 
jei pats nebūtų toks persigandęs. 

- Tu ne šėtonas, - pareiškė berniukas. 

- Jei suklyksi, pamatysi, kad taip. 

- Nė neketinu klykti, - su panieka atrėžė vaikis. - Manai, noriu, 
kad man nurėžtų kiaušius? Jėzau, aš gi net nepakankamai didelis, kad 
nusibaigčiau. 

- Ar žinai kokią tykią vietelę, kur būtų galima nueiti? 

- Nežudyk manęs, bičiuli. Aš nieko neturiu. - Berniuko akys, 
tamsoje baltut baltutėlės, įsmigo į nepažįstamąjį. 

- Neketinu tavęs žudyti. 

Laikydamas Ričardsą už rankos, berniukas vedėsi jį iš vienos 
vingiuotos šiukšlinos alėjos į kitą. Pačiame gale, tenai, kur alėja išsi- 
veržė į atvirą erdvę tarp dviejų beveidžių aukštuminių statinių, vaikis 
stumtelėjo palydovą link nedidelio pastatėlio, suręsto iš vogtų plytų bei 
lentų. Namelis buvo skirtas keturių pėdų ūgio šeimininkui, ir Ričard- 
sas įeidamas susitrenkė galvą. 

Berniukas uždengė angą purvinu juodu skuduru ir ėmė kažin ką 
knebinėti. Po minutėlės jų veidus nutvieskė menkutė šviesa; prie su- 
dužusio akumuliatoriaus šeimininkas prikabino mažą elektros lempe- 
lę. 

- Aš pats tą akumuliatorių nukniaukiau, - pratarė berniukas. - 
Bredlis man pasakė, kaip jį sutaisyti. Jisai turi knygų. Aš irgi turiu va- 
riokų maišelį. Duosiu tau jį, jeigu manęs nežudysi. Verčiau nemėgink. 
Bredlis iš Galvažudžių. Jei mane nudėsi, jisai privers tave apsišikti ir 
suėsti savo šūdą. 

- Aš nežudau, - nekantriai pertraukė Ričardsas. - Šiaip ar taip, 
mažylių. 

- Aš ne mažylis! Aš pats nukniaukiau tą prakeiktą akumuliato- 
rių! 

Įžeidi jo veido išraišką pralinksmino Beną. 

- Tiek jau to. Kuo tu vardu, mažyli? 

- Joks aš tau mažylis. 

Paskui niūriai tarstelėjo: 

- Steisis. 

- Okei, Steisi. Puiku. Aš slapstausi. Tiki? 

- Tai jau, tu slapstaisi. Juk ne tam iš anos skylės išlindai, kad su- 
pirkinėtum purvinus atvirukus. - Jis mąsliai apžvelgė Ričardsą. - Ar 
tu baltasis? Tarsi nė nepasakysi, su visu tuo purvu... 

- Steisi, aš... - Jis nutilo ir delnu persibraukė plaukus. Kai prabilo 
vėl, atrodė, jog kalbasi pats su savim. - Privalau kažkuo pasikliauti, ir 
man pasitaikė mažylis. Dieve gailestingas, juk tau, bičiuli, nė šešerių 
nėra. 

- Kovo mėnesį man sukaks aštuoneri, - piktai paprieštaravo ber- 
niukas. - Mano sesutei Kesei vėžys, - pridėjo jis. - Jinai daug rėkia. 
Štai kodėl aš mėgstu čia buvoti. Pats nudžioviau prakeiktą akumulia- 
torių. Susileisi, misteri? 

- Ne, ir tu taip pat. Nori užsidirbt du „žalius“, Steisi? 

- Viešpatėliau, taip! - Jo akys nepatikliai suspindo. - Juk tu neiš- 
lindai iš skylės su dviem prakeiktais „žaliais“. Kažkokia nesąmonė. 

Ričardsas išsitraukė naująjį dolerį ir ištiesė berniukui. Tasai įsi- 
stebeilijo į pinigą su palaimingu pasigėrėjimu, artimu siaubui. 

- Gausi dar vieną, jei atvesi savo brolį, - pratarė Benas ir, paste- 
bėjęs vaikio žvilgsnį, skubiai pridūrė: - Perduosiu tau paslapčia, kad 
jisai nepamatytų. Atvesk jį vieną. 

- Jei sumanei nudėti Bredlį, tik veltui gaiši laiką. Tau nieko neiš- 
eis, bičiuli. Jisai privers tave apsišikti. 

- Ir suėsti savo šūdą. Žinau. Bėk ir atvesk jį. Palūkėk, kol brolis 
liks vienas. 

- Trys „žali“. 

- Ne. 

- Klausyk, bičiuli, už tris „žalius“ galėčiau šio to nupirkti parduo- 
tuvėje Kesei. Kad jinai taip velnioniškai nestaugtų. 

Ūmai vyriškio veidas persimainė, tarsi jam būtų smogęs kažin 
kas neregimas. 

- Gerai. Trys. 

- Naujieji doleriai, - neatlyžo berniukas. 

- Taip, vardan Kristaus, taip. Pakviesk jį. O jei atvesi policinin- 
kus, negausi nieko. 

Berniukas apmirė, ruošdamasis žengti per savo lėlių namelio 
slenkstį. 

- Tu kvailys, jei taip manai. Tų kiaulių nekenčiu labiau už viską. 
Net už šėtoną. 

Jis išėjo, septynmetis berniukas su Ričardso gyvybe savo purvi- 
nose niežinčiose rankose. Ričardsas jautėsi pernelyg pavargęs, kad 
iš tiesų bijotų. Jis išjungė šviesą, atsilošė ir užsnūdo. 

„Minus 065 
Atskaita tęsiasi... 


Sapnai tik prasidėjo, kai tampriai įtempti nervai išplėšė jį iš mie- 
go glėbio. Susipainiojusi tamsoje, košmaro pradžia dar minutėlę valdė 
auką, ir Benui dingojosi, kad jį puola milžiniškas policijos šuo - siau- 
bingas gamtinis septynių pėdų ūgio ginklas. Ričardsas kone sukliko iš 
siaubo, bet tuomet Steisis grąžino pasaulį į vietą, piktai sušnypštęs: 

- Jeigu jis sudaužė mano prakeiktą švieselę, aš jam... 

Berniuką grubiai nutildė. Įėjimą pridengiantis skuduras susiūba- 
vo, ir Benas įžiebė šviesą: priešais stovėjo Steisis ir kitas negras. 
Antrasis buvo maždaug aštuoniolikos, pamanė Benas, dėvėjo moto- 
ciklininko striukę ir žvelgė į atėjūną lyg neapkęsdamas, lyg susidomė- 
JĘS. 

Bredlio rankoje spragtelėjo ir žybtelėjo peilio ašmenys. 

- Jeigu tu ginkluotas, mesk ginklą. 

- Aš neginkluotas. 

- Netikiu, kad... - ūmai vaikinas nutilo, jo akys išsiplėtė. - Ei. Tu 
gi tasai tipas iš Fri-Vi. Tu ištaškei IMKA Haningtono Aveniu. - Tirš- 
tą veido juodumą perplėšė šypsena. - Pranešė, kad pačirškinai pen- 
ketą policininkų. Tai turėtų reikšti - penkiolika. 

- Jisai išlindo iš liuko, - svariai įsiterpė Steisis. - Išsyk supratau, 
kad jis ne šėtonas. Supratau, kad jis baltasis kalės vaikas. Tu jį pa- 
skersi, Bredli? 

- Užsičiaupk ir leisk man kalbėti. - Nevikriai susilenkęs, Bredlis 
įėjo vidun ir įsitaisė priešais Ričardsą ant neobliuotos apelsinų dėžės. 
Dirstelėjo į rankoje sugniaužtą peilį, tarsi nusistebėjo jį matydamas ir 
užlenkė ašmenis. 

- Tau po kojomis dega žemė, bičiuli, - galop pratarė jis. 

- Teisingai. 

- Kurgi tu eisi? 

- Nežinau. Privalau išsinešdinti iš Bostono. 

Bredlis sėdėjo, tylėjo ir mąstė. 

- Turi eiti namo su manimi ir Steisiu. Mums reikia pasikalbėti, o 
čia nieko neišeis. Pernelyg atvira vieta. 

- Gerai, - nuilsusiu balsu atsiliepė Ričardsas. - Man vis vien. 

- Mes eisime užpakaliniais kiemais. Šiandien visur aplink naršo 
kiaulės. Dabar aš suprantu kodėl. 

Kai Bredlis nusivedė atėjūną link išėjimo, Steisis stipriai įspyrė 
tam į kelį. Minutėlę Ričardsas spoksojo į vaikį, nieko nesuvokdamas, 
o paskui prisiminė. Trys naujieji doleriai slystelėjo į berniuko delną ir 
dingo. 


„Minus 064 
Atskaita tęsiasi... 


Moteris buvo labai sena; Ričardsas pagalvojo dar niekada ne- 
matęs tokio seno žmogaus. Ji vilkėjo raštuotą kartūninę suknelę su 
milžiniška iškirpte po pažastimi; moteriškei judant, prorėžoje pirmyn 
ir atgal sūpavosi senas raukšlėtas tešmuo. Ji gamino maistą, pirktą 
už naujuosius Ričardso dolerius. Per ilgus stovėjimo metus groteskiš- 
kai paburkusios kojos buvo apautos kietomis rožinėmis šlepetėmis. 
Plaukai atrodė taip, tarsi kas virpančia ranka būtų susukęs juos lygin- 
tuvu; ant pakaušio nuslinkęs tinklelis prilaikė juos nelyginant piramidę. 
Moteriškės veidas priminė laiko deltą; ne rudas ir ne juodas, o pilkš- 
vas, perskirtas besiskleidžiančia raukšlių, įdubų bei iškilumų galaktika. 
Belūpė burna įprastinai gniaužė cigaretę, išpūsdama melsvo dūmo de- 
besėlius, kurie kybojo aplink ją tarytum žydrų oro balionų ryšuliai. Ji 
dūmijo pirmyn ir atgal, suformuodama trikampį tarp darbo stalelio, 
puodų ir pietų stalo. Medvilninės moters kojinės buvo nusmauktos iki 
kelių, ir tarp jų bei besiplaikstančio suknelės krašto kybojo varikozinių 
venų kekės. Bute tvyrojo seniai suvartotų kopūstų dvasia. Tolimaja- 
me kambaryje šaukė, spiegė, o paskui pritildavo Kesė. Bredlis gėdy- 
damasis ir piktindamasis patarė Ričardsui nekreipti dėmesio. Ji sirgo 
abiejų plaučių vėžiu, o neseniai liga išplito aukštyn, apimdama gerklę, 
ir žemyn, į pilvą. Mergytei buvo penkeri. Steisis kažkur išėjo. 

Kol jiedu su Bredliu šnekėjosi, kambarį palaipsniui užpildė svai- 
ginantis troškintos jautienos, daržovių bei pomidorų padažo kvapas, 
nugrūsdamas kopūstų šmėklą į atokiausius kampus ir padėdamas Ri- 
čardsui prisiminti, koks jis alkanas. 

- Galėčiau įduoti tave, drauguži. Galėčiau tave nudėti ir pavogti 
visus šituos pinigus. Priduoti kūną. Gauti dar tūkstantį baksų ir gy- 
venti pasišvilpaudamas. 

- Nemanau, kad galėtum taip pasielgti, - pastebėjo Ričardsas. - 
Aš nepajėgčiau. 

- Kodėl visgi tą darai? - susierzinęs paklausė Bredlis. - Kodėl 
laižai jiems subinę? Tu toks godus? 

- Mano dukrelės vardas Ketė, - atsakė Ričardsas. - Jaunesnė 
už Kesę. Jai plaučių uždegimas. Ji irgi visąlaik verkia. 

Bredlis nieko nepasakė. 

- Ji gali pasveikti. Ne taip, kaip... kaip ši. Plaučių uždegimas - 
neką sunkesnė liga už peršalimą. Bet reikalingi vaistai ir gydytojas. 
Tai kainuoja. Aš išėjau pelnyti pinigų vieninteliu būdu, kokį galėjau iš- 
galvoti. 

- Ir vis vien tu laižai subinę, - atkakliai pakartojo Bredlis, kažkaip 
keistai ir baisiai pabrėždamas žodžius. - Laižai subinę pusei pasaulio, 
ir jie atkiša ją kas vakarą šešios trisdešimt. Tavo dukrelei būtų kur 
kas geriau pasitraukti iš šio pasaulio, kaip mūsų Kesei. 

- Aš tuo netikiu. 

- Tuomet tu kietesnis už mane, vaikine. Kartą atvežiau į ligoninę 
vieną tipą su perlaužtais kaulais. Vieną turtingą tipą. Policija tris die- 
nas mynė man ant kulnų. Bet tu kietesnis už mane. - Jis išsitraukė ci- 
garetę ir prisidegė. - Gal tu ir išsilaikysi tą mėnesį. Milijardas dolerių. 
Tau reikės nusipirkti visą suknistą prekinį sąstatą, kad galėtum juos 
išsivilkti. 

- Nesikeik, Viešpatie sergėk, - tarstelėjo senė iš kito kambario 
galo, kur pjaustė morkas. Bredlis nesureagavo. 

- Tu ir tavo žmona, ir jūsų duktė tuomet gyvensite pasišvilpau- 
dami. Tu jau užsidirbai dvi dienas. 

- Ne, - atsiliepė Ričardsas. - Žaidimas negarbingas: Matei tuos 
du daiktelius, kuriuos padaviau Steisiui, kai jiedu su Ma ėjo apsipirk- 
ti? Prašiau įmesti juos į pašto dėžutę. Kasdien iki pusiaunakčio priva- 
lau išsiųsti du tokius. - Jis papasakojo Bredliui, kad, neįvykdęs šios 
sąlygos, negaus pinigų, ir pasidalino įtarimais, jog Bostone jį susekė 
pagal pašto ženklus. 

- Tą lengva sutvarkyti. 

- Kaip? 

- Nesvarbu. Vėliau. Kaip ketini ištrūkti iš Bostono? Siaubingai 
apsišvietei. Įsiutinai juos, susprogdinęs tas kiaules IMKA pastate. Tą 
rodė per Fri-Vi šį vakarą. Ir tuos klipus, kuriuos nufilmavai su maišu 

ant galvos. Buvo žiauriai įžūlu. Ma! - piktai užbaigė jis, - kada gi pa- 
galiau pasigamins tas ėdalas? Mes virstam šešėliais stačiai tau aky- 
se. 

- Jis troškinasi, - atsakė Ma. Ji užvožė dangčiu tirštą, mažumą 
kliurksinčią masę ir lėtai nuėjo į miegamąjį pasėdėti su mergyte. 

- Nežinau, - prabilo Ričardsas. - Manau, pamėginsiu įsigyti ma- 
šiną. Turiu padirbtus dokumentus, bet nesiryžtu jais naudotis. Ką 
nors padarysiu - užsidėsiu tamsius akinius - ir išsinešdinsiu iš miesto. 
Pamaniau, gal vertėtų nusigauti į Vermontą ir pereiti Kanados sieną. 

Bredlis krenkštelėjo, atsistojo ir išdėliojo ant stalo lėkštes. 

- Šiuo metu jie jau blokavo visus plentus, vedančius iš miesto. 
Žmogus su tamsiais akiniais neabejotinai patrauks dėmesį. Tau ne- 
spėjus nukulniuoti šešeto mylių, iš tavęs padarys kotletą. 

- Tuomet nebežinau, - atsiduso Ričardsas. - Jei pasiliksiu čia, ta- 
ve suims kaip bendrininką. 

Bredlis atidengė puodus. 

- Tarkim, tu gausi mašiną. Turi žalių. Aš turiu vardą, kurio nėra 
juoduosiuose sąrašuose. Vienas tipas iš Milko gatvės už tris šimtus 
atsiųs man “Sraigtą". Vieno savo draugelio paprašysiu nuvaryti jį į 
Mančesterį. Mančesteryje pėdsakas bus šaltas kaip ledas, nes tu už- 
rakintas čia, Bostone. Ar valgysi, Ma? 

- Taip, ir šlovinsiu Viešpatį. - Ji svyruodama išėjo iš miegamojo. 
- Tavo sesytė mažumą prisnūdo. 

- Gerai. - Jis pripylė tris lėkštes ankščių sriubos ir stabtelėjo. - 
Kur Steisis? 

- Sakė, kad eina į krautuvę, - patenkinta atsakė Ma, pašėliškai 
greit pildama sriubą į savo bedantę burną. - Sakė, kad eina vaistų. 

- Jeigu tą paršą sumuš, nusuksiu jam sprandą, - niūriai tarstelėjo 
Bredlis. 

- Nesumusš, - atsakė Ričardsas. - Jis turi pinigų. 

- Na, taip, o jeigu mums nereikia tavo labdaros, pašvinkėli? 

Benas nusijuokė ir pasūdė mėsą. 

- Jeigu ne Steisis, mane jau seniai būtų paskerdę, - pratarė jis. - 
Man regis, tie pinigai uždirbti. 

Bredlis palinko į priekį, visą savo dėmesį sutelkdamas į maistą. 
Nė vienas iš jų nebepratarė nė žodžio, kol lėkštės ištuštėjo. Ričard- 
sas ir Bredlis sušveitė po dvi porcijas, senė įveikė tris. Kai jie užsirū- 

kė cigaretes, spynoje girgžtelėjo raktas, ir visi trys apmirė. Ant 
slenksčio išdygo Steisis - kaltas, persigandęs ir susijaudinęs. Rankoje 
vaikis laikė rudą paketėlį ir ištiesė Ma buteliuką vaistų. 

- Pirmaklasiai migdomieji, - paaiškino jis. - Senis Karis paklausė 
manęs, iš kur gavau du dolerius ir septyniasdešimt penkis centus pir- 
maklasiams migdomiesiems, o aš palinkėjau jam apsišikti ir užėsti šū- 
do. 

- Nesikeik, nes šėtonas užbadys tave, - atsiliepė Ma. - Antai va- 
karienė. 

Berniukui išsprogo akys. 

- Viešpatėliau, juk čia mėsa! 

- Ne, mes paprasčiausiai prišikom į puodus, kad būtų riebiau, - 
atkirto Bredlis. 

Berniukas skvarbiai pažvelgė į brolį, pamatė, kad tasai juokauja, 
prunkštelėjo ir palinko prie lėkštės. 

- Vaistininkas praneš policijai? - ramiai pasiteiravo Ričardsas. 

- Karis? Ne-a. Nė už ką, jei galės pelnyti dar daugiau žalių. Jisai 
žino, kad Kesei reikia stiprių migdomųjų. 

- O kaip ten toliau su Mančesteriu? 

- Ak, taip. Vermontas netinka. Nepakankamai daug mūsiškių. Ir 
farai, tie šiukšlės, kieti. Paprašysiu patikimo vaikino - pavyzdžiui, Ri- 
čio Goleono - nuvaryti “Sraigtą" į Mančesterį ir palikti automatiniame 
garaže. Paskui išvešiu tave kita mašina. - Jis sumaigė cigaretę. - 
Bagažinėje. Antraeiliuose keliuose budi vieni prasigėrėliai. Mes va- 
žiuosime 495-uoju. 

- Tau grės velnioniškas pavojus. 

- O, aš tą darysiu ne veltui. Kai Kesė mirs, mums reikės pinigų. 

- Ir vis vien tau grės velnioniškas pavojus. 

- Lai tik kokia kiaulė kriukteli ant Bredlio, jis privers ją apsišikti 
ir suėsti, - pratarė Steisis, nusišluostydamas burną. Berniukas žvelgė 
į brolį susižavėjimo sklidinomis akimis. 

- Tu apsitaškei marškinius, vabalėli, - pratarė Bredlis. Jis pirštų 
krumpliais pabeldė Steisiui į kaktą. - Neįveikei mėsos, vabalėli? Dar 
neužaugai pakankamai? 

- Jeigu mus nutvers, tave uždarys ilgam, - perspėjo Ričardsas. - 
Kas pasirūpins berniukų? 

- Jeigu taip nutiks, jis pats savimi pasirūpins, - atsakė Bredlis. - 
Savimi ir Ma. Jį ne veltui mokė vagiliauti. Teisybė, Steisi? 

Vaikis energingai linktelėjo galvą. 

- Ir jisai žino - jeigu pamatysiu, kad rausiasi savo kelnėse, ištaš- 
kysiu smegenis. Teisybė, Steisi? 

Šis vėl linktelėjo. 

- Be to, mes galime pasinaudoti pinigais. Ir apskritai visa tai įžei- 
džia mano šeimą. Todėl pakaks pliurpti. Manau, aš pats žinau, ką da- 
rau. 

Ričardsas tylėdamas rūkė, o Bredlis nuėjo sugirdyti Kesei vais- 


tų. 


„Minus 063 
Atskaita tęsiasi... 


Kai prabudo, buvo dar tamsu, ir vidinis kūno ritmas pakuždėjo, 
jog dabar maždaug pusė penkių. Sukliko mergaitė, atsikėlė Bredlis. 
Jie trise miegojo mažame skersvėjų pučiamame kambarėlyje. Steisis 
ir Ričardsas ant grindų. Ma miegojo su mergaite. 

Greta palaimingai šnarpštė Steisis. Benas išgirdo, kaip pakilo ir 
iš kambarėlio išėjo Bredlis. Šaukštelis skimbtelėjo į kriauklę. Mergy- 
tės riksmai virto paskiromis aimanomis, o paskui nutyko visai. Ri- 
čardsas jautė, kaip Bredlis stovi kažin kur virtuvėje - nejudėdamas, 
laukdamas, kol įsiviešpataus tyla. Jis sugrįžo, atsisėdo, krenkštelėjo, 
o paskui sugirgždino spyruokles, vėl guldamas į lovą. 

- Bredli? 

- Ko? 

- Steisis sakė, kad jai vos penkeri. Teisybė? 

- Taip. - Vaikino balse nebeliko familiaraus miesčioniško tono, 
dabar jis skambėjo nerealiai, tarsi sapne. 

- Kodėl penkiametė mažylė susirgo plaučių vėžiu? Nežinojau, 
kad taip nutinka. Na, galbūt leukemija. Betgi ne plaučių vėžiu. 

Bredlis karčiai ir slopiai nusijuokė. 

- Juk tu iš Hardingo, tiesa? Koks Hardingo oro užterštumo koe- 
ficientas? 

- Nežinau, - atsakė Ričardsas. - Jų nebevardija oro prognozėse. 
Nebevardija jau... tik pamanyk, nebeatmenu. Jau seniai. 

- Bostone nuo 2020 metų, - sukuždėjo Bredlis. - Jie bijosi. Tu 
nedėvi nosinio kvėpavimo filtro? 

- Netaukšk nesąmonių, - susierzinęs atrėžė Benas. - Tas pra- 
keiktas daiktas netgi nukainotų prekių parduotuvėse kainuoja du šim- 
tus „žalių“. Dviejų šimtų „žalių“ aš neregėjau per visus metus. O tu? 

- Ne, - tyliai atsiliepė Bredlis. Jis minutėlę patylėjo. - Steisis dė- 
vi. Padariau jam. Juos turi ir Ma, ir Ričis Goleonas, ir kiti. 

- Tu tyčiojies. 

- Ne, bičiuli. - Vaikinas nutilo. Ričardsas buvo įsitikinęs, kad jisai 
dabar sveria, ką pasakė ir ką dar galėtų pasakyti. Sveria, ar nebus 
per daug. Kai žodžiai pasigirdo vėl, jie skambėjo per vargus. - Mes 
skaitome knygas. Tas mėšlas per Fri-Vi tik tuščiagalviams. 

Ričardsas bambėjimu išreiškė savo pritarimą. 

- Supranti, gauja. Kai kurie vaikinai paprasčiausiai trinasi, su- 
pranti? Juos domina vienintelis dalykas - kaip šeštadienio vakarą už- 
plumpinti policininką. Tačiau kai kurie iš mūsų nuo dvylikos metų 
vaikšto į biblioteką. 

- Bostone jus leidžia be kortelės? 

- Ne. Ir tu negali gauti kortelės, jei tavo šeimoje nėra bent vieno 
asmens su garantuotomis metinėmis penkių tūkstančių dolerių paja- 
momis. Mes nutvėrėme vieną storašiknį vaikiną ir nudžiovėme jo 
kortelę. Vaikštom paeiliui. Eidami apsivelkame mūsų gaujos kostiu- 
mą. - Bredlis nutilo. - Tik pradėk iš manęs juoktis, ir aš tave pasker- 
siu. 

- Aš nesijuokiu. 

- Iš pradžių skaitėme tik apie seksą. Paskui, kai susirgo Kesė, 
aš susidomėjau oro užterštumu. Jie ypač saugo visas tas knygas apie 
grynumo koeficientus, smogo lygį ir kvėpavimo filtrus. Bet mes turi- 
me raktą, pagamintą pagal vaškinį atspaudą. Ar žinojai, kad Tokijuje 
jau 2012 metais visi privalėjo dėvėti nosinius filtrus? 

- Ne. 

- Ričis ir Dinkas Moranas sumeistravo užterštumo skaitiklį. Din- 
kas nusikopijavo iš knygos brėžinį, ir jiedu padarė tą daiktą iš kavos 
skardinių ir kažkokių detalių, kurias išsukiojo iš automobilių. Jis pa- 
slėptas tenai, alėjoje. Kažkada, 1978 metais, buvo užterštumo skalė, 
sugraduota nuo vieno iki dvidešimties. Supranti? 

- Taip. 

- Kai lygis pakildavo iki dvidešimties, fabrikus ir visą orą teršian- 
tį mėšlą uždarydavo ir laukdavo, kol pasikeis oras. Toks buvo Fede- 
ralinis įstatymas - iki 2007 metų, kol Atnaujintas Kongresas jį atšau- 
kė. - Šešėlis lovoje pasirėmė alkūne. - Lažinuos, tu pažįsti daug žmo- 
nių, sergančių astma, tiesa? 

- Taip, - atsargiai atsakė Ričardsas. - Ir aš pats jos neišvengiau. 
Tą ligą gauni iš oro. Dieve mano, visi žino, kad reikia sėdėti namuo- 
se, kai būna karšta, debesuota ir nėra vėjo... 

- Temperatūrų inversija, - niūriai pastebėjo Bredlis. 

-... ir, žinoma, daugelis serga astma. Rugpjūtį ir rugsėjį oras pa- 
sidaro tirštas it sirupas nuo kosulio. Tačiau plaučių vėžys... 

- Tu kalbi ne apie astmą. Kalbi apie emfizemą. 

- Emfizema? - Ričardsas persuko žodį smegeninėje. Negalėjo 
suteikti jam reikšmės, nors žodis atrodė miglotai pažįstamas. 

- Visi audiniai tavo plaučiuose išburksta. Tu pumpuoji orą, ir 
pumpuoji, ir pumpuoji, ir vis viena dūsti. Pažįsti žmonių, kuriuos ka- 
muoja tokia negalia? 

Benas susimąstė. Jis pažinojo daugybę žmonių, kurie šitaip nu- 
mirė. 

- Apie tai nekalbama, - tęsė Bredlis, tarsi perskaitęs Ričardso 
mintis. - Šiuo metu užterštumo koeficientas Bostone geriausiomis 
dienomis būna dvidešimt. Tolygu surūkyti keturis pakelius cigarečių 
per dieną, paprasčiausiai įkvepiant oro. Prastomis dienomis jis pakyla 
iki keturiasdešimt dviejų. Seniai krinta visame mieste it lapai. Mirties 
liudijime parašyta - astma. Bet tatai vis oras, oras. Jie išmeta terša- 
lus kaip įmanydami greičiau. Milžiniški išmetimo vamzdžiai veikia dvi- 
dešimt keturias valandas per parą. Bosams taip patinka. 

Tie du šimtus dolerių kainuojantys nosiniai filtrai nieko verti. Tie- 
siog du vatos gabalėliai su mentolio intarpu viduryje. Štai ir viskas. 
Gerus filtrus gamina tik “Dženeral Atomiks". Vieninteliai, galintys 
juos įpirkti, - bosai. Jie davė mums Fri-Vi, kad sulaikytų atokiau nuo 
gatvės ir kad mes galėtume alsuoti iki mirties, nesukeldami jokių rū- 
pesčių. Kaip tau tas patinka? Pats pigiausias “Dž-A" filtras juodojo- 
je rinkoje kainuoja šešis tūkstančius naujųjų dolerių. Mes pagal kny- 
gelę padirbome Steisiui beveik tokį pat už dešimt dolerių. Pasinaudo- 
jome įtaisu, nedidesniu už nago nuokarpą. Išėmėm jį iš orinio aparato, 
pirkto krautuvėj už septynis „žalius“. Kaip tau patinka? 

Ričardsas nieko neatsakė. Nerado žodžių. 

- Kai Kesė numirs, manai, mirties liudijime įrašys vėžį? Nesąmo- 
nė. Jie įrašys astmą. Kad niekas neišsigąstų. Antraip kas nors nusi- 
kniauks bibliotekinę kortelę ir sužinos, jog nuo 2015 metų galimybė 
susirgti plaučių vėžiu išaugo septyniais šimtais procentų. 

- Iš tiesų? Tu neperdedi? 

- Perskaičiau knygoje. Bičiuli, jie mus žudo. Fri-Vi mus žudo. 
Jis nelyginant fokusininkas, verčiantis tave žiūrėti, kaip iš jo pagalbi- 
ninkės marškinėlių byra meduoliai, kai tuo tarpu jis pats traukia iš kel- 
nių triušius ir grūda juos į skrybėlę. 

Vaikinas patylėjo, o paskui svajingai tęsė: 

- Kartais man rodosi, kad galėčiau visus juos demaskuoti dešimt 
minučių pakalbėjęs per Fri-Vi. Papasakoti jiems. Parodyti. Jei Siste- 
ma norėtų, kiekvienas galėtų turėti nosinį filtrą. 

- O aš jiems padedu, - tarstelėjo Benas. 

- Tai ne tavo kaltė. Tu privalai bėgti. 

Ričardso mintyse iškilo Kilieno ir Arturo M. Bernso veidai. 

Panoro smogti jiems, sumaitoti, sutrypti kojomis. O dar geriau - 
išplėšti nosinius tų niekšų filtrus ir išgrūsti juos gatvėn. 

- Žmonės įniršę, - prabilo Bredlis. - Jie niršta ant kiaulių jau tris- 
dešimtį metų. Jiems tereikia preteksto. Tiktai preteksto... 

Po tų žodžių Ričardsas užmigo vėl. 


„Minus 062 
Atskaita tęsiasi... 


Jis liko namie visą dieną, ko! Bredlis tarėsi dėl mašinos ir prašė 
kito gaujos nario nuvaryti ją į Mančesterį. 

Bredlis ir Steisis sugrįžo šeštą, ir vyresnysis pabeldė pirštu per 
Fri-Vi. 

- Viskas sutvarkyta, bičiuli. Išvykstame šį vakarą. 

- Dabar? 

Bredlis nelinksmai šyptelėjo. 

- Nejau nenori pasižiūrėt į save? 

Ričardsas suprato norįs, ir, pasirodžius “Bėgančio žmogaus" už- 
sklandai, žiūrėjo it pakerėtas. 

Bobis Tompsonas stovėjo ryškiai apšviestame rate, išplėštame iš 
tamsos jūros, ir nemirksėdamas stebeilijo į kamerą. 

- Žiūrėkite, - pratarė jis. - Štai vilkas, slankiojantis tarp mūsų. 

Ekrane pasirodė milžiniškas padidintas Ričardso veidas. Po mi- 
nutėlės jį išstūmė kita fotografija - šįsyk Džonas Grifenas Springeris. 

Ir vėl ekrane Tompsonas, labai rimtas. 

- Šiandien aš visų pirma kreipiuosi į Bostono gyventojus. Vakar 
vakare Bostono IMKA pastato rūsio liepsnose žuvo penki policinin- 
kai. Tai vis šio vilko, surengusio gudrią negailestingą pasalą, rankų 
darbas. Kas jis šiandien? Kur jis šiandien? Žiūrėkite! Žiūrėkite į jį! 

Tompsono atvaizdas ištirpo, ir prasidėjo pirmasis klipas, filmuo- 
tas šį rytą. Steisis įmetė juosteles į pašto dėžutę Sandraugos Aveniu, 
kitame miesto gale. Jie uždrapiravo mažojo kambarėlio langą bei vi- 
sus baldus, kamerą laikė Ma. 

- Visi, kurie dabar žiūri į mane, - lėtai iš ekrano pratarė Ričard- 
sas. - Ne jūs, technikai, ne jūs, vilų gyventojai, - aš kreipiuosi ne į jus, 
šūdgraužiai. Jūs, žmonės Raidos kvartaluose, getuose, pigiuose na- 
muose. Jūs, vaikinai motociklininkų gaujose. Jūs, bedarbiai. Jūs, ma- 
žyliai, suimti už narkotikus, kurių neturite, už nusikaltimus, kurių ne- 
padarėte, nes Sistema nenori, kad rinktumėtės draugėn ir kalbėtumėt. 
Noriu papasakoti jums apie siaubingą sąmokslą, kurio tikslas - atimti 
iš jūsų teisę netgi alsuoti... 

Staiga garsas virto cypimu, treškesiais ir kliurksėjimu. Po minu- 
tėlės jis nutrūko visai. Ričardso lūpos judėjo, bet nebeišleido nė gar- 
so. 

- Matyt, techniniai nesklandumai, - negaišdamas įsiterpė Bobis 
Tompsonas, - bet mums ir nėra reikalo klausytis radikalių to žudiko 
plepalų, mes ir taip žinome, su kuo kovojame. 

- Velniop! - sukliko publika. 

- Ką jūs darysite, jei sutiksite jį savo gatvėje? 

- PRIDUOSIME JĮ! 

- O ką mes darysime, kai jį nutversime? 

- NUDĖSIME JĮ! 

Ričardsas tvojo kumščiu per vienintelį virtuvės-svetainės krėslo 
ranktūrį. 


- Tai šunsnukiai, - bejėgiškai sulemeno jis. 

- O tu manei, kad tau leis visa tai iškloti į eterį? - pašaipiai pa- 
klausė Bredlis. - O, ne, bičiuli. Stebiuosi, kad leido ir tiek. 

- Aš taip nemaniau, - silpnai paprieštaravo Benas. 

- Žinau, kad nemanei, - linktelėjo Bredlis. Prasidėjo antrasis kli- 
pas. Jame Ričardsas kvietė šturmu imti bibliotekas, reikalauti kortelių, 
atskleisti tiesą. Jis perskaitė Bredlio duotą sąrašą, išvardindamas 
knygas apie vandens bei oro užterštumą. Ričardsas ekrane išsižiojo. 

- Visi jūs suskiai, - pasakė jis. Lūpos vėrėsi visai kitiems žo- 
džiams, tačiau kas iš dviejų šimtų milijonų žiūrovų tą pastebės? 

- Eikite šikt kiaulės. Sušikta Žaidimų Komisija. Nudėsiu kiekvie- 
ną kiaulę, kurią tiktai pamatysiu. Aš... 

Tatai tęsėsi taip ilgai, jog Benas panoro užsikimšti ausis ir dingti 
iš kambario. Jis negalėjo pasakyti, ar jo lūpomis kalbėjo mėgdžiotojas, 
ar kalba buvo sumontuota iš jo įrašų gabalėlių. 

Paskui ekrane vėl pasirodė Tompsono veidas ir Ričardso foto- 
grafija. 

- Sulaikykite jį, - tarė Tompsonas. - Sulaikykite žudiką. Jis kurs- 
to į save panašius piktadarius kelti maištą, jie pereis jūsų gatvėmis 
prievartaudami, padeginėdami ir niokodami. Tas žmogus meluos, ap- 
gaudinės, žudys. Jis visa tai jau darė. 

- Bendžaminai Ričardsai! - Balse skambėjo šaltas, valdingas, 
prieštvaninis nirtulys. - Tu žiūri? Jeigu taip, žinok, kad tau sumokėjo 
tavo purvinus pinigus už kraują. Po šimtą dolerių už kiekvieną valan- 
dą, kurią praleidai laisvėje - viso penkiasdešimt keturias valandas. Ir 
dar penkis šimtus dolerių. Po šimtą už kiekvieną iš šitų penkių. 

Ekrane pasirodė ryškūs penkių jaunų policininkų veidai. Matyt, 
fotografijos buvo darytos baigiamojo Policijos Akademijos egzamino 
metu. Jie atrodė jauni, kupini vilčių ir gyvybinės jėgos, iki skausmo 
pažeidžiami. Švelniai užgiedojo vienišas trimitas. 

- O čia... - Tompsono balsas prikimo nuo jaudulio, - ... čia jų šei- 
mos. 

Viltingai besišypsančios moterys. Vaikai, kuriuos įkalbėjo nusi- 
šypsoti į kamerą. Daugybė vaikų. Ričardsas virpėdamas nukorė gal- 
vą ir delnu užsispaudė burną. Jam darėsi bloga. 

Ant kaklo nusileido šilta ir stipri Bredlio ranka. 

- Ei, paklausyk. Liaukis. Visa tai akių dūmimas. Klastotė. Jie 
veikiausiai tebuvo seni nupezę kiemsargiai, kurie.. 

- Užsičiaupk, - tarė jam Benas. - Tik užsičiaupk. Tik tiek. Pra- 
šau. Užsičiaupk. 

- Penki šimtai dolerių, - su begaline neapykanta ir panieka iškošė 
Tompsonas. Ekrane vėl pasirodė Ričardso veidas - visiškai bejaus- 
mis, neskaitant kraugeriško akių spindesio. - Penki policininkai, pen- 
kios žmonos, devyniolika vaikų. Išeina kaip sykis po septyniolika do- 
lerių ir dvidešimt penkis centus už kiekvieną žuvusį, netekusį artimo, 
likusį skaudama širdim. Taip, tu pigiai prašai, Benai Ričardsai. Net 
Judas gavo trisdešimt sidabrinių, bet tau nereikia nė tiek. Kažkur šiuo 
metu motina sako mažyliui, jog tėtukas negrįš, nes proto netekęs go0- 
dus žmogus su ginklu... 

- Žudikas! - Kažkokia moteris prapliupo raudoti. - Niekingas 
purvinas žudikas! Tenubaudžia tave Dievas! 

- Tetrenkia jį perkūnas! - Iš publikos sklido monotoniškas gaus- 
mas: - Sulaikyti jį! Jis gavo kruvinus pinigus - lai ir pats miršta nuo 
smurto, taip, kaip gyveno. Lai kiekviena ranka pakyla prieš Bendža- 
miną Ričardsą! 

Neapykanta ir baimė jų balsuose augo tolygiu pulsuojančiu rit- 
mu. Ne, tie žmonės jo neįduos. Vos pamatę, jie sudraskys bėglį į kąs- 
nelius. Bredlis išjungė ekraną ir atsigręžė į Beną. 

- Štai su kuo turime reikalų, bičiuli. Kaip tau tas patinka?.. 

- Galimas daiktas, aš juos nudėsiu, - susimąstęs nutęsė Ričard- 
sas. - Gal anksčiau, nei jie mane pribaigs, nusigausiu iki dvidešimtojo 
aukšto ir nudaigosiu susmirdėlius, kurie visą tą sumanė. Galimas 
daiktas, nudėsiu juos visus. 

- Nekalbėk daugiau! - Steisis paplūdo ašarom. - Nekalbėk dau- 
giau apie tai! 

Gretimame kambaryje sunkiu dirbtiniu miegu miegojo Kesė. 


„Minus 061 
Atskaita tęsiasi... 


Bredlis nesiryžo gręžti bagažinės dugne skylių, ir Ričardsas su- 
sisuko nelaimingu kamuolėliu, lūpomis ir nosim priglusdamas prie ma- 
žutėlaitės rakto angos. Bredlis nuplėšė dangčio izoliaciją, ir bagažinė- 
je padvelkė silpnas skersvėjis. 

Mašina pajudėjo, ir bėglys susitrenkė į dangtį galvą. Bredlis pra- 
nešė, jog kelionė truks mažiausiai pusantros valandos, dukart stabte- 
lint patikrinimui, tačiau tokių patikrinimų gali būti ir daugiau. Prieš už- 
trenkdamas dangtį, jis padavė Ričardsui didelį revolverį. 

- Kiekvieną dešimtą ar dvyliktą mašiną apieško nuodugniai, - pa- 
sakė jis. - Atidaro bagažinę ir rausiasi joje. Šansai visai neblogi: vie- 
nuolika prieš vieną. Jeigu mums nepavyks, nudėk šiukšles. 

Mašina kretėdama nubarškėjo duobėtomis ir sueižėjusiomis vidi- 
nių kvartalų gatvėmis. Kartą riktelėjo berniūkštis, ir į korpusą dusliai 
trenkėsi asfalto gabalas. Paskui aplink ėmė riaumoti transportas, pra- 
sidėjo dažni stabčiojimai prie šviesoforų. 

Ričardsas tysojo nejudėdamas, dešine ranka prilaikydamas gin- 
klą ir mąstydamas, kaip gaujos kostiumas pakeitė Bredlį. Dabar vai- 
kinas vilkėjo griežtą dvibortį Dilono gatvės kostiumą, pilką, nelyginant 
banko sienos. Jį papildė tamsiai raudonas kaklaraištis ir auksinis 
smeigtukas. Iš netašyto gangsterio (ei, nėščios moterys, į šalis, mes 
ėdam gemalus) jis virto blaiviai mąstančiu dalykišku juodaodžiu vai- 
kinu, tiksliai žinančiu savo vietą. 

- Gerai atrodai, - susižavėjęs pratarė Ričardsas. - Tiesiog nejįti- 
kėtina. 

- Šlovė Viešpačiui, - įsiterpė Ma. 

- Taip ir žinojau, kad mano persikūnijimas tau patiks, seni, - ra- 
miai ir oriai atsiliepė Bredlis. - Matote, aš esu čionykštis “Reigon Ke- 
mikals" agentas. Mūsų reikalai klesti. Bostonas puikus miestas. Ne- 
paprastai svetingas. 

Steisis prapliupo juoku. 

- Verčiau užsičiaupk, nigeri, - tarstelėjo Bredlis. - Antraip pri- 
versiu tave apsišikti ir ėsti šūdą. 

- Tu taip šauniai apsimetinėji, Bredli, - toliau kikeno nėmaž nesu- 
trikęs Steisis. - Tu tiesiog velnioniškai mane išgąsdinai. 

Štai mašina pasuko dešinėn, ant glotnesnio paviršiaus, ir ėmė 
leistis spirale. Netrukus jie pasieks plentą. 495-ą ar kurią kitą čio- 
nykštę magistralę. Bėglio kojas varstė varinės įtampos adatėlės. 

Vienas prieš vienuolika. Neblogas šansas. Mašina riedėjo, didin- 
dama greitį, bet ūmai šastelėjo į šalikelę ir pristabdė. Kažkieno balsas 
šiurpinančiai arti monotoniškai kartojo: 

- Sukite į šalikelę... Paruoškite vairuotojo teises ir techninį pa- 
są... Sukite į šalikelę... Paruoškite... 

Jau. Prasideda. 

Tu pernelyg apsišvietei, vaikine. 

Ar pakankamai, kad jie imtų tikrinti kas aštuntą bagažinę? Ar 
kas šeštą? O gal visas? 

Mašina staigiai sustojo. Ričardso akys lakstė akiduobėse tarsi 
užguiti triušiai. Jis sugniaužė revolverį. 


„Minus 060 
Atskaita tęsiasi... 


- Išlipkite iš automobilio, sere, - pratarė nuvargęs valdingas bal- 
sas. - Prašau parodyti pažymėjimą ir techninį pasą. 

Durelės atsivėrė ir užsitrenkė. Variklis tyliai gaudė, mašina sto- 
vėjo per colį nuo kelkraščio. 

- ... Čionykštis “Reigon Kemikals“ agentas... 

Bredlis pradėjo savo spektaklį. Didis Dieve, o jeigu jis neturi jo- 
kių patvirtinančių popierių? Jeigu apskritai nėra jokios “Reigon Kemi- 
kals“? 

Atsivėrė užpakalinės durelės, ir kažin kas ėmė kuistis po užpa- 
kalinę sėdynę. Garsas buvo toks, jog rodėsi, kad policininkas (o gal 
tuo užsiima Nacionalinė gvardija, nei iš šio, nei iš to pagalvojo Benas) 
tuojau įlįs į bagažinę. 

Durelės užsitrenkė. Žingsniai priartėjo prie automobilio paskui- 
galio. Ričardsas aplaižė lūpas ir tvirčiau sugniaužė ginklą. Akyse su- 
šmėžavo žuvę policininkai - angeliški veidai ant subjaurotų kiauliškų 
kūnų. Įdomu, ar policininkas išsyk perlies jį automato serija - vos pra- 
vėręs bagažinę ir pamatęs Ričardsą, susisukusį tarsi salamandra? 
Įdomu, ar Bredlis puls į kojas, ar mėgins pasislėpti? Jis tuojau apsi- 
myš. Šitaip jam nebuvo nutikę nuo vaikystės, nuo tų laikų, kai brolis 
jį kutendavo tol, kol neištverdavo šlapimo pūslė. Taip, tarpvietės rau- 
menys nusilpo. Jis paleis policininkui kulką tiesiai į tarpuakį, kad sme- 
genys ir kaukolės skeveldros vėduokle pasklistų po dangų. Dar kelis 
vaikus paliks našlaičiais. Taip. Puiku. Žinau, Dieve, tu mane myli, pa- 
sigailėk mano šlapimo pūslės. Jėzau Kristau, ką jisai daro, plėšia sė- 
dynę? Šeila, aš taip tave myliu, ir ar ilgam tau užteks šešių šimtų? 
Galbūt metams, jeigu tavęs už tuos pinigus nenudės. Paskui vėl į gat- 

vę, šlaistytis šaligatviais kraipant šlaunis, stoviniuoti kampe, flirtuojant 
su tuščia rankine. Ei, misteri, eime su manim, mažyli, aš išmokysiu 
tave, kaip... 

Atsitiktinis rankos smūgis per bagažinę. Ričardsas nurijo klyks- 
mą. Nosis pilna dulkių, peršti gerklę. Mokykla, biologijos pamoka, tū- 
nant paskutinėje eilėje, ant seno suolo braižant savo ir Šeilos vardus. 
Čiaudulys - tai nevalingas raumenų trūkčiojimas. Tuojau nusi- 
čiaudėsiu, prakeikimas, galva skyla, viskas beprasmiška, ir visgi aš 
paleisiu jam kulką į makaulę, ir... 

- Kas bagažinėje, misteri? 

Bredlio balsas - pokštaujantis, mažumą nuilsęs: 

- Atsarginis cilindras, beveik sulūžęs. Raktas mano ryšulyje. Pa- 
laukite, atnešiu. 

- Jei reikėtų, paprašyčiau. 

Atsivėrė ir užsitrenkė kitos užpakalinės durelės. 

- Važiuokit. 

- Sėkmės, vyručiai. Linkiu jį nutverti. 

- Važiuokit, misteri. Nešk savo subinę. 

Subildėjo cilindrai. Mašina pajudėjo ir padidino greitį. 

Bredlis dar kartelį pristabdė, bet paskui, matyt, gavo ženklą va- 
žiuoti toliau. Automobiliui įsibėgėjant, Ričardsą mažumą krestelėjo ir 
pasūpavo. Alsavimas veržėsi trumpomis beviltiškomis aimanomis. 
Čiaudėti nebesinorėjo. 


„Minus 059 
Atskaita tęsiasi... 


Kelionė truko kur kas ilgiau, nei pusantros valandos, ir juos su- 
stabdė dar du kartus. Vieną sykį įprastam dokumentų patikrinimui. 
Antrąsyk lėtapėdis policininkas kurį laiką nuobodžiaujančiu balsu po- 
rino Bredliui, jog prakeikti komiai ant motociklų padeda tam tipui Ri- 
čardsui ir, berods, antrajam taip pat. Loulinas nieko nenužudė, bet 
sklandė gandai, jog Topekoje jisai išprievartavo moterį. 

Paskui nieko nebebuvo, išskyrus vėjo kauksmą bei jo paties 
mėšlungio sutrauktų ir sustingusių raumenų klyksmą. Benas nemie- 
gojo, tačiau nusikamavusios jo smegenys pasinėrė į sustirusią už- 
marštį. Dėkui Dievui, šitos mašinos nesispjaudė anglies oksidu. 

Atrodė, jog po paskutiniojo patikrinimo praėjo visas šimtmetis, 
bet galop mašina sumažino greitį ir pradėjo ropštis įvažiavimo spirale. 
Ričardsas lėtai sumirksėjo - gerkle kilo neįveikiamas šleikštulys. Jį 
pirmąkart gyvenime užsupo automobilyje. 

Jie kelis kartus vimdančiai pašoko ir nusileido - matyt, kelionė 
artėjo prie pabaigos. Dar penkios minutės, ir aplink vėl pasigirdo 
miesto bruzdesys. Ričardsas vis mėgino perkelti savo kūną į kitą pa- 
dėtį, tačiau jam nepavyko... Galiausiai pasidavė, abejingai laukdamas 
kelio galo. Sulenkta ir užgulta dešinioji ranka liovėsi judėti prieš va- 
landą. Dabar jinai buvo it medinė. Benas lytėjo ją nosies galiuku ir 
nieko nejautė. 

Jie pasuko į dešinę, nuvažiavo tiesiai, paskui pasuko dar sykį. 
Ūmai mašina niurktelėjo žemyn ir nušvilpė stačiu šlaitu; Ričardso 
skrandis liuoktelėjo link gerklės. Cilindrų aidas bylojo, kad automobilis 
įvažiavo į vidų. Jie atsidūrė garaže. 

Bėglys bejėgiškai atsiduso. 

- Tavo žetonas, bičiuli? - pasiteiravo kažkieno balsas. 

- Štai jisai, seni. 

- Vieta Nr.5. 

- Dėkui. 

Jie nuriedėjo dešinėn. Mašina pakilo aukštyn, stabtelėjo, pasuko 
į dešinę, paskui į kairę. Persijungė į neutralų bėgį ir, varikliui užgesus, 
švelniai tūptelėjo. Kelio galas. 

Iš pradžių buvo pauzė. Paskui duslus atveriamų ir užtrenkiamų 
vairuotojo durelių bilsmas. Bredlio žingsniai link bagažinės. Raktas 
niurktelėjo į skylę, ir šviesos plyšelis pranyko. 

- Ar tu dar čia, Beni? 

- Ne, - karktelėjo tas. - Tu palikai mane ties valstijos riba. Ati- 
daryk tą prakeiktą karstą. 

- Lukterėk sekundėlę. Dabar čia nieko nėra. Tavo mašina stovi 
greta maniškės. Dešinėje. Ar gali greit išsiropšti? 

- Nežinau. 

- Pasistenk kaip reikiant. Pradedam. 

Bagažinės dangtis atšoko, įleisdamas blausią garažo šviesą. Ri- 
čardsas pasirėmė viena ranka, permetė koją per kraštą ir sustingo. 
Daugiau pasijudinti nebeįstengė. Jo kūną varstė mėšlungis. Bredlis 
pastvėrė Beną už rankų ir ištempė laukan. Tam sulinko kojos. Juoda- 

odis čiupo keleivį už pažastų ir pusiau nunešė, pusiau nuvedė iki ap- 
daužyto žalio “Sraigto", stovinčio dešinėje. Atlapojo keleivio pusės 
dureles, įgrūdo Ričardsą vidun ir užtrenkė. Po minutėlės Bredlis taip 
pat sėdėjo mašinoje. 

- Dieve, - tyliai išspaudė jis. - Mes atsibeldėme, bičiuli. Mes at- 
sibeldėme. 

- Taip, - atsiliepė Ričardsas. - Pradėsim nuo pradžių. Paimti iš 
banko du šimtus dolerių. 

Jiedu užsirūkė prieblandoje. Kurį laiką nė vienas nepratarė nė 
žodžio. 

Jų cigaretės spindėjo nelyginant akys. 


„Minus 058 
Atskaita tęsiasi... 


- Mudu beveik įkliuvome pirmame kontrolės punkte, - pasakojo 
Bredlis, kol Ričardsas stengėsi masažu atgaivinti nutirpusią ranką. 
Atrodė, kad į ją sminga neregimi nagai. - Tasai policininkas beveik 
prisikasė iki bagažinės. Beveik. - Jis išpūtė milžinišką dūmų debesį. 

Ričardsas nutylėjo. 

- Kaip jautiesi? - neilgai trukus paklausė Bredlis. 

- Geriau. Ištrauk iš kišenės mano piniginę. Pirštai vis vien ne- 
klauso. 

Bredlis numojo ranka. 

- Vėliau. Noriu tau papasakoti, kaip mudu su Ričiu viską sutvar- 
kėme. 

Ričardsas prisidegė nuo smilkstančios cigaretės antrą. Skaus- 
mas pamažu malšo. 

- Tau rezervuotas numeris Vintropo gatvės viešbutyje. Jis vadi- 
nasi “Vintropo Namai". Skamba prašmatniai. Bet iš tiesų viskas ne 
taip. Tave vadina Ogdenu Grasneriu. Įsiminsi? 

- Taip. Mane tučtuojau atpažins. 

Bredlis persilenkė per atlošą, paėmė nuo užpakalinės sėdynės 
dėžę ir švystelėjo ją Benui ant kelių. Dėžė buvo ilga, ruda, perrišta 
virvele. Ji Ričardsui priminė dėžes, kuriose atgabena išnuomotas iš- 
leistuvių vakaro sukneles. Jis klausiamai dirstelėjo į Bredlį. 

- Atidaryk ją. 

Benas taip ir padarė. Ant juodo rūbo gulėjo stiprūs melsvi aki- 
niai. Ričardsas padėjo juos ant priekinio skydo ir ištraukė rūbą. Tai 
buvo dvasininko sutana. Po ja dėžės dugne gulėjo rožinis, Biblija ir 
purpurinė juosta. 

- Dvasininkas? - paklausė Ričardsas. 

- Persirengsi tiesiog čia. Aš tau padėsiu. Ant užpakalinės sėdy- 
nės lazdelė. Vaidinsi ne aklą, bet labai jau silpnai regintį. Baksnosi 
lazdele į žemę ir atsitrenkinėsi į praeivius. Atvykai Mančesterin į 
Religijos Tarybos susirinkimą dėl narkotikų uždraudimo. Supratai? 

- Taip, - atsakė Benas. Jis dvejodamas pasukiojo savo marškinių 
sagas. - Ar po tuo skuduru dėvimos kelnės? 

Bredlis nusikvatojo. 


„Minus 057 
Atskaita tęsiasi... 


Bredlis vairavo mašiną per miestą ir paskubomis bėrė žodžius. 

- Tavo lagamine dėželė su lipniomis pašto etiketėmis, - aiškino 
jis. - Lagaminas bagažinėje. Ant etikečių parašyta: “Po penkių dienų 
grąžinti kompanijai “Brikhil Manufekturik", Mančesteris, Nju Hemp- 
šyras“. Juos atspausdino Ričis su dar vienu vaikinu. Galvažudžių 
būstinėje Boilstono gatvėje jie turi spausdinimo mašiną. Kiekvieną 
dieną siųsi man dvi kasetes, įdėjęs į dėželę su viena iš tų etikečių. Aš 
persiųsiu jas į Žaidimus iš Bostono. Siųsk skubiuoju paštu. Šito jie 
niekada neišsiaiškins. 

Mašina stabtelėjo palei šaligatvį prie “Vintropo Namų“. 

- Šita mašina grįš atgal į mokamą garažą. Nemėgink išvažiuoti ja 
iš Mančesterio, nebent pakeistum kaukę. Tau teks virsti chameleonu, 
bičiuli. 

- Kaip manai, kiek laiko čia galima jaustis saugiam? - paklausė 
Ričardsas. 

Benas mąstė: aš atsidaviau į jo rankas. Regis, pats jau nebe- 
įstengiu galvoti racionaliai. Jis užuodė savo protinio išsekimo kvapą, 
tarsi purvino kūno dvoką. 

- Numeris užsakytas savaitei. Viskas turėtų būti gerai. Turėtų. 
Bet gali ir nebūti. Veik pagal aplinkybes. Lagamine pavardė ir adre- 
sas. Vaikinas Portlende, Meine. Jie paslėps tave dienai ar dviems. 

Kainuos nepigiai, tačiau bus saugu. Man reikia važiuoti, seni. Čia 
penkių minučių zona. Laikas susimokėti. 

- Kiek? - paklausė Ričardsas. 

- Šeši šimtai. 

- Nesąmonė. Net išlaidos neatsipirks. 

- Atsipirks. Ir keletas „žalių“ liks šeimai. 

- Paimk tūkstantį. 

- Pinigai reikalingi tau pačiam, bičiuli. 

Ričardsas bejėgiškai pažvelgė į vaikiną. 

- Dievulėliau, Bredli... 

- Jei prasimuši, atsiųsi mums daugiau. Atsiųsi mums milijoną. 
Kad mes gyventume pasišvilpaudami. 

- Manai, aš liksiu gyvas? 

Bredlis švelniai, liūdnai nusišypsojo ir nieko neatsakė. 

- Tai kodėl? - be jokios išraiškos paklausė Ričardsas. - Kodėl tu 
tiek daug darai mano labui? Galiu suprasti, jog mane paslėpei. Aš 
būčiau pasielgęs taip pat. Bet tu pasinaudojai savo klubo pagalba. 

- Jie neprieštaravo. Jie žino rezultatą. 

- Kokį rezultatą? 

- Viskas arba nieko. Tą rezultatą. Jeigu neparemsime viens kito, 
jie mus suės. Nėra prasmės laukti palankaus vėjo. Lygiai taip pat sėk- 
mingai galima atvesti dujinės viryklės vamzdį į svetainę, įsijungti Fri- 
-Vi ir laukti. 

- Kas nors tave nudės, - pratarė Ričardsas. - Kas nors tave 
įskųs, ir tu baigsi gyvenimą ant rūsio grindų su perrėžtu pilvu. Arba 
Steisis. Arba Ma. 

Bredlio akys blausiai žybtelėjo. 

- Baisioji diena vis vien artėja. Baisioji diena pilvotiems, rostbifų 
persirijusiems smirdžiams. Aš matau kruviną mėnulį. Šautuvus ir fa- 
kelus. Didysis pranašas Vudu ateis ir kalbėsis su savo vaikais. - Šią 
viziją žmonija garbino jau du tūkstančius metų. 

Pasigirdo signalas, penkios minutės praėjo, ir Ričardsas sugniau- 
žė durelių rankeną. 

- Ačiū, - tarė jis. - Net nežinau, kaip išreikšti... 

- Eik, - paprašė Bredlis, - kol man dar nereikia mokėti baudos. - 
Stipri ruda ranka sugniaužė sutaną. - Ir kai jie tave galiausiai pri- 
čiups, kuo daugiau tų kiaulių išsitempk drauge! 

Ričardsas išsiėmė iš bagažinės juodą krepšį, Bredlis be žodžių 
ištiesė jam lazdelę. 

Mašina nušliaužė į priekį ir įsiliejo į miesto transporto srautą. 
Benas Ričardsas dar minutėlę stovėjo šaligatvio pakraštyje stebėda- 
mas, kaip ji tolsta, - trumparegiškai stebėdamas, kaip vylėsi pats. 
Ties kampu užpakaliniai žibintai blykstelėjo dar kartą, o paskui auto- 
mobilis pranyko iš akių. Bredlis važiavo atgalios į stovėjimo aikštelę, 
kurioje paliks mašiną, o pats sės į kitą ir grįš į Bostoną. Ričardsą už- 
liejo keisto palengvėjimo banga, ir jisai suprato, jog džiaugiasi už 
Bredlį - ko gero, vaikinas toks laimingas, jog galiausiai nusimetė nuo 
kupros šitą nelemtą naštą! Įeidamas į “Vintropo Namus", Ričardsas 
tyčiomis pražiopsojo pirmąją laiptų pakopą, ir atsiskubinęs durininkas 
jam padėjo. 


„Minus 056 
Atskaita tęsiasi... 


Prabėgo dvi dienos. 

Benas gerai vaidino savorolę- taip, tarsi nuojos priklausytų visas 
jo gyvenimas. Abu vakarus vakarieniavo viešbutyje, savo kambaryje. 
Keldavosi septintą, vestibiulyje skaitydavo Biblijąireidavo į “susirinki- 
mą". Viešbučio personalas įjį žiūrėjo su švelniu paniekinamuširdingumu 
-sutokiu, kokio ir nusipelno pusakliai mikčiojantys Bažnyčios tarnai 
(Žinoma, apmokantys savo sąskaitas) šiojeribotai leidžiamų žmogžudys- 
čių, bakteriologinio karo Egipte bei Pietų Amerikojeirįžymiojo Nevados 
abortų įstatymo epochoje. Romos Popiežius buvo murmantis devynias- 
dešimtšešerių metų senolis, ir suvaikėjusius jo ediktus apie šiuolaikinius 
įvykius su humoru komentuodavo baigiamojoje septintos valandos nau- 
jienų dalyje. 

Ričardsas savo personalinius “susirinkimus" praleisdavo išnuo- 
motoje bibliotekos kabinoje, kur užsirakinęs skaitė apie oro užterštu- 
mą. Informacija po 2007 metų buvo labai šykšti, o tas, kas parašyta, 
bemaž neatitiko ankstesnių duomenų. Vyriausybės pastangos įtvirtin- 
ti dviprasmybę, kaip paprastai, buvo pavėluotos ir neefektyvios. 

Vidudienį jis pėdindavo į užkandinę gatvės kampe, netoli nuo sa- 
vo viešbučio, pakeliui atsimušdamas į žmones ir be atvangos atsipra- 
šinėdamas. Kai kurie murmėjo: “Nieko tokio, šventas tėve, nesirūpin- 


98 


kite"". Gi dauguma tik abejingai keikėsi ir stumdė jį iš kelio. Vakarus 
Benas leisdavo savo numeryje ir vakarieniaudavo, stebėdamas “Bė- 
gantį žmogų". Rytais traukdamas į biblioteką, išsiuntė keturis klipus. 
Regis, persiuntimas iš Bostono vyko sklandžiai. 

Programos prodiuseriai nusprendė kitaip kovoti su Ričardso mo- 
nologais apie oro užterštumą. (Jis ir toliau su kažkokia pašaipia be- 
protyste vystė šią temą - kad ir kaip ten būtų, vylėsi pasiekti tuos, ku- 
rie skaito iš lūpų). Minia skandino jo balsą kylančia pajuokos, klyksmų, 
nepadorių šūksnių ir pagiežingų keiksmų banga. Jų riksmai darėsi vis 
beprotiškesni; išsigimimas nibojosi su pamišimu. 

Ilgais vakarais Ričardsas mąstė, kad per penketą bėgimo dienų 
jame nejučia įvyko permaina. Tai vis Bredlis - Bredlis ir maža mer- 
gytė. Jisai jau nebuvo tik Bendžaminas Ričardsas - vienišas vyriškis, 
ties pražūties riba kovojantis už savo artimuosius. Dabar jie buvo visi 
drauge, dūstantys nuo savo alsavimo, - ir jo šeima taip pat. 

Jis niekada nebuvo visuomenininkas. Visuomet su panieka ir pa- 
sibjaurėjimu atmesdavo sociumo interesus. Jie buvo skirti patikliems 
padlaižiams ir tiems, kurie turi per daug pinigų - tokiems, kaip tie 
siaurašikniai piemenys iš koledžų su savo madingomis sagomis ir iš- 
puoselėtomis fizionomijomis. 

Ričardso tėvas ištirpo naktyje, kai berniukui buvo penkeri. Be- 
nas buvo pernelyg jaunas, kad ką nors atmintų, išskyrus paskirus ryš- 
kius paveikslus. Jis niekada nejautė tėvui neapykantos. Puikiai supra- 
to, kad, rinkdamasis tarp išdidumo ir atsakomybės, vyriškis kone vi- 
suomet pasirinks išdidumą - jei atsakomybė žlugdo jo vyriškumą. 
Vyras negali pasilikti ir žiūrėti, kaip jo moteris užsidirba duonai, tyso- 
dama ant nugaros. Jei vyriškiui nieko daugiau nelieka, kaip parūpinti 
žmonai klientų, vyriškis, Ričardso manymu, gali drąsiai šokti pro lan- 
84. 

Visus metus nuo penkerių iki šešiolikos jisai praleido karštligiš- 
koje kovoje už išgyvenimą, jisai ir jo brolis Todas. Motina mirė nuo 
sifilio, kai Benui buvo dešimt, o Todui septyneri. Todas žuvo po pen- 
keto metų - jį pritrėškė pajudėjęs aviakrautuvas, berniukui pildant 
mašinos degalų baką. Ir motiną, ir sūnų Miestas sušėrė Municipali- 
niam krematoriumui. Vaikai iš gatvės jį vadino Pelenų fabriku, arba 
Kremine; draskomi negailestingo kartėlio, jie suvokė, kad ir patys vei- 
kiausiai savo dienas užbaigs tenai, kad juos sukraus rietuvėmis ir iš- 

spjaus į miesto orą. Sulaukęs šešiolikos, Ričardsas liko vienui vienas. 
Po pamokų skubėdavo į gamyklą ir triūsdavo visą aštuonių valandų 
pamainą - šveitė variklius. Nepaisant įtempto tvarkaraščio, galinčio 
perlaužti stuburą, jis nuolatos panikavo nuo minties, jog yra vienišas, 
niekam nežinomas ir niekam nereikalingas. Kartais prabusdavo tre- 
čią valandą ryto, kvėpdamas pūvančių kopūstų dvoką nuomojamame 
vieno kambarėlio bute, ir stingdavo nuo siaubo, tūnančioje pačiose jo 
sielos gelmėse. Jisai priklausė tiktai pats sau. 

Taigi, Bendžaminas vedė, ir pirmuosius metus Šeila praleido iš- 
didžiai tylėdama, kol jų draugai (ir Ričardso priešai: jų įsitaisė daug, 
atsisakydamas dalyvauti naktiniuose išpuoliuose ir priklausyti vietos 
gaujai) laukė atvykstant Motininio Ekspreso. Kai šitaip nenutiko, su- 
sidomėjimas užgeso. Jiedu liko toje Dievo pamirštoje vietoje, kuri 
Ko-Op Sityje buvo skirta jaunavedžiams. Keli draugai ir pažįstami, 
gyvenantys tame pačiame name. Ričardsui buvo vis vien; tokia padė- 
tis jį tenkino. Jis visiškai atsidavė darbui, su pašaipiu įniršiu ardamas 
viršvalandžius. Atlyginimas buvo menkas, jokios vilties palypėti 
aukštėliau, o infliacija vystėsi pašėlišku greičiu - tačiau jiedu mylėjo 
vienas kitą. Jie išsaugojo meilę - kodėl gi ne? Ričardsas priklausė 
tam vienišų vyriškių tipui, kurie savo išrinktajai gali padovanoti milži- 
niškas meilės, prieraišumo ir gal netgi dvasinio pranašumo atsargas. 
Iki šios akimirkos jo jausmai liko beveik neužgauti. Per vienuolika ve- 
dybinio gyvenimo metų jiedu nė sykio rimtai nesusipyko. 

Bendžaminas metė darbą 2018 metais, nes šansas susilaukti 
vaikų mažėjo sulig kiekviena darbo pamaina, praleista už skylėtų, se- 
namadiškų švininių “Dženeral Atomiks" skydų. Gal nieko tokio ir ne- 
būtų nutikę, jei į kartų meistro klausimą “Kodėl tu išeini?" jis būtų at- 
sakęs melu. Tačiau Ričardsas tiesiai šviesiai pareiškė, ką galvoja apie 
“Dženeral Atomiks“, tiradą užbaigęs pasiūlymu susirinkti visus savo 
gama skydus ir susikišti į subinę. Viskas baigėsi trumpomis klaikiomis 
grumtynėmis. Meistras buvo raumeningas ir stiprus, bet Ričardsas 
privertė jį klykti it bobą. 

Juodas kamuolys ėmė ristis žemyn. Jis pavojingas. Venkite jo. 
Jeigu jums baisiai reikia žmonių, pasisamdykite jį savaitei, o paskui 
atsikratykite. Kalbant “Dž-A" kalba, Bendžaminas buvo paženklintas 
raudona žyme. 

Kitus penkerius metus jis ilgą laiką vyniojo ir krovė laikraščius, 

bet darbas seko, kol baigėsi visai. Fri-Vi labai efektyviai nužudė 
spausdintą žodį. Ričardsas klaidžiojo šaligatviais, Ričardsą vijo tolyn. 
Retsykiais kokioje nors įmonėje pasisamdydavo padieniu. 

Didieji dešimtmečio įvykiai praėjo pro šalį - Benas jų nepastebė- 
jo, kaip netikintis nepastebi dvasių. Jis nieko nežinojo apie Namų Šei- 
mininkių Skerdynes 24-aisiais, kol po trijų savaičių žmona papasakojo, 
kaip du šimtai automatais ir elektriniais vėzdais ginkluotų policininkų 
apgręžė moterų eiseną link Pietvakarinio Produktų Sandėlio. Žuvo 
šešiasdešimt moterų. Viena ausim klausėsi, jog Artimuosiuose Ry- 
tuose panaudotos nervus paralyžiuojančios dujos. Bet visa tai jam ne- 
padarė jokio įspūdžio. Protesto banga nepakilo. Smurtas nieko nepa- 
keitė. Pasaulis buvo toks, koks buvo, ir Benas Ričardsas ėjo juo ne- 
rmurmėdamas, ieškodamas darbo. Imdavosi bet ko, už menkiausią at- 
lygį triūsdamas dieną ar pusdienį. Gremžė drebutines gleives nuo 
banglaužių, valė nutekamuosius griovius, kai tuo metu kiti, nuoširdžiai 
tikintys, kad ieško darbo, nedarė nieko. 

“Eik šalin, smirdžiau... Pranyk... Darbo nėra... Nešdinkis... Ap- 
siauk savo batus, pašoksim bugį... Suskaldysiu tau makaulę, tėtuši... 
Drožk". 

Paskui darbų nebeliko visai. Nieko nebegalėjai surasti. Kartą 
vakare jį sustabdė kažkoks girtas turčius su šilkiniais marškiniais (Be- 
nas kiūtino namo po bevaisių paieškų) ir pasakė sumokėsiąs dešimt 
naujųjų dolerių, jei Ričardsas nuleis žemėn kelnes, kad jisai įsitikintų, 
jog gatvės valkatų b... išties pėdos ilgio. Ričardsas partrenkė jį ant 
grindinio ir pabėgo. 

Būtent tada, po devynerių pastangų metų, Šeila pastojo. Jis buvo 
šveitikas, kalbėjo namo gyventojai. Ar galite patikėti, jis šešetą metų 
dirbo šveitiku ir užtaisė jai vaiką? Tatai bus monstras su dviem gal- 
vom ir be akių. Radiacija, radiacija, jūsų vaikai bus pabaisos... 

Bet, nepaisant tų šnekų, jiems gimė Ketė. Apvalutė, žavi, žvie- 
gianti visa gerkle. Priimta pribuvėjos iš kvartalo galo už penkiasde- 
šimt centų ir keturias pupų skardines. 

Ir štai dabar, pirmąsyk nuo tų laikų, kai mirė jo brolis, Bendža- 
minas vėl liko vienui vienas. Atlėgo bet koks spaudimas (netgi laiki- 
nas, medžioklės). 

Jo protas ir įniršis nukrypo į Žaidimų Federaciją su jos milžiniškų 
bei galingu komunikacijų tinklu, apraizgiusiu visą pasaulį. Riebūs šun- 

snukiai su nosiniais filtrais, leidžiantys vakarus su lėlytėmis, dėvinčio- 
mis šilkines kelnaites. Lai nukrinta giljotina. Ir dar. Ir dar. Viskas per- 
niek - iki jų nusigauti neįmanoma. Jie stūkso viršum visų žmonių, nyk- 
dami aukštumoje, tarsi patsai Žaidimų Pastatas. 

Ir visgi jis apie tai pagalvojo - todėl, kad buvo Bendžaminas Ri- 
čardsas, ir todėl, kad jautėsi vienišas bei keitėsi. Sėdėdamas vienas 
kambaryje nesuvokė, kad tuomet, kai apie tai mąstė, šiepėsi plačia 
baltojo vilko šypsena, kuri savo galybe pajėgtų pati savaime laužyti 
gatves ir lydyti namus. Tokia pat šypsena klaidžiojo Ričardso veide 
aną beveik pamirštą dieną, kuomet jis partrenkė žemėn turtingą įžū- 
lėlį ir tuščiomis kišenėmis bei įkaitusiu protu parskuodė namo. 


„Minus 055 
Atskaita tęsiasi... 


Pirmadienis buvo toks pat, kaip ir sekmadienis; varguoliai pra- 
stūmė dar vieną dieną, ir iki 18:30 ši niekuo nesiskyrė nuo kitų dienų. 

Tėvas Ogdenas Grasneris užsisakė didelį gabalą mėsos vynioti- 
nio (Ričardsui labai patiko viešbučio virtuvės maistas, kuris kitam, 
vaikystėje maitintam geriau, nei koncentruotomis piliulėmis ir prisvi- 
lusiais mėsainiais, būtų pasirodęs nevalgomas), butelį “Sanderberdo" 
vyno ir įsitaisė žiūrėti “Bėgančio žmogaus". Pirmoji laidos dalis, skir- 
ta pačiam Ričardsui, tęsėsi ilgiau, nei du praėjusius vakarus. Jo bal- 
sas nuolat skendo publikos riksmuose. Bobis Tompsonas buvo man- 
dagus ir piktas. Bostone be atvangos vyko kratos. Visus, slėpusius 
bėglį, privalu sunaikinti. Kai parodė Sistemą, Ričardsas vangiai šyp- 
telėjo: visa tai buvo pakenčiama, tam tikra prasme netgi juokinga; 
svarbiausia, kad vėl neimtų rodyti policininkų. 

Antroji programos dalis iš esmės skyrėsi nuo pirmosios. Tomp- 
sonas plačiai šypsojosi: 

- Peržiūrėjęs paskutines juosteles, kurias atsiuntė monstras, va- 
dinamas Benu Ričardsu, su džiaugsmu pranešu jums gerą naujieną... 

Jie pričiupo Louliną. Atpažino jį Topekoje penktadienį, tačiau in- 
tensyvi miesto krata šeštadienį ir sekmadienį nedavė jokių rezultatų. 
Ričardsas spėjo, kad Loulinas, kaip ir jis pats, prasiveržė per kordoną. 
Bet šį vakarą Louliną aptiko du vaikai. Jis kažin kur susilaužė riešą ir 
slapstėsi Automobilinių Kelių Departamento garaže. Vaikai, Bobis ir 

Merė Koulzai, plačiai šypsojosi į kamerą. Bobiui Koulzui trūko vieno 
danties. “Įdomu, ar jam už dantį davė ketvertuką", - sentimentaliai 
pagalvojo Ričardsas. 

Tompsonas išdidžiai pareiškė, jog Bobas ir Merė - “pirmieji To- 
pekos piliečiai" - atvyks į “Bėgantijį" rytoj vakare ir iškilmingoje ap- 
linkoje atsiims Kilnumo Sertifikatus bei “Fan Tvinkso“ košės priedą 
visam gyvenimui, be to, abu gaus po tūkstantį naujųjų dolerių. Apdo- 
vanojimus įteiks Gizoneras, Kanzaso gubernatorius. Pranešimas su- 
kėlė publikos ovacijų audrą. 

Paskui parodė juostelę, įamžinusią, kaip Louliną suvarpo kulkos, 
o jo sumaitotą, nuo koncentruotos ugnies sumenkusį kūną išvelka iš 
garažo. Žiūrovai nedarniai šūkalojo iš nepasitenkinimo ir švilpė. 

Ričardsas skausmingai nusigręžė, jam pasidarė bloga. Smilkinius 
suspaudė laibi neregimi pirštai. 

Kūną parodė ir Kanzaso Miesto tarybos rotondoje, jam įkandin 
jau nudryko ilga procesija. Policininkas, žmogžudystės liudininkas, in- 
terviu pareiškė, jog Loulinas pernelyg nesipriešino. “Panašu į tave“, 
- pagalvojo Ričardsas, prisiminęs niaurų pagiežingą vaikino balsą ir 
tiesų paniekinamą žvilgsnį. 

Mano nelaimės draugas. 

Beliko vienas didelis šou - patsai Benas Ričardsas. Vyniotinis 
nebelindo į gerklę. 


„Minus 054 
Atskaita tęsiasi... 


Naktį susapnavo blogą sapną, kas buvo labai neįprasta. Šiaip jau 
Bendžaminas Ričardsas niekada nesapnuodavo. Dar neįprasčiau at- 
rodė tai, kad pagrindiniu šio sapno veikėju buvo visai ne jis. Ričardsas 
tiktai stebėjo, likdamas nematomas. 

Milžiniško kambario kraštai nyko tamsoje. Kažkur, regis, varvė- 
jo čiaupas. Viskas vyko tarsi po žeme. 

Kambario centre ant tiesios medinės kėdės sėdėjo Bredlis - odi- 
niais diržais supančiotomis rankomis ir kojomis. Jo galva buvo ap- 
kirpta nelyginant kalinio. 

Aplinkui stovėjo žmonės su juodais gobtuvais. “Medžiotojai, - pa- 
šiurpęs pagalvojo Ričardsas, - o, Dieve, tai Medžiotojai". 


103 


- Aš ne žmogus, - pasakė Bredlis. 

- Ne, tu žmogus, brolau, - švelniai pratarė vyras su gobtuvu ir 
suvarė smeigtuką Bredliui į skruostą. Tasai suriko. - Tu žmogus? 

- Pačiulpk. 

Smeigtukas taip pat lengvai įsmigo į Bredlio vyzdį ir išniro iš ten 
drauge su bespalvio skysčio lašu. Vaikino žvilgsnis tapo plokščias. 

- Tu žmogus? 

- Susikišk jį sau į subinę! 

Bredlio skruostą palytėjo elektros laidas. Jis vėl sukliko, trumpu- 
čiai plaukai pasistojo piestu. Juodaodis panėšėjo į futuristinę karika- 
tūrą. 

- Ar tu žmogus, brolau? 

- Dėl nosinių filtrų visiems jums vėžys, - atsiliepė Bredlis, - visi 
jūs supuvę iš vidaus. 

Jam pervėrė antrąją akį. Apakęs Bredlis juokėsi iš kankintojų. 
Vienas žmogus su gobtuvu davė ženklą, ir į kambarį iš šešėlio links- 
mai įbėgo Bobis ir Merė Koulzai, dainuodami dainelę apie vilką pilką. 

Bredlis pradėjo rėkti ir muistytis krėsle. Atrodė, kad jisai nori 
pakelti rankas, atremti kažkokį smūgį. Daina nutrūko, ir vaikai pasi- 
keitė: jų galvos pailgėjo, o burnos plačiai prasivėrė, apnuogindamos 
aštrias nelyginant skustuvai iltis. 

- Aš pasakysiu! - suriko Bredlis. - Pasakysiu! Pasakysiu! Aš ne 
žmogus! Žmogus - Benas Ričardsas! Aš pasakysiu! Dieve! O, Die- 
ve! 

- Kur žmogus, brolau? 

- Aš pasakysiu! Pasakysiu! Jisai... 

Bet vaikino žodžius vėl nustelbė daina. Ričardsas prabudo, išpil- 
tas šalto prakaito. 


„„Minus 053 
Atskaita tęsiasi... 


Mančesteryje buvo ne geriau. 

Benas nežinojo, ar dėl to kalta naujiena apie Loulino mirtį, ar 
sapnas, ar nuojauta, bet antradienio ryte jisai pasiliko viešbutyje ir 
nėjo į biblioteką. Dabar bėgliui dingojosi, kad kiekviena čia praleista 
minutė artina jo paties galą. Už lango kiekviename taksi vaidenosi 

Medžiotojas. Jį kamavo žmonių šmėklos, be garso sėlinančios link 
kambario durų. Ričardsas jautė, kaip galvoje tiksi laikrodis. 

Antradienį, 11 valandą ryto, neryžtingumas išsisklaidė. Ilgiau 
pasilikti nevalia. Benas buvo tikras, kad jį suras. 

Lazda pabeldęs į lifto duris, nusileido į viešbučio holą. 

- Išeinate, tėve Grasneri? - su įprasta malonia ir paniekinama 
šypsenėle pasiteiravo budintysis. 

- Metas, - atsiliepė Ričardsas, kreipdamasis į budinčiojo petį, - ar 
šiame mieste yra kinoteatras? 

Žinojo, kad jie čia bent aštuoni, ir šeši iš jų be atvangos suka tri- 
mačius pornofilmus. 

- Na... - susimąstė klerkas, - čia yra Centras. Berods, ten rodo 
multikus. 

- Štai ir puiku, - išsiblaškęs tarstelėjo Ričardsas ir stumtelėjo ke- 
lią pastojusį kubiliuką su žaliuojančiu augalu. Gretimoje vaistinėje įsi- 
gijo didelę tvarsčių pakuotę ir porą pigių aliumininių ramentų. Parda- 
vėjas supakavo pirkinį į ilgą kartoninę dėžę. Kitoje sankryžoje Benas 
susistabdė taksi. 

Mašina stovėjo ten, kur jai ir derėjo stovėti. Jeigu aikštelėje ir 
buvo kordonų, Ričardsas jų pamatyti negalėjo. Jis sėdo į mašiną ir už- 
vedė variklį. Prisiminė neturįs teisių jokiu vardu, kuriuo galėtų prisi- 
dengti, ir bemaž supanikavo, bet neilgai trukus išmetė šitas mintis iš 
galvos. 

Nesitikėjo, kad naujoji maskuotė padės įveikti užtvaras. Jeigu to- 
kių pasitaikys, jis veršis kiaurai. Žinia, sumanymas pražūtingas, bet 
jeigu jį suseks, vis vien nudės. 

Įsimetė tėvo Ogdeno Grasnerio akinius į dėtuvę ir pagal visas 
taisykles nuriedėjo pro budintįjį. Vaikinas probėgom dirstelėjo į jį vir- 
šum skaitomo žurnaliuko. 

Šiauriniame miesto pakraštyje sustojo prisipilti dujų. Pildyklos 
tarnautojas buvo sėte nusėtas vulkaninės kilmės spuogais ir, rodės, iš 
visų jėgų stengėsi nežiūrėti į Ričardsą. Kuo toliau, tuo geriau. 

Jis persirikiavo iš 91-ojo į 17-ąjį, o iš ten - į plentą be jokio nume- 
rio ar pavadinimo. Nuvažiavęs tris mylias, pasuko į purviną duobėtą 
akligatvį ir užgesino variklį. Palenkė užpakalinės apžvalgos veidrodį 
dešinėn ir apsivyniojo galvą tvarsčiu - taip sparčiai, kaip tik įstengė. 
Nusmurgusiame gluosnyje visąlaik ulbėjo kažkoks paukštelis. 

Ne taip jau prastai. Jei Portlende bus galima atsikvėpti, reikės 
įsitaisyti ir kaklo įtvarą. 

Ričardsas pasidėjo ramentus ant priekinės sėdynės ir užvedė 
mašiną. Po keturiasdešimties minučių pakliuvo į žiedinį Portsmuto 
apvažiavimą. 95-ajame kelyje pasirausė kišenėje ir išsitraukė popie- 
riaus skiautelę, kurioje Bredlis minkšta švinine plunksna savamokslio 
rašysena išraitė: 

94 Valstijos gatvė, Portlendas 

MĖLYNOS DURYS 

KAMBARIŲ NUOMA Eltonas Parakis 

(ir Virdžinija Parakis) 

Ūmai Benas apsiniaukė ir apsidairė. Viršum mašinų srauto 
drauge su sunkiu apačioje prikabintu aparatu lėtai slinko juodai gelto- 
nas policijos agregatas. Sekundėlei įtaisai sugniaužė Ričardsą replė- 
mis ir pasišalino, grakščiai nelyginant balerinos vingiuodami visose še- 
šiose eismo juostose. 

Įprastas kelių patrulis. Už poros mylių Benas lengviau atsiduso. 
Juokas ir šleikštulys vienu metu. 


„Minus 052 
Atskaita tęsiasi... 


Kelionė iki Portlendo praėjo be jokių nuotykių. Tačiau ties mies- 
to riba, pervažiavus Skerboro priemiestį (turtingi namai, turtingos gat- 
vės, turtingos privačios mokyklos, apjuostos elektrine viela), paleng- 
vėjimo jausmas išgaravo. Jie galėjo būti visur arba niekur. 

Valstijos gatvėje rikiavosi apgriuvę akmeniniai namai, gretimai 
dūlavo apleistas parkas, panašus į džiungles. 

“Visų smulkių miesto chuliganų, meilužių, hipių ir vagių susibūri- 
mo vieta, - pagalvojo Ričardsas. - Sutemus niekas neis pasivaikščioti 
Valstijos gatve be policijos šuns ar dvidešimties bičiulių-gangsterių". 

94 numeris žymėjo aptriušusį, suodiną statinį su senomis langi- 
nėmis. Ričardsui namas priminė senį, mirštantį nuo kataraktos. 

Jis sustojo prie bordiūro ir išlipo iš mašinos. Gatvėje kėpsojo pa- 
likti automobiliai, kai kurie jau virtę beformėmis metalo krūvomis. 
Ties parko kampu, tarsi parmuštas šuo, ant šono tysojo “Študebeke- 
ris“. Matyt, policija šiuose kraštuose lankosi nedažnai. Tereikėjo 

palikti mašiną be priežiūros, ir po penkiolikos minučių apie ją jau bū- 
riuodavosi liesi žydraakiai vaikiūkščiai. Po pusvalandžio jie apsigin- 
kluodavo laužtuvais, atsuktuvais bei veržliarakčiais, imdavo jais bil- 
snoti, mosuoti, rengdavo špagų dvikovas, giliamintiškai keldavo įna- 
gius į dangų, tarsi spėdami orą ar priimdami paslaptingus radijo sig- 
nalus. O po valandos iš mašinos belikdavo tik apgraužtas karkasas - 
nuo ratų bei cilindrų iki pat vairo. 

Ričardsui matuojantis ramentus, prie jo pribėgo mažas kaulėtas 
berniukas. Vieną jo veido pusę vagojo randai, paversdami mažylį gro- 
teskiška Frankenšteino kopija. 

- Heroino, misteri? Geros kokybės. Nugabens jus į Mėnulį, - 
berniukas suokalbiškai sukikeno. 

- Atsiknisk, - trumpai atrėžė Ričardsas. Berniukas pabandė iš- 
mušti jam iš rankų vieną ramentą, tačiau pats gavo per užpakalį ir 
dingo. 

Ričardsas atsargiai ir lėtai kopė duobėtomis akmeninėmis pako- 
pomis, įdėmiai stebeilydamas į duris. Šios buvo mėlynos, tačiau dažai 
apsilaupė ir nubluko, dabar imituodami niūrų dykumos dangų. Kadai- 
se buvo ir durų varpelis, tačiau juo pasirūpino kažkokie vandalai. 

Ričardsas pabeldė ir lukterėjo. Nieko. Pabeldė vėl. Artėjo vaka- 
ras, į gatvę plūdo šaltis. Iš Parko pusės sklido tykus lapus metančių 
šakų šnaresys. Nieko nėra. Metas nešdintis. 

Visgi jis pasibeldė dar sykį, būdamas tikras, jog viduje kažkas 
yra. Netrukus išgirdo lengvą naminių šlepečių brūkšėjimą. Anapus 
durų kažkas stabtelėjo. 

- Kas ten? Nieko neperku. Nešdinkitės. 

- Aš perspėjau apie vizitą. 

Atsivėrė akutė, ir Ričardsą ištyrinėjo ruda akis. Paskui akutė 
pokštelėjusi užsitrenkė. 

- Aš jūsų nepažįstu, - grubus atsakymas. 

- Ieškau Eltono Parakio. 

- Vadinasi, jūs vienas iš tų... - nenoriai atsiliepė balsas. Už durų 
viena po kitos spragsėjo spynos, sukosi varžtai. Nukrito grandinėlė. 
Pasisuko vienos spynos perjungiklis, paskui antros. Pokštelėjęs atšo- 
ko policinis skląstis, ir galiausiai girgžtelėjo neišvengiamas raktas. 
Spąstai. 

Durys atsivėrė, ant slenksčio pasirodė kaulėta moteris su didžiu- 
lėmis gumbuotomis rankomis. Neišraiškingas, kone angeliškas veidas 

atrodė taip, tarsi būtų pelnęs tūkstantį neregimų spyrių, boksininko 
smūgių iš kairės bei apačios. Netgi avėdama nuklypusias šlepetes, ji 
buvo beveik šešių pėdų ūgio. Keliai išburkę nuo artrito. Plaukai po 
maudynės apsukti turbanu. Giliai įdubusiose rudose akyse (antakiai 
panėšėjo į krūmus, kimbančius į juodą skardį, beviltiškai kovojančius 
su sausra bei aukščiu) švytėjo smalsumas, sumišęs su baime ar pa- 
gieža. Vėliau Benas suprato, kad toji moteris buvo paprasčiausiai 
mirtinai pergąsdinta, išmušta iš vėžių ir atsidūrusi ties pamišimo riba. 

- Aš esu Virdžinija Parakis, - tarė ji, - aš - Eltono motina. Įeikite. 


„Minus 051 
Atskaita tęsiasi... 


Moteris jo neatpažino. 

Namas buvo senas, nušiuręs ir tamsus. Aplinka Ričardsui pasi- 
rodė pažįstama - šiuolaikinė sendaiktininko krautuvė. 

- Eltono nėra namuose, - pasakė moteris, dėdama ant dujinės vi- 
ryklės aliuminį arbatinuką. Virtuvėje buvo šviesėliau, ir Ričardsas 
pastebėjo rudus apmušalų raštus, nudvėsusias muses, besivoliojan- 
čias tarp langų rėmų ir primenančias prabėgusią vasarą, seną linoleu- 
mą, išmargintą juodais dryžiais, drėgnų servetėlių šūsnį po nesandariu 
vamzdžiu. Dvelkė dezinfekcija, tas kvapas jam priminė naktis, pra- 
leistas ligoninių palatose. 

Virdžinija perėjo kambarį ir ištinusiais pirštais pasirausė šlamšto 
krūvoj, kol aptiko du arbatos paketėlius, vieną - jau panaudotą. Tą ir 
paėmė Benas. Jis nėmaž nesistebėjo. 

- Šitas tiks, - pastebėjo moteris, pabrėždama pirmąjį žodį, kalbė- 
dama mažumą kaltinančiu tonu. - Jūs nuo to bičiulio iš Bostono, kuris 
rašė Eltonui apie užterštumą, tiesa? 

- Taip, misis Parakis. 

- Jiedu susitiko Bostone. Mano Eltonas aptarnauja prekybos au- 
tomatus, - ji pasitaisė plaukus ir ėmė lėtai trauktis per linoleumines ko- 
pas atgal, link viryklės. - Aš sakiau Elčiui, jog viskas, ką daro Bred- 
lis, neteisėta. Sakiau jam, kad tatai baigsis kalėjimu ar net blogiau. 
Jis manęs neklauso. Neklauso savo senos motušės, - moteris posal- 
džiai nusišypsojo. - Žinot, Eltonas visuomet ką nors meistraudavo... 
Kai buvo berniukas, kaime pastatė keturių kambarių namą. Žinot, tai 

nutiko anksčiau, nei jie nupjovė gluosnį. Ir štai toji juodaodė idėja pa- 
statyti Portlende valymo stotį!.. 

Ji įmetė paketėlius į puodelius ir pastovėjo nusigręžusi nuo Ri- 
čardso, šildydama virš viryklės rankas. 

- Jie parašė vienas kitam. Pasakiau jam, kad tai nesaugu. Pasa- 
kiau: “Tu atsidursi kalėjime ar net blogiau". Jis atsakė: “Mama, mes 
gi naudojamės kodu“. Aš pasakiau: “Elti, nejau manai, kad jie nesu- 
gebės išsiaiškinti, jog slaptas šnipas žaidžia dvigubą žaidimą?“ Jisai 
neklauso. Stengiausi būti jam geriausiu draugu. Tačiau viskas pasi- 
keitė. Nuo tų laikų, kai Eltis paaugo, viskas pasikeitė. Nepadorūs žur- 
naliukai po lova ir visa kita. O dabar tasai juodasnukis. Manau, jie jus 
susekė, kai matavote kancerogenų kiekį išmetamose dujose ar pana- 
šiai, ir dabar jūs slapstotės. 

- Aš... 

- Tai neturi reikšmės! - tūžmingai nukirto moteris, stebeilydama 
pro langą. 

Langas žvelgė į kiemą, į vaikų smėlio dėžę, jau seniai virtusią 
sąvartynu ir užgriuvusią purvinomis šakomis. 

- Tai neturi reikšmės, - pakartojo Virdžinija, - tai vis juodasnu- 
kiai. 

Moteris atsigręžė į Beną, jos akys atrodė piktos ir suglumusios. 

- Man 64, bet kai visa tai prasidėjo, buvau devyniolikmetė mer- 
gina. Buvo 1979-ieji, ir visur knibždėjo juodasnukiai. Visur! - ji kone 
rėkė, tarsi Ričardsas būtų mėginęs ginčytis. - Visur! Jie siuntė savo 
vaikus į mokyklas drauge su baltaisiais. Kišo juodasnukius į vyriausy- 
bę. Radikalai, šunsnukiai, niektauzos. Aš ne... - ūmai moteris nutilo, 
tarsi žodžiai būtų sudužę jos burnoje. Ji spoksojo į Ričardsą, tarsi pir- 
mąsyk jį išvydusi. 

- Viešpatie, malonėk, - sukuždėjo Virdžinija. 

- Misis Parakis... 

- Ne, - persigandusi atrėžė ji, - ne, ne, o, ne! 

Moteris lėtai artinosi, apsiginklavusi iš šlamšto krūvos ištrauktų 
ilgu mėsininko peiliu: “Lauk! Lauk! Lauk!" 

Jis pašoko ir ėmė trauktis atatupstas, iš pradžių trumpučiu holu 
tarp virtuvės ir ankštos svetainės, paskui per pačią svetainę. 

Pastebėjo seną mokamą telefoną, kybantį ant sienos nuo tų lai- 
kų, kai čia veikė tvarkingas viešbutis. Mėlynos durys, nuomininkai. 

Kada gi tai buvo? Prieš dvidešimt metų? Prieš keturiasdešimt? - spė- 
liojo Ričardsas. Anksčiau, nei juodasnukiai liovėsi paklusniai laižę ba- 
tus, ar vėliau? 

Jisai jau slinko per holą tarp svetainės ir lauko durų, kai spynoje 
girgžtelėjo raktas. Ir Ričardsas, ir Virdžinija sustingo, tarsi kažkas 
būtų sustabdęs filmą; abu spėliojo, kas bus toliau. 

Durys atsivėrė, ir įėjo Eltonas Parakis. Jis buvo labai storas, 
blausiai balti atgal sušukuoti plaukai rėmino apvalų vaikišką veidą, ku- 
riame sustingo nuolatinė sutrikusi išraiška. Eltonas vilkėjo žydrai auk- 
sinę kompanijos “Vendo-Spendo" uniformą. Jis susimąstęs pažvelgė 
į Virdžiniją Parakis. 

- Nuleisk peilį, motuše. 

- Ne! - sušuko moteris, nors jos veidu jau nusruveno pralaimėji- 
mo šešėlis. 

Parakis užvėrė duris ir siūbuodamas nužingsniavo link motinos. 
Toji šastelėjo į šalį. 

- Privalai išvyti jį, sūneli. Jis - tasai niekšas... tas pats Ričardsas. 
Susidėjęs su tokiu, pakliūsi į kalėjimą ar net blogiau. 

Eltonas apglėbė motiną ir ėmė švelniai maldyti. 

- Aš nepakliūsiu į kalėjimą, neverk, motuše, prašau tavęs, ne- 
verk. - Jis pažvelgė į Ričardsą per virpantį Virdžinijos petį ir kaltai 
šyptelėjo. Ričardsas laukė. 

- Paklausyk, - aimanoms nutilus, prabilo Parakisas, - misteris 
Ričardsas - geras Bredlio Fronkmortono draugas, jis pagyvens pas 
mus keletą dienų. 

Moteris veriamai spygtelėjo, bet tuojau pat išsigandusi prisiden- 
gė burną ranka. 

- Taip, motuše. Taip, čia jis. Nuvarysiu jo mašiną į parką ir pa- 
liksiu aikštelėje. O rytoj ryte tu išsiųsi siuntinį į Klyvlendą. 

- Į Bostoną, - automatiškai pataisė Ričardsas, - juostelės siun- 
čiamos į Bostoną. 

- Nuo šiol jos eina į Klyvlendą, - kantriai šyptelėjęs atsakė Elto- 
nas Parakisas. - Bredlis slapstosi. 

- O, Dieve. 

- Tu taip pat turėsi slapstytis, - sukūkčiojo misis Parakis, kreip- 
damasi į sūnų. - Ir tave jie būtinai nutvers, tu pernelyg storas! 

- Nuvesiu misterį Ričardsą į viršų ir parodysiu jam kambarį, mo- 
tuše. 

- Misterį Ričardsą? Misterį Ričardsą? Kodėl gi nevadini jo tik- 
ruoju vardu? Nuodytojas! Gyvatė! 

Eltonas švelniai atstūmė motiną ir nupėdino į tamsią laiptinę. Ri- 
čardsas nusekė iš paskos. 

- Viršuje daug kambarių, - mažumą uždusęs paaiškino Parakis. 
Kopiant aukštyn, jo sėdmenys įtemptai krutėjo. - Tie kambariai jau 
seniai nebenuomojami, nuo pat mano vaikystės. Iš čia galėsite matyti 
gatvę. 

- Gal man verčiau išeiti, - krenkštelėjo Benas, - jei Bredlis pra- 
sitars, tavo motina pasirodys besanti teisi. 

- Štai jūsų kambarys, - tarė Eltonas, atlapodamas duris į purviną 
ir drėgną kambarėlį. 

Jis tarsi nenugirdo Ričardso pastabos. 

- Žinia, ne itin jauku... Bijau... - jis grįžtelėjo į svečią, spausda- 
mas malonią ir kantrią šypsenėlę. - Gyvenkite čia, kiek panorėsite. 
Bredlis Fronkmortonas - geriausias mano draugas... - šypsena nežy- 
miai virptelėjo. - Vienintelis... Aš prižiūrėsiu motušę. Nesirūpinkite. 

Ričardsas pakartojo: 

- Man verčiau išeiti. 

- Jums nevalia, jūs gi žinote. Su šiuo tvarsčiu ant galvos net mo- 
tušę neilgai tekvailinote. Nuvarysiu jūsų mašiną į saugią vietelę, mis- 
teri Ričardsai. Pasikalbėsim vėliau. 

Parakisas greit ir triukšmingai pasišalino. Jo kelnėse ant užpaka- 
lio žiojėjo skylė. Šeimininkui išėjus, kambaryje liko tvyroti silpnas ne- 
malonus kvapelis. 

Benas nežymiai praskyrė senas žalias užuolaidas ir pamatė, kaip 
Parakis pūkšdamas išeina laukan bei sėda į mašiną. Neilgai trukus 
storulis išlipo ir vėl grįžo į namą. Ričardsas pašiurpo iš baimės. Vėl 
sugirgždėjo pakopos. Atsivėrė durys, ir Eltonas draugiškai nusišypso- 
jo. 

- Mama teisi, aš būčiau prastas slaptasis agentas: pamiršau rak- 
tus. 

Benas padavė jam raktus ir pabandė pašmaikštauti: 

- Geriau pusė agento, nei apskritai jokio. 

Jo žodžiai Eltonui nepadarė įspūdžio. Jis akivaizdžiai bodėjosi Ri- 
čardsu. 

Bėglio galvoje vėl suskardėjo pamėkliški besišaipančių vaikų bal- 
sai. Tie balsai persekios jį visuomet, tarsi maži buksyrai didelį lainerį. 

- Dėkui, - švelniai ištarė Ričardsas. 

Parakis išėjo, ir maža mašinėlė, atvaryta iš Nju Hempšyro, nu- 
riedėjo parko link. 

Benas nutraukė nuo lovos purviną užtiesalą ir atsigulė - negiliai 
alsuodamas ir stebeilydamas į niekur, tiksliau, į lubas. Atrodė, jog 10- 
va sugniaužė jį neišvengiamai drėgname (nepaisant antklodės ir vir- 
šutinių drabužių) glėbyje. Į šnerves smelkėsi pelėsių kvapas. Apačio- 
je raudojo Eltono motina. 


„Minus 050 
Atskaita tęsiasi... 


Jis truputį nusnaudė, bet užmigti neįstengė. Buvo jau beveik tam- 
su, kai laiptuose vėl pasigirdo sunkūs Eltono žingsniai. Ričardsas 
lengviau atsiduso ir nuleido kojas žemėn. 

- Atlikta, - pranešė Parakisas, - mašina parke. 

- Ar jos neapiplėš? 

- Ne. Turiu vieną prietaisėlį. Baterija ir keli gnybtai. Jei kas 
nors prilies ją rankomis arba laužtuvu, gaus smūgį ir įjungs sireną. 
Veikia idealiai. Pats padariau. 

Jis sunkiai atsiduso ir atsisėdo. 

- Kas tenai Klyvlende? - pasiteiravo Ričardsas (nustebęs suvo- 
kė, jog klausinėti Eltoną visai nesunku). 

Parakis gūžtelėjo pečiais: 

- Toks pat bičiulis, kaip ir aš. Susitikome Bostone, bibliotekoje. 
Jis atėjo su Bredliu. Ten rinkosi mažas valymo klubas... manau, ma- 
ma tau jau pasakojo. 

Jis pasitrynė rankas ir be džiaugsmo šyptelėjo. 

- Taip, ji pasakojo, - prisipažino Ričardsas. 

- Mano motušė... truputį nesupratinga, nelabai tesuvokia, kas 
nutiko per pastaruosius dvidešimt metų. Visą laiką baiminasi. Aš - 
viskas, kas jai beliko. 

- Bredlį nutvers? 

- Nežinau. Jis sukūrė... hm... žvalgybos tinklą, - Eltonas nudelbė 
akis. 

- Tu... 

Atsilapojo durys, ir ant slenksčio išdygo misis Parakis. Rankos 
sudėtos ant krūtinės, akys lakstė į šalis. Moteris šypsojosi. 

- Aš paskambinau į policiją, - pareiškė jinai, - dabar jums teks 
pasišalinti. 

Eltonas persimainė. 

- Tu meluoji. 

Ričardsas susvyravo ir minutėlei sustingo, palenkdamas galvą į 
šalį ir įsiklausydamas. Silpnas, bet tolydžio stiprėjantis sirenos gaus- 
mas. 

- Ji nemeluoja, - tarstelėjo bėglys. 

Beną pervėrė šlykštus jausmas, jog viskas buvo perniek. Pervė- 
rė ir dingo. 

- Vesk mane prie mašinos. 

- Ji meluoja, - tvirtino Eltonas. Jis pakilo, palytėjo Ričardso ranką 
ir atšlijo tarsi nuo ugnies. - Jie puikiai ginkluoti... 

- Vesk mane prie mašinos. Skubiai. 

Sirenos kaukė vis garsiau. Tas garsas nardino Beną į mieguistą 
siaubo būseną... uždarytas čia su šitais dviem idiotais.... 

- Mama! - maldaudamas sukliko Eltonas. 

- Taip, aš juos iškviečiau! - ji stvėrė sūnų už rankos. - Privalė- 
jau taip pasielgti! Dėl tavęs! Tie juodasnukiai visai sumaišė tau protą! 
Pasakysime, kad jis pas mus įsiveržė, ir gausime premiją. 

- Eime, - tarstelėjo Ričardsui Eltonas, stengdamasis išsivaduoti 
iš motinos glėbio. Tačiau toji tvirtai įsikirto į sūnų, nelyginant koks 
mažas šunelis. 

- Privalėjau taip pasielgti. Tau metas atsisakyti tų radikalių 1š- 
mislų. Elti! Tau reikia... Elti! 

Jisai suriko. 

- Elti! 

Eltonas taip stumtelėjo motiną, kad toji perskriejo per kambarį ir 
išsitiesė skersai lovos. 

- Greičiau, - su baime ir kartėliu sukuždėjo Parakis, - eime grei- 
čiau. 

Jiedu nusirito laiptais. Už durų Eltonas pasileido ristele ir ėmė 
dusti. 

Iš viršaus, pro uždarą langą ir atlapas pirmojo aukšto duris, 
skardėjo misis Parakis riksmas, gožiantis artėjančios sirenos kauks- 


mą: 
- AŠ TAIP PASIELGIAU DĖL TAVEEEĘS. 


„Minus 049 
Atskaita tęsiasi... 


Jų šešėliai bėgo iš paskos kalvos šlaitu parko link, ilgėdami ir 
trumpėdami grotuotų “Dž-A" gatvės žibintų šviesoje. 

Eltonas Parakis pūkštė it garvežys, milžiniškais gurkšniais srėb- 
damas orą ir triukšmingai jį iškvėpdamas. 

Jie nuskuodė per gatvę, ir staiga bėglius nutvieskė mašinos žibin- 
tų šviesa. Mėlyni tvinksintys žiburiai šliaužiojo po šaligatvį ir namų 
sienas. Policijos automobilis žviegdamas sustojo per šimtą jardų nuo 
Jų. 

- RIČARDSAI! BENAI RIČARDSAI! - Balsas, tūkstanterio- 
pai sustiprintas megafono. 

- Matote savo mašiną? Tenai... tiesiai... - sušvokštė Eltonas. Jis 
puikiai paslėpė automobilį giraitėje šalia tvenkinio. Pats Ričardsas jo 
būtų nė nepastebėjęs. 

Policijos automobilis vėl sužviegė įkaitusiomis padangomis, di- 
dindamas greitį. Variklis stūgavo, keičiantis amplitudėms. Mašina 
liuoktelėjo ant bordiūro, įsiūbuodama dangų, ir pasileido stačiai jų 
link. 

Benas Ričardsas pašiurpęs atsigręžė į policijos mašiną. Slinkda- 
mas atbulas, išsitraukė iš kišenės Bredlio-pistoletą. Kitų policininkų 
kol kas nesimatė. Tiktai šis. Automobilis švilpė artyn per tuštėjantį 
spalio parką, užpakaliniais ratais trėkšdamas didžiulius purvo gniutu- 
lus. 

Jis dukart iššovė į priekinį stiklą, tačiau tas nesudužo. Paskutinę 
akimirką atšoko į šalį ir nusirito. Veidu per sausą žolę. Priklaupęs dar 
du kartus šovė į automobilio paskuigalį, ir šis ėmė suktis. Mėlynų ži- 
burių pulsavimas naktį pavertė beprotyste, šokančių šešėlių košmaiu. 
Patrulis atsidūrė tarp Ričardso ir jo mašinos, bet Eltonas spėjo nusi- 

gauti iki jos iš kitos pusės. Dabar vaikinas pūkštė, stengdamasis at- 
plėšti nuo durų savo elektroninį įtaisą. 

Kažkas šmėstelėjo šalia dešiniųjų policijos mašinos durelių. Tam- 
są perplėšė tirštas trūkčiojantis garsas. 

Pistoletas-automatas. Kulkos išakėjo velėną aplink Ričardsą be- 
prasmiu raštu. Purvas tiško ant skruostų ir barbeno į kaktą. 

Godžiai kvėpdamas orą pamatė, jog policijos mašina pamažu di- 
dėja. Viskas tapo perdėta, siurrealistiška. Ričardsas gyveno adrena- 
lino klejonėje - lėtoje, neskubrioje ir... orkestruotoje. Artėjantis poli- 
cijos automobilis panėšėjo į didžiulį aklą buivolą. 

Vėl įsijungė pistoletas-automatas. Šį kartą kulka pervėrė kairę 
Ričardso ranką, švysteldama bėglį į šalį. Sunki mašina pamėgino pa- 
keisti kryptį ir pritrėkšti Beną, bet tasai iššovė stačiai į žmogų už vai- 
ro. 

Priekinis stiklas įgarmėjo vidun. Mašiną sumėtė, iš pradžių ji ap- 
virto ant stogo, paskui - ant šono. Variklis nutilo, ir ūmai stojusioje 
stulbinančioje tyloje aiškiai girdėjosi policijos radijas. 

Nepakildamas nuo žemės, Ričardsas nušliaužė link savo automo- 
bilio. Parakis jau sėdėjo už vairo ir stengėsi užvesti variklį, bet, puolęs 
į aklą paniką, pamiršo atidaryti apsaugos vožtuvą: sukant raktą, gir- 
dėjosi vien duslus urzgesys ir oro kosčiojimas cilindruose. Naktį už- 
plūdo sirenų staugimas. Benui dar liko penkiasdešimt jardų, kai Elto- 
nas susigaudė, koks čia reikalas, ir atidarė vožtuvą. Tučtuojau suriau- 
mojo variklis, ir mašina metėsi pasitikti Ričardso. 

Jis nesistodamas įvirto vidun iš dešinės pusės. Parakis suko kai- 
rėn, į 77-ąjį kelią, kertantį Valstijos gatvę kiek aukščiau parko. Bufe- 
ris kybojo per colį nuo žemės, rizikuodamas užsikabinti ir pasilikti pa- 
kelėje. 

Eltonas švokštė ir švokštė, triukšmingai iškvėpdamas orą. Jo lū- 
pos priminė vėjo plakamas žaliuzes. 

Už nugaros suriaumojo kitos dvi policijos mašinos - jos išlėkė iš 
sankryžos, liepsnodamos mėlynais žiburiais ir puolė įkandin. 

- Stinga greičio! - sukliko Eltinas. - Sting... 

- Jie sukasi! - Ričardsas stebeilijo atgal. - Varyk per tą landą! 

Mašina metėsi į kairę, liuokteldama per bordiūrą. Suspaustas 
oras bloškė juos ant vairo. 

Policininkai atidengė ugnį. Ričardsas jautė, kaip plieniniai pirštai 


115 


siurbiasi į jo mašinos korpusą. Su trenksmu ištiško užpakalinės ap- 
žvalgos veidrodis, jo skeveldros pažiro jiems į veidus: 

Eltonas riktelėjo ir ėmė vangstytis kairėn bei dešinėn. Vienas 
policininkas, lėkdamas daugiau nei šešiasdešimties mylių per valandą 
greičiu, užskrido ant bordiūro. Mašina liuoktelėjo, susimėtė, mėlynais 
žiburiais draskydama naktį, švaistydama lunatiškus šviesos pluoštus, 
ir parvirto ant šono, ardama gilią įkaitusią vagą, ko! galiausiai kibirkš- 
tis pateko į dujų balioną. 

Antroji mašina sugebėjo įveikti posūkį, tačiau Eltonui pavyko at- 
siplėšti. Visų pavojingiausia - prisileisti juos arčiau. Dujiniai automo- 
biliai buvo bemaž tris kartus greitesni už jį. Be to, kaip paaiškėjo, Pa- 
rakio mašina ne taip stabiliai laikėsi duobėtame kelyje. 

- Dešinėn! - suriko Ričardsas. 

Parakis staigiai pasuko vairą - automobilis sužviegė ir pakluso. 
Bėgliai atsidūrė 1-ajame kelyje, ir Benas pamanė, kad juos neišven- 
giamai pričiups Poste. Ir tuomet išsigelbėti nebepavyks; tiktai mirtis. 

- Suk! Suk, velniai rautų! Į aną skersgatvį! 

Akimirkai policijos mašina dingo už posūkio. 

- Ne, ne, - murmėjo Parakis, - mes atsidursime spąstuose! 

Ričardsas puolė prie vairo ir pasuko jį, alkūne nubloškdamas El- 
toną. Mašina kone stačiu kampu metėsi į šoną. Jie atsitrenkė į beto- 
ninį pastatą, stūksantį alėjos kairėje, o paskui rėžėsi į kažkokį šlamštą 
- krūvon suverstas sulamdytas skardines bei tuščias vaisių dėžes. 

Nuo smūgio Ričardsas tvojosi į prietaisų skydą, iš nosies kliūste- 
lėjo kraujas. 

“Beveik praradusi vieną cilindrą, mašina skersa sustojo alėjos vi- 
duryje. Parakis tylėdamas ir nusiminęs pakibo ant vairo. Žinia, pra- 
moga jam nepatiko. 

Benas petimi atlapojo duris ir iššoko, remdamasis sveikąja koja. 
Čiupo pistoletą ir Bredlio paliktas kulkas. Kulkos buvo šaltos ir tepa- 
luotos. Kelios išsprūdo ant žemės. Ranką dilgčiojo tarsi skaudamą 
dantį. Nuo skausmo darėsi bloga. 

Farai akimoju pavertė naktį besaule diena. Persekiotojai išniro 
ties posūkiu, užpakaliniais ratais kabindamiesi į asfaltą. Pasmirdo 
svylančia guma. Ant asfalto juodomis parabolėmis rangėsi juodos žy- 
mės. Ričardsas gniaužė pistoletą abiem rankom, slėpdamasis už na- 

mo kampo. Jie neišsyk pastebės mūsų mašinos gabaritus, ir šaulys 
nuspręs, jog... Šniurkštelėjęs kraujo sklidina nosim, Ričardsas atiden- 
gė ugnį. Šaudė iš arti, iš tokio atstumo, kad greitaeigės kulkos suvar- 
pė joms atsparų stiklą nelyginant popieriaus lapą. Kiekvienas šūvis 
skausmingai nudiegdavo sužeistą ranką, ir Benas tolydžio inkštė iš 
skausmo. 

Mašina atsikabino nuo bordiūro, nuskriejo šalin ir trenkėsi į baltą 
mūro sieną. 

“FRI-VI REMONTAS, - skelbė išblukęs užrašas, - JUMS NĖ- 
RA KO JAUDINTIS MES GARANTUOJAME DARBŲ KOKY- 
BE!“ 

Policijos mašina per pusmetrį atsiplėšė nuo žemės, įsibėgėjusi 
tėškėsi į sieną ir sprogo. Tačiau artėjo kitos, kaip visuomet - kitos. 

Ričardsas susilenkęs nubėgo atgal prie Eltono automobilio. Net 
sveikoji koja klausė vis prasčiau. 

- Aš bijau, - kūkčiojo Parakis, - aš siaubingai bijau. Kur mama? 
Kur mano motušė? 

Ričardsas aukštielninkas įsispraudė po mašinos dugnu ir ėmė it 
pamišęs kuopti iš kamerų šiukšles bei duženas. Kraujas iš sumuštos 
nosies tekėjo ant skruostų ir ausų. 


„Minus 048 
Atskaita tęsiasi... 


Su penkiais likusiais cilindrais mašina vilkosi vos keturiasdešim- 
ties mylių per valandą greičiu, ir ją, tarsi girtuoklį, nuolat traukė į ša- 
likelę. Ričardsas perkėlė Eltoną į keleivio sėdynę, ir dabar storulis 
rodė, kur važiuoti. Avarijos metu jam į pilvą įsirėžė vairo kolonėlė - 
nelyginant vinis. Beno manymu, vaikinas merdėjo. Kraujas ant dan- 
tyto vairo buvo dar šiltas - Ričardsas jautė jį delnais. 

- Aš labai gailiuosi... - sumurmėjo Parakis, - ... dabar į kairę. Aš 
pats kaltas... Turėjau numatyti... Jai galvoj negerai. Ji nesugeba... 

Eltonas išspjovė ant kelių tamsaus kraujo gniutulą. Naktį vėl 
draskė sirenų kauksmas, bet dabar jis skardėjo toli už nugaros ir ge- 
rokai vakariau. 

Nulėkė Merginelu ir pasuko į šalutinius kelius. Dabar važiavo 9- 
uoju. Portlendo priemiesčiai užleido vietą spalio krūmokšniais apėju- 
siai kaimo vietovei. Proskynos mirgėjo pašėlusiu greičiu, susiliedamos 
su pelkėmis bei jaunuolynais ir virsdamos kažkokia neįsivaizduojama 
koše. 

- Ar bent žinai, kur mane atvedei? - paklausė Ričardsas. Skaus- 
mas purtė jį nuo galvos iki pat kojų. Tiksliai žinojo susilaužęs kulkšnį, 
o dėl nosies apskritai negalėjo būti jokių abejonių. Jis švokšdamas 
traukė orą. 

- Yra viena vietelė, - atsiliepė Parakisas, išspjovęs dar kiek 
kraujo, - ... ji mėgino tapti geriausiu mano draugu. Įsivaizduojate?.. 
Ar jie ją muš? Pasodins į belangę? 

- Ne, - trumpai atsakė Ričardsas, nežinodamas atsakymo. 

Mėlynosios durys užsitrenkė jam už nugaros dešimt po septynių, 
bet atrodė, kad nuo tos akimirkos prabėgo dešimtmečiai. Sirenų cho- 
rą papildė dar keli balsai. 

“Bežadžiai klusniai persekioja grobį - o tas nevalgomas", - nei iš 
šio, nei iš to pagalvojo Ričardsas. 

Negali ištverti karščio - eik lauk iš virtuvės. Jis savo rankomis 
išsiuntė į aną pasaulį dvi policijos mašinas. Dar viena premija Šeilai. 
Kruvini pinigai. Ar Ketei pakaks pieno, pirkto už atsiųstus grynuo- 
sius? Kaip judvi laikotės, mano brangiosios? Myliu jus. Čia, šioje 
mėsmalėje, idiotiškame šalutiniame kelyje, tinkamame nebent moto- 
gaujoms ar nuošalumo ieškančioms porelėms, aš myliu jus ir linkiu 
jums saldžių sapnų. Ir kad... 

- Kairėn, - burbtelėjo Eltonas. 

Ričardsas pasuko į minkštą, degutuotą kelią, nyrantį nuskurusių 
gluosnių, pušų ir eglių tankmėn. Padvelkė upe ir siera, sklindančia 
nuo atmatų bei šiukšlių. Žemos šakos braižė mašinos stogą. 

PUŠŲ SUPERMIESTELIS. 

STATYBOS. 

ATSARGIAI! PAŠALINIAMS VAIKŠČIOTI DRAUDŽIA- 
MA! 

Jie įveikė paskutinį kalnelį, ir priešaky pasirodė pušų supermies- 
telis. Matyt, darbai nutrūko maždaug prieš dvejus metus, o gal ir dar 
seniau. Ir apskritai, pagalvojo Ričardsas, statybininkai pernelyg nesi- 

skubino. Nebaigtų parduotuvių labirintai, vamzdžių nuopjovos, šlako ir 
lentų krūvos, lūšnos ir surūdiję surenkami gofruotos geležies name- 
liai, apėję paparčiais, kadagiais bei juodaisiais serbentais. Visa tai 
dryksojo per mylių mylias. Pailgos pamatų duobės priminė Romos 
kapavietes. Surūdiję plieniniai karkasai. Cementinės sienos su atsiki- 
šusiais plieniniais strypais-kriptogramomis. Automobilių stovėjimo 
aikštelėms paruošti plotai apžėlė žole. 

Kažkur viršuje ant plačių ir begarsių sparnų nušnarėjo pelėda, 
užsiėmusi savo naktine medžiokle. 

- Padėk man... už vairo... 

- Tu nepajėgsi, - nukirto Ričardsas, užguldamas įstrigusias ma- 
šinos duris. 

- Tiek dar pajėgsiu, - liūdnai šyptelėjęs kruvina burna, atsiliepė 
Parakis. - Aš dar praversiu... vairuosiu, kol įstengsiu... 

- Ne, - papurtė galvą Benas. 

- Paleisk mane! - suriko Parakis. Vaikišką jo veidą perkreipė 
grimasa. - Aš mirštu, ir tu privalai leisti man pasišalinti... - jisai nutilo 
ir vėl nusispjovė krauju. Mašinoje trenkė skerdynėmis. - Padėk, - su- 
kuždėjo vaikinas. - Aš pernelyg storas, pats nepajėgsiu. Viešpatie, 
na, padėk gi... 

Ričardsas padėjo jam persiropšti. Rankos slydo Eltono krauju. 
Priešakinė sėdynė panėšėjo į mėsininko prekystalį. O Eltonas (kas 
galėjo pagalvoti, kad iš žmogaus gali šitiek ištekėti?) ir toliau plūdo 
krauju. 

Paskui Parakisas įjungė variklį, mašina neryžtingai pakilo ir ap- 
sigręžė. Stop signalai tvyksčiojo ir geso, ir mašina kelissyk lengvai at- 
sitrenkė į medžius, kol Eltonas galiausiai užčiuopė kelią. 

Ričardsas vis laukė smūgio ir sprogimo, tačiau nesulaukė nieko 
panašaus. Netvarkingas dujinių cilindrų ūkimas silpo, plakėsi šiurpių 
sumaitoto, užgesusio cilindro ritmu, kuris maždaug po valandos išde- 
rins ir visus likusius. Paskui įsiviešpatavo tyla, draskoma tik tolimo 
lėktuvo dūzgimo. Mašina dingo iš akių. Ričardsas per vėlai susigriebė 
bagažinėje palikęs maskuotei įsigytus ramentus. 

Kažkur virš galvos mirgėjo žvaigždynai. Iš burnos kilo stingstan- 
tis garas - šiandien buvo šalta. Jis nulipo nuo kelio ir nuklibikščiavo į 
statybines džiungles. 

„Minus 047 
Atskaita tęsiasi... 


Suvyniojo izoliaciją, paliktą kažkokio rūsio dugne, ir, kabindama- 
sis į geležinius virbus, styrinčius iš cemento, nusileido į angą. Susira- 
do lazdą ir pabeldė ja, baidydamas žiurkes. Pakėlė aitrų dulkių debesį 
ir nusičiaudėjo - sužalotą nosį nudiegė klaikus skausmas. 

Žiurkių nėra. Visos žiurkės mieste. Benas garsiai nusijuokė, ir jo 
balsas aidu nuskardėjo aklinoje tamsoje. 

Susivyniojo į izoliacijos skiautes ir virto panašiu į gyvą adatą, ta- 
čiau šitaip buvo šilčiau. Atsišliejo į sieną ir užsnūdo. 

Kai prabudo, virš horizonto kybojo mėnulis - apgailėtinas švie- 
sos dryželis. Ričardsas buvo vienas. Vis dar vienas. Sirenų nesigir- 
dėjo. Ko gero, buvo maždaug trečia valanda nakties. 

Nepakenčiamai skaudėjo ranką, tačiau kraujavimas sustojo; tą 
pastebėjo, nusivyniojęs izoliaciją ir iš sukepusios žaizdos tvarkingai iš- 
rankiojęs siūlelius. Matyt, pistoleto-automato kulka išplėšė gerą mė- 
sos gabalą iš vidinės rankos pusės kiek aukščiau alkūnės. Pasisekė, 
jog nekliudė kaulo. Bet kulkšnį maudė neištveriamai. Pėda rodėsi 
kažkokia keista, svetima, menkai tepritvirtinta. Vylėsi, jog lūžis sugis, 
ir užsnūdo vėl. 

Prabudo jau kur kas aiškesne galva. Mėnuo jau įveikė pusę sa- 
vo naktinio dangaus kelio, tačiau aušros - tikros ar menamos - dar 
nesijautė. Jisai kažką pamiršo... 

Galiausiai prisiminė. Iki vidudienio privalo išsiųsti į Bostoną dvi 
juosteles, kad tos iki 6:30 nukeliautų į Žaidimų Pastatą. Vadinas, rei- 
kia judėti arba nusispjauti į pinigus. 

Tačiau Bredlis slapstosi arba jau nutvertas. O Eltonas Parakis 
jau nebepasakys, kuo vardu tasai žmogus Klyvlende. 

Laužydamas šakas, pamiške nužingsniavo kažkoks stambus gy- 
vūnas (Elnias? Ar jie čia dar veisiasi?). Ričardsas atšlijo iš netikėtu- 
mo - izoliacija nuslinko, ir jis šniurkščiodamas vėl apsivyniojo drais- 
kanomis. 

Miestietis tuščioje statybvietėje, dykumoje ir nykumoje. Staiga 
naktis pasirodė gyva ir priešiškai nusiteikusi, bauginanti, kupina šūks- 
nių bei treškesio. 

Ričardsas alsavo per burną, analizuodamas variantus ir jų pa- 
sekmes. 

1. Nieko nedaryti. Paprasčiausiai tūnoti čia ir laukti, kol viskas 
atauš. 

Pasekmė: šeštą vakaro pinigėliai, šimtas dolerių už valandą, pra- 
puls. Žinia, Benas galėjo slapstytis ir bėgti, bet medžioklė nesiliaus, 
netgi jei įsigudrintų nepakliūti jiems į akis ištisą mėnesį. Medžioklė tę- 
sis, kol jį pričiups. 

2. Pasiųsti juosteles į Bostoną. Bredliui ar jo šeimai tas nepa- 
kenks - jų priedanga ir šiaip jau nebeveikia. 

Pasekmės: žinia, Bredlio paštą sekantys Medžiotojai persiųs 
juosteles į Hardingą, užtat akimoju aptiks jo pėdsaką - vos pastebėję, 
iš kur atsiųstos juostelės. 

3. Pasiųsti juosteles stačiai į Žaidimų Pastatą Hardinge. 

Pasekmės: medžioklė tęsis, ir jį, galimas daiktas, atpažins bet ku- 
riame miestelyje, kur yra ryšių skyrius. 

Visi variantai - suknisti. Ačiū, misis Parakis, ačiū. Jis pašoko, 
nusimesdamas izoliaciją, pasitaisė ant galvos kūpsančius niekam tiku- 
sius tvarsčius ir, tarytum persigalvojęs, švystelėjo juos į izoliacijos 
gniutulą. 

Ėmėsi ieškoti ko nors, kas atstotų ramentą (vėl krūptelėjo nuo 
minties, jog - likimo ironija! - tikruosius ramentus pamiršo mašinoje), 
aptiko pažastį siekiančią lentą, išmetė ją laukan ir ėmė keberiotis 
aukštyn, atsispirdamas į atsikišusius armatūros strypus. Kai prakai- 
tuodamas ir drebėdamas nuo šalčio išsiropštė paviršiun, pastebėjo ga- 
lįs įžiūrėti savo rankas. Tamsą čiuopė pirmas menkutis saulės spindu- 
lys. Benas lėtai apžvelgė apleistas statybas ir pagalvojo: puiki vietelė 
pasislėpti. 

Tik pamanyk. Jis nenorėjo būti besislapstantis; jis - bėgantis. 
Negi ne tuo grindžiami reitingai? 

Tarp plikų medžių šliaužė šalta, į kataraktą panaši ūkana. Ri- 
čardsas sustojo, susiorientavo ir nubėgo link miško, dunksančio šiau- 
rinėje apleistos statybvietės pusėje. 

Stabtelėjo tik akimirkai, kad striuke apvyniotų viršutinį ramento 
galą, ir leidosi tolyn. 

„Minus 046 
Atskaita tęsiasi... 


Saulė patekėjo jau prieš dvi valandas, ir Ričardsas kone įtikėjo 
sukąs ratus apie tą pačią vietą, kol galiausiai kažkur priešaky, už krū- 
mokšnių, pasigirdo mašinų gausmas. 

Apsižvalgęs nuskubėjo ten link ir išvydo skalda nužertą dviejų 
juostų kelią. Iš vienos ar kitos pusės retsykiais pasirodydavo mašina. 
Už pusės mylios dunksojo keli namai ir kažkas panašaus į dujų pil- 
dyklą ar seną parduotuvę su siurbliais prie įėjimo. 

Nuskubėjo ta kryptimi, eidamas lygiagrečiai keliui, nuolatos kliū- 
damas ir klupdamas. Šakos iki kraujo subraižė veidą ir rankas, drabu- 
žiai apkibo varnalėšomis. Jis net nebesistengė vangstytis dyglių. 
Sprogusios kažkokių pieniškų augalų ankštys nubėrė pečius drėgnais 
pūkais, tarsi jis būtų dalyvavęs pagalvių mūšyje. Benas sušlapo nuo 
galvos iki kojų. Šiaip ne taip įveikė pirmuosius du upelius, bet trečia- 
jame ramentas slystelėjo dugnu, ir bėglys tėškėsi į vandenį. Aišku, 
kamera nenukentėjo. Ji buvo nelaidi vandeniui ir atspari smūgiams. O 
kaipgi kitaip? Medžiai ir krūmai retėjo. Ričardsas suklupo ant kelių ir 
nušliaužė, kol pasijuto saugus. Tuomet išstudijavo padėtį. 

Jis atsidūrė mažoje giraitėje, aplink žėlė krūmokšniai. Už nuga- 
ros bėgo kelias, stūksojo grupelė rančos tipo namų ir parduotuvė su 
dujų siurbliais. Prie parduotuvės stovėjo mašina, jos šeimininkas, su- 
sisupęs į švedišką apsiaustą, kažin ką plepėjo su kuro pildytoju. Šalia 
trijų ar keturių cigarečių automatų bei prekybinio Meridžein aparato 
stovėjo mėlynai raudona pašto dėžė. “Jei būčiau atsėlinęs čionai tam- 
soje, būčiau atlikęs, kas privalu, ir likęs nepastebėtas“, - karčiai pa- 
galvojo Ričardsas. 

Na, tiek to, pienas išbėgo ir visa kita. Žmogus spėlioja, o Dievas 
valioja. 

Sėdėdamas išsitraukė savo kamerą ir, niekieno nepastebėtas, 
padarė įrašą. 

- Sveiki, šaunieji Fri-Viliandijos gyventojai, - pradėjo jis, - su ju- 
mis linksmuolis Benas Ričardsas. Aš savo kasmetinėje kelionėje po 
gamtą. Jei įsižiūrėsite įdėmiau, išvysite bebaimį paauglį arba didelį 
dėmėtą paukštį. O gal - vieną kitą geltonpilvį paukštuką, - jis neilgam 

nutilo. Jie gali praleisti pro ausis šią dalį, bet ne visa kita. - Jeigu tu 
kurčias ir skaitai iš lūpų, įsidėmėk, ką pasakysiu. Perduok bičiuliui ar 
kaimynui. Perduok visiems. Sistema nuodija orą, kuriuo tu alsuoji, ir 
atsisako tave apginti, kadangi... 

Jis įrašė abi juosteles ir susimetė jas į kelnių kišenes. Okei. Kas 
toliau? Vienintelis būdas - eiti tiesiog tenai su atkištu pistoletu, įmesti 
juosteles ir dingti. Galima atimti mašiną. Vis vien suseks. Įdomu, ar 
toli sugebėjo nukakti Parakis, galvojo Ričardsas, gniauždamas pisto- 
letą. Tą pat akimirką prie kairiosios ausies pasigirdo balsas - “Nagi, 
Rolfai!"*. Ūmai sulojo šuo, ir Benas atšlijo. Spėjo pagalvoti - policijos 
šunys, Dievulėliau, jie gi turi šunų! - ir tuomet jį užgriuvo kažkas di- 
džiulis ir sunkus. 

Pistoletas nulėkė į krūmus. Ričardsas persivertė ant nugaros. Į 
jį iš viršaus stebeilijo augalotas šuo - vokiečių aviganio ir kiemsargio 
mišrūnas. Jis kraipė snukį, varvino seiles Benui ant marškinių ir 
džiaugsmingai vizgino uodegą. 

- Rolfai! Rolfai! Kam pasakiau! - Ričardsas išvydo dvi džinsuo- 
tas kojas, o paskui ir berniuką, šaukiantį šunį sugrįžti. - Oi, atleiskite, 
misteri, jis nesikandžioja, jis pernelyg kvailas kandžiotis, jis taikus 
šuo... Rolfai, ar neužsičiaupsi? Jūs pasiklydote? 

Berniukas laikė Rolfą už antkaklio ir susidomėjęs žvelgė į Ri- 
čardsą. Jam buvo maždaug vienuolika. Gerai sudėtas, ir simpatiška- 
me veide nematyti dėmių ar blyškumo - neišvengiamų miestiečio po- 
žymių. Vaikio bruožuose - kažkodėl pažįstamuose - slypėjo kažkas 
svetima bei įtartina. Po minutėlės Ričardsas suprato, kas, - nekaltu- 
mas. 

- Taip, - atsakė bėglys, - aš pasiklydau. 

- Veikiausiai smarkiai susitrenkėte. 

- Tai jau. Gal galėtum pasilenkti ir pasižiūrėti, ar smarkiai susi- 
braižiau veidą? Aš pats negaliu to padaryti, tu gi supranti. 

Berniukas pasilenkė ir ištyrinėjo Beno veidą. Jokių požymių, kad 
jį atpažino. Bėglys liko patenkintas. 

- Visas apkibęs dygliais, - pareiškė berniukas (jis mažumą 
sniaukrojo, kaip Naujosios Anglijos gyventojas) ir pašaipiai pridūrė: - 
Bet nuo to nemirsite. 

Po sekundėlės jo antakiai išlinko: 

- Jūs pabėgote iš Tomastono? Žinau, kad nesat iš Painlendo. Jūs 
nepanašus į debilą. 

- Iš niekur aš nepabėgau, - atrėžė Ričardsas spėliodamas, ar ta- 
tai teisybė, ar ne, - keliavau autostopu. Blogas įprotis, bičiuli. Ar pats 
niekada nemėginai? 

- Ne-a, - nuoširdžiai atsakė berniukas, - dabar keliais šlaistosi 
visokie idiotai. Taip sakė tėvas. 

- Jis teisus, - linktelėjo Ričardsas, - bet man paprasčiausiai rei- 
kia nukakti į... - jis spragtelėjo pirštais, duodamas suprasti, jog pava- 
dinimas tik ką išgaravo iš galvos, - ... kaip ten jį... tu gi žinai... oro 
uostas... 

-- Tikriausiai Voit Fyldas? 

- Teisingai. 

- Taigi jis už šimto mylių nuo čia, misteri. Deryje. 

- Žinau, - liūdnai atsiliepė Ričardsas ir delnu perbraukė Rolfo 
kailį. Šuo paslaugiai persivertė ant nugaros ir pavaizdavo lavoną. Ri- 
čardsas nurijo skausmingą kikenimą. - Ties Nju Hempšyro riba įsė- 
dau į automobilį, kuriuo važiavo trys žaliūkai. Jie mane sumušė, at- 
ėmė piniginę ir išmetė kažkokiame apleistame prekybos centre... 

- A-a... žinau tą vietą. Ar nenorėtum užsukti į namus ir užkąsti? 

- Aišku, norėčiau, bet neturių laiko. Šiandien pat privalau nusi- 
gauti į tą oro uostą. 

- Vėl eisi stabdyti mašinų? - berniuko akys suapvalėjo. 

- Teks, - Benas pasikėlė ir vėl susmuko ant žemės, tarsi jam bū- 
tų šovusi geniali idėja. - Klausyk, padaryk man paslaugą. 

- Pamėginsiu, - atsargiai atsiliepė berniukas. 

Ričardsas išsitraukė abi juosteles. 

- Čia specialūs čekiai, - žvaliai pratarė jis. - Jei įmesi juos į pašto 
dėžutę, mano kompanija perves man į Derį krūvą pinigų. Būčiau bai- 
siai tau dėkingas. Štai kokios paslaugos man reikia. 

- Netgi be adreso? 

- Ir taip nueis. 

- Gerai. Bus padaryta. Džerolde yra pašto dėžė. - Berniukas at- 
sistojo (atviras jo veidas nedviprasmiškai bylojo, jog vaikis yra įsitiki- 
nęs, kad Ričardsas melavo jam tiesiai į akis). - Eime, Rolfai. 

Benas leido bemiukui nužingsniuoti penkiolika pėdų, tada šūkte- 
lėjo vėl: 

- Ne. Nagi, sugrįžk. 

Tas virpančiomis kojomis grįžo, ir iš vaikiško veido buvo matyti, 
kaip jam baisu. Nenuostabu - Ričardso istorija braškėjo per visas siū- 
les. 

- Pasakiau tau viską, ir beveik vien tiesą. Tačiau nenoriu, kad tu 
prasitartum. 

Spalio saulė maloniai šildė nugarą ir kaklą, ir šioje nepatikimoje 
slėptuvėje Benas būtų su džiaugsmu pasilikęs iki vakaro. Jis kilstelėjo 
pistoletą ir paguldė jį į žolę. Berniukas spoksojo išpūtęs akis. 

- Vyriausybė, - tyliai pratarė Ričardsas. 

- Tai be-e-ent, - vaikis įkvėpė oro. Rolfas tupėjo greta, nukoręs 
rausvą liežuvį į šalį. 

- Aš persekioju kietus vaikinus. Matai, kaip jie mane apdorojo. 
Tas juostas būtina persiųsti. 

- Ašjas išsiųsiu, - užgniaužęs kvapą atsiliepė vaikis. - Palūkėk, 
o gal man pasakyti... 

- Niekam! Dvidešimt keturias valandas niekam nieko nesakyk, - 
uždraudė Ričardsas ir grėsmingai pridūrė: - Galimos atsakomosios 
priemonės. Todėl iki rytojaus dienos ir šitos valandos pamiršk, kad 
buvome susitikę. Aišku? 

- Taip. Žinoma. 

- Na, tokiu atveju prie darbo. Ir dėkui tau, drauguži, - jis ištiesė 
ranką, ir berniukas pagarbiai ją spustelėjo. 

Ričardsas žiūrėjo, kaip jiedu leidžiasi nuo kalno - berniukas su 
raudonais marškinėliais ir džiaugsmingai greta jo risnojantis šuo. 

“Kodėl mano Ketė negali turėti ko nors panašaus?" 

Veidą perkreipė bauginanti ir visai beprasmė įniršio bei neapy- 
kantos grimasa. Ričardsas būtų prakeikęs patį Dievą, jeigu jo minčių 
tamsoje nebūtų pats savaime iškilęs tinkamiausias neapykantos ob- 
jektas - Žaidimų Federacija. O už jos, nelyginant paniurusio Dievo še- 
šėlis, - Sistema. 

Jis stebėjo berniuką, kol tas, virtęs trupinėliu tolumoje, įmetė 
juosteles į pašto dėžutę. 

Tada sunkiai atsistojo, pasirėmė ramentu ir per krūmus nukli- 
bikščiavo link kelio. “ 

Vadinasi, oro uostas. Ir, galimas daiktas, kažkas dar sumokės 
pagal sąskaitą, kol galiausiai viskas pasibaigs. 


125 


„Minus 045 
Atskaita tęsiasi... 


Už mylios pastebėjo kryžkelę ir paliko žymę žvyro krūvoje tarp 
miško bei plento. Įsitaisė šalikelėje nelyginant žmogus, kuris neteko 
vilties susistabdyti mašiną ir dabar paprasčiausiai mėgaujasi rudenine 
saulute. Beliko tik laukti. Pirmas dvi mašinas praleido: abiejose sėdė- 
jo po du vaikinus, ir santykis buvo ne jo naudai. 

Kai pasirodė trečioji, Benas atsistojo. Sugrįžo realybės pojūtis. 
Visas šis rajonas šukuojamas - ir visai nesvarbu, kaip toli pavyko nu- 
kakti Parakiui. Bet kurią akimirką gali pasirodyti policijos mašina, o 
tuomet - galas. 

Automobilyje sėdėjo moteris. Viena. Mažumėlę pristabdė, net 
nedirstelėjusi į pakelėje stovintį žmogų - balsuotojai ignoruojami, ir 
maža kam jie kelia simpatiją. Jis trūktelėjo dureles ir įšoko į mašiną tą 
akimirką, kai toji pradėjo didinti greitį. Beviltiškai įsikirto į stovą, svei- 
koji koja vilkosi žeme. Sužviegė stabdžiai, mašina susimėtė. 

- Kas... kaip... kaip jūs drįstate... 

Ričardsas nukreipė į ją pistoletą - suvokdamas, jog atrodo kaip 
žmogus, išlindęs iš mėsmalės. Baisinga išvaizda darbavosi jo naudai. 
Benas įtraukė koją ir užtrenkė dureles. 

Moteris buvo apsitaisiusi miesto stiliumi. Su mėlynais akiniais 
nuo saulės. Ir pati - visai nieko sau. 

- Važiuok, - paliepė Ričardsas. 

Ji pasielgė taip, kaip ir derėjo tikėtis: abiem kojom nuspaudė 
stabdį ir sukliko. Beną švystelėjo į priekį, skausmingai nudiegė kulkš- 
nį. Dujinė mašina buvo per 50 pėdų nuo kryžkelės. 

- Jūs tasai... jūs... r-r-f... 

- Benas Ričardsas. Patrauk rankas nuo vairo. Susidėk už gal- 
vos. 

Konvulsiškai virpėdama, moteris įvykdė įsakymą. Net nepajėgė 
Ljį dirstelti. 

- Kuo jūs vardu, mem? 

- A-amelija Viljams. Nešaukite. Nežudykite manęs. Aš... Aš... 
Paimkite pinigus, tik susimildamas nežudykit. 

- Š-š-š, - ramindamas sukuždėjo Benas. - Š-š-š. - Kai moteris 

mažumą atsitokėjo, pridūrė: - Nemėginsiu pakeisti jūsų nuomonės 
mano atžvilgiu, misis Viljams... atleiskite, misis? 

- Taip, - automatiškai sukuždėjo ji. 

-... bet nepadarysiu jums nieko blogo. Ar suprantate? 

- Taip, - netikėtai entuziastingai atsiliepė ji. - Jūs norite pasiimti 
mano mašiną. Jie suėmė jūsų draugą, ir dabar jums reikia mašinos. 
Imkite. Žinoma, imkite. Aš niekam nieko nesakysiu. Paaiškinsiu, kad 
ją nuvarė iš aikštelės... 

- Gerai, apsvarstysim jūsų pasiūlymą. Išvažiuosim į 1-ąjį kelią ir 
apsvarstysim. Ar ten yra kordonų? 

- N-n... yra! Šimtai! Jie jus pričiups. 

- Daugiau nebemeluokite, misis Viljams, gerai? 

Mašina pajudėjo iš vietos, - iš pradžių šuoliais, paskui vis sklan- 
džiau. Matyt, judėjimas moterį ramino. Ričardsas vėl pasiteiravo apie 
kordonus. 

- Aplinkui Luistoną, - su baime atsakė jinai, - ten jie suėmė tą... 
kitą... 

- Ar toli nuo čia? 

- Maždaug už trisdešimties mylių. 

Parakis nuvažiavo toliau, nei Ričardsas galėjo numanyti. 

- Jūs mane išprievartausite? - Amelijos Viljams klausimas buvo 
toks netikėtas, jog Ričardsas vos nenusikvatojo. 

- Ne, - kasdieniškai atsakė jis. - Aš vedęs. 

- Mačiau ją, - taip atsainiai tarstelėjo moteris, kad Benas įsigeidė 
jai smogti. 

Ėsk atmatas, kale. Užmušk žiurkę, kuri slapstėsi duoninėje, už- 
mušk ją su šluota, ir pažiūrėsim, ką pasakysi tada. 

- Ar galiu čia išlipti? - gailiai paklausė Amelija, ir Benui vėl ma- 
žumą jos pagailo. 

- Ne. Jūs - mano priedanga, misis Viljams. Man reikia į Voit 
Fyldą, į vietelę, vadinamą Deriu. Ir jūs pamatysite, kaip aš tenai nu- 
sigausiu. 

- Betgi Voit Fyldas už 150 mylių nuo čia! - suspigo ji. 

- O man sakė - už šimto. 

- Jie suklydo. Jūs tenai neprasiveršit. 

- Pamatysit... Ir elkitės padoriai. 

Moteris vėl sudrebėjo, bet nieko nepasakė. Atrodė taip, tarsi 
norėtų pabusti iš klaikaus sapno. 


„Minus 044 
Atskaita tęsiasi... 


Jie važiavo į šiaurę. Ruduo čia liepsnojo nelyginant deglas. Me- 
džiai neužnuodyti pražūtingais Portlendo, Mančesterio ar Bostono dū- 
mais; jie skendo geltonuose, raudonuose ir ryškiai avietiniuose lapuo- 
se. Tie vaizdai žadino melancholiją. Ričardsas stebėjosi, jog per dvi 
savaites jame pabudo emocijos. Kitą mėnesį viską apklos sniegas. 
Viskas baigiasi rudeniu. 

Amelija tarsi jautė jo nuotaiką ir tylėjo. Kelias užpildė pauzę ir 
liūliavo. Jarmute jie pervažiavo tiltą, toliau rikiavosi tik medžiai, trei- 
leriai ir vienišos lūšnelės su priestatais. O dar toliau dunksojo Fripor- 
tas. Miesto prieigose stovėjo trys policijos mašinos - nelyginant pake- 
lės susirinkime. Moteris minutėlei suakmenėjo. Jos veidas skausmin- 
gai išblyško, gi Ričardsas liko ramus. Jie pravažiavo nepastebėti. 
Amelija suglebo. 

- Monitoriuose mus išsyk pastebėtų, - tarstelėjo Benas. - Lygiai 
taip pat sėkmingai galėtumėt sau ant kaktos parašyti: ŠIOJE MAŠI- 
NOJE SĖDI BENAS RIČARDSAS. 

- Kodėl jūs manęs nepaleidžiate? - pasipiktino ji ir vienu atsi- 
kvėpimu išpoškino: - Ar neturit žolytės? 

Turtingi kvartalai peša iki valiai. Nuo tos minties Ričardsas iro- 
niškai šyptelėjo ir nukorė galvą. 

- Juokiatės? - įsižeidusi paklausė ji. - Jūsų nervai geležiniai, ar 
ne, bailus niekingas žudike?! Išgąsdinot mane visam gyvenimui, vei- 
kiausiai ketinate ir nužudyti, kaip nužudėte tuos nelaimingus vaikinus 
iš Bostono... 

- Tie nelaimingi vaikinai medžiojo mane, trokšdami pribaigti. 
Toks jų darbas. 

- Žudot už pinigus. Dėl pinigų pasirengęs viskam. Norite visą 
šalį apversti aukštyn kojom. Kodėl nesusiradote padoraus darbo? Tie- 
siog patingėjot. Tokiems, kaip jūs, nusispjaut į viską, kas garbinga ir 
padoru. 

- O jūs padori? 

- Taip! - nebeištvėrė moteris. - Todėl jūs prie manęs ir prikibo- 
te. Aš beginklė... ir padori. Todėl naudojatės manim, verčiat nusileisti 
iki savo lygio ir dar drįstat tyčiotis? 

- Jeigu jūs esat tokia garbinga ir padori moteris, kur gavot 6000 
naujųjų dolerių šitokiai mašinytei, kuomet mano dukrelė miršta nuo 
gripo? 

Amelija baimingai dėbtelėjo į pakeleivį. Pražiojo burną ir užsi- 
čiaupė. 

- Jūs - Sistemos priešas, - tarė ji, - taip kalba per Fri-Vi. Mačiau 
kai kuriuos bjaurius jūsų darbelius. 

- Ar žinote, kas išties bjauru? - pertraukė ją Ričardsas, prisideg- 
damas cigaretę iš gretimai gulinčio pakelio. - Aš jums pasakysiu. 
Bjauru gauti juodą kamuolį už tai, kad nenorite dirbti “Dženeral Ato- 
miks“, baimindamasis likti nevaisingas. Bjauru sėdėti namuose ir žiū- 
rėti, kaip žmona užsidirba pragyvenimui, gulėdama ant nugaros. 
Bjauru žinoti, kad Sistema kasmet nužudo milijoną žmonių, teršdama 
orą, nors galėtų visus aprūpinti nosiniais filtrais, kainuojančiais po še- 
šis dolerius šnervei. 

- Meluojate, - atsakė moteris. Ji taip gniaužė vairą, jog pabalo 
pirštų krumpliai. 

- Kai viskas bus baigta, jūs sugrįšite į savo dailų dviaukštį butuką 
ir grožėsitės komodoje tviskančiu stalo sidabru. Nė vienas jūsų kai- 
mynas negainioja su šluota žiurkių ir nešika už priebučio, kai neveikia 
tualetas. Mačiau penkiametę mergaitę, sergančią plaučių vėžiu. 
Bjauru, kai jums... 

- Pakaks! - suriko ji. - Jūs šlykščiai meluojat! 

- Teisingai, - sutiko Benas, spoksodamas pro langą. Jį užvaldė 
neviltis. Su tokiais žmonėmis neįmanoma rasti bendros kalbos. Jie 
gyvena kažkokiame neįsivaizduojamame aukštyje, išretėjusiame ore. 
Ūmai baisiai panoro sudaužyti jos saulės akinius į žvirgždą, išvolioti ją 
purve, pamaitinti akmenimis, išprievartauti, sutrypti, išmalti dantis, iš- 
rengti nuogai ir paklausti, ar ji mato didįjį kiną - tą patį, kurį 24 valan- 
das per parą suka pirmuoju kanalu, kur, pasibaigus laidai, neišvengia- 
mai skamba valstybinis himnas. 

- Teisingai, - sumurmėjo jis. - Aš senas melagis. 

„Minus 043 
Atskaita tęsiasi... 


Jie nuvažiavo toliau, nei turėjo teisę, nusprendė Ričardsas. Jie 
atriedėjo iki žavaus pajūrio miestelio, pavadinto Kemdenu. Vieta, kur 
Ričardsas įlipo į Amelijos Viljams mašiną, liko už šimto mylių. 

- Paklausyk, - prabilo jis, automobiliui įsukus į Ogastą, valstijos 
sostinę, - labai galimas daiktas, kad čia jie mus ir suuos. Man visiškai 
neparanku tave žudyti. Supranti? 

- Taip, - atsiliepė moteris ir su neapykanta pridūrė: - Jums reika- 
lingas įkaitas. 

- Būtent. Vadinas, jei pasirodys policininkas, tu sustosi. Išsyk. 
Atversi dureles ir dirstelsi laukan. Tik dirstelsi. Savo pačios labui ne- 
pakildama nuo sėdynės. Aišku? 

- Taip. 

- Paskui imsi šaukti: “Bendžaminas Ričardsas paėmė mane įkai- 
te. Jeigu neleisite jam pravažiuoti, jis mane nužudys". 

- Ir, manote, jums išdegs? 

- Galimas daiktas, - pašaipiai atsiliepė Benas. - Tiesą sakant, tau 
neturėtų rūpėti. 

Amelija prikando lūpą ir nieko neatsakė. 

- Išdegs. Manyčiau, išdegs. Ten bus tuzinas operatorių, trokš- 
tančių užsidirbti Žaidimuose pinigėlių ar netgi gauti Įskundėjo premiją. 
Reklama jiems tik į naudą. O tu, ko gero, nelabai tenori, kad mudu 
atsidurtume po kulkų kruša. Žinok, jog tokiu atveju apie tave veid- 
mainiškai pasakos, kaip paskutiniąją Beno Ričardso auką. 

- Kodėl šitaip kalbi? - šiurpdama sulemeno moteris. Ričardsas 
neatsakė ir nušliaužė žemyn, palikęs kyšoti vien pakaušį. Dabar beliko 
laukti, kada veidrodėlyje pasirodys mėlyni švyturėliai. 

Tačiau Ogastoje mėlynieji švyturėliai nepasirodė. Jie dar pusan- 
tros valandos riedėjo vandenyno pakrante. Saulė persirito per zenitą, 
nužerdama vandenį kibirkštimis. Jau po pietų kelio linkyje, netoli 
Kemdeno ribos, Benas pastebėjo kordoną: policijos mašinas, išrikiuo- 
tas vienoje kelio pusėje. Du policininkai kratė fermerį ir jo seną pika- 
pą. 

- Dar du šimtai pėdų - ir stop, - pratarė Ričardsas. - Daryk, kaip 
sakiau. 

Ji buvo labai išblyškusi, bet, regis, tvardėsi. Veikiausiai susitaikė 
su likimu. Net pamiršo išjungti signalinius žibintus, stabdydama kelio 
vidury per penkiasdešimt pėdų nuo kordono. Policininkas oriai žings- 
niavo jai priešais. Matydamas, jog moteris nelipa iš mašinos, įtariai 
susižvalgė su porininku. Trečiasis, kuris iki tol atsainiai drybsojo ma- 
šinoj, iškėlęs į palubę kojas, ūmai nuleido ranką po skydu ir skubiai 
palinko prie mikrofono. 

“Prasideda, - pagalvojo Ričardsas. - Prasideda". 


„Minus 042 
Atskaita tęsiasi... 


Diena buvo labai saulėta, ir nesiliaujantis Hardingo lietus beveik 
pasimiršo. Viskas aplink rodėsi nepaprastai ryšku. Anglimi išbrėžti 
policininkų šešėliai. Diržai su dėklais nesuveržti. 

Misis Viljams pravėrė dureles ir kyštelėjo galvą laukan. 

- Prašau nešauti, - prabilo moteris, ir Ričardsas pirmąsyk paste- 
bėjo, kaip gerai moduliuotas jos balsas. Jei ne pabalę pirštų krumpliai 
ir ant kaklo tvinksintis pulsas, būtų galima pamanyti, kad Amelija sė- 
di minkšto vagono kupė. Pro praviras duris dvelkė pušimis - gaiviai 

- Išlipkite iš mašinos, rankas už galvos, - gerai užprogramuotos 
mašinos balsu pasakė policininkas. “Dženeral Atomiks" modelis 
6925-A9, pagalvojo Benas. Policininkas iš provincijos. Baterijos pri- 
dedamos. Tik baltiesiems. 

- Jūs ir jūsų keleivis, mem. Mes jį matome. 

- Aš esu Amelija Viljams, - labai aiškiai pasakė moteris. - Aš 
negaliu įvykdyti jūsų reikalavimo ir išlipti iš mašinos. Bendžaminas 
Ričardsas paėmė mane įkaite. Jeigu neleisite jam pravažiuoti, jis ma- 
ne nužudys. 

Ričardsui to pakako. Kartais, nervams įsitempus iki kraštutinės ribos, 
jis pasaulį suvokdavo septintuoju pojūčiu. 

- Spausk! - suriko Benas. Amelija nesusigaudydama įsistebeilijo 
UL 

- Betgi jie nepradės... 

Policininkai kone vienu metu suklupo ant kelių, išsitraukė pisto- 

letus ir, kairiąja ranka prisilaikydami riešus, nukreipė ginklus į Ričard- 
są. Bloknoto lapeliai be tvarkos pažiro į šalis. Ričardsas sužeista koja 
užmynė dešinįjį Amelijos batą. Susiraukė nuo kulkšnį perskrodusio 
skausmo. Mašina šoko į priekį. 

Po akimirkos kažkas dusliai bilstelėjo į korpusą, automobilis su- 
drebėjo. Priekinis stiklas įvirto vidun, apiberdamas juos smulkiomis 
nepavojingomis skeveldromis. Moteris rankomis užsidengė veidą, 
saugodamasi sužeidimo, ir Ričardsas liuoktelėjęs užgulė vairą. 

Policininkai šaudė iš spragos tarp mašinų. Benas pastebėjo, kaip 
jie šuoliu persirikiavo kitai salvei, ir sutelkė dėmesį į kelią. 

Kulka suzvimbusi įsmigo į bagažinę. Mašiną švystelėjo į šalį, ir 
Ričardsas iš paskutiniųjų stengėsi ją suvaldyti. It pro miglą suvokė, 
kad Viljams visą tą laiką rėkė. 

- Vairuok! - karktelėjo jis. - Vairuok, velniai tave rautų! 

Moters rankos automatiškai siektelėjo vairo ir sugniaužė jį. Benas 
nuplėšėjos akinius, irtie prieš nukrisdami dar minutėlę pasisūpavo ant 
ausies. 

- Stabdyk! 

- Jie šaudo stačiai į mus! - laibu balsu išrėkė ji. - Jie šaudo į 
mus. Tiesiai į... 

- Stabdyk. 

Už nugaros stiprėjo sirenų gausmas. 

Amelija spustelėjo stabdį - mašina pasisuko, pakeldama dulkių 
debesį. 

- Aš jiems pasakiau... o jie mėgino... nužudyti mus, - nustebusi 
lemeno ji, - jie mėgino mus nužudyti. 

Bet Ričardsas jau buvo lauke, su pistoletu rankoje. Prarado pu- 
siausvyrą ir sunkiai suklupo ant kelio. Kai pasirodė pirmoji mašina, jis 
sėdėjo šalikelėj, tvirtai laikydamas ginklą peties lygyje. Mašina lėkė 
80 mylių per valandą greičiu ir vis didino spartą; matyt, už vairo sė- 
dėjo šunkelių kaubojai su pernelyg galingu varikliu po kapotu ir šlovės 
troškimu galvose. Galimas daiktas, jie pastebėjo bėglį. Galimas daik- 
tas, bandė stabdyti. Nesvarbu. Jų ratai nebuvo atsparūs kulkoms. Ar- 
timiausia sprogo, tarsi prifarširuota dinamito. Mašina nuskriejo nuo 
kelio ir trenkėsi į didžiulio gluosnio kamieną. Vairuotojo durelės nu- 
švilpė į dangų, o pats vairuotojas taranavo priekinį stiklą ir, nuskriejęs 
trisdešimt jardų, žnektelėjo į krūmus. 

Tučtuojau pasirodė antroji mašina, ir Benas jos ratą užčiuopė tik 
ketvirtuoju šūviu. Baigta. 

Atsistojo, dirstelėjo žemyn ir išvydo ant pilvo plintančią tamsią 
dėmę. Liuoktelėjo ant savo mašinos kapoto - tą pat akimirką policijos 
mašina sprogo, šrapneliu ištikšdama į skutelius. 

Vėl atsistojo, nosimi leisdamas keistus garsus. Šone kažin kas 
tolygiai pulsavo. 

Ko gero, Amelija galėjo pasprukti, tačiau net nebandė to daryti. 
Sėdėjo už vairo ir it pakerėta spoksojo į vidur kelio liepsnojančią po- 
licijos mašiną. Kai Ričardsas įvirto vidun, moteris atšlijo. 

- Tu juos nužudei. Tu nužudei tuos žmones. 

-Jie mėgino nužudyti mane. Ir tave taip pat. Spausk. Greičiau. 

- JIE NEMĖGINO MANĘS NUŽUDYTI! 

- Spausk! 

Viljams užvedė variklį. 

Nuo jos veido nuslinko kaukė - moteris nebeatrodė it jauna pa- 
reiginga namų šeimininkė, grįžtanti iš turgaus. Paviršiun prasismelkė 
kažin kokia urvinė, laukinė būtybė su virpčiojančiomis lūpomis ir iš- 
virtusiomis akimis. O gal šitaip buvo visąlaik. 

Jie nuriedėjo maždaug penkias mylias ir atsidūrė prie pakelės 
krautuvės su dujų pildymo stotimi. 

- Stabtelk, - tarė Benas. 


„Minus 041 
Atskaita tęsiasi... 


- Išlipk. 

- Ne. 

Jis priglaudė pistoletą prie dešiniosios Amelijos krūties, ir toji su- 
kuždėjo: 

- Prašau, nereikia. 

- Man labai gaila. Pakaks vaidinti primadoną. Išlipk. 

Moteris išlipo, Ričardsas išsmuko jai įkandin. 

- Leisk atsiremti. 

Jis nerangiai apglėbė Amelijos pečius ir pistoletu bedė į telefono 
būdelę, stovinčią greta ledo skirstytuvo. Jiedu vodevilišku duetu pa- 
suko ten link. Benas liuoksėjo ant sveikosios kojos. Jautėsi klaikiai 


133 


pavargęs. Galvoje sukosi sprogstančių mašinų ir skraidančių kūnų 
vaizdiniai. Scenos kartojosi nuolat, nuolat. 

Krautuvės savininkas, žilaplaukis seneliokas su liesomis kojomis, 
kyšinčiomis iš po mėsininko prijuostės, išėjo gatvėn ir sunerimęs įsi- 
stebeilijo į juos. 

- Ei, - trumpai tarstelėjo jis, - judu man čia nereikalingi. Aš turiu 
šeimą. Eikit į kelią. Prašau. Nenoriu nemalonumų. 

- Nešdinkis atgalios, tėtuši. - Ričardsas iš nuovargio atsišliejo į 
būdelę ir, alsuodamas pravira burna, įkišo į angą penkiasdešimt cen- 
tų. Vienoj rankoj laikydamas ir ragelį, ir pistoletą, surinko “0". 

- Kokia čia stotis, operatore? 

- Roklendas, sere. 

- Sujunkite mane su vietos naujienų agentūra. 

- Surinkite numerį... 

- Surink pati. 

- Jūs... 

- Paprasčiausiai surink numerį! 

- Taip, sere, - ramiai atsiliepė operatorė. Ričardso ausyje kaž- 
kas spragtelėjo. Kraujas jau nudažė marškinius purvinu raudoniu. Be- 
nas nusuko akis. Vaizdas pernelyg slogus. 

- Roklendo agentūra, - pratarė balsas ragelyje. - Fri-Vi. Studija 
numeris 6943. 

- Kalba Benas Ričardsas. 

Tyla ragelyje. Paskui: 

- Klausyk, dvėseliena. Pokštas neblogas, tačiau... 

- Užsičiaupk. Įsitikinsi po dešimties minučių, išėjęs gatvėn. Jei 
nori, gali įsitikinti tuojau pat, jei turi policijos radiją. 

- Aš... minutėlę. 

Numesto ragelio bilstelėjimas, o paskui - tykus, trūkinėjantis ra- 
dijo balsas. Kai ragelį paėmė vėl, balsas skambėjo ryžtingai ir daly- 
kiškai, su lengvučiu jaudulio šešėliu: 

- Ei, vaikinai, kur jūs? Pusė rytinio Meino policininkų tik ką per- 
važiavo Roklendą... maždaug... 

Ričardsas grįžtelėjo galvą į krautuvę ir balsu perskaitė jos pava- 
dinimą. 

- Žinai šitą? 

- Taip, - atsakė ragelyje. 

- Klausyk, bičiuli. Tau skambinu ne tam, kad porinčiau apie savo 
gyvenimą, - pratarė Benas. Galva degė it ugny. - Pasakysi visiems. 
Lai pėdsekiai žino, kad esu ne vienas. Trys, budėję kordone, jau ban- 
dė mane apmauti. 

- Kas jiems?! 

- Nudėjau. 

- Visus tris?! - Balsas kreipėsi kažkur į šalį: “Dikai, junk nacio- 
nalinį kabelį". 

- Jeigu jie atidengs ugnį, aš ją nušausiu, - pasakė Ričardsas, 
stengdamasis kalbėti nuoširdžiai ir tvirtai, nelyginant gangsteris iš fil- 
mų, kuriuos, būdamas mažas, matė per TV. - Jeigu jie nori išgelbėti 
mergiotę; verčiau lai mane praleidžia. 

- Kada... 

Benas numetė ragelį ir nevikriai iššoko iš būdelės. 

- Padėk. 

Amelija apglėbė jį, šlykštėdamasi krauju. 

- Ar supranti, kur įklimpai? 

- Taip. 

- Tai beprotystė. Tave nukeps. 

- Dabar į šiaurę, - sulemeno Benas, - į šiaurę. 

Sunkiai švokšdamas įsirito į mašiną. Pasaulis pasirodydavo ir 
pranykdavo. Ausyse garsiai skambėjo monotoniška muzika. 

Mašina išriedėjo į kelią. Dabitiški juodai žaliai dryžuoti Amelijos 
marškinėliai išsiterliojo krauju. 

Senasis Džimis, krautuvės savininkas, atitraukė užuolaidą, čiupo 
senutėlį Polaroidą ir nufotografavo automobilį. Netrukus išlįs nuo- 
trauka. Senio veide persimaišė siaubas, jaudulys ir džiaugsmas. 

Orą draskė tolydžio stiprėjantys ir besiliejantys sirenų balsai. 


„Minus 040 
Atskaita tęsiasi... 


Jie nuvažiavo dar penkias mylias ir pastebėjo, kad, pasirodžius 
automobiliui, žmonės bėga iš savo namų gatvės link. Daugelis nešėsi 
kameras, ir Ričardsas atsipalaidavo. 

- Jie šaudė į ratus, - blaiviai ištarė Amelija Viljams. - Tai buvo 
klaida... štai kas tai buvo... klaida. 

- Jeigu tas priekvaišis, taikydamas į ratus, pramušė priekinį stik- 
lą, vadinas, šaudė iš trijų pėdų pistoleto. 

- Tai buvo klaida. 

Jie pasiekė gyvenamuosius miesto kvartalus. Vasarinės vilos. 
Purvini keliai, besileidžiantys link pakrantės kotedžų. “Brizo"" viešbu- 
tis. Privatus Kelias. Tiktai man ir Petei. Nevaikščioti. Ilsisi Elizabe- 
ta. Tiesiai į dangų. Pašaliniai bus nušauti. 5000 voltų. Sarginiai 
patrulio šunys. 

Tarp medžių šmėžavo skausmingi ir godūs veidai, pasirodantys 
ir nykstantys it Češyro katinai. Pro išmuštą priekinį stiklą girdėjosi 
kamerų dūzgimas. Beprotiška, keista karnavalo atmosfera. 

- Tie žmonės trokšta vienintelio dalyko, - prabilo Ričardsas, - 
kad kas nors užspringtų kraujyje, ir kuo daugiau bus kraujo, tuo ge- 
riau. Tiki? 

- Ne. 

- Sveikinu. 

Link sankryžos bėgo šortus vilkintis senis su sidabrine barzda. 
Jis nešėsi didžiulę, į kobrą panašią kamerą su telefotolinze. Puolė fil- 
muoti it pašėlęs, tolydžio tūpčiodamas ir lankstydamasis. Jo kojos bu- 
vo baltut baltutėlės. Benas ėmė kretėti iš juoko, Amelija krūptelėjo. 

- Ko? 

- Jis pamiršo nuimti nuo objektyvo dangtelį... pamiršo nuimti.. 

Automobilis užsiropštė ant ilgos nuožulnios kalvos ir pradėjo leis- 
tis link Roklendo centro. Ko gero, kadaise čia dunksojo žavus pama- 
rio žvejų kaimelis, gyveno žmonės geltonais apsiaustais, kurie plaukė 
jūron žvejoti gudragalvių vėžių. Jei kada taip ir buvo, tai labai seniai. 
Dabar visa išvirto į milžinišką prekybos centrą, plytintį vienoje kelio 
pusėje. Palei pagrindinę gatvę rikiavosi pigūs naktiniai klubai, barai ir 
universalinės parduotuvės su produktų automatais. Švarutėliai vidu- 
riniosios klasės namai į viską stebeilijo iš aukšto, o lūšnos - nuo van- 
denų paviršiaus. Dangus ir horizontas laikui bėgant nepakito. Jie švy- 
tėjo žydruma ir amžinybe, besileidžianti saulė dabino juos šokančiais 
taškeliais ir besimainančiomis spalvomis. 

Mašina leidosi žemyn. Skersai kelio stovėjo dvi policijos maši- 
nos. Mėlyni žiburėliai pamišėliškai lakstė nuo stogo ant stogo. 

Kairysis automobilis pasidabino trumpa pabūklinio vamzdžio nuo- 
pjova, atgręžta tiesiai į atvykėlius. 

- Na, viskas, tau galas, - kone apgailestaudama pratarė moteris. 
- Ir man teks mirti drauge. 

- Sustok už 50 jardų ir dirbk savo darbą, - nukirto Ričardsas. 

Jis pats nušliaužė ant sėdynės. Veidu nusruveno nervinis tikas. 
Amelija sustojo, atvėrė mašinos dureles, bet neišlindo laukan. Ore įsi- 
viešpatavo kapų tyla. 

“Žemę užgulė tyla", - ironiškai pagalvojo Benas. 

- Aš bijau, - pratarė ji. - Prašau. Aš taip bijau. 

- Jie tavęs nenušaus, - atsiliepė bėglys, - pernelyg daug liaudies. 
Įkaitus galima žudyti tik tuomet, kai niekas nemato. Tokios žaidimo 
taisyklės. , 

Moteris skubiai dirstelėjo į jį, ir ūmai Benas panoro išgerti su ja 
puodelį kavos. Jis atidžiai klausytųsi ir maišytų grietinėlę jos kokteily- 
je. Žinia, Amelijos sąskaita. Paskui jiedu galėtų aptarti socialinės ne- 
lygybės perspektyvas ar apsvarstyti, kodėl guminiuose batuose nuo- 
latos smunka kojinės, o taip pat kodėl svarbu atrodyti solidžiam. 

- Pirmyn, misis Viljams, į jus žiūri visas pasaulis. 

Ji iškišo galvą. 

Jiems už nugarų, maždaug 30 jardų atstumu, sustojo šešios poli- 
cijos mašinos ir ginkluotas furgonas. Trauktis nebėra kur. Benas pa- 
galvojo: “Dabar beliko vienintelis kelias - tiesiai į dangų". 


„Minus 039 
Atskaita tęsiasi... 


- Aš esu Amelija Viljams. Benas Ričardsas paėmė mane įkaite. 
Jeigu mūsų nepraleisite, jis mane nužudys. 

Minutėlę buvo tylu - taip tylu, jog Ričardsas išgirdo tolimą jachtos 
švilpuką. Paskui - belytis, gerklinis, megafono sustiprintas balsas: 

- MES NORIME PASIKALBĖTI SU BENU RIČARDSU. 

- Ne, - skubiai atsakė jis. 

- Jisai sako, kad nenori. 

- IŠLIPKITE IŠ MAŠINOS, MADAM. 

- Jis mane nužudys! - klaikiai suriko ji. - Nejau negirdite? Mūsų 
ir šiaip jau vos nenužudė. Jis sako, kad jums vis vien, ką žudyti. Die- 
vulėliau, nejau jisai teisus? 

Kimus balsas iš minios riktelėjo: “Praleiskite ją!" 

- IŠLIPKITE IŠ MAŠINOS, ANTRAIP MES ATIDENGSI- 
ME UGNĮ. 

- Praleiskite ją! Praleiskite ją! - minia skandavo it sirgaliai per 
rungtynes. 

- IŠLIPKITE... 

Minia užgožė policininkus. Iš kažkur atskriejo akmuo, ir priekinis 
policijos mašinos stiklas pažiro į šukes. Staiga įsijungė varikliai, ir abu 
automobiliai pavažiavo į šalis, atverdami siaurą angą. Minia džiugiai 
sukliko ir nutilo laukdama, kas bus toliau. 

- VISIEMS CIVILIAMS ASMENIMS APLEISTI TERITORI- 
JĄ, - išgiedojo ruporas. - GALIMAS SUSIŠAUDYMAS. VISIEMS 
CIVILIAMS ASMENIMS APLEISTI TERITORIJĄ. PRIEŠINGU 
ATVEJU JUMS BUS PATEIKTAS KALTINIMAS DĖL NEPA- 
KLUSIMO VALDŽIOS ORGANAMS IR NETEISĖTO SUSIBŪ- 
RIMO. BAUSMĖ - 10 METŲ KALĖJIMO ARBA BAUDA, 
10000 NAUJŲJŲ DOLERIŲ UŽ KIEKVIENĄ ĮVARDINTĄ 
NUSIKALTIMĄ. APLEISKITE TERITORIJĄ. APLEISKITE 
TERITORIJĄ... 

- Na, taip, žinoma! Kad niekas nematytų, kaip jūs nušausite mer- 
giną! - isterišku balsu sušuko kažkas. - Į muilą juos! 

Minia nesijudino. Žvygtelėjęs stabdžiais, staigiai sustojo juodai 
geltonas naujienų agentūros automobilis, iš jo iššoko du vyrukai ir 
ėmė derinti filmavimo kamerą. 

Juos puolė du policininkai, ir užvirė trumpa, tačiau nuožmi kova 
dėl kameros. Vienas policininkas išplėšė ją operatoriui iš rankų ir tėš- 
kė žemėn. Žurnalistas pabandė pasipriešinti ir buvo sumuštas vėz- 
dais. 

Iš minios išsiveržė mažas berniukas ir paleido akmenį policinin- 
kui į pakaušį. Tasai pargriuvo, apsipildamas krauju. Berniuko tramdy- 
ti puolė pustuzinis policininkų. 

Ūmai žūtbūtinės grumtynės prasidėjo ir tarp miestelėnų - papras- 
tų bei gerai apsirengusių. Jie iššoko ant kelio ir šaukdami bei kumš- 
čiuodamiesi ėmė raičiotis po žvyrą. 

- Dieve tu mano, - bjaurėdamasi išspaudė Amelija. 

- Kas ten? - Ričardsas nesiryžo žvilgtelti aukštėliau laikrodžio, 
tiksinčio prietaisų skyde. 

- Ten kautynės. Policija talžo minią. Kažkas sudaužė agentūros 
kamerą. 

- PASIDUOK, RIČARDSAI, IŠLIPK. 

- Spausk, - tyliai ištarė Benas. Mašina liuoktelėjo į priekį. - Jie 
nešaudys. 

- Kodėl? 

- Pernelyg buki. 

Jie ir nešaudė. 

Automobilis tykiai nušliaužė tarp policininkų ir apstulbusių žiūro- 
vų. Amelija ir Ričardsas keistai vieniši prasispraudė tarp dviejų prie- 
šiškai nusiteikusių grupuočių. Vienoje kelio pusėje stovėjo vidurinio- 
sios ir aukštesniosios klasės atstovai, ponios su dailiomis šukuoseno- 
mis, vyriškiai su Erou marškinėliais ir lengvais odiniais pusbačiais. 
Vaikinai su specdrabužiais, su kompanijų pavadinimais ant nugarų bei 
asmeninėmis pavardėmis ant krūtinės kišenaičių. Moterys, panašios 
į Ameliją Viljams, apsirengusios turgui ar parduotuvėms. Veidai buvo 
skirtingi, tačiau vienu aspektu labai panašūs vienas į kitą: jie atrodė 
keistai netobuli, nelyginant portretai su skylėmis akių vietoje ar galvo- 
sūkiai su pamestomis detalėmis. “Nutrūktgalviškumo stygius!", - pa- 
galvojo Ričardsas. Jų skrandžiuose nekaukė vilkai, galvos nebuvo 
užkimštos beprotiškais sapnais ir pamišėliškais planais. 

Tie žmonės stovėjo dešinėje kelio pusėje, į kurią žvelgė kaimiš- 
ko-jūreiviško klubo langai. 

Kitoje pusėje susirinko skurdi liaudis. Raudonos nosys ir išbrin- 
kusios venos. Plokščios nukarusios krūtinės. Šiurkštūs plaukai. Baltos 
kojinės. Pjautinės žaizdos. Spuogai. Atkarę idiotiški žandikauliai. 

Čia policija darbavosi įnirtingiau, plūdo vis nauji ir nauji pastipri- 
nimai. Benui teliko stebėtis jų pasirodymo netikėtumu. Netgi čia, 
Bundokse, JAV, vėzdas ir pistoletas visuomet po ranka. Šunis laiko 
alkanus, pririštus grandinėmis. 

Varguoliai įsibrauna į vasarinius kotedžus, uždarytus rudeniui ir 
žiemai. Jų paauglių gaujos siaubia universalines parduotuves. Var- 
guoliai bjauroja parduotuvių langus keiksmažodžiais. Varguoliams vi- 
suomet niežti subines, jų burnos pilnos seilių, jie neapsakomai pavydi 
200 dolerių kainuojančių kostiumų ir storų pilvų. Be to, varguoliai turi 
savus Džekę Džekson, Muhamedą Ali, Klaidą Barou. Jie stovi ir ste- 
bi. 

Čia, dešinėje pusėje - margas varžovas su savu supratimu ir ap- 
valiais vyzdžiais, sveriantis viso labo 130 svarų, - alkani baltieji nusku- 
rėliai. Jie - badavimo politikai; tokie už svarą saliamio parduotų patį 
Kristų. Socialinis susisluoksniavimas beldžiasi į Vakarų Stiksvilio du- 
ris. Būkit atsargūs su šiais dviem varžovais. Jie nestovi ringe - jie no- 
ri kautis dešimties dolerių krėsluose. Kurgi mes rasim auką, kuri pa- 
penėtų ir vienus, ir kitus? 

Benas Ričardsas nuriedėjo tarp jų - lėtai, vos trisdešimties mylių 
per valandą greičiu. 


„Minus 038 
Atskaita tęsiasi... 


Praėjo bemaž valanda. Buvo keturios. Skersai kelio atgulė šešė- 
liai. Ričardsas pasimuistė savo krėsle. Vargais negalais atplėšė 
marškinius nuo kelnių, kad apžiūrėtų žaizdą. Kulka šone išarė gilų 
kanalą, kuris ilgai kraujavo. Kraujas tik pradėjo krešėti. Bet vos tik 
jis pajudins ranką, žaizda atsivers ir kraujuos kur kas ilgiau. Nesvar- 
bu. Jį vis vien nutvers. Šios milžiniškos armijos akivaizdoje jo planas 
panėšėjo į pokštą. Galėtų važiuoti ir toliau, iki pirmo “nelaimingo at- 
sitikimo“, kuriame jo mašina ištikštų į varžtus bei gausius metalo ga- 
balus (“...siaubingas nelaimingas nutikimas... policija atlieka tyrimą... 
apgailestaujame dėl nekaltų aukų..." - visa tai pasirodys paskutinėse 
dienos naujienose, tarp biržos ataskaitų ir paskutinio Popiežiaus pa- 
mokymo), bet visa tai - vien prielaidos. Jį vis labiau jaudino Amelijos 
Viljams likimas - moters, kuri lemtingo atsitiktinumo dėka šį rytą iš- 
važiavo apsipirkti. 

- Tenai tankai, - ūmai pratarė ji. Balse suskambo isteriškos gai- 
delės. - Ar gali įsivaizduoti? Ga... 

Amelija apsiverkė. Ričardsas laukė. 

Galiausiai pratarė: 

- Kokiame mes mieste? 

- V-v-vinterpore, parašyta ant ženklo. Ak, aš nebenoriu laukti, 
kol jie tą padarys! Nebegaliu! 

- Na, gerai, - tarstelėjo Benas. 

Viljams užsimerkė ir krestelėjo galvą, tarsi trokšdama išvalyti ją 
iš vidaus. 

- Ką? 

- Stop. Išlipk. 

- Betgi jie tave nudės... 

- Taip. Tu nenori matyti kraujo. O jiems pakaks ugnies galios, 
kad ir mane, ir mašiną paverstų garais. 

- Meluoji. Tu mane nušausi. 

Pistoletą Benas laikė tarp kelių. Numetė ginklą ant grindų, ant 
guminio kilimėlio. Pistoletas be garso nukrito. 

- Norisi žolytės, - nesąmoningai ištarė ji. - Dieve, norisi kažko 
tokio... Kodėl tu nepalaukei kitos mašinos? 

Ričardsas nusijuokė, ir juokas skausmingai nudiegė šoną. Ga- 
liausiai jam iš akių ištryško ašaros. 

- Su išdaužtu priekiniu stiklu šaltoka, - ne į temą pastebėjo Ame- 
lija, - įjunk krosnelę. 

Jos veidas tirštėjančiuose šešėliuose bolavo blausia dėme. 


„„Minus 037 
Atskaita tęsiasi... 


- Mes Deryje, - tarstelėjo ji. 

Gatves užplūdo žmonės. Kabinosi už atbrailų ir karnizų, sėdėjo 
balkonuose ir verandose, kur buvo išnešti vasariniai baldai. Visi valgė 
sumuštinius ir keptas vištas iš riebaluotų paketų. 

- Yra oro uosto ženklų. 

- Taip, aš seniai važiuoju pagal tuos ženklus. Jie paprasčiausiai 
užtrenks vartus. 

- O aš paprasčiausiai pagrasinsiu tave nudėti, jeigu jie taip pada- 
rys. 

- Nori nuvaryti lėktuvą? 

- Pamėginsiu. 

- Neįstengsi. 

- Žinoma, neįstengsiu. 

Jie pasuko į kairę, paskui - į dešinę. Garsiakalbiai monotoniškai 
įkalbinėjo minią skirstytis. 

- Arji išties tavo žmona, ta moteris nuotraukose? 

- Taip, ji vardu Šeila. Mūsų dukrelei Ketei pusantrų metukų. Ji 
serga gripu. Gal dabar jai geriau. Štai kodėl aš ėmiausi šio darbo. 

Virš jų pakibo malūnspamis, priešaky ant kelio metantis didžiulį 

šešėlį. Megafonu sustiprintas balsas įsakė Ričardsui paleisti moterį. 
Kai jis nuskrido ir jiedu vėl galėjo kalbėtis, Amelija tarė: 

- Tavo žmona truputį panaši į valkatą. Jai derėtų labiau rūpintis 
savimi. 

- Fotografija suklastota, - abejingai pastebėjo Ričardsas. 

- Jie išties taip pasielgė? 

- Jie išties taip pasielgė. 

- Oro uostas. Artėjam. 

- Vartai uždari? 

- Nematau... palauk... atviri, tačiau blokuoti. Tankas. Vamzdis 
atgręžtas į mus. 

- Prisiartink prie jo per 30 pėdų ir sustok. 

Mašina lėtai slinko keturių juostų magistrale pro stovinčias poli- 
cijos mašinas, pro nesiliaujančius minios šūksnius. Viršum jų praplau- 
kė ženklas: “SKRAIDYMŲ LAUKAS". 

Moteris regėjo elektrifikuotas užtvaras, kertančias lauką abiejo- 
se kelio pusėse. Tiesiai priešais stovėjo informacijos būdelė ir apžiū- 
ros postas. Už jų - pagrindiniai vartai, kuriuos blokavo tankas A-62, 
gebantis spjaudytis ketvirčio megatonos užtaisais. Dar toliau - kelių ir 
aikštelių raizgalynė bei terminalų kompleksas, užstojantis pakilimo 
juostas. Viršum viso to, nelyginant Herberto Velso marsietis, stūksojo 
didžiulis dispečerinės bokštas, ir vakarop linkstanti saulė liepsnojo po- 
liruotose jo sienose. Tarnautojai ir keleiviai grūdosi artimiausioje aikš- 
telėje, kur juos prilaikė policija. Ausyse pulsavo duslus variklių riau- 
mojimas, ir Amelija išvydo plieninį “Lokhid Dži-Ei Superberd"“, šildan- 
tį variklį vienoje iš pakilimo juostų už pagrindinių aerouosto statinių. 

- RIČARDSAI! 

Ji krūptelėjo ir persigandusi dėbtelėjo į bėglį. Jis protestuodamas 
pamojavo ranka. Viskas normaliai, motuše. Aš viso labo merdėju. 

- TAU NEVALIA BŪTI VIDUJE, - per garsiakalbius skelbė 
balsas. - PALEISK MOTER|. IŠLIPK. 

- Ir kas dabar? - paklausė ji. - Čia tik menkas atidėliojimas. Jie 
laukia, kol... 

- Reikia suteikti jiems galimybę prieiti arčiau, - atsiliepė Ričard- 
sas. - Jie kurį laiką blefuos. Iškišk galvą. Pasakyk jiems, kad aš su- 
žeistas ir kuoktelėjęs. Pasakyk, kad noriu prisiduoti Aviacinei polici- 
jai. 

- Ką, ką tu nori padaryti?.. 

- Aviacinė policija nepavaldi nei valstijos valdžiai, nei federa- 
lams. 1995 metais, kai buvo priimtas JTO įstatymas, jie tapo tarptau- 
tine tarnyba. Girdėjau, kad prisidavęs jiems gali tikėtis amnestijos. 
Kažkas panašaus į atvejį, kai žaisdamas “Monopolį"? atsiduri langely- 
je “Laisvas parkavimas“. Žinia, jie irgi mėšlas. Perduos mane Me- 
džiotojams, o tie nuvilks atgal į užtvarą. 

Amelija krūptelėjo. 

- O gal jie pamanys, kad aš tuo patikėjau. Ar kad prisiverčiau 
tuo patikėti. Eik ir pasakyk jiems. 

Moteris iškišo galvą, ir Ričardsas apmirė. Jeigu jie ketina su- 
rengti “nelaimingą atsitikimą" ir pašalinti Ameliją nuo scenos, tatai 
greičiausiai nutiks dabar. Jos galva ir viršutinė liemens dalis tapo pui- 
kiu taikinių tūkstančiams šautuvų. Tereikia bent vienam iš besitaikan- 
čių spustelti nuleistuką - ir visas šis farsas baigsis. 

- Benas Ričardsas nori pasiduoti Aviacinei policijai! - sušuko 
Viljams. - Jis sužeistas! Dvi žaizdos! - Moteris pašiurpusi grįžtelėjo 
per petį, jos balsas virptelėjo, laibai ir skambiai nuaidėjęs netikėtai 
stojusioje tyloje - jie užgesino variklį. - Jisai išprotėjo ir... Viešpatie, 
man taip baisu... prašau... prašau... prašau! 

Visa tai fiksavo kameros ir tiesiogiai transliavo Šiaurės Amerikai 
bei, vėluojant vos kelias minutes, antrai Žemės rutulio pusei. Puiku. 
Nuostabu. Ričardsas pajuto, kaip vėl įsitempė kūnas, ir suprato, kad 
Jame užgimė šiokia tokia viltis. 

Akimirką buvo tyku: anoje pusėje tarėsi. 

- Labai gerai, - negarsiai ištarė Benas. 

Amelija dėbtelėjo į jį. 

- Manai, man sunku apsimesti persigandusia? Tačiau mudu, kad 
ir ką manytum tu, ne vienodoj padėty. Aš noriu, kad tu bent jau išsi- 
nešdintum iš čia. 

Ričardsas pirmąsyk pastebėjo, kokia graži jos krūtinė, besikilo- 
janti po krauju išterliotais juodai žaliais marškinėliais. 

Staiga pasigirdo gergždžiantis griausmas, ir moteris riktelėjo. 

- Čia tankas, - pasakė Benas. - Nieko. Čia tik tankas. 

- Jisai juda, - atsiliepė Amelija. - Jie nori, kad mes perliptume į 
tanką. 

- RIČARDSAI! VAŽIUOKIT Į 16-TĄ ANGARĄ. TEN JŪ- 

SŲ LAUKS AVIACINĖ POLICIJA - JI UŽTIKRINS JŪSŲ 
SAUGUMĄ. 

- Gerai, - užkimusiu balsu pratarė jis. - Nagi, važiuok. Kai atsi- 
dursime už pusės mylios nuo užtvaros, sustok. 

- Tu nori, kad mane nudėtų, - puolusiu balsu sulemeno jinai. - 
Man tereikia išsimaudyti vonioje, o tu nori, kad mane nudėtų. 

Aviakaras pakilo per dešimtį centimetrų nuo žemės ir dusliai 
grumėdamas pajudėjo į priekį. Jiedviem važiuojant pro vartus, Ričard- 
sas susigūžė, visa oda laukdamas klastos, tačiau viskas baigėsi laimin- 
gai. Ramiai žvilgėjo tamsus posūkis, vedantis link pagrindinių pastatų. 

Strėliukė lentelėje nurodė kryptį į angarus 16-20. 

Čia, už geltonų barikadų, jo laukė policininkai. 

Benas žinojo: menkiausias įtartinas judesys, ir jie ištaškys maši- 
ną į skutelius. 

- Sustok, - paliepė jis, ir Viljams paklusniai sustojo. 

Anoje pusėje sureagavo akimoju. 

- RIČARDSAI! NEGAIŠKITE. TUČTUOJAU VAŽIUOKI- 
TE Į 16-TĄ ANGARĄ! 

- Pasakyk jiems, kad aš reikalauju megafono, - tyliai pasakė Ri- 
čardsas. - Lai palieka jį ant kelio už dvidešimties metrų nuo čia. No- 
riu su jais pasikalbėti. 

Amelija išrėkė viską, ką jis liepė. Beliko tik laukti. Po minutėlės 
ant kelio išbėgo žmogus, vilkintis mėlyną uniformą, ir padėjo ant že- 
mės elektrinį megafoną. Jis dar akimirką pastovėjo - veikiausiai mė- 
gaudamasis mintimi, kad jį dabar regi pusė milijardo žmonių, o paskui 
pasitraukė, susiliejęs su beveide mase už barikadų. 

- Pirmyn, - įsakė Benas. 

Jie lėtai artėjo prie megafono, o kai vairuotojo pusės durelės at- 
sidūrė visai šalia, Viljams atvėrė duris ir įtraukė megafoną vidun. 
Prietaisas buvo raudonas-baltas, ant šono išpieštas žaibas, o į žaibą 
įterptos raidės - G ir A. 

- Okei, - linktelėjo jis. - Ar dar toli iki pagrindinio pastato? 

Moteris prisimerkė. 

- Apie keturis šimtus metrų. 

- O iki 16-to angaro? 

- Perpus mažiau. 

- Puiku. Tiesiog puiku. Aha. - Jis suvokė nervingai kramtąs lū- 

pas ir pamėgino prisiversti liautis. Galva plyšo iš skausmo; nuo adre- 
nalino maudė visą kūną. - Važiuojam toliau. Prisiartink prie įėjimo į 
16-tą angarą ir sustok. 

- Ir kas paskui? 

Benas vargais negalais prisivertė šyptelėti. Tai bus Paskutinė 
Ričardso Stotelė. 


„Minus 036 
Atskaita tęsiasi... 


Amelija sustabdė mašiną, ir reakcijos ilgai laukti neteko. 

- NESUSTOKITE, - suriaumojo į megafoną. - VIDUJE AVIA- 
POLICIJA. KAIP SUTARTA. 

Ričardsas pirmąsyk kilstelėjo savo megafoną. 

- DUOKITE MAN DEŠIMT MINUČIŲ. AŠ TURIU PA- 
GALVOTI. 

Vėl tyla. 

- Tu ką, nesupranti, jog verti juos tą padaryti? - Moters klausi- 
mas nuskambėjo stebėtinai ramiai. 

Jis keistai ir slopiai sukikeno, ir tas garsas panėšėjo ne tiek į juo- 
ką, kiek į vandens garų, besiveržiančių iš arbatinuko, švilpesį. 

- Jie žino, kad ketinu pasprukti. Tik nenutuokia, kaip tą padary- 
siu. 

- Tau nieko neišeis, - papurtė galvą Viljams. - Nejau dar nieko 
nesupratai? 

- Galimas daiktas, man pavyks, - atsiliepė jis. 


„Minus 035 
Atskaita tęsiasi... 


- Paklausyk: kai atsirado Žaidimai, žmonės kalbėjo, kad tai visų 
patraukliausias reginys pasaulyje, nes anksčiau nebuvo nieko pana- 
šaus. Ir nieko originalesnio. Nors šis tas panašaus jau buvo: Romos 
gladiatoriai. Ir dar vienas žaidimas - pokeris. Žaidžiant pokerį, reikia 
surinkti pikų fleš-rojalį. O šiaip jau visa pokerio esmė - penkių kortų 
kombinacija. Keturios kortos atverčiamos, viena lieka užversta. Už 
penkis ar dešimt centų į žaidimą gali įsijungti kiekvienas pageidaujan- 

tis. Maždaug už pusę dolerio galite sužinoti užverstosios kortos dydį 
bei rūšį. Tačiau didinant statomą sumą užverstoji korta ima rodytis vis 
stambesnė ir stambesnė. Po tuzino raundų, kai ant kortos mestos vi- 
sos jūsų santaupos, ir mašina, ir namas, - toji užversta korta jums 
tampa aukštesnė už Everestą. Kažkas panašaus dedasi ir “Bėgančia- 
me žmoguje". Tiktai čia nereikia statyti pinigų. Nes yra žmonės, gin- 
klai ir laikas. Lošiant šiame kazino, jie atstoja ir figūrėles, ir Kortas. 
Jeigu mane gaudo, vadinasi, aš pralaimėjau. Bet jeigu sumaišiau kor- 
tas? Susisiekiau su Roklendo naujienų tarnyba. Toji naujienų tarnyba 
man - pikų dešimakė. Jie privalo užtikrinti mano saugumą, nes šią lai- 
dą stebi visi. Kitų šansų įveikti pirmąjį postą kol kas nėra. Tatai irgi 
juokinga, nes būtent Fri-Vi kanalas skelia Sistemai šitokį antausį. Jei- 
gu jūs tatai pamatysite per Fri-Vi, vadinas, tatai turi būti tiesa. Todėl 
jei visa šalis pamatys, kaip policija nužudo mano įkaitę - padorią vidu- 
riniosios klasės moterį, - tuo teks patikėti. Šito nevalia nepaisyti. Sis- 
temos funkcionavimas jau dabar daugeliui kelia nepasitikėjimą. Įdo- 
mu, tiesa? Mano žmonės jau čia. Kelyje jau buvo problemų. Jei ka- 
reiviai ir Medžiotojai nukreips į mus savo šautuvus, gali nutikti šis tas 
labai nemalonaus. Kai kas man patarė laikytis saviškių. Jis net neįsi- 
vaizduoja, koks buvo teisus. Ir tai viena priežastis, kodėl jie iki šiol su 
manimi terliojasi. Nes čia yra mano žmonių. Mano žmonės - jie pikų 
valetas. O karalienė, širdžių dama, tai tu. O aš - karalius, juodas žmo- 
gus su kardu. Štai tokios mano atverstosios kortos. Ryšių priemonės, 
paviešinimo galimybė, tu, aš. Drauge sudėti visi mes - tik niekas. Mus 
įveiktų ir dvejukė. Be pikų tūzo visa tai vien niekam tikęs šlamštas. 
Jei turėčiau pikų tūzą, mano kortos nebenukirstų niekas. 

Jis pastvėrė Amelijos rankinę, mažą krokodilo odos krepšelį su 
sidabrine grandinėle, ir susigrūdo į palto kišenę - toji išsipūtė. 

- Aš neturiu tūzo, - tyliai tęsė Benas. - Jei būčiau įstengęs viską 
numatyti, būčiau įsigijęs. Užtat turiu užverstą kortą - tą, kurios jiems 
neįspėt. Todėl aš blefuosiu. 

- Tu neturi jokių šansų, - niūriai atsiliepė moteris. - Ką ketini da- 
ryti su mano rankine? Nušausi juos mano lūpdažiu? 

- Manau, jie tol žais nešvarų žaidimą, kol pralaimės. Manau, kad 
šis žaidimas niekšiškas ir negarbingas iki kaulų smegenų. 

- RIČARDSAI! DEŠIMT MINUČIŲ JAU PRAĖJO! 

Benas kilstelėjo megafoną prie lūpų. 

„Minus 034 
Atskaita tęsiasi... 


- KLAUSYKITĖS MANĘS ĮDĖMIAI! - Jo balsas griaudėjo ir 
aidėjo visoje oro uosto erdvėje. Policija įtemptai lūkuriavo. Minia 
nuolatos judėjo. - MANO PALTO KIŠENĖJE - 25 KILOGRAMAI 
DINAKORINIŲ PLASTIKINIŲ SPROGMENŲ, TŲ PAČIŲ, 
KURIUOS VADINA “JUODUOJU AIRIU“". JŲ PAKAKS, KAD 
PUSKILOMETRIO SPINDULIU VISUT VISKAS IŠTIKŠTŲ Į 
KĄSNELIUS - ĮSKAITANT IR ORO UOSTE SAUGOMAS KU- 
RO ATSARGAS. JEIGU NEĮVYKDYSITE VISŲ MANO REI- 
KALAVIMŲ, VISKĄ SUSPROGDINSIU PO VELNIŲ. SPROG- 
DIKLIO ŽIEDAS AKTYVUOTAS. AŠ IŠTRAUKIAU SAUGIK- 
LĮ. VIENAS NETEISINGAS JUDESYS - IR GALIT KIŠTI GAL- 
VĄ TARP KOJŲ, KAD ATSISVEIKINIMUI PABUČIUOTU- 
MĖT SAU Į SUBINĘ. 

Minioje prasidėjo sujudimas, pasigirdo klyksmai. Už barikadų pri- 
gludusi policija ūmai nustebusi susivokė, jog neišrikiavo minią tram- 
dančių žmonių. Vyrai ir moterys strimgalviais lėkė laukais bei keliais, 
žmonių srautai metėsi per vartus ir bangomis telkėsi prie aerouosto 
užtvaros. Jų veidai buvo bespalviai, juose ryškėjo panika. 

Policininkai lėtai sukruto. Amelijai Viljams pasidingojo, kad visi 
jie patikėjo bėglio žodžiais. 

- RIČARDSAI! - sugriaudėjo galingas balsas. - TAI MELAS. 
IŠEIK. 

: AŠ IŠEINU, - atsakydamas sududeno jis. - BET PRIEŠ TAI 
PATEIKSIU SAVO REIKALAVIMUS. DUOKITE MAN SKRY- 
DŽIUI PARENGTĄ REAKTYVINĮ LĖKTUVĄ SU PILNAIS 
DEGALŲ BAKAIS, SU ĮGULA. TAI TURI BŪTI “LOKHIDAS" 
ARBA “DELTA SUPERSONIK". DEGALŲ TURI UŽTEKTI 
MAŽDAUG TRIMS TŪKSTANČIAMS KILOMETRŲ. VISA 
TAI PRIVALO BŪTI PARENGTA PO PUSANTROS VALAN- 
DOS. 

Kameros tarškėjo ir ritosi artyn. Pliaukšėjo blykstės. Spauda 
taip pat budriai lūkuriavo. Ir, žinia, jautėsi neregimas psichologinis ne- 
regimai dalyvaujančių pusės milijardo žiūrovų spaudimas. Jie tapo 

realia jėga. Ir visa kas įgavo realumo. O 25 “Juodojo Airio" kilogra- 
mai veikiausiai tebuvo pavydėtino nusikalstamo Ričardso proto išmo- 
nė. 

- RIČARDSAI! - Už pusšimčio metrų, kitapus netvarkingai su- 
statytų mašinų be atpažinimo ženklų, žemėliau 16 angaro vaikštinėjo 
žmogus su tamsiomis kelnėmis ir baltais marškiniais. Rankovės atrai- 
totos, nors oras jau ganėtinai vėsus. Rankose jis laikė megafoną - 
dar didesnį nei Ričardso. Iš tokio atstumo Amelija galėjo įžiūrėti, kad 
vytukui ant nosies tupi maži akinukai; jie tvyksčiojo besileidžiančios 
saulės spinduliuose. 

- MANE VADINA EVANU MAKOUNU. 

Žinia, tas vardas Benui buvo pažįstamas. Jie norėjo pasėti baimę 
jo širdyje. Jis net nenustebo, jog toji baimė akimoju sulapojo. Evanas 
Makounas buvo Pagrindinis Medžiotojas. Ričardsas jį laikė tiesioginiu 
Dž. Edgaro Huverio ir Heinricho Himlerio įpėdiniu. Katodiniame 
transliacijos Tinklo įrenginyje Makounas atliko plieninės tarpinės 
funkciją. Baidyklė. Tuo vardu galima buvo gąsdinti vaikus. Džoni, jei 
nesiliausi žaidęs su degtukais, aš iš sandėliuko išleisiu Evaną Makou- 
ną. 

Akimoju prisiminė balsą iš sapno: tai tu ir esi tas pats žmogus, 
broluži? 

- TU MELUOJI, RIČARDSAI. MES GERAI TĄ ŽINOME. 
ŽMOGUS, NEPASIEKĘS GA LYGIO, NEGALI ĮSIGYTI DINA- 
KORO. PALEISK MOTERĮ IR IŠLIPK. NENORIME, KAD IR JI 
ŽŪTŲ DRAUGE SU TAVIM. 

Amelija tykiai, slopiai šnypštelėjo. Ričardsas sugriaudėjo: 

- MAŽYLI, ŠĮSYK TAU NEIŠDEGS. DINAKORO GALI- 
MA NUSIPIRKTI KONE KIEKVIENO KVARTALO GATVĖJE 
- TEREIKIA TURĖT PINIGŲ. O PINIGŲ AŠ TURĖJAU. ŽAI- 
DIMŲ FEDERACIJOS PINIGŲ. JUMS LIKO VALANDA IR 
DVIDEŠIMT ŠEŠIOS MINUTĖS. 

- NEIŠDEGS. 

- MAKOUNAI! 

- TAIP? 

- TUOJAU ATSIŲSIU JUMS MOTERĮ. JI MATĖ “JUODĄ- 
JĮ AIRT". - Amelija spoksojo į jį, suakmenėjusi iš siaubo. - VER- 
ČIAU TURĖK OMENY ŠTAI KĄ: BELIKO VALANDA IR 

DVIDEŠIMT PENKIOS MINUTĖS. AŠ NEJUOKAUJU, MUL- 
KI. VIENAS ŠŪVIS, IR VISI IŠSKRISIME Į MĖNULĮ. 

- Ne, - sukuždėjo Viljams. Jos lūpos iš nuostabos suapvalėjo. - 
Tu negali tikėtis, kad aš dėl tavęs meluosiu. 

- Jeigu dabar man nepadėsi, aš žūsiu. Esu sužeistas, pavargęs, 
vos besuvokiu, ką kalbu, bet žinau, jog, šiaip ar taip, tai visų geriausia, 
ką galiu padaryti. O dabar klausykis: dinakoras - baltas ir tvirtas, pa- 
čiupinėjus mažumą riebokas. Jis... 

- Ne, ne! Ne! - Motenis delnais užsispaudė ausis. 

- Jis panašus į muilo gabalą. Bet labai standus. Dabar klausykis, 
kaip atrodo sprogdiklio žiedas. Jis panašus į... 

Amelija sukūkčiojo. 

- Aš negaliu, ar supranti? Egzistuoja piliečio pareigos sąvoka. 
Sąžinė. Man... 

- Na, šitaip jie netruks sužinoti, kad tu sumelavai, - sausai užbai- 
gė Benas. - Tačiau jie nesužinos. Nes jeigu tu mane paremsi, jie pa- 
siduos. Ir aš išskrisiu, kaip koks paukštelis, į visas keturias puses. 
Velniop. 

- Aš negaliu šito padaryti! 

- RIČARDSAI! IŠLEISK MOTERĮ! 

- Sprogdiklio žiedas auksinis, - tęsė Benas. - Maždaug penkių 
centimetrų skersmens. Jis panašus į raktų žiedelį, tačiau ant jo nėra 
jokių raktų. Prie jo pritvirtintas laibas strypelis, primenantis automa- 
tinį rašiklį, su paleidimo mygtuku. Paleidimo mygtukas panašus į trin- 
tuką ant pieštuko galo. 

Ji siūbavo pirmyn ir atgal, tolydžio aimanuodama, delnais rem- 
dama skruostus ir maigydama juos taip, tarsi tatai būtų tešla. 

- Pasakiau jiems, kad ištraukiau saugiklį. Tai reiškia, jog tau pa- 
vyko pastebėti nedidelę įdubą “Airio" paviršiuje. Supratai? 

Jokio atsako; Amelija raudojo, inkštė ir siūbavo. 

- Esu tikras, tu viską padarysi taip, kaip sakiau, - švelniai pasa- 
kė jis. - Tu - gudruolė, juk taip? 

- Aš neketinu meluoti, - atsakė ji. 

- Jeigu jie paklaus dar ko nors, tu nieko nežinai. Nieko nematei. 
Buvai pernelyg sukrėsta. Atsimeni vienintelį dalyką: aš nuo pat pir- 
mojo posto nepaleidau iš rankų žiedo. Tu nežinai, kas tai per daiktas, 
bet aš jo nė akimirkai nepaleidau. 

- Verčiau nušauk mane išsyk. 

- Pirmyn, - pratarė Ričardsas. - Eik. 

Viljams įsistebeilijo į bėglį, visa virpėdama, jos lūpos tirtėjo, akys 
priminė dvi juodas bedugnes. Po jomis atgulė juodi šešėliai. Savimi 
pasitikinčios gražuolės nebeliko nė pėdsako. Ričardsas būtų baisiai 
nustebęs, jei būtų sužinojęs, kad ji kada nors įstengs grįžti į normalią 
būseną. Jis tuo abejojo. Labai abejojo. 

- Eik, - pakartojo jis. - Eik. Eik. 

- Aš... aš... O, Viešpatie... 

Ji atšlijo link durų ir lyg iššoko, lyg iškrito laukan. Paskui skubiai 
atsistojo ir nubėgo. Plaukai plaikstėsi ant nugaros, bėgdama ji atrodė 
nuostabi, kone dieviška. Aplink šiltai plyksčiojo milijonai lempų. 

Žybtelėjo keliami karabinai - ir nusileido, kuomet minia ją prari- 
jo. Ričardsas surizikavo dirstelti per šoninį vairuotojo langą, tačiau nie- 
ko neįstengė įžiūrėti. 

Atsilošė atgal, žvilgsniu slystelėjo per laikrodį ir pasirengė laukti 
atomazgos. 


„Minus 033 
Atskaita tęsiasi... 


Raudona sekundinė laikrodžio strėliukė aplėkė du ratus. Dar du. 
Ir dar du. 

- RIČARDSAI! 

Jis kilstelėjo megafoną prie lūpų. 

- MAKOUNAI, TAU LIKO VALANDA IR DEVYNIOLI- 
KA MINUČIŲ. 

Privalu laikytis iki paskutinės minutės. Tai vienintelė išeitis. Iš- 
tverti iki akimirkos, kai Makounas įsakys supleškinti automobilį. Vis- 
kas įvyks akimoju. Ir veikiausiai nė velnio nepakeis. 

Ir - po ilgos tylos, po pauzės, kuri jam pasirodė amžina: 

- MUMS REIKIA DAUGIAU LAIKO. MĄŽIAUSIAI TRIJŲ 
VALANDŲ: SKRAIDYMŲ LAUKE NĖRA NEI “LOKHIDO", 
NEI “DELTOS". TURIME SULAUKTI, KOL ČIONAI ATVA- 
RYS LĖKTUVĄ. 

Jai pavyko. Koks stulbinantis geras darbas. Toji moteris pažvel- 

gė į bedugnę ir išlaviravo pačiu jos pakraštėliu. Ne už premiją. Ne- 
ketindama grįžti atgal. Nuostabu. 

Veikiausiai jie ja nepatikėjo. Jie čia ne tam, kad kuo nors tikėtų. 
Štai dabar grūda Ameliją Viljams į kokį nors nuošalų kambarėlį kaž- 
kuriame iš uždarų Terminalo ruožų, kur jos laukia pustuzinis rinktinių 
Makouno tardytojų. Ir kuomet ją tenai nuves, prasidės litanija*. 

Taip, žinoma, jūs sutrikusi, misis Viljams, bet protokolui... ar ne- 
galėtumėt prisiminti dar kartelį... mus glumina vienas niuansas... jūs 
įsitikinusi, kad nebuvo kitos išeities... iš kur sužinojote... kodėl... o ką 
jis pasakė po to... 

Tad jiems dabar visų svarbiausia - tempti laiką. Kvaršinti Ri- 
čardsui galvą tai vienokiais, tai kitokiais atsikalbinėjimais. Kilo pro- 
blemų su degalais. Mums reikia laiko. Oro uosto teritorijoje šiuo metu 
nėra laisvo lėktuvo. Mums reikia laiko. Pakilimo juostoje 07 šiuo me- 
tu leidžiasi skraidanti lėkštė, mums reikia laiko. Ir mes dar neperkan- 
dome moters. Dar neprivertėme jos prisipažinti, jog visas jūsų “Juo- 
dasis Airis“ - tik krokodilo odos rankinė, prigrūsta popierinių servetė- 
lių, smulkmenų, kosmetikos ir kreditinių kortelių. Mums reikia laiko. 

Kol kas dar neturime šanso tave nudėti. Mums reikia laiko. 

- RIČARDSAI! 

- KLAUSYKIT MANES, - į megafoną atsiliepė jis. - JUMS 
LIEKA VALANDA IR PENKIOLIKA MINUČIŲ. PASKUI VIS- 
KAS IŠLĖKS Į ORĄ. 

Jokio atsakymo. 

Nepaisant to, jog reginys grasino virsiąs Armagedonu, publikos 
vis gausėjo. Žioplių akys plačiai atmerktos, drėgnos ir sklidinos jaudu- 
lio. Milžiniškas nešiojamų apšvietimo prietaisų kiekis nukreiptas į 
mažą mašinėlę, besimaudančią bedugnėje šviesoje. Dabar itin gerai 
matėsi, jog priekinis stiklas išdaužtas. 

Ričardsas pamėgino įsivaizduoti mažą kambarėlį, kuriame jie už- 
darys Ameliją Viljams, stengdamiesi išgauti tiesą. Bet tiesos jie neiš- 
gaus. Žinia, spausti jos nespaus. Makouno žmonės darys viską, kad 
mirtinai ją įbaugintų, ir, be jokios abejonės, jiems pavyks. Tačiau kaip 
toli jie išdrįs nueiti: juk toji moteris nepriklauso atstumtųjų getui, bevei- 
*Krikščionybėje - ilga malda, kurios metu dvasininkas užduoda klausimus, 
o besimeldžiantys į juos visuomet atsako tais pačiais žodžiais. 

džių vargetų kastai. Narkotikai. Dar egzistuoja narkotikai, ir Ričard- 
sas gerai tą žinojo. Narkotikai, kurių Makounas gali griebtis nedels- 
damas. Narkotikai, gebantys visą žmogaus gyvenimą paversti vaikiš- 
ku lemenimu. Narkotikai, nustelbiantys parodymus stenografavimo 
mašinos barškesiu, kaip dvasininko tarškalynė stelbia atgailaujančio 
nusidėjėlio prisipažinimus. 

Kankinimai? Jų paslaugoms - patobulinti elektroniniai įrenginiai, 
taip šauniai pasidarbavę per sukilimą Sietle 2005 metais. Blogiausiu 
atveju kvotą galima paspartinti smūgiais. 

Šios mintys atitraukė dėmesį, bet Ričardsas neįstengė jų nuvyti, 
neįstengė liautis galvojęs. Įsijautęs į apklausos scenas, Benas aiškiai 
girdėjo urzgiant šylantį “Lokhidą"'. Jo paukštukas. Garsas tai augo, 
tai tilo vėl. Staiga jis nutrūko, ir Ričardsas sumojo, kad dabar pildomi 
kuro bakai. Jeigu jie pasiskubins, sugaiš dvidešimt minučių. Tačiau ji- 
sai nebuvo linkęs manyti, kad jie skubinsis. Nagi, na, judinkitės. Paga- 
liau. Atverstos visos kortos. 

Išskyrus vieną. Makounas! Makounai, tu dar blaškaisi? Dar ne- 
įsismelkei į jos mintis? 

Šešėliai lauke pamažėle tyso. Visi laukė. 


„Minus 032 
Atskaita tęsiasi... 


Ūmai Ričardsas suprato, jog senoji klišė buvo melas. Laikas ne- 
stovi vietoje. Kartais būtų geriau, jeigu jis sustingtų. Šiaip ar taip, tuo- 
met drauge su juo numirtų ir viltis. 

Balsas per garsiakalbius dusyk pranešė Benui, kad jis meluoja. 
Jis jiems atsakė - jei taip, lai įrodo. Po penkių minučių kitas balsas 
per megafoną paskelbė, jog “Lokhido" startas atidedamas, ir antže- 
minės tarnybos pradeda pildyti kito lėktuvo bakus. Ričardsas atsakė, 
jog tai džiugi naujiena. Jeigu jie suspės paruošti tą lėktuvą paskirtu lai- 
ku. 

Minutės šliaužė lėtai. Beliko dvidešimt šešios, dvidešimt pen- 
kios, dvidešimt dvi, dvidešimt (Dieve mano, kad tik ji ištvertų dar tru- 
putį...), aštuoniolika, penkiolika (vėl griausmingai sukudakavo lėktuvo 
varikliai, o antžeminės tarnybos bruzdėjo prie pildymo sistemų, užsi- 
ėmusios priešstartinėmis patikromis), dešimt minučių, aštuonios. 

- RIČARDSAI! MUMS IŠTIES PRIREIKS DAUGIAU LAI- 

KO. LĖKTUVAI PASIRENGĘ SKRYDŽIUI. BELIKO APDO- 
ROTI SPARNUS SKYSTU VANDENILIU, BET TAM REIKIA 
LAIKO. 

- JŪS TURITE LAIKO. SEPTYNIAS MINUTES. O PAS- 
KUI AŠ TARNYBINIU ĮVAŽIAVIMU LEISIUOS Į STARTO 
VIETĄ. VIENA RANKA VAIRUOSIU, O KITOJE LAIKYSIU 
SPROGDIKLIO ŽIEDĄ. VISI ĮĖJIMAI TURI BŪTI ATVIRI. IR 
ATMINKITE, KAD AŠ VIS ARČIAU IR ARČIAU KURO BA- 
KŲ. ž 

- REGIS, TU NESUPRANTI, KAD MES... 
- DERYBOS BAIGTOS, VAIKINAI. LIKO ŠEŠIOS MINU- 
TES. 

Sekundinė strėliukė brėžė ratus - vieną po kito. Beliko trys mi- 
nutės, dvi, viena. Jie kamantinėjo Ameliją tame mažame kambarėly- 
je, kurio jisai neįstengė įsivaizduoti. Mėgino prikelti atminty moters 
paveikslą, bet nepajėgė. Jos veidas skydo, virsdamas kitais veidais. 
Mintyse mainėsi veidų koliažas: Steisis ir Bredlis, Eltonas ir Virdžini- 
ja Parakiai, tasai berniukas su šunimi. Vienintelis dalykas, kurį galėjo 
prisiminti, - jinai buvo tokia minkšta ir graži tuo banaliu grožiu, kurį 
daugelis moterų pasiekia, naudodamos Max Facktor bei Revlon kos- 
metiką ir padedamos plastikos chirurgų - patempiančių, sutraukiančių, 
išlyginančių ir suminkštinančių. Minkšta. Bet kažkur sielos gelmėje 
tvirta. Kodėl tu pasidarei tokia tvirta, Baltoji Anglosaksų Moterie 
Protestante? Ir ar esi pakankamai tvirta? O gal paprasčiausiai tenori 
suardyti mano žaidimą? 

Pajuto, kaip per smakrą teka kažkas šiltas, ir pastebėjo keliose 
vietose prakandęs lūpą. 

Išsiblaškęs apsilaižė. Pajuto seilėse kraujo prieskonį ir užvedė 
variklį. Šis paklusniai suburzgė, subildėjo vožtuvo stūmokliai. 

- RIČARDSAI! JEI PAJUDĖSI, MES ŠAUSIME! MERGI- 
NA VISKUO PRISIPAŽINO! MES VISKĄ ŽINOME! 

Niekas neiššovė. Ir įtampa tarsi išgaravo. 


„„Minus 031 
Atskaita tęsiasi... 


Tarnybinis įvažiavimas - tiesiog kelio linkis, kylantis aukštyn ir 
juosiantis įstiklintą futuristinio stiliaus Šiaurinių Valstijų Oro uostą. Pa- 

lei kelią rikiavosi ginkluoti policininkai, pasitelkę visą savo arsenalą - 
nuo vėzdų ir ašarinių dujų iki sunkiosios šarvuotos technikos. Jų vei- 
dai buvo plokšti, liūdni, vienodi. Benas vairavo mašiną lėtai, išsitiesęs 
sėdynėje, ir jie spoksojo į bėglį su tuščia gyvuliška baime. Ričardsas 
pamanė, jog būtent taip karvės turėtų žiūrėti į savo fermerį, kuris, ne- 
tekęs proto, klykdamas ir spardydamasis raičiojasi ant tvarto grindų. 

Vartai į tarnybinę zoną (DĖMESIO - TIK TARNYBINIAM 
PERSONALUI - NERŪKYTI - PAŠALINIAMS ĮEITI DRAU- 
DŽIAMA) buvo plačiai atlapoti, ir Ričardsas atsargiai nukreipė ma- 
šiną tenai, aplenkdamas gretomis sustatytus konteinerius su oktaniniu 
kuru ir mažais privačiais lėktuvėliais. Už jų vingiavo takas: platus, 
žvilgantis, juodas. Čia Ričardso laukė jo “paukštukas": didžiulis, grioz- 
diškas baltas reaktyvinis lėktuvas su 12 tykiai griaudėjančių turbova- 
riklių. Anapus lėktuvo tolin bėgo tiesios bei švarios pakilimo juostos, 
susiliejančios viename horizonto taške. Keturi žmonės su kombinezo- 
nais kaip sykis pristūmė trapą. Benui pasirodė, jog tasai trapas pri- 
mena laiptus į ešafotą. 

Ir, tarsi patvirtindamas jo nuojautą, milžiniško balto lėktuvo pilvo 
šešėlyje sušmėžavo ryškus budelio siluetas. Evanas Makounas. 

Ričardsas smalsiai dirstelėjo į jį - tarsi žmogus, pirmąsyk regis 
kažką panašaus. Nesvarbu, kiek kartų matėte Makouno atvaizdą ste- 
reovizijoje, jūs nė už ką nepatikėsite jo realumu, kol jisai pats nestos 
jūsų akivaizdon - ir tuomet realybė įgaus haliucinacijos bruožų, tarsi 
jisai negalėtų egzistuoti realybėje atskirai nuo savo įvaizdžio. 

Makounas buvo neaukštas žmogus su akiniais be aptaisų, su ryš- 
kėjančiu pilvuku, kūpsančiu po gero kirpimo kostiumu. Plepėjo, kad 
Makounas dėvi batus su kulniukais, bet jeigu ir taip, ši aplinkybė ne- 
krito į akis. Atvarte spindėjo mažas sidabrinis smeigtukas su vėliavė- 
liančių kontorų, kaip FTB ir CŽV, įpėdinis. Jis nepanėšėjo į žmogų, 
kuris naktimis tobulina vairavimo techniką, ar nuolatos lankosi klubuo- 
se, ar domisi, kada giminaičiai ateis pas jį į svečius. Jis nepanėšėjo ir 
į žmogų, įvaldžiusį šiurpo varymo meną. 

- Benai Ričardsai! - Evanas Makounas kalbėjo tiesiog taip, be 
megafono, ir be megafono jo balsas skambėjo minkštai, išauklėtai, be 
jokios užuominos į kokį nors bobiškumą. 

- Klausau. 

- Turiu Žaidimų Federacijos, Sistemos Komiteto įgaliotinės, tei- 

sėtvarkos organų įsakymą dėl jūsų arešto ir bausmės... Nejau nesu- 
teiksite garbės?.. 

- Kuriems velniams vištai vėliava? 

- Na, pakaks. - Makounas atrodė patenkintas. - Formalumais jau 
pasirūpinome. Aš - formalumų laikymosi šalininkas, o jūs? Na, jūs, be 
abejo, priešininkas. Elgėtės perdėm nedisciplinuotai, neformaliai, nuo- 
lat laužėte varžybų taisykles. Todėl iki šiol esate gyvas. Veikiausiai 
žinote, kad jau viršijote rekordinį “Bėgančio žmogaus" laiką, kuris 
buvo lygus aštuonioms dienos ir penkioms valandoms. Tai nutiko 
prieš dvi valandas. Ne, aišku, jūs nieko negirdėjote. Tačiau jums pa- 
vyko. Taip. Ir tasai jūsų pabėgimas iš IMKA Bostone. Padirbėta ne- 
priekaištingai. Manau, programos reitingas pakils 12 punktų. 

- Džiaugiuosi. 

- Jūsų žiniai, mes kone nutvėrėme jus per tą pertraukėlę Portlen- 
de. Tačiau mums nepasisekė. Parakis davė galvą nukirsti, kad jūs lai- 
vu pasprukote į Oburną. Mes juo patikėjome - vaikinas atrodė nepa- 
prastai persigandęs. 

- Aišku, - aidu atsiliepė Ričardsas. 

- Na, o šis paskutinis spektaklis apskritai viršija bet kokias pagy- 
ras. Lenkiu galvą. Beje, beveik gailiuosi, kad žaidimas turi baigtis. 
Įtariu, kad mums niekada daugiau nebeteks susiremti už priešininkų, 
išradingesniu už jus. 

- Kaip gaila, - pratarė Benas. 

- Viskas, tau galas, supranti, - Makounas surimtėjo. - Moteris 
viskuo prisipažino. Mes pasinaudojome natrio pentatoliu. Priemonė 
sena, bet patikima. - Jis išsitraukė mažutį pistoletą: - Išlipkite, misteri 
Ričardsai. Aš suteiksiu jums paskutinę malonę. Ketinu tą padaryti tie- 
siog čia, kur niekas mūsų nefilmuos. Tamstos mirtis bus privati. 

- Na, tuomet ruoškis, - vyptelėjo Benas. 

Jis atvėrė dureles ir išlipo. Du žmonės susitiko akis į akį ant balto 
tarnybinės zonos cemento. 


„Minus 030 
Atskaita tęsiasi... 


Pirmas tylą nutraukė Makounas. Jis užvertė galvą ir nusikvato- 
jo. 

Evano juokas skambėjo labai padoriai, jis buvo tylus ir aksomi- 
nis. 

- Koksai jūs šaunuolis, misteri Ričardsai. Puiku. Išlindot, surikot, 
išlindot vėl. Nuoširdžiai lenkiu prieš jus galvą. Moters mes neperlau- 
žėme. Ji atkakliai tvirtina, kad jūsų kišenė išsipūtusi nuo “Juodojo Ai- 
rio". Negalėjome atlikti SAP testo, nes jis žmogaus organizme palie- 
ka pėdsaką, o šitaip nedera. 

Pasirūpinome, kad iš Niujorko atgabentų tris kanogeno ampules. 
Nebus jokių pėdsakų. Siuntinio laukiame po keturiasdešimties minu- 
čių. Deja, per tą laiką nespėsime jūsų nukenksminti. Moteris meluoja. 
Tai akivaizdu. Atleiskite man už tam tikrą, kaip sako jūsų rato žmo- 
nės, snobizmą, bet aš išdėstysiu jums savo pastebėjimus apie viduri- 
niąją klasę: meluoti jie sugeba tik tuomet, kai kalbama apie seksą. Ar 
galiu išdėstyti jums dar vieną pastebėjimą? Žinoma, kam klausiu. Aš 
jį jau dėstau. - Makounas nusišypsojo. - Įtariu, kad jūs paprasčiausiai 
įsikišote į kišenę jos krepšelį. Pastebėjome, kad moteris neturi ranki- 
nės, nors vaikščiojo po parduotuves. Mes labai pastabūs. Kas galėjo 
nutikti jos pirkiniams? Nebent susigrūdote juos į kišenes, ar ne tiesa, 
Ričardsai? 

Benas neužkibo ant šio kabliuko: 

- Na, jei esate toks tikras, nušaukit mane. 

Makounas apgailestaudamas skėstelėjo rankomis: 

- Ak, kaip norėčiau tą padaryti! Tačiau mes neturime teisės ri- 
zikuoti žmogaus gyvybe, kai rezultatas penkiasdešimt prieš vieną jūsų 
naudai. Tatai pernelyg primena rusišką ruletę. Žmogiškoji gyvybė 
pernelyg vertinga, ji mums šventa. Vyriausybė - mūsų vyriausybė - tą 
suvokia. Mes - humanistai. 

- Taigi, taigi, - atsiliepė Ričardsas ir niūriai šyptelėjo. 

Makounas sumirksėjo. 

- Todėl... 

Ričardsas krūptelėjo. Tas žmogus jį hipnotizavo. Bėgo minutės, 
artėjo malūnsparnis su trimis “žvalinančio-išjungiančio"' kvaišalo am- 
pulėmis (jei Makounas prasitarė apie keturiasdešimt minučių, vadi- 
nas, iš tiesų beliko dvidešimt), o Benas stovėjo prie lėktuvo ir klausėsi 
to šunsnukio, giedančio jam ditirambus. Dievulėliau, taigi jis tikras 
monstras. 

- Paklausyk, - atšiauriai pertraukė Medžiotoją Ričardsas. - Kal- 

ba su tavimi, mažiuli, trumpa. Jeigu suleisi tai moteriškei kvaišalų, ji 
vis vien pagiedos tau tą pačią giesmelę. Turėk omeny: sprogmenų aš 
turiu. Įsidėmėjai? 

Jis pažvelgė Makounui į akis ir žengė į priekį. Evanas pasitraukė 
į šoną. Eidamas pro šalį, Benas net nesiteikė į jį žvilgtelti. Jų paltų 
rankovės susilietė. 

- Tavo žiniai: paprastai saugiklis ištraukiamas per tris padalas. 
Aš jį jau ištraukiau per dvi su puse. Nori tikėk - nori ne. 

Patenkintas išgirdo, kaip padažnėjo ano, antrojo, alsavimas. 

- Ričardsai! 

Jis grįžtelėjo nuo trapo. Makounas žiūrėjo į jį iš apačios, auksi- 
niai akinių apvadėliai mirguliavo ir tvyksčiojo saulėje. 

- Kai pakilsi, mes pašausime tave raketa “žemė-oras". O publi- 
kai papasakosim, kad Ričardsui ne laiku panižo pirštelį - tą patį, kuris 
laikė sprogdiklio žiedą. Tad ilsėkis ramybėje. 

- Na, šito kaip sykis ir nepadarysite. 

- Nepadarysime? 

Benas nusiviepė ir paaiškino: 

- Mes skrisime labai žemai, virš tirštai gyvenamų kvartalų. Prie 
dvidešimt penkių kilogramų sprogmenų pridėk dvylika talpų su dega- 
lais ir gausi labai galingą sprogimą. Pernelyg galingą. Jūs neišsi- 
suksit... - Jis patylėjo. - Tu ne taip gerai protauji, kaip maniau. Ar pa- 
ruošei man parašiutą? 

- Žinoma, - ramiai atsiliepė Makounas. - Jis priekiniame keleivių 
skyriuje. Bet visa tai jau buvo, misteri Ričardsai. Ar atsargoje netu- 
rite kokio nors naujesnio triuko? 

- Lažinuos, jūs ne tokie beviltiški idiotai, kad bristumėt į šitokį 
mėšlą. 

- Žinoma, ne. Juk akivaizdu. Spėju, kad tą neegzistuojantį sprog- 
diklio žiedą tu ištrauksi kaip sykis prieš mūsų smūgį. Juo įspūdinges- 
nis bus sprogimas. 

- Na, lik sveikas, mažiuli. 

- Viso geriausio, misteri Ričardsai. Ir malonios kelionės. - Eva- 
nas Makounas sukikeno. - Tu viską tiksliai apskaičiavai. Todėl at- 
versiu tau dar vieną kortą. Tiktai vieną. Prieš imdamiesi kokių nors 
veiksmų, ketiname sulaukti kanogeno. Dėl raketos tu nėmaž nekly- 

dai. Be abejo, tai blefas. Tu dar sykį išlįsk ir ką nors šūktelk, sutarta? 
Bet aš galiu palaukti. Matai, aš niekada neklystu. Niekada. Ir žinau, 
kad jei čia kas ir blefuoja - tai tik tu. Todėl mes lauksime. Tačiau tu 
mūsų rankose. Viso geriausio, misteri Ričardsai. 

Jis pamojo ranka. 

- Iki greito pasimatymo, - atsiliepė Ričardsas, bet nepakankamai 
garsiai, kad Makounas jį išgirstų. 

Ir nusišypsojo. 


„Minus 029 
Atskaita tęsiasi... 


Keleivinis pirmosios klasės skyrius buvo ilgas ir platus - trijų 
krėslų eilių platumo, viskas aplink apkalta natūralia sekvoja. Grindys 
užtiestos labai storu tamsiai raudonu kilimu. Palei tolimąją sieną nuo 
pirmos klasės skyriaus iki virtuvės plytėjo stereoekranas. Šimtuoju 
numeriu pažymėtoje vietoje gulėjo didelis ryšulys - parašiutas. Ri- 
čardsas patapšnojo jį delnu ir nuėjo į virtuvę. Kažkas jau užkaitė ka- 
vą. 

Atidarė dar vienerias duris ir atsidūrė trumpame koridorėlyje, 
vedančiame į pilotų kabiną. Dešinėje įsitaisė radijo dispečeris, maž- 
daug trisdešimties metų amžiaus vyriškis su glotniu išpuoselėtų veidu. 
Jis piktai dėbtelėjo į atvykėlį ir vėl įsikniaubė į savo prietaisus. Dar 
keli žingsniai į priekį - kairėje prie savo skydų, tinklų ir plastikinių že- 
mėlapių sėdėjo šturmanas. 

- Pas mus atvyko tasai, kuris ketina visus mus paleisti vėjais, 
vaikinai, - į savo mikrofoną pratarė jis. Ir šaltai įsistebeilijo į Ričardsą. 

Pilotas buvo maždaug penkiasdešimties metų vyras, toksai se- 
nas pulko arklys su raudona nepataisomo girtuoklio nosimi ir kibio- 
mis, skvarbiomis akimis žmogaus, kuris niekad gyvenime neišgėrė nė 
lašo. Jo porininkas atrodė dešimčia metų jaunesnis, su prašmatnia ru- 
da ševeliūra, besiveržiančia iš po uniforminės kepuraitės. 

- Sveiki, misteri Ričardsai, - prabilo pilotas, pirma žvilgtelėjęs ne 
Ričardsui į veidą, o į išsipūtusią jo kišenę. - Atleiskit, kad nepaduodų 
jums rankos. Esu aviacijos kapitonas Denas Holovėjus. Čia mano 
porininkas, Veinas Danindžeris. 

- Įvertinęs susiklosčiusią padėtį, negaliu pasakyti, jog džiaugiuosi 
mūsų pažintimi, - pratarė Danindžeris. Ričardsas perkreipė lūpas. 

- Aš taip pat. Apgailestauju, kad atsidūriau čia. Kapitone Holo- 
vėjau, jūs galite susisiekti su Makounu, tiesa? 

- Žinoma. Per ryšininką, Kipį Fridmeną. 

- Leiskite man su juo pasikalbėti. 

Holovėjus atsargiai ištiesė jam mikrofoną. 

- Ruoškitės startui, - tarstelėjo Benas. - Po penkių minučių kyla- 
me. : 
- Paruošti visą kovinę ginkluotę? - perdėtai rimtai paklausė Da- 
nindžeris. 

- Darykite viską, ką darote paprastai, - šaltai atsiliepė Ričard- 
sas. 

Metas žengti paskutiniuosius žingsnius, metas vykdyti paskutinį 
sumanymą. Bėglio protas buvo perkaitęs, jis atsidūrė ties riba. Išlįsk 
ir šūktelėk - štai koksai šis žaidimas. Aš tiesiog dabar iškeliausiu į pa- 
tį dangų, Makounai. 

- Misteri Fridmanai! 

- Klausau. 

- Kalba Ričardsas. Noriu pasikalbėti su Makounu. 

Minutėlę eteryje viešpatavo tyla. Holovėjus su Danindžeriu net 
nežiūrėjo į keleivį, jie ruošėsi startui, lygindami parametrus ir slėgį, 
tikrindami liukus, jungiklius ir sklendes. Vėl kilo ir leidosi didžiulės 
turbinos, tačiau dabar triukšmas grumėjo aštriau, garsiau. Kai Ma- 
kounas galiausiai atsiliepė, bendrame augančiame gausme jo beveik 
nesigirdėjo. 

- Makounas klauso. 

- Na, tai klausyk manęs, kirmine. Kviečiu tave ir moterį skristi 
drauge. Po trijų minučių prisistatai prie krovininio skyriaus durų, ant- 
raip aš traukiu žiedą. 

Danindžeris apmirė it pašautas. Kai atsitokėjo ir vėl ėmėsi dar- 
bo, jo balsas virpėjo iš baimės. 

- Kadangi jie taip įžūliai elgiasi - jisai atmokės jiems ta pačia mo- 
neta. Atimti iš jų moterį - vadinas, atimti paskutinį šansą. Jeigu tas 
šansas apskritai egzistuoja. 

Ričardsas laukė. Jo galvoje tiksėjo laikrodis. 

„Minus 028 
Atskaita tęsiasi... 


Kai nuskambėjo Makouno balsas, Benas jame išgirdo nepažįsta- 
mas grėsmingas gaideles. Kas jas sąlygojo? Baimė? Galimas daik- 
tas. Širdis apmirė krūtinėj. Gal viskas bus gerai. Gal. 

- Tu kuoktelėjai, Ričardsai? Aš ne... 

- Paklausyk, tu, - pertraukė Evaną bėglys. - Ir įsidėmėk. Kai 
kalbu, mūsų pašnekesio klausosi visi ryšininkai pusšimčio kilometrų 
spinduliu. Viskas, ką tau pasakysiu, žaibu pasklis po apylinkę. Tas, ką. 
darai, taps žinoma visiems. Dabar tu stovi didžiojoje scenoje. Ateisi 
pas mane jau vien dėl to, jog esi pernelyg bailus, kad žaistum dvigubą 
žaidimą, už kurį gali susimokėti gyvybe. O moteris ateis todėl, kad aš 
jai pasakiau, kur ketinu vykti. 

Pernelyg švelniai. Reikia jį spustelėti. Nesuteikti progos pagalvo- 
ti. 

- Netgi jei liksi gyvas - po to, kai ištrauksiu žiedą, - niekam ne- 
bebūsi reikalingas: tavęs nepriims net obuoliais prekiauti. 

Jis pašėlusiai, maniakiškai sugniaužė kišenėje rankinę. 

- Štai taip. Turi tris minutes. Išjungiu ryšį. 

- Ričardsai, palauk... 

Jis išjungė ryšį, nutraukdamas mikrofone skambantį Makouno 
balsą. Grąžino mikrofoną Holovėjui, ir tasai virpančiais pirštais pač- 
mė prietaisą. 

- Jūsų stipri valia, - lėtai pratarė kapitonas. - Patikėkit. Man dar 
niekuomet neteko regėti tokio ištvermingo žmogaus kaip jūs. 

- O jeigu jis ištrauks žiedą, tu suprasi, kad jo valia stipresnė, nei 
kieno kito, - atsiliepė Danindžers. 

- Prašyčiau ruoštis startui, - pertraukė juos Benas. - Aš nusilei- 
siu pasveikinti mūsų svečių. Išskrendame po penkių minučių. 

Jis sugrįžo atgal, pastūmė parašiutą link lango, o paskui atsisėdo, 
nenuleisdamas akių nuo durų, skiriančių pirmos ir antros klasės salo- 
nus. Netrukus viskas paaiškės. Visai netrukus. 

Ranka nenuilsdama be atvangos gniaužė Amelijos Viljams ran- 
kinę. Lauke jau beveik visiškai sutemo. 

„Minus 027 
Atskaita tęsiasi... 


Jie priėjo prie trapo, iki paskirto laiko likus keturiasdešimt pen- 
kioms sekundėms. Amelija duso iš siaubo, jos plaukus pagavo smar- 
kus vėjas, siaučiantis dirbtinėje aerouosto stepėje, ir netvarkinga ku- 
peta šūstelėjo aukštyn. Makouno išorė visiškai nepakito. Jis atrodė 
toks pat tvarkingas ir atsainus, galima netgi sakyti, šaltakraujiškas, ta- 
čiau akys aptemo nuo begalinės neapykantos. 

- Tu nieko nelaimėsi, šūdžiau, - ramiai pasakė jis. - Mes dar ne- 
pasinaudojome savo pagrindiniu koziriu. 

- Džiugu matyti jus vėl, misis Viljams, - švelniai tarė Ričardsas. 

Ir tuomet, tarsi jis būtų davęs kažkokį ženklą, palietęs kažkokią 
neregimą stygą, Amelija pravirko. Ji raudojo ne isteriškai, paprasčiau- 
siai išreikšdama visišką neviltį, kylančią iš pačių sielos gelmių. To 
protrūkio galybė privertė ją susvyruoti ir parpulti ant pliušinio kilimo 
tame perdėm pliušiniame pirmosios klasės skyriuje, gniaužiant veidą 
delnais, tarsi stengiantis jį sulaikyti. Ričardso kraujas ant jos marški- 
nėlių sukepė ir ryškėjo tamsiai rudomis dėmėmis. Su prašmatniu ko- 
jas pridengiančiu sijonu moteris panėšėjo į vystančią gėlę. 

Ričardsui jos pagailo. Gailestis šmėstelėjo ir dingo, tačiau pajusti 
ką nors daugiau jisai nebepajėgė. 

- Misteni Ričardsai, - iš pasikalbėjimo įrenginio pasigirdo Holo- 
vėjaus balsas. 

- Klausau. 

- Mes... galime kilti? 

- Taip. 

- Tuomet aš įsakau patraukti trapą ir užtrenkti liukus. Dėl viso to 
galite nesirūpinti. 

- Puiku, kapitone. Dėkoju. 

- Iškvietęs čionai moterį, tu išsikasei sau kapą. Ar tą supranti? - 
Atrodė, jog Makounas šypsosi ir raukosi vienu metu. Medžiotojas at- 
rodė it paranojikas. Jis tolydžio sunerdavo ir atgniauždavo pirštus. 

- Na, ir kas? - švelniai paklausė Ričardsas. - O kadangi tu nie- 
kada nedarai klaidų, vadinas, prieš pakylant pabandysi mane užpulti. 

Tokiu būdu išvengsi pavojaus ir pagarsėsi didvyriu, kvapniu tarytum 
rožė, tiesa? 

Makounas tyliai suurzgė, o paskui taip sučiaupė lūpas, kad tos 
pabalo. Medžiotojas nesijudino. Varikliai didino apsukas, ir lėktuvas 
drebėjo vis smarkiau. 

Kažkas užtrenkė duris antrosios klasės skyriuje, ir triukšmas ne- 
tikėtai liovėsi. Benas prigludo prie iliuminatoriaus oro uosto pusėje ir 
išvydo, jog įgula ritina trapą šalin. 

Dabar visi mes užkopėme ant ešafoto, pamanė jis. 


„„Minus 026 
Atskaita tęsiasi... 


Dešiniajame ekrane nušvito užrašas “PRISISEGTI DIRŽUS/ 
NERŪKYTT'". Lėktuvas lėtai gręžėsi. Visas savo žinias apie lėktu- 
vus Ričardsas sėmė iš Fri-Vi kanalo ir iš knygų, iš tų madingų nuoty- 
kinių bei fantastinių knygų, tačiau pats viso labo antrą kartą sėdėjo 
lėktuve, tad skrydis iš Hardingo į Niujorką dabar rodėsi grynas nie- 
kas. Virpėjimas po kojomis dar labiau sustiprėjo ir kėlė nerimą. 

- Amelija! 

Moteris lėtai pakėlė akis, jos veidas su ašarų upeliais atrodė tuš- 
čias ir išsekęs. 

- A? - Balsas skambėjo kimiai, su nuostaba, lūpos perdžiūvo. Ji 
tarsi pamiršo, kur esanti. 

- Eik priekin. Mes kylame. - Jis grįžtelėjo į Makouną. - O tu eik 
kur nori. Tu bėgi drauge su manim. Nesumanyk tartis su įgula. 

Makounas nieko neatsakė ir įsitaisė prie užuolaidėlės, skiriančios 
pirmąją klasę nuo antrosios. Paskui, matyt, persigalvojo, metėsi į gre- 
timą skyrių ir dingo. 

Ričardsas prisiartino prie moters, ramstydamasis į krėslų atkal- 
tes. 

- Aš norėčiau sėdėti prie lango, - pratarė jis. - Viso labo tik kar- 
tą skridau lėktuvu. - Pamėgino nusišypsoti, tačiau Amelija nereagavo, 
tik bukai stebeilijo į jį. 

Benas susmuko į krėslą, ji atsisėdo greta. Prisegė bendrakeleivį 
diržu, kad tam nereiktų traukti iš kišenės rankos. 

- Tu tarsi blogas sapnas, - pratarė Amelija. - Tarsi nesiliaujantis 
košmaras. 

- Atleisk. 

- Aš ne... - pradėjo jinai, tačiau Benas delnu užspaudė jai burną 
ir papurtė galvą. Vien lūpomis ištarė žodį - ne, kad jinai pamatytų. 

Viskas drebėjo, turbinos kaukė. Lėktuvas gręžėsi į pakilimo 
juostą, tarsi nerangi antis, besileidžianti link vandens. Jis buvo toksai 
didelis, jog Ričardsui dingojosi: jie stovi vietoje, o juda žemė. 

Gal man visa tai tik vaidenasi, dingtelėjo beprotiška mintis. Gal 
jie įrengė iliuminatoriuose stereoprojektorius ir... Jis nuvijo šią mintį. 

Išvairavimo takas baigėsi, lėktuvas sunkiai pasisuko į dešinę ir 
stačiu kampu nulėkė link pakilimo juostos. Tada pasigręžė į kairę ir 
sekundėlei apmirė. Holovėjus išraiškingai pranešė: 

- Kylame, misteri Ričardsai. 

Iš pradžių lėktuvas judėjo lėtai, aviakaro greičiu, paskui pakilo 
košmariškas staugimas, ir Ričardsas panoro klykti iš siaubo. 

Jį įspaudė į minkštą krėslo atkaltę, pakilimo žiburiai ėmė skrieti 
pro šalį svaiginančiu greičiu. Jiems priešais lėkė krūmokšniai ir nugei- 
bę dykvietės medžiai. Varikliai vis didino ir didino apsukas. Vėl pra- 
dėjo vibruoti grindys. 

Staiga jis suprato, kad Amelija Viljams abiem rankom laikosi jo 
peties, o jos veidas iškreiptas baimės ir nevilties grimasos. 

Dieve gailestingas, ji taip pat niekada neskrido! 

- Mes skrendame, - išspaudė Benas. Suprato, kad tą kartoja jau 
seniai ir nebegali sustoti. - Mes skrendame. Mes skrendame. 

- Kur? - sukuždėjo moteris. 

Jis neatsakė. Tik dabar pradėjo susivokti. 


„Minus 025 
Atskaita tęsiasi... 


Du kareiviai, budintys poste prie rytinio įėjimo į oro uostą, stebė- 
jo, kaip milžiniškas laineris, didindamas greitį, išvairavo į pakilimo 
juostą. Jis sumirgėjo tamsoje oranžiniais ir žaliais žiburiais, o variklių 
kauksmas skaudžiai žeidė ausų būgnelius. 

- Jis skrenda. Viešpatie, jis skrenda. 

- Kur? - paklausė antrasis. 

Jiedu spoksojo į tamsų siluetą, atsiskiriantį nuo žemės. Varikliai 

skleidė tykų keistą garsą. Laineris staigiai kilo į dangų, toks pat rea- 
lus, kaip sviesto gabalėlis lėkštėj, ir tuo pat metu stačiai neįtikėtinas. 

- Kaip manai, jis turi tą daiktą? 

- Velniai rautų, iš kur man žinot? 

Variklių gausmas pamažėle tyko. 

- Pasakysiu tau viena... - Pirmasis atplėšė akis nuo tamsoje 
nykstančių žiburių ir pasistatė apykaklę: - Šaunu, kad ir tas šunsnukis 
išsinešdino drauge su juo. Tasai Makounas... 

- Galima asmeninį klausimą? 

- Nebent jei galėsiu neatsakyti. 

- Būtum norėjęs pamatyti, kaip jisai ištraukia žiedą? 

Kareivis ilgai tylėjo. Variklių gausmas vis tolo, kol pradingo visai, 
užgožtas širdies plakimo. 

- Taip. 

- Kaip manai, jis tą padarys? 

Tamsą nutvieskė šypsenos pusmėnulis. 

- Bičiuli, ar įsivaizduoji, koks stulbinantis bus tasai sprogimas? 


„Minus 024 
Atskaita tęsiasi... 


Žemės po kojomis daugiau nebesimatė. Ričardsas susidomėjęs 
stebeilijo pro langą, nepajėgdamas atplėšti nuo reginio akių; visą savo 
pirmąjį skrydį jisai pramiegojo, tarsi būtų laukęs šito, antrojo. Hori- 
zonte aptemo dangus, jo atspalvis varijavo tarp aksomiškai mėlyno ir 
juodo. Droviai mirksėjo žvaigždės. Vakaruose, ties horizonto linija, 
apie saulės egzistenciją priminė vien ryškiai oranžinė linija, visiškai 
neapšviečianti tamsios žemės, plytinčios apačioje. Ten, kur jo many- 
mu turėjo būti Deris, mirguliavo šviesos židinėliai. 

- Misteri Ričardsai? 

- Klausau jūsų. - Jis pašoko iš krėslo, tarsi pelnęs smūgį. 

- Mes įskriejome į kontroliuojamą zoną. Tai reiškia, jog sukame 
didžiulį ratą virš Voito oro uosto. Kokie bus nurodymai? 

Benas susimąstė. Teks lošti iki galo. 

- Koks minimalus šio daikto skridimo aukštis? 

Kabinoje ilgai tarėsi. 

- Minimalus - 600 metrų, - atsargiai pranešė Holovėjus. - Aišku, 
tokiu atveju pažeistume Šiaurinių Valstijų Aviacijos Įstatymą, tačiau... 

- Nesvarbu, - pertraukė jį Ričardsas. - Tam tikra prasme man 
teks pasikliauti jumis. Aš nedaug tenutuokiu apie skraidymą ir esu tik- 
ras, kad jums tas pranešta. Tačiau prašyčiau nepamiršti, jog žmonės, 
svajojantys mane susprogdinti, saugiai tupi ant žemės. Jeigu jūs mane 
kaip nors apgausite, ir aš tą sužinosiu... 

- Nė vienas įgulos narys neketina jūsų apgaudinėti, - patikino 
Holovėjus. - Mums rūpi vienintelis dalykas - nutupdyti šį daiktą taip 
pat sėkmingai, kaip pakėlėme į orą. 

- Tiek to. „Gerai. - Jisai susimąstė. Amelija Viljams ramiai sėdė- 
jo greta, sunėrusi ant kelių rankas. - Tokiu atveju skrendame į vaka- 
rus, - trumpai pranešė bėglys. - 600 metrų aukštyje. Tik prašyčiau 
vardinti man vietoves... 

- Vietoves? 

- Pro kurias skrisime, - paaiškino Ričardsas. - Anksčiau esu 
skridęs tik kartą. 

- Ą-a... - Ko gero, Holovėjui palengvėjo. 

Po kojomis susvyravo grindys, o tamsi žaros linija pakilo į viršų. 
Ričardsą tas reginys pakerėjo. Dabar saulė įstrižais spinduliais smel- 
kėsi pro storą stiklą, dabindama iliuminatorių paslaptingais slystan- 
čiais atšvaitais. Mes vejamės saulę, pagalvojo jis. Na, argi ne nuosta- 
bu? Buvo šešios trisdešimt penkios. 


„Minus 023 
Atskaita tęsiasi... 


Krėslo atkaltė priešais Ričardsą tapo jam atradimu. Joje buvo 
kišenaitė su saugos instrukcija. Prasidėjus kratymui, prisisekite dir- 
žus. Jei salone nukris slėgis, užsidėkite deguonies kaukę. Jei ims ko- 
sėti variklis, papildomų instrukcijų teiraukitės stiuardesės. Jei netikėtai 
žūsite per sprogimą, tikimės, jog turite pakankamai plombuotų dantų, 
kurie palengvins atpažinimo procesą. 

Sėdynės skyde akių lygyje buvo įmontuotas Fri-Vi ekranas. Me- 
talinė kortelė apačioje priminė žiūrovams, jog kanalai veikia tik tam 
tikrame greičio lygyje. Išalkusių žiūrovų paslaugoms įrengtas rankinio 
kanalų valdymo skydas. 

Apačioje ir į dešinę nuo Fri-Vi Benas aptiko kanceliarinių reik- 
menų su aviacijos emblema ir “Dženeral Atomiks" rašiklį, pritvirtintą 

grandinėle. Išplėšė iš bloknoto lapelį ir nerangiai, spausdamas jį prie 
kelio, parašė: “Statau 99 prieš 100, kad tau ką nors įkišo: mikrofoną 
į batelį ar į plaukus, o gal siųstuvą į rankovę. Makounas mūsų klau- 
sosi ir, lažinuos, laukia, kol nusiausi antrą batelį. Po minutėlės pradėk 
isterikuoti ir melsk mane netraukti žiedo. Pamėginsiu padidinti mūsų 
pergalės šansus. Sutarta?" 

Amelija linktelėjo. Ričardsas dar minutėlę pagalvojo, o paskui iš- 
keverzojo: “Kodėl tu mane dangstei?* Moteris išplėšė rašiklį jam iš 
rankos, jos delnas akimirkai sustingo virš vyriškio kelio, kur gulėjo 
popierius, o tada parašė: “Nežinau. Tu privertei mane pasijusti žmog- 
žude. Tavo žmona. Ir atrodei toksai... - rašiklis sustojo, virptelėjo ir 
išraitė: - apgailėtinas". 

Ričardsas kilstelėjo antakius ir šyptelėjo - žodžiai atrodė apmau- 
dūs. Pasiūlė jai rašiklį, tačiau Amelija papurtė galvą. Jis parašė: “Po 
penkių minučių pradėk“". 

Ji linktelėjo. Benas suglamžė popierių, įgrūdo į peleninę, sumon- 
tuotą krėslo ranktūryje, ir padegė. Popierius ryškiai tvykstelėjo ir aki- 
moju supleškėjo, mažutėlaičiu atšvaitu atsispindėjęs iliuminatoriuje. 
Paskui lapelis pažiro pelenais, ir Ričardsas uoliai juos išmaišė. 

Po penkių minučių Amelija Viljams pradėjo aimanuoti. Jos ai- 
manos skambėjo taip įtaigiai, jog Benas iš pradžių net nustėro. Tik 
kiek vėliau susigaudė, kad iš tiesų ji nė neapsimetinėja. 

- Prašau, nereikia, - lemeno moteris. - Prašau, neversk manęs 
maldauti. Aš juk nieko tau nepadariau. Noriu namo, pas vyrą. Mes 
turime dukrelę. Jai šešeri. Ji nežino, kur dingo mama. 

Ričardso antakiai nejučia ėmė šliaužti aukštyn ir dukart nervin- 
gai virptelėjo. Jis anaiptol nenorėjo, kad Amelija taip puikiai apsime- 
tinėtų. Ji vaidino net pernelyg gerai. 

- Jis idiotas, - pasakė jai Benas - stengdamasis negalvoti, jog kal- 
ba neregimiems žiūrovams, - bet nemanau, kad beviltiškas. Viskas 
bus gerai, misis Viljams. 

- Lengva tau sakyti. Tau nėra ko prarasti. 

Jis neatsiliepė. Amelija teisi. Nėra ko prarasti - nebent tai, ko 
dar neprarado. 

- Parodykite jam sprogdiklį, - maldavo ji. - Vardan Dievo, na, 
kodėl gi neparodote jam sprogdiklio? Jeigu jis patikės... ir atšauks 

įsakymą, duotą žmonėms žemėje. Jie stebi mus per taikiklį. Į mus 
nukreipta raketa. Girdėjau, kaip jis tą sakė. 

- Aš negaliu parodyti jam sprogdiklio, - atsiliepė Ričardsas. - Jei- 
gu išsitrauksiu įtaisą iš kišenės, vadinas, teks įkišt žiedą į saugiklį ar- 
ba susitaikyti su atsitiktinio sprogimo rizika. Be to, - pridėjo bėglys, ir 
jo balse suskambo pašaipa, - nemanau, kad parodyčiau jam sprogdi- 
nimo įtaisą, net jei ir galėčiau. Tas šliužas turi ką prarasti. Lai papra- 
kaituoja. 

- Man rodos, aš daugiau nebeištversiu, - liūdnai išsunkė ji. - Ma- 
nau, verčiau pastumsiu jus - ir baigtas kriukis. Tatai vienintelis būdas 
viską užbaigti, tiesa? 

- Jūs neturite... - pradėjo Ričardsas, bet tuomet atsilapojo pir- 
mąją ir antrąją klasę skiriančios durys, ir vidun pusiau įėjo, pusiau 
įvirto Makounas. Medžiotojas atrodė ramus, bet pro tą ramybę jo vei- 
das keistai žvilgėjo. Šitas žvilgesys Ričardsui buvo pažįstamas. Taip 
žvilga veidai iš baimės - baltu, vaškiniu, neramiu žvilgesiu. 

- Misis Viljams, - perdėtai žvaliai prabilo Evanas Makounas. - 
Būkite maloni, paruoškite kavos septyniems. Bijau, kad šiame skry- 
dyje jums teks pabūti stiuardese. 

Ji atsistojo, nežiūrėdama į vyrus. 

- Kur galėčiau tą padaryti? 

- Ten, tolėliau, - švelniai nurodė Makounas. - Eikite tiesiai ir tie- 
siai. - Jis elgėsi paslaugiai. Buvo toks atidus ir tuo pat metu pasiren- 
gęs suplėšyti Ameliją Viljams, jei toji parodys bent menkiausią palan- 
kumo Ričardsui ženklą. 

Moteris nuėjo tarp krėslų, nė karto neatsigręžusi atgal. 

Makounas įbedė akis į Beną ir tarė: 

- Jei pažadėsiu tau amnestiją, tu atsisakysi, vaikine? 

- Vaikinas. Tavo lūpose netgi šis žodis skamba kažkaip nešvan- 
kiai, - nusistebėjo Ričardsas. 

Sulenkė laisvąją ranką, pasižiūrėjo į ją. Ranką margino sukepu- 
sio kraujo čiurkšlelės, mažutėlės mėlynės ir įbrėžimai, pelnyti kelionėje 
po miškus Meino valstijos pietuose. 

- Išties, skamba riebiai. Skamba kaip kilogramas taukais var- 
vančių mėsainių ant keptuvės. Ko-Op Sičio parduotuvėse kitokių ne- 

rasi. - Jis dirstelėjo į uoliai slepiamą Makouno pilvuką. - Dar pasitai- 
ko žarnokų. Puikios kokybės. 

Jokių riebalų, tik susiraukšlėjusi išorinė luobelė. 

- Taip ką gi pasakytum dėl amnestijos? - pakartojo Makounas. - 
Kaip tau skamba šitas žodis? 

- Kaip melas, - šypsodamasis atsakė Ričardsas. - Kaip riebus 
sušiktas melas. Manai, nežinau, kad esi viso labo tik samdomas žudi- 
kas? 

Makounas tvykstelėjo. Jis neparausvėjo, ne, jo veidas tapo žiau- 
rus ir raudonas it plyta. 

- Būtų gerai, jei tave atiduotų mums, - iškošė jis. - Mes turime 
tokių superstandžių vėzdų. Jie tavo makaulę akimoju paverstų moliū- 
gu, nukritusiu ant asfalto nuo dangoraižio stogo. Tie vėzdai pripildyti 
dujų. Kontakto metu jie sprogsta. O štai dar vienas geras dalykas - 
šūvis į pilvą. 

Ričardsas riktelėjo: 

- Atsiimk! Aš traukiu žiedą! 

Makounas kimiai spygtelėjo. Svyruodamas žengė du žingsnius, 
pakeliui kryžmeniu atsitrenkė į 95 krėslo ranktūrį ir neišsilaikęs griuvo 
į krėslą, tarsi žmogus į kilpą. Jis pašėlusiai malė rankomis orą, lyg 
nuo kažin ko gindamasis. 

Medžiotojo rankos sustingo, glėbdamos galvą, nelyginant suak- 
menėję paukščiai išskleistais sparnais. Tuose groteskiškuose rėmuo- 
se jo veidas priminė klintinę mirties kaukę, ant kurios kažkas juoko 
dėlei užkabino akinius auksiniais rėmeliais. 

Ričardsas nusikvatojo. Iš pradžių juoko garsas jį nustebino, pa- 
sirodė trūkinėjantis ir neryžtingas. Jis taip seniai kaip reikiant nesijuo- 
kė - iš širdies, laisvai ir nevaldomai, juoku, kylančiu iš pilvo gelmių! 
Benui pasidingojo, kad jis šitaip nesijuokė per visą savo gyvenimą - 
pilką, sunkų, neįmantrų. Bet dabar atsiėmė už viską. 

- Ak, tu, šunsnuki! 

Makouno balsas apvylė savo šeimininką; susidarė įspūdis, jog 
tasai ne kalba, o tik žiopčioja. Evano veidas atrodė sumaigytas ir nu- 
terliotas, kaip iki skylių nutrinto pliušinio meškiuko. 

Ričardsas nusijuokė vėl. Laisvąja ranka atsirėmė į krėslo rank- 
tūrį ir kvatojo nesustodamas. 

„Minus 022 
Atskaita tęsiasi... 


Kai Holovėjaus balsas pranešė, jog lėktuvas kerta Kanados ir 
Vermonto valstijos sieną (Ričardsas pamanė, kad Holovėjus išmano 
savo darbą; jis pats po lėktuvu nematė nieko, išskyrus šviesos pluoš- 
tais skrodžiamą tamsą), Benas atsargiai atstūmė savo kavą ir tarė: 

- Kapitone Holovėjau, prašau duoti man Amerikos žemėlapį. 

- Fizinį ar politinį? - pasigirdo naujas, nepažįstamas balsas. Vei- 
kiausiai šturmano. Matyt, dabar jisai apsimeta paslaugiu, tačiau nenu- 
ovokiu, nesuprantančiu, kokio žemėlapio reikalauja neprašytas kelei- 
vis. Tiesą sakant, pastarajam nereikėjo jokio. 

- Abu, - be jokios išraiškos atsiliepė Ričardsas. 

- Pasiųskite moterį, lai atneša jinai. 

- Kuo tu vardu? 

Įsiviešpatavo nejauki tyla, charakteringa žmogui, kuris ūmai su- 
nerimęs suvokė, kad jį kažin kaip išskiria iš kitų. 

- Donabju. 

- Tu irgi turi kojas, Donahju. Manau, mažumėlę pabėgiosi ir vis- 
ką atneši pats. 

Donahju pabėgiojo. Jo ilgi plaukai buvo sulaižyti atgal, o kelnės 
pakankamai ankštos, kad kitiems pademonstruotų tą, kas atrodė it 
tarp kojų kybantis krepšelis su golfo kamuoliukais. Visi žemėlapiai 
supakuoti į plastiką. Ričardsas neišsiaiškino, į ką supakuoti Donahju 
kiaušiniai. 

- Nenorėjau jūsų įžeisti, - nenoriai pratarė vyrukas. 

Benas pagalvojo, kad veidas jam pažįstamas. Jaunas sėkmės 
numylėtinis, aibė laisvo laiko, paprastai skiriamo pramogų paieškoms 
pačiose gašliausiose didelių miestų vietelėse, šlaistantis su turtuolių 
kompanijomis, retsykiais - pėsčiomis, bet dažniau - su motociklais. 
Visi jie - pideriai. Taip neturėtų būti. Jie privalo palikti ramybėje mū- 
sų visuomenines išvietes. Tokie tipai retai drįsta pasirodyti pasilinks- 
minimo įstaigose dienos metu, mieliau rinkdamiesi akliną getų tamsą. 
O kai jie užsuka į tas įstaigas, tuomet iš jų visą mėšlą ir išpurto. 

Donahju įtemptai mindžikavo, vargiai ištverdamas slogų Ričard- 
so žvilgsnį. 

- Kažkas dar? 

- Tu ką, pederastas, vaikine? 

- A? 

- Tiek to, nieko tokio. Nagi, spausk atgal. Padėk valdyti lėktuvą. 

Donahju tučtuojau pasišalino, brūkšėdamas kojomis. Benas ne- 
truko suvokti, jog žemėlapis su miestais, gyvenvietėmis ir keliais - po- 
litinis. Vesdamas pirštu į vakarus nuo Derio link Kanados ir Vermon- 
to sienos, primetė, kur jie yra dabar. 

- Kapitone Holovėjau! 

- Klausau. 

- Sukite lėktuvą kairėn! 

- Ką? - Holovėjus nuoširdžiai nustebo. 

- Turiu omeny, į pietus. Piečiau. Ir atminkite... 

- Aš atmenu, - atsiliepė Holovėjus. - Nesirūpinkite. 

Lėktuvas pakrypo. Makounas susigūžęs tūnojo tame pačiame 
krėsle, į kurį nudribo, ir rijo Ričardsą neapykantos sklidinomis akimis. 


„Minus 021 
Atskaita tęsiasi... 


Ūmai Benas suvokė, jog periodiškai užsnūsta, ir tatai jį išgąsdi- 
no. Sunkus monotoniškas variklių gausmas klastingai liūliavo. Makou- 
nas puikiai žinojo, kas darosi bėgliui, ir įsitempė nelyginant lapė prieš 
medžioklę. Amelija taip pat viską suprato. Ji liūdnai susigūžė prieša- 
kinėje sėdynėje prie virtuvės, stebėdama juos abu. | 

Ričardsas išmaukė dar du puodelius kavos. Menkai tepadėjo. 
Vis sunkiau ir sunkiau sekėsi susikaupti, stebėti žemėlapį ir beaistrius 
Holovėjaus pranešimus apie neteisėto jų skrydžio peripetijas. 

Galiausiai smogė kumščiu per tą vietą, kur pataikė kulka. Skaus- 
mas atgijo akimirksniu ir paveikė it šaltas dušas. Pro sučiauptos bur- 
nos kampučius išsiveržė švilpiantis, šnypščiantis riksmas, panašus į 
stereogarsą. Raudonas kraujas persisunkė per marškinius ir nusruve- 
no ranka. Amelija sudejavo. 

- Po dešimties minučių skrisime pro Olbanį, - pratarė Holovėjus. 
- Jeigu dirstelsite laukan, pamatysite - Olbanis lieka į kairę nuo mūsų. 

- Atsipalaiduok, - tarė sau Ričardsas. - Atsipalaiduok. Papras- 
čiausiai atsipalaiduok. 

Viešpatie, kada gi tai baigsis? Jau greitai. Buvo be penkiolikos 
aštuonios. 


„Minus 020 
Atskaita tęsiasi... 


Atrodė, tarytum jį kamuotų blogas sapnas, košmaras, atsėlinęs iš 
tamsos ir persikėlęs į snaudžiantį protą. Ne, tai buvo veikiau regėji- 
mas arba haliucinacija. Beno smegenys įtemptai dirbo, susikoncentra- 
vusios viename lygyje, mėgindamos perprasti navigacijos problemas 
ir tuo pat metu nepaleisti iš akių nuolatinės grėsmės - Makouno. Kita 
vertus, atsirado kažkokia kita tamsi jėga. Kažkas dėjosi tenai, tamso- 
je. 

Stebėkite jį. 

Milžiniški, grumantys servomechanizmai blaškėsi nakties tamso- 
je. Infraraudonos akys liepsnojo ir mainėsi neregėtu spektru. Blyškiai 
žalia fosforescuojanti ciferblatų šviesa ir mirksintys radarai. 

Fiksuokite jį. 

Tenai, apačioje, keliais griaudėjo sunkvežimiai, ant trikampių 
platformų už trijų šimtų kilometrų nakties danguje virpėjo mikroban- 
ginės lėkštės. Neregimais šikšnosparnių sparnais skriejo nenutrūks- 
tantys elektronų srautai. Iškrova, aidas. Galingas signalo spjūvis, 
menkas atsakomasis šviesos virpesys ir signalo atspindys, persikėlęs 
į pietus. 

Jie tvirtai laikosi kurso? 

Taip. 320 kilometrų į pietus nuo Niuarko. Tai veikiausiai 
Niuarkas. 

Už Niuarko bus Redas, jis piečiau Niujorko. 

Sprendimas tebegalioja? 

Taip. 

Virš Olbanio mes jį numušime. 

Laikykis, vyruti. 

Sunkvežimiai, žlegantys per uždarus miestus, kur žmonės dirs- 
čioja pro mažutėlaičius langelius, o jų akys sklidinos neapykantos ir 
baimės. Priešistorinių pabaisų staugimas naktyje. 

Sek juos. 

Mes sekame. 

Jie skrenda virš Niuarko. 

Supratau, Springfildai. Palaikykite ryšį. 

Parke miegantys girtuokliai persigandę pabudo nuo riedančių 
sunkvežimių griausmo ir beprasmiškai spokso į dangaus skiauteles 
tarp tankiai surikiuotų statinių. Jų akys apsiblaususios ir karščiuojan- 
čios, jų lūpos sunkia seiles. Rankos sudėtos senatvinei maldai, jie pra- 
šo visų šventųjų apginti juos nuo rudens vėsos, bet šventieji čia dau- 
giau nebegyvena. Fri-Vi nužudė juos visus. Fri-Vi valdo pasaulį. Ale- 
liuja. Turtingi kvartalai peša iki valiai. Karščiuojančios akys pastebi 
nepažįstamą mirksinčių žiburių spindesį. Tenai, aukštai danguje. 
Tvyksnis, dar vienas tvyksnis. Raudonas, žalias, raudonas, žalias. 
Sunkvežimių griausmas ištirpo tolumoje, tai šen, tai ten aidu nuskar- 
dėjęs kanjonuose, tarsi galingo kumščio smūgiai. Girtuokliai vėl gulasi 
miegoti. Stenėdami ir melsdamiesi. 

Mes pastebėjome juos į vakarus nuo Springfildo. Fiksuoki- 
te jų koordinates. Hardingai! 

Klausau! 

Sugniaužėme juos žiedu. 

Neregimi šikšnosparnių sparnai atsėlino naktyje, virš šiaurrytinės 
Amerikos dalies ausdami žėrintį tinklą. Servomechanizmas, kontro- 
liuojamas “Dženeral Atomiks“ kompiuteriais, veikė nepriekaištingai. 

Raketos pasiruošusios. Jos krypo ir taikėsi tūkstantyje vietų sek- 
damos įkandin mirksinčių raudonų ir žalių žiburių, dabinančių dangų. 
Raketos panėšėjo į plienines barškuoles, sklidinas savo valandos lau- 
kiančių nuodų. 

Ričardsas viską matė, tačiau nesijudino. Sąmonės susidvejinimas 
jam teikė keistą pasitenkinimą. Tas susidvejinimas nelyginant bepro- 
tystė. Sukepusiu krauju išterliotas pirštas šliaužė žemėlapiu į pietus. 
Štai Springfildo pietūs, štai vakarai, o dabar... 

Nepaleisti jų iš akiračio. 


„Minus 019 
Atskaita tęsiasi... 


- Misteri Ričardsai! 
- Klausau. 
- Mes praskridome Niuarką, Niu Džersio valstija. 

- Taip, - atsiliepė Benas. - Matau. Holovėjau? 

Kapitonas neatsiliepė, bet Ričardsas žinojo, kad senis klausosi. 

- Jie visą laiką stebi mus pro taikiklį, tiesa? 

- Taip, - atsakė Holovėjus. 

Ričardsas dirstelėjo į Makouną. 

- Įsivaizduoju, kaip jie dabar tariasi, ar galės paaukoti savo ge- 
rausią seklį. Manyk, kad ši problema jau išspręsta. Beje, anokia čia 
problema - išdresiruos kitą šnipelį. 

Makounas suurzgė, tačiau Benas pamanė, kad jis taip pasielgė 
nesąmoningai, reakciją paveldėjęs iš savo protėvių neandertaliečių, 
kurie veikiausiai sėlino link varžovų iš užnugario, gniauždami didžiu- 
lius akmenis, o ne grūmėsi su jais atviroje ir garbingoje kovoje. 

- Kada galėsim pasprukti nuo kontrolės, kapitone? 

- Jau nebegalėsim. Šiaip ar taip, tik jau ne skriedami į pietus. 
Link jūros prasiveršim tik tada, kai peršoksim Šiaurės Karolinos pa- 
krantės vandenų gręžimo bokštus. 

- O viskas, kas plyti pietuose, - Niujorko priemiestis? 

- Taip, galima sakyti, jog taip, - atsakė Holovėjus. 

- Dėkoju. 

Niuarkas išsipleikė apačioje ir išlinko lanku, tarsi pigių papuošalų 
sauja, atsainiai paberta juodoje aksominėje kažkokios damos dėželėje. 

- Kapitone. 

- Taip, - nuilsusiu balsu atsiliepė tas. 

- O dabar sukite į vakarus. 

Makounas krūptelėjo, tarsi gavęs smūgį per nugarą. Amelija 
kostelėjo iš nuostabos. 

- Į vakarus? - perklausė Holovėjus. Balsas atrodė nelaimingas, 
jame pirmąkart suskambo išgąstis. - Jūs norite skristi ta kryptimi? 
Mes atsidursime menkai gyvenamoje teritorijoje. Pensilvanija tarp 
Harisburgo ir Pitsburgo - vien fermos. Į rytus nuo Klyvlendo nėra nė 
vieno didelio miesto. 

- Regis, jūs rūpinatės strategija vietoj manęs, kapitone? 

- Ne, aš... 

- Sukit į vakarus, - trumpai įsakė Ričardsas. Po lėktuvu susiūba- 
vo Niuarkas. 

- Tu išprotėjai, - iškošė Makounas. - Jie mus susprogdins. 

- Su tavimi ir penkiais nekaltais žmonėmis? Mūsų didžiai gerbia- 
moje šalyje? 

- Tai bus klaida, - kimiai išsunkė Makounas. - Apgalvota klaida. 

- Tu ką, neskaitai laikraščių? - paklausė Ričardsas, nesiliauda- 
mas šypsotis. - Mes nedarome klaidų. Mes nebedarome klaidų nuo 
1950 metų. 

Niuarkas pranyko už sparno, jį užklojo tamsa. 

- Tu kažkodėl nebesijuoki, - pastebėjo Ričardsas. 


„Minus 018 
Atskaita tęsiasi... 


Po pusvalandžio vėl pasigirdo Holovėjaus balsas. Regis, kapito- 
nas jaudinosi. 

- Ričardsai, su mumis susisiekė Red Hardingas. Jie ketina pa- 
siųsti mums intensyviosios transliacijos signalą. Iš Žaidimų Federaci- 
jos. Man perdavė, kad jums derėtų prisijungti prie Fri-Vi. 

- Dėkoju. 

Jis vertindamas nužvelgė Fri-Vi ekraną ir jau susiruošė jį įjungti, 
tačiau staiga patraukė ranką, tarsi priekinė sėdynė su įmontuotu ek- 
ranu būtų nutvilkiusi karščiu. Bėglį persmelkė keistas baimės pojūtis 
ir nuojauta, jog visa tai jau buvo. Kažkas stebėtinai panašaus vyko 
pačioje pradžioje. Šeila su savo sulysusiu išsekusiu veidu, o apačioje, 
hole, - misis Džener verdamų kopūstų kvapas. Žaidimų triukšmas. 
“Per atkaklų darbą - į turtus“, “Paplaukiok su krokodilais". Ketės ai- 
manos. Kito kūdikio nė negalėjo būti, net jeigu jis pajėgtų atsukti lai- 
ką atgal, išvengti viso šito ir sugrįžti į pradžią. Netgi jei tektų sumokė- 
ti neįtikimą kainą. 

- Įjunk, - tarstelėjo Makounas. - Gal jie ketina ką nors pasiūlyti 
mums... tau. 

- Užsičiaupk, - nukirto Benas. 
tarsi kokį indą. Keista nelaimės nuojauta. Jis sunkiai sužeistas. Jo 
žaizda vis dar kraujuoja, svaigsta galva, jam rodosi, kad kojos egzis- 
tuoja kažkur neišpasakytai toli. Jis nežinojo, ar, atėjus laikui, įstengs 
išspręsti šį rebusą. 

Ričardsas krenkštelėjo, vėl pasilenkė į priekį ir spustelėjo myg- 

tuką. Fri-Vi akimoju atskleidė jam savo ryškų, aiškų, specialiu signalu 
sustiprintą gyvenimą. Veidas, užpildęs visą ekraną, buvo baisiai juo- 
das ir iki skausmo pažįstamas. Denas Kilienas. Jis sėdėjo už Žaidimų 
emblema papuošto kepenų formos raudonmedžio stalo. 

- Labas, - tyliai ištarė Ričardsas. 

Ir vos neišvirto iš krėslo, kai Kilienas pakėlė akis, šyptelėjo ir at- 
sakė: 

- Sveiki, misteri Ričardsai. 


„Minus 017 
Atskaita tęsiasi... 


- Negaliu jūsų matyti, - prabilo Kilienas, - bet galiu girdėti. Jūsų 
balsas transliuojamas per kambuze esantį perdavimo įrenginį. Man 
sakė, kad jūs pašautas. 

- Na, ne visai taip, - atsiliepė Benas. - Susižeidžiau, bėgdamas 
per mišką. 

- Ak, taip, - linktelėjo Kilienas. - Įžymioji kelionė po mišką. Bobis 
Tompsonas paleido ją į eterį kaip sykis šį vakarą - žinoma, prijungęs 
prie nūdienės jūsų epopėjos. Rytoj tuose miškuose knibždėte knibždės 
žmonės, ieškantys jūsų marškinių skutelių ar gilzių. 

- Koks košmaras, - tarė Ričardsas. - Jūs kažką trinat. 

- Ričardsai, jūs pats stipriausias Žaidimo dalyvis, kokį kada nors 
turėjome. Sėkmės ir meistriškumo derinio dėka tapote visų didžiausiu 
žaidėju. Esat pakankamai reikšmingas, kad mums kiltų mintis pasiū- 
lyti jums vieną dalyką. 

- Pasiūlyti man ką? Leistis nušaunamam ir nugriaudėti televizi- 
joje per visą šalį? 

- Lėktuvo nuvarymas - efektingas, bet susiklėsčiusiomis aplin- 
kybėmis visų kvailiausias žingsnis. Ir žinot, kodėl? Nes greta jūsų 
pirmąkart nėra jūsiškių. Jie pasiliko ant žemės; nesiskaito netgi toji 
moteris, mėginanti jus dangstyti. Jums gali atrodyti, kad Amelija Vil- 
jams su jumis išvien. Jai ir pačiai gali šitaip atrodyti. Tačiau iš tiesų 
taip nėra. Čia, viršuje, jus supa perdėm mūsų žmonės. Jūs jau beveik 
lavonas. Pagaliau. 

- Man šitaip sakė daugybę kartų, o aš vis gyvenu ir gyvenu. 

- Pastarąsias dvi valandas gyvenate tik todėl, kad to pageidauja 

Žaidimų Federacija. Ir aš pats asmeniškai. Būtent aš primygtinai rei- 
kalavau pasiūlyti jums vieną dalyką. Man priešinosi senoji gvardija - 
nieko panašaus niekada nedarėme. Bet aš pasiekiau savo. Tai štai, 
tu manęs klausei, ką gali sunaikinti, verždamasis su automatu ranko- 
se. Tarp tų, kuriuos gali sunaikinti, esu ir aš. Ričardsai, jūs nustebęs? 

- Ko gero. Maniau, tu - viso labo naminis nigeris. 

Kilienas atkragino galvą ir nusikvatojo, bet jo juokas skambėjo 
dirbtinai, tarsi žmogaus, kuris įtemptai dirbo ir galiausiai viską pastatė 
ant kortos. 

- Dėstau reikalo esmę, misteri Ričardsai. Skrisk savo lėktuvu į 
Hardingą. Oro uoste tavęs lauks Federacijos limuzinas. Bus pranešta 
apie tariamą tavo mirtį. O tu įsiliesi į mūsų komandą. 

Makounas kone užduso iš pykčio: 

- Ak, tu, juodas šunsnuki! 

Amelija Viljams atrodė apstulbusi. 

- Šaunu, - atsiliepė Benas. - Aš puikiai žinau jūsų išmones, bet 
visgi šaunu. Kilienai, jūs galėtumėt tapti neprilygstamu padėvėtų ma- 
šinų pardavėju! 

- Nejau manote, kad meluoju? Pasižiūrėkit, kas darosi Makou- 
nui! 

- Makounas - puikus aktorius. Oro uoste jis taip žavingai šoko ir 
dainavo, kad gali pretenduoti į “Oskarą". - Ričardsas sunerimo. Pri- 
siminė, kaip Makounas primygtinai vertė Ameliją išeiti virti kavos - 
tuomet jam pasidingojo, kad bėglys gali susprogdinti “Airį". Medžio- 
tojas visąlaik niršiai ir kryptingai priešinosi - ir jo elgesys netilpo į 
schemą. O gal tilpo? Mintys kibo viena už kitos. - Galimas daiktas, 
šitaip jūs elgiatės be jo žinios. Nes esate tikras, kad Makouno reak- 
cija bus jums paranki. 

Kilienas atsakė: 

- Misteri Ričardsai, jūsų numeris su plastikiniais sprogmenimis 
baigtas. Mes žinome - žinome - kad blefuojate. O štai ant šio stalo 
yra mažas raudonas mygtukėlis, ir tai jau ne blefas. Kai jį spustelsiu, 
teprabėgs 20 sekundžių, ir jūsų lėktuvą sunaikins raketos “žemė- 
-oras“ su branduolinėmis galvutėmis. 

- “Airis" - taip pat ne klastotė, - atrėžė Benas. Burnoje - kraujo 
prieskonis. Apgaulė aiškėjo. 

- Atvirkščiai. Į “Lokhidą" neįmanoma įsinešti plastikinių sprog- 
menų. Nebūtų apsieita be pavojaus signalų. Lėktuve yra keturi atski- 


176 


n detektoriai, specialiai skirti teroristų gaudymui. Penktasis detekto- 
rius įtaisytas parašiute, kurio paprašėte. Galiu jums pranešti, jog tuo- 
met, kai kopėte į lėktuvą, mes baisiausiai susidomėję ir nekantrauda- 
mi stebėjome signalinius kontrolinio oro uosto bokšto žiburius. Visi 
kaip vienas manėme, jog “Airį jūs turite. Vaidinote taip įtikinamai, 
jog mums rodėsi, kad kontrolinis skydas paprasčiausiai patvirtins jūsų 
žodžius. Bet lemputės neįsižiebė, ir mes lengviau atsidusome: esu tik- 
ras, kad jūs nė negalėjote įsigyti tų sprogmenų. Ši mintis jums ir į gal- 
vą nešovė, kol galiausiai prirėmėm jus prie sienos. Na, bet dabar tai 
jau nebesvarbu. 

Ūmai Ričardsui už nugaros išdygo Makounas. 

- Na, pagaliau, - šiepdamasis iškošė jis. - Pagaliau aš ištaškysiu 
tau makaulę, ožy, - ir priglaudė ginklą prie Beno smilkinio. 

Kilienas atsiduso: 

- Atvėsk, prakeiktas idiote. Palik Ričardsą ramybėj. O jei pri- 
reiks, suimti jį galės Donahju. 

- Tas žmogus - nusikaltėlis! - Makounas prakalbo garsiau. - Jo 
sąžinę slegia policijos karininkų kraujas. Jis kaltinamas aviaciniu pira- 
tavimu. Jis... Jis viešai įžeidė mane ir mano žinybą. 

- Sėskis į vietą, - pratarė Kilienas, ir jo balsas buvo šaltas tarsi 
atviro kosmoso erdvė. - Metas prisiminti, kas tau moka atlyginimą, 
misteri Pagrindinis Medžiotojau. 

- Aš kreipsiuos į Tarybos Prezidentą! - Evanas Makounas karš- 
čiavosi vis labiau. Jis taškėsi seilėmis. - O tave, juodašikni, po viso to 
sukapos į kąsnelius! Tave, juodą besmegenį suknistą kalės vaiką... 

- Prašyčiau mesti ginklą ant žemės, - ištarė naujas balsas. Be- 
nas apstulbęs atsigręžė. Šiurmanas Donahju, tik šįsyk visai kitoks: 
šaltakraujiškesnis ir baisesnis. Riebaluoti jo plaukai žvilgėjo kabinos 
prietemoje. Vaikinas gniaužė automatinį pistoletą “Magnum-Springs- 
ten", ginklas nukreiptas į Makouną. - Robertas S. Donahju, vetera- 
nas, Žaidimų Federacijos Taryba. Mesk pistoletą ant žemės. 


„„Minus 016 
Atskaita tęsiasi... 


- Jeigu nepaklusi, tu - lavonas, - pratarė Kilienas. 
Makounas dar minutėlę dvejojo, paskui atsitraukė atbulas ir 

nepatikliai įsistebeilijo į ekraną. Jo veidą vėl iškreipė grimasa. Lūpos 

krutėjo, bergždžiai mėgindamos išspausti garsą. Kai jam galiausiai 

pavyko, pasigirdo šnabždesys, persunktas vargiai tramdomu įniršiu: 
- Aš jį pribaigsiu. Čia. Dabar. Ir visi būsime saugūs. Mes... 


„Minus 015 
Atskaita tęsiasi... 


Makounas perliejo bėglį ilgu žvilgsniu ir švystelėjo ginklą ant sto- 
ro kilimo. 

- Ak, tu... 

- Visa tai mes jau girdėjome, - pertraukė Donahju. - Grįžk į ant- 
rosios klasės saloną ir gražiai elkis. 

Evanas Makounas žengė kelis žingsnius atgal, bejėgiškai urgz- 
damas iš pykčio. Jis spoksojo į Ričardsą it peržegnotas vampyras iš 
prieštvaninio siaubo filmo. 

Jam išėjus, Donahju pašaipiai atsaliutavo Ričardsui pistoleto 
vamzdžiu ir šyptelėjo. 

- Rūpesčių dėl jo nebeturėsite. 

- Ir visgi tu panašus į pedą, - niauriai pratarė Benas. 

Donahju šypsenėlė išgaravo. Minutėlę jis stebeilijo į Ričardsą su 
netikėtu buku priešiškumu, o paskui nužingsniavo į priekį. 

Bėglys atsigręžė į ekraną. Išgirdo ir pajuto lygų savosios širdies 
plakimą. Nebetrūko oro, nebelinko kojos. Jis adaptavosi prie mirties 
grėsmės. 

- Jūs čia, misteri Ričardsai? - paklausė Kilienas. 

- Taip, aš čia. 

- Problema išspręsta? 

- Taip. 

- Puiku. Tuomet pratęskime savo pokalbį. 

- Pirmyn. 

Kilienas atsiduso - pašnekovo tonas jam nepatiko. 

- Kartoju: mes žinome, kad blefuojate, ir ši aplinkybė apsunkina 
jūsų padėtį, bet sustiprina mūsų sąjungą pasitikėjimu. Suprantate, ko- 
dėl? 

- Taip, - abejingai atsiliepė Benas. - Tai reiškia, kad jūs bet kurią 

minutę galite pašauti šį paukštuką. Ar įsakyti Holovėjui nutupdyti lėk- 
tuvą reikiamoje vietoje. O Makounas pribaigs mane. 

- Štai būtent. Suvokiate, jog perkandome tamstos blefą? 

- Ne. Bet jūs padoresnis už Makouną. Pasinaudoti tarnu kaip 
sekliu - puikus ėjimas. 

Kilienas nusijuokė. 

- Ak, Ričardsai. Jūs - būtent toks, kokio reikia. Toks retas, ryš- 
kus paukštis. - Ir visgi juodaodžio balse skambėjo įtampa, spaudimas, 
nerimas. Ričardsas suprato, jog Kilienas žino kažką, ko visai nenori 
sakyti. 

- Jeigu išties turėtumėt sprogmenų, būtumėt ištraukęs žiedą tą 
akimirką, kai Makounas priglaudė pistoletą jums prie smilkinio. Juk 
žinot, jis geidžia jūsų mirties. O jūs, užuot susprogdinęs lėktuvą, ra- 
miai sėdėjote. 

Ričardsas suprato, kad viskas baigta, suprato, kad jie viską žino. 
Veidą iškreipė pašaipa. Kilienas sugebėtų įvertinti šią ironiją. Jis buvo 
aiškaus ir sardoniško proto žmogus. Bet jeigu jie nori laimėti, lai su- 
moka už viską. 

- Aš nepriimu jūsų sąlygų. Jeigu mane spausite, visi išlėks į orą. 

- O, jūs nebūtumėt jūs, jei nemėgintumėt spirtis iki galo. Misteri 
Donabju! 

- Taip, sere. - Šaltas, dalykiškas Donahju balsas kone vienu me- 
tu pasigirdo ir pasikalbėjimo įrenginyje, ir iš Fri-Vi ekrano. 

- Prašau grįžti į saloną ir ištraukti iš misterio Ričardso kišenės 
misis Viljams rankinę. Nieku gyvu nesužalokite mūsų bėglio. 

- Klausau, sere. - Ričardsas šiurpdamas prisiminė, kaip Žaidimų 
Valdyboje darė jo Identifikacijos kortelės kopiją. 

Spragt-spragt-spragt. 

Vėl pasirodė Donabju ir pasuko jo link. Vaikino veidas buvo ra- 
mus, šaltas ir tuščias. Užprogramuotas. Tas žodis sušmėžavo Ričard- 
so smegenyse. 

- Nejudėkite, mano akių šviesa, - perspėjo jį Benas, krustelda- 
mas ranką palto kišenėje. - Saugūs tiktai tie, kurie sėdi ant žemės. O 
tu kartu su mumis visais keliausi į Mėnulį. 

Jis pamanė, jog ryžtingas žingsnis gali bent minutėlei atitolinti li- 
kimą, ir Donahju akys, regis, nežymiai mirktelėjo, išduodamos nerimą. 
Ir tuomet vėl plūstelėjo prisiminimai. Tokie tipai vaikštinėja Žydraja- 

me Krante, slankioja tamsiomis alėjomis, kur po krūmais gūžiasi ho- 
moseksualai. 

Ričardsas skubiai mąstė, ar nevertėtų čiupti parašiutą ir bėgti. 
Beviltiška. Bėgti? Kur? Visa lėktuvo erdvė baigiasi vyrų tualetu tre- 
čiosios klasės salono gale. 

- Pasimatysim pragare, - liūdnai ištarė jis ir trūktelėjo ranką iš 
kišenės. Šįsyk reakcija buvo geresnė. Ne visai tokia, kokios reikėtų, 
bet geresnė. Donahju slopiai kriuktelėjo ir prisidengė veidą rankomis 
- gestas senas, kaip patsai pasaulis. Pastebėjęs, kad tebėra šiame pa- 
saulyje, vyrukas nuleido rankas. Atrodė piktas ir sumišęs. 

Iš purvino, nudryžusio palto kišenės išniro Amelijos Viljams ran- 
kinė, ir Ričardsas švystelėjo ją priekin. Krepšelis tėškėsi į Donahju 
krūtinę ir šleptelėjo ant grindų, nelyginant pašautas paukštelis. Beno 
ranka buvo prakaituota ir slidi. Ji gulėjo ant kelių ir atrodė keista, 
balta bei svetima. Donahju pakėlė rankinę, atsainiai ją apžiūrėjo ir ati- 
davė Amelijai. Tas reginys įstūmė Ričardsą į idiotiško liūdesio būse- 
ną. Tarsi būtų netekęs seno draugo. 

- Bum, - tylutėliai ištarė bėglys. 


„Minus 014 
Atskaita tęsiasi... 


- Tavo vaikinas labai neblogas, - nuilsusiu balsu pratarė Ričard- 
sas, kai Donahju išnyko vėl. - Maniau, kad jisai sudrebės, bet vyliausi, 
jog pridės į kelnes. 

Jis pastebėjo, kad akyse keistai dvejinasi. Svaigulys užplūsdavo 
ir praeidavo. Atsargiai pačiupinėjo šoną. Žaizda vėl nenoriai traukėsi. 

- Kas šįkart? - pasiteiravo jis. - Pastatėt kameras oro uoste, kad 
visi galėtų pamatyti, kaip tasai nutrūktgalvis atsiims viską, kas jam 
priklauso? 

- Arčiau reikalo, - švelniai atsiliepė Kilienas. Jo veidas buvo tam- 
sus, neperžvelgiamas. Jeigu Kilienas ką nors ir slėpė, dabar jo pa- 
slaptis praktiškai išplaukė paviršiun. Ričardsas buvo tikras. Ir ūmai 
vėl baisiausiai persigando. Panoro ištiesti ranką ir išjungti Fri-Vi. Ne- 
begirdėti nieko daugiau. Pajuto, kaip lėtai ir šiurpiai suvirpo viduriai - 
dabar jis ėmė drebėti tikrąja to žodžio prasme. Bet išjungti ekrano 
negalėjo. Na, žinoma, negalėjo. Juk čia Laisvoji televizija. 

- Nešdinkis, šėtone, - kimiai išspaudė Benas. 

- Ką? - Kilienas atrodė išsigandęs. 

- Nieko. Klokit, ko norit. 

Kilienas tylėjo. Dirstelėjo į savo rankas. Vėl pakėlė akis. Ri- 
čardsas pajuto iki tol nepažinotą smegenų sritį, dejuojančią nuo nelai- 
mės nuojautos. Dingojosi, kad alėjose sėdinčių skurdžių ir bevardžių 
girtuoklių šmėklos šaukia jį vardu. 

- Makounas išsikvėpė, - švelniai prabilo Kilienas. - Tu puikiai ži- 
nai, nes pats tuo pasirūpinai. Sutraiškei jį, tarsi kiaušinio lukštą. No- 
rime, kad užimtum jo vietą. 

Ričardsui iš nuostabos atkaro žandikaulis - nors vos prieš aki- 
mirką rodėsi, kad jau peržengta riba, už kurios jau niekas nebeįstengs 
jo sugluminti. Veikiausiai tai melas. Tai turėtų būti melas. Bet Ame- 
lija Viljams dabar galėjo nusiraminti. Jie neturi priežasčių meluoti ar 
penėti bėglį kokiomis nors iliuzijomis. Jis vienas ir sužeistas. O Ma- 
kounas ir Donahju ginkluoti. Viena kulka, paleista jam į smilkinį, ir 
viskas būtų baigta - be triukšmo, be bruzdesio, be sumaišties. Išvada: 
Kilienas sako gryną tiesą. 

- Jūs kuoktelėjot, - sumurmėjo Benas. 

- Ne. Tu - geriausias “Bėgantis žmogus", kokį kada nors turė- 
jom. O geriausias bėgantis turi pasižymėti pavydėtinu pastabumu. 
Atsimerk bent šiek tiek ir pamatysi, jog “Bėgantis sumanytas ne vien 
masių pramogai, ne vien tam, kad atsikratytume pavojingų žmonių. 
Žaidimo paskirtis gilesnė. Sistema veikia nenuilsdama, Ričardsai, ji 
nuolatos medžioja naujus, neatrastus talentus. Taip ir turi būti. 

Benas pamėgino prabilti, tačiau neišspaudė nė žodžio. Po širdimi 
tebeglūdėjo baimė, ir ji plėtėsi, augo, tvirtėjo. 

- Dar niekada Pagrindinis Medžiotojas neturėjo šeimos, - galiau- 
siai pratarė jis. - Tu turi žinoti kodėl. Šantažo galimybė... 

- Benai, - neapsakomai švelniai atsiliepė Kilienas, - tavo žmona 
ir dukra mirė. Jos mirė jau prieš dešimt dienų. 


„„Minus 013 
Atskaita tęsiasi... 


Iš visko sprendžiant, Denas Kilienas kalbėjo dar kurį laiką, bet 
Ričardsas beveik nesiklausė, pašnekovo balsą jo sąmonėje iškraipė 

keistas aidas. Tarsi tūnotum labai giliame šulinyje ir girdėtum tolimą 
kažkieno šauksmą. Protą pamažu glėbė vidurnakčio tamsa, ir toji tam- 
sa tapo savotišku fonu skaidrėms iš šeimyninio albumo. Senas Šeilos 
“Kodakas", siūbuojantis supermarketų salėse, ir plėšomas bloknotas 
jai po ranka. Dvi sustingusios figūros, sėdinčios prieplaukos gale, nu- 
sigręžusios nuo kameros ir žvelgiančios į vandenį. Susipynusios ran- 
kos. Tonuota fotografija - jaunikis prastai gulinčiu kostiumu ir nuota- 
ka, specialiai šiai progai apsitaisiusi geriausia motinos suknele. Pora 
stovi prieš taikos teisėją su didžiule karpa ant nosies. Iš tos karpos jie- 
du krizeno visą pirmąją vestuvių naktį. Juoda balta nuotrauka - pra- 
kaituotas, iki pusės nuogas žmogus su švinine prijuoste, jungiantis ga- 
lingo variklio greičių dėžės svertą požeminėje kameroje, apšviestoje 
lankinėmis lempomis, panašioje į milžinišką rūsį. Spalvota švelnių tonų 
fotografija (švelnių, kad paslėptų nutriušusią, skurdžią aplinką), įam- 
žinusi moterį su didžiuliu pilvu. Ji stovi prie lango ir žvelgia pro suply- 
šusią užuolaidą laukdama, ko! gatve praeis namo grįžtantis vyras. 
Šviesa švelnia katės letenėle glosto jai skruostą. Dar viena prieštva- 
ninė nuotrauka, vaizduojanti liesą vaikiną, aukštai virš galvos iškėlusį 
savo mažulėlę. Veide - keista triumfo bei meilės išraiška ir platutėlė 
pergalinga šypsena. Paveikslai tvyksčiojo vis greičiau; skriedami pro 
šalį, jie nebepažadino jokių jausmų: nei liūdesio, nei meilės, nei prara- 
dimo kartėlio - visiškai nieko, išskyrus šaltą novokaininį stingulį. 

Kilienas jį tikino, kad Sistema visai nesusijusi su jų mirtimi, kad 
tai buvo nelaimingas atsitikimas. Ričardsui pasirodė, kad jis tiki juo- 
daodžiu - ir ne tik todėl, jog pastarojo pasakojimas pernelyg panėšėjo 
į melą, kad iš tiesų būtų melas. Kilienas žinojo - jei Ričardsas sutiks 
imtis pasiūlyto darbo, jisai visų pirma apsilankys Ko-Op Sityje, kur 
viena vienintelė gatvėse praleista valanda nedelsiant atskleis jam visą 
tiesą. 

Žudikai. Jie buvo trise. (“O gal tai gudrybė?" - skausmingai 
klausė savęs Ričardsas. Jos balsas per telefoną skambėjo mažumą 
paslaptingai, tarsi ji būtų kažką slėpusi.) Matyt, jas užklupo iš netyčių. 
Gal įsibrovėliai kaip nors grėsmingai žengtelėjo link Ketės, o Šeila 
mėgino apginti dukrą. Jos abi mirė nuo durtinių žaizdų. Pastaroji žinia 
pažadino Beną iš stingulio. 

- Aš iki kaklo sotus šitų nesąmonių! - staiga suriaumojo jis. 
Amelija šastelėjo atgal ir užsidengė veidą rankomis. - Kas nutiko? 
Sakyk man, kas nutiko?! 

- Neturiu ką pridurti. Tavo žmonai smogė daugiau nei šešiasde- 
šimt kartų. 

- Ketė, - išsunkė Ričardsas. Jo balse nebeliko jokių emocijų, ir 
Kilienas krūptelėjo. 

- Benai, tau reikia laiko, kad visa tai apmąstytum? 

- Taip, taip... 

- Labai, labai užjaučiu, vaikine. Prisiekiu savo motina, mes visiš- 
kai su tuo nesusiję. Jeigu būtų mūsų valia, būtume jas izoliavę - su lan- 
kymo teise, jei būtum neprieštaravęs. Žmogus negali sąžiningai dirbti 
tiems, kurie sunaikino jo šeimą. Mes tą žinome. 

- Man reikia pagalvoti. 

- Tapęs Pagrindiniu Medžiotoju, - švelniai pridėjo Kilienas, - tu 
galėsi suguldyti tuos niekšus gilion duobėn. Ir dar daugelį tokių, kaip 
jie. 

- Noriu pagalvoti. Iki pasimatymo. 

- Aš... > 

Ričardsas ištiesė ranką ir išjungė Fri-Vi. Sėdėjo krėsle it akme- 
ninis. Rankos bejėgiškai karojo tarp kelių. Lėktuvas ir toliau gausda- 
mas skrodė tamsą. 

“Pagaliau, - pagalvojo jis. - Štai viskas ir išaiškėjo. Viskas, iki 
pat galo". 


„Minus 012 
Atskaita tęsiasi... 


Praėjo valanda. 

Ir Vėplys pasakė: 

"Atėjo metas pasvarstyt rimtai 

Ir pašnekėti apie kopūstus, 

Apie karalių, reikalus visus, 

Ir pagalvot susėdus apie tai 

Kodėl, tarytum katilas sriubos, 

Vis kunkuliuoja, verda nuolatos 

Vanduo mūs jūrose keistai ".* 

Mintyse skriejo vaizdai ir žmonės. Steisis, Bredlis. Eltonas Para- 
kis su savo vaikišku veidu. Bėgimo košmaras. Laikraščių padegimas 


*Citata iš L.Kerolio knygos "Alisa stebuklų šalyje". 

IMKA rūsyje - tuo paskutiniuoju degtuku. Riedantys, ratais žviegian- 
tys automobiliai su benzininiais varikliais. Gaižus Loulino balsas. Anie 
du vaikučiai, jaunieji gestapo agentai. 

Na, kodėl gi ir ne? 

Dabar jo niekas nebesaistė, o todėl nebeliko ir jokios moralės. 
Beje, apie kokią moralę gali kalbėti išsivadavęs ir nusilenkęs likimui?.. 

Koks išmintingas turėjo būti Kilienas, kad ramiai, švelniai ir 
griežtai parodytų Ričardsui, koks tasai vienišas. Bredlis ir jo orą nuo- 
dijančios atliekos atrodė tolimi, neegzistuojantys. Neturintys jokios 
prasmės. Dujokaukės. Taip, kadaise nosinių filtrų idėja atrodė nepa- 
prastai svarbi. Nieko panašaus. Varguoliai visuomet bus su tavimi. 
Teisingai. Netgi Ričardsas įstengė atvesti į šį pasaulį dar vieną ob- 
jektą, skirtą žudymo mašinai. Varguoliai galiausiai prisitaiko, mutuoja. 
Jų plaučiai per dešimt ar penkiasdešimt tūkstančių metų sukurs as- 
meninę filtruojančią sistemą, ir tada jie atsities, nusiplėš dirbtinius fil- 
trus ir žiūrės, kaip jų šeimininkai rangydamiesi voliojasi ant žemės, 
dusdami atmosferoje, kur deguonis tesudaro menką nereikšmingą da- 
lelę. Na, o kokia ateitis laukia Beno Ričardso? Ar jis apskritai turi 
ateitį? 

Artėja nelaimė. Jie lauks jos ir ruošis jai. Bus ir įtūžis, ir netgi 
maištų protrūkiai. Bevaisiai bandymai vėl pagarsinti tyčinį oro nuodi- 
jimą? Galimas daiktas. Jie tuo pasirūpins. Pasirūpins ir juo, - nujaus- 
dami laiką, kai jis ims rūpintis jais. Instinktyviai jautė galįs tą padaryti. 
Įtarė, kad, ko gero, šiam darbui turi šiokį tokį talentą. Jie jam padės, 
išgydys jį. Vaistai ir gydytojai. Pakeis jo protą. 

O paskui bus taika. Prieštaravimų priežastys bus išrautos su 
šaknimis. 

Jis aistringai troško taikos - kaip keliautojas dykumoje trokšta 
vandens. 

Amelija Viljams monotoniškai raudojo savo krėsle, nors visos 
ašaros jau kadai turėjo išdžiūti. Beną menkai tedomino, kas nutiks jai. 
Amelija nebegalėjo sėkmingai sugrįžti pas vyrą, pas vaikus. Tik ne 
dabartinės būsenos. Ji jau nebe toji moteris, kuri pristabdė kelyje, ku- 
rios galva buvo sklidina minčių apie maistą ir priėmimus, apie klubus 
ir valgio gaminimą. Dabar ji taip pat paženklinta raudonai. 

Jam pasidingojo, kad turėtų būti vaistų, gydymo kursų, kokių 

nors tyrimų. Vieta, kurioje išsiskiria Keliai - sąžinės graužatis, jog pa- 
sirinktas ne tas kelias. Menamas tamsiai rudų tonų karnavalas. 

Ūmai panoro prieiti prie jos, padrąsinti, pasakyti, kad ji dar ne vi- 
sai palaužta, kad viena trankvilizatoriaus tabletė viską ištaisys, ir ji vėl 
bus, kokia buvo. Šeila. Ketė. 

Jų vardai sugrįžo ir skambėjo vėl, aidėdami ausyse nelyginant 
varpo dūžiai, nelyginant žodžiai, kurie kartojasi tol, kol nebetenka jo- 
kios prasmės. 

Nagi, pakartokite savo vardą penkiasdešimt kartų ir suvoksite, 
kad jūs - niekas. Liūdesys buvo nebeištveriamas. Benas tejuto mig- 
lotą įtūžį ir neviltį: jie jį apgavo, užvaikė, kol auka išsikvėpė, ir štai da- 
bar paaiškėjo, kad jis atsidūrė gilioj subinėj. Prisiminė berniūkštį, su 
kuriuo mokėsi pradinėje mokykloje: kai anas davė Ištikimybės Įžadą, 
jam nusmuko kelnės. 

Lėktuvas vis gaudė. Ričardsas išmiegojo tris ketvirčius valan- 
dos. Paveikslėliai lėtai kilo ir nyko, visa, kas vyko, prarado bet kokias 
emocines spalvas. 

Paskui pasirodė paskutinis paveikslėlis iš albumo: žvilganti nuo- 
traukėlė 8x10, fotografuota paniurusio policininko, veikiausiai kram- 
čiusio gumą. Įkaltis Nr.13, ponai prisiekusieji! Sumuštas ir supjausty- 
tas mažas kūnelis, gulintis kruviname vežimėlyje. Dėmės ir nuobėgos 
ant grubiai tinkuotų sienų ir sulaužyta Motutė Žąsis su ratukais, pirkta 
už dešimtį centų. Didelis, lipnus krešulys ant vienaakio pliušinio meš- 
kiuko. 

Staiga jis pabudo ir pašoko, beprotiškai klykdamas plačiai pražio- 
ta burna. Iš plaučių išsiveržęs oro srautas buvo toks stiprus, jog liežu- 
vis plakėsi it burė. Viskas, absoliučiai viskas nuo pat pirmosios klasės 
tapo netikėtai ryšku, niūriai realu, slogu, siaubinga. Ir tikroviška, tarsi 
tempiamo Loulino fotografija. Viskas, absoliučiai viskas buvo labai 
realu, nudažyta rėksmingomis reklaminėmis spalvomis. 

Amelija unisonu suspigo iš baimės ir susigūžė krėsle. Moters 
akys buvo didžiulės, lyg suskeldėjusios fajansinės durų rankenos, ji 
stengėsi susigrūst sau į burną visą kumštį. 

Donahju grėsmingai ėjo tarp krėslų eilių, gniauždamas šautuvą. 
Jo akys panėšėjo į mažyčius, iš jaudulio liepsnojančius juodus karoliu- 
kus. 

- Kas? Kas atsitiko? Makounas? 

- Ne, - atsakė Ričardsas. Jautėsi pakankamai ramus, kad balsas 
neskambėtų prislėgtai ir beviltiškai. - Blogas sapnas. Mano mergaitė. 

- O... - Donahju žvilgsnį sušvelnino tariama užuojauta. 

Jis nežinojo, kaip derėtų pasielgti. Galimas daiktas, tas vyrukas 
visam gyvenimui liks bukagalviu. O gal šio to ir pramoks. Jis nusigrę- 
žė eiti. 

- Donahju? 

Tas atsargiai atsisuko. 

- Aš kaip reikiant jus išgąsdinau, tiesa? 

- Ne. - Jis vėl nusigręžė. Ant kaklo ryškėjo riebios klostės. Sėd- 
menys, įsprausti į ankštas žydras firmines kelnes, atrodė patrauklūs 
nelyginant merginos. 

- Galiu išgąsdinti jus dar labiau, - pastebėjo Ričardsas, - galiu 
pagrasinti, kad nuplėšiu jūsų deguonies kaukę. 

Donabju pasišalino. 

Ričardsas užmerkė nuilsusias akis. Žvilganti fotografija 8x10 pa- 
sirodė vėl. Atsimerkė. Užsimerkė. Fotografija dingo. Lukterėjo, kol 
įsitikino, kad ji nebesugrįš, tada atsimerkė ir įjungė Fri-Vi. Ekranas 
nušvito, ir jame pasirodė Kilienas. 


„Minus 011 
Atskaita tęsiasi... 


- Ričardsai, - Kilienas palinko į priekį, nėmaž nesistengdamas 
slėpti savo įtampos. 

- Nusprendžiau sutikti su jūsų sąlygomis, - pratarė Benas. Kilie- 
nas atsilošė ir nusišypsojo vien akimis. 

- Labai džiaugiuosi, - atsakė jis. 


„Minus 010 
Atskaita tęsiasi... 


- Viešpatie, - ištarė Ričardsas. Jis stovėjo ant pilotų kabinos 
slenksčio. Holovėjus atsisuko. 

- Sveiki. 

Kapitonas su kažkuo kalbėjosi. Danindžeris gėrė kavą. Sudve- 

jintais valdymo pultais nesirūpino niekas. Tačiau tie gręžiojosi, lanks- 
tėsi ir persijunginėjo taip, tarsi juos liestų vaiduoklių rankos bei kojos. 
Strėliukės siūbavo. Lemputės mirksėjo. Atrodė, jog vyksta nepaliau- 
jamas kompiuterinių duomenų judėjimo procesas - pats savaime. 

- Kas vairuoja lėktuvą? - apstulbęs pasiteiravo Ričardsas. 

- Otas, - atsakė Danindžeris. 

- Otas? 

- Otas - autopilotas. Supratai? Pigus kalambūras. - Ūmai Danin- 
džeris nusijuokė. - Džiugu tave matyti mūsų komandoje, bičiuli. Ne- 
patikėsi, bet mūsų vaikinams teko plušėti išsijuosus, kad tave pričiup- 
tų. 

Benas abejingai linktelėjo. Nejaukią tylą nutraukė Holovėjus. 

- Retsykiais Otas mane užknisa. Netgi po dvidešimties pažinties 
metų. Tačiau jo patikimumas - šimtas procentų. Tiesa, sudėtingas, 
kaip pats velnias. Greta jo bet kokia senoji įranga atrodytų kaip... na, 
kaip apelsinų dėžė greta Čipendeilo kontoros. 

- Tikrai? - Ričardsas stebeilijo į tamsą. 

- Taip. Jūs pateikiate jam PP, paskyrimo punktą, ir Otas imasi 
darbo, pasitelkdamas balso radarą, ir šitaip visą kelią. Pilotas nerei- 
kalingas - tiesa, neskaitant pakilimo ir nusileidimo. Ir nemalonumų at- 
vejų. 

- O ar daug galite nuveikti, jei ištiktų nemalonumai? - pasiteiravo 
Benas. 

- Mes galime pasimelsti, - atsakė Holovėjus. Galimas daiktas, jis 
norėjo papokštauti, bet šioje kabinoje kapitono žodžiai nuskambėjo 
stebėtinai nuoširdžiai. 

- Nejau tie ratai išties valdo lėktuvą? - paklausė Ričardsas. 

- Tiktai judėjimą aukštyn-žemyn, - paaiškino Danindžeris. - Pe- 
dalai kontroliuoja judėjimą kairėn-dešinėn. 

- Panašu į vaikišką minamą automobilį. 

- Šitas mažumą sudėtingesnis, - atsiliepė Holovėjus. - Tarkime, 
čia paprasčiausiai daugiau mygtukų. 

- O jeigu Otas išsikraustys iš proto? 

- Nieko nenutiks, - šyptelėjo Danindžeris. - Jeigu jisai kuoktelių, 
tu paprasčiausiai perimtum valdymą. Bet kompiuteriai niekada ne- 
klysta, bičiuli. 

Ričardsas norėjo pasišalinti, tačiau besisukančių šturvalų, mirk- 


187 


sinčių mygtukų ir judančių pedalų vaizdas jį sulaikė. Holovėjus su Da- 
nindžeriu vėl ėmėsi savo reikalų - nesuvokiamų skaičių ir imtuvų, ku- 
riuose girdėjosi foninės elektros iškrovos. Holovėjus kartelį grįžtelėjo 
per petį ir, regis, nustebo, jog Ričardsas dar čia. Jis nusišypsojo ir 
mostelėjo į tamsą. 

- Netrukus pamatysi Hardingą, netrukus atskrisime. Jau beveik 
atvykome. 

- Kada gi? 

- Po penkių ar šešių minučių išvysi žiburius. 

Kai Holovėjus atsigręžė dar kartą, Ričardso jau nebuvo. Kapito- 
nas kreipėsi į Danindžerį: 

- Būsiu baisiai patenkintas, kai tas vaikinas atsitokės. Jis tikra 
šmėkla. 

Danindžeris niauriai nukorė galvą; jo veidu bėgo žali kontrolinių 
prietaisų lempučių atšvaitai. 

- Jam nepatiko Otas. Tu supratai? 

- Supratau, - linktelėjo Holovėjus. 


„Minus 009 
Atskaita tęsiasi... 


Ričardsas kiūtino siauru koridoriumi, kuriuo vargiai galėjo prasi- 
sprausti žmogus. Fridmenas, ryšininkas, nepakėlė akių. Donabju taip 
pat. Ričardsas žengė dar žingsnį ir sustojo. 

Kavos kvapas buvo stiprus ir malonus. Jis įsipylė puodelį, pagar- 
dino sutirštinta grietinėle ir įsitaisė laisvame stiuardesės krėsle. “Si- 
leks“ firmos kavinukas kunkuliavo, pro snapelį veržėsi garas. 

Perregimuose šaldymo konteineriuose gulėjo paketai su praš- 
matniais užšaldytais patiekalais. Baras prikrautas mažutėlaičių bute- 
liukų - tokius lėktuvuose siūlo keleiviams. 

“Žmogus turi teisę į gerą gėralą", - pagalvojo jis. Gurkštelėjo ka- 
vos. Kava buvo stipri ir gardi. Kavinukas kunkuliavo. 

“Aš čia", - pagalvojo jis ir gurkštelėjo vėl. Taip, be abejo. Jis bu- 
vo čia ir paprasčiausiai siurbčiojo kavą. 

Visi indai tvarkingai nurinkti ir sudėlioti į vietas. Nerūdijančio 
plieno plautuvė, spindinti it aptaisytas brangakmenis. Ir, žinoma, tasai 
“Sileksas" ant viryklės, kunkuliuojantis ir verčiantis garą. Šeila visuo- 

met norėjo šitokio. “Sileksas" visuomet su tavimi, šypsodamasi tvir- 
tino ji. Jis verkė. 

Gretimai buvo įrengtas mažutis tualetas, kuriame seniau šmėžuo- 
davo stiuardesių užpakaliukai. Durys praviros, ir jis galėjo matyti vis- 
ką, kas buvo viduje, netgi žydrą, kruopščiai išdezinfekuotą vandenį 
bakelyje. Pasinaudokite kukliais patogumais ir tuštinkitės 50000 pėdų 
aukštyje. 

Benas siurbčiojo savo kavą, žiūrėjo, kaip kunkuliuoja bei garuoja 
“Sileksas", ir verkė. Jo rauda buvo labai rami ir visai begarsė. Rauda 
ir kava pasibaigė vienu metu. 

Jis atsistojo ir nunešė savo puodelį į nerūdijančio plieno plautuvę. 
Kilstelėjo “Sileksą", laikydamas jį už rudos plastmasinės rankenos, ir 
uoliai išpurtė kavą į nuotekų angą. Ant storo stiklo nusėdo maži garo 
karoliukai. 

Striukės rankove nusišluostė akis ir sugrįžo į siaurą koridorėlį. 
Nešinas “Sileksu", peržengė Donahju kabinos slenkstį. 

- Gal nori kavos? - paklausė Ričardsas. 

- Ne, - atsakė Donahju, nepakeldamas akių. 

- Aišku, tu nori kavos, - tarė Benas ir, sukaupęs visas likusias jė- 
gas, atsivėdėjęs smogė sunkiu stikliniu kavinuku per nuleistą Donahju 
galvą. 


„Minus 008 
Atskaita tęsiasi... 


Nuo įtampos vėl atsivėrė žaizda šone, bet kavinukas liko svei- 
kas. Ričardsas pamanė, ar jis nėra kuo sutvirtintas (pavyzdžiui, vita- 
minu B-12), kad stipraus kratymo metu nesudužtų. Ant kavinuko at- 
sirado didžiulė, stačiai neįtikėtina kraujo dėmė. Donahju be žodžių už- 
virto ant žemėlapiais nukloto stalo. Kraujo čiurkšlė nusruveno plasti- 
kiniu viršutinio žemėlapio paviršiumi ir jau pradėjo kapsėti ant grindų. 
Skardžiu balsu prabilo radijas: 

- Atsiliepkit, kaip girdisi, S-1-9-8-4. 

Ričardsas vis tebegniaužė “Sileksą"", aplipusį Donahju plaukais. 

Sviedė indą šalin, bet tas net neskimbtelėjo. Netgi čia kilimai. 
Stiklinis “Silekso" burbulas spoksojo į jį it mirksinti, krauju apvilkta 

akis. Staiga vėl pasirodė žvilganti Ketės nuotraukėlė, ir Ričardsui pa- 
sidarė bloga. 

Jis kilstelėjo Donahju lavoną už plaukų ir panaršė vidines jo žyd- 
ros striukės kišenes. Patranka tebėra kur buvusi. Jau ketino švystelti 
negyvėlį atgal ant stalo, bet kažin kas jį sulaikė, ir Benas kilstelėjo au- 
ką dar aukščiau. Apatinis Donahju žandikaulis bejėgiškai atkaro, bur- 
na susidėjo į idiotišką šypsenėlę. Į ją lašėjo kraujas. 

Ričardsas nušluostė kraują nuo vienos šnervės ir dirstelėjo vi- 
dun. 

Ir išties, tenai mirguliavo kažkas mažulytis, labai mažulytis. Fil- 
truojantis tinklelis. 

- Praneškite apytikslį atvykimo laiką, S-1-9-8-4, - vėl balsas iš 
radijo. 

- Ei, tu! - Fridmanas šaukė per visą salę. - Donahju! 

Ričardsas nuklibikščiavo į koridorių. Jautėsi neįtikėtinai nusilpęs. 
Fridmanas žiūrėjo iš apačios aukštyn. 

- Gal gali pasakyti Donabju, kad pakeltų savo subinę ir atsiliep- 
tų? 

Ričardsas pataikė jam kaip sykis virš viršutinės lūpos. Dantys 
pažiro it sudaužyti čiabuvio karoliai. Plaukai, kraujas ir smegenys 
keisčiausiomis dėmėmis išmargino sieną anapus krėslo, papuoštą trijų 
dolerių vertės plakatu. Į Beną valiūkiškai spoksojo mergina, savo ne- 
išmatuojamai ilgas kojas užmetusi ant juodmedžio lovos atkaltės. 

Pilotų skyriuje pasigirdo slopus riksmas, ir Holovėjus beviltiškai 
pamėgino užtrenkti duris. Ant kapitono kaktos išryškėjo labai mažas 
klaustuko formos randas. Tokį randą gali pelnyti mažas nuotykių ieš- 
kantis berniukas, žaidęs lakūnus ir nukritęs nuo suolelio. 

Ričardsas iššovė Holovėjui į pilvą, ir tasai suglumęs šūktelėjo: 
“O!.. O!..* Kojos sulinko, ir kapitonas sukniubo ant grindų. 

Danindžeris atsigręžė su visu krėslu, jo veidas priminė suglebusį 
mėnulį. 

- Nežudyk manęs, a? - išlemeno jis. Veinui Danindžeriui pristigo 
įtaigumo, ir frazė nuskambėjo neįtikinamai. 

- Be abejo, - švelniai atsiliepė Ričardsas ir spustelėjo gaiduką. 
Danindžeriui griūvant, kažkas trumpai spragtelėjo ir įsižiebė jam už 
nugaros. Tyla. 

- Atsiliepkite. E-T-A, S-1-9-8-4, - prabilo radijas. 

Ūmai Ričardsą supykinimo, ir jis išvėmė visą kavą bei galybę tul- 
žies. Raumenų spazmai dar smarkiau praplėšė žaizdą, ir šoną nutvilkė 
aštrus pulsuojantis skausmas. 

Jis nuklibikščiavo link valdymo pulto, kur be atvangos kilo ir lei- 
dosi svertai, tarsi šokdami kažkokį paslaptingą begalinį šokį. Kiek ci- 
ferblatų ir mygtukų! 

Nejau tokio svarbaus skrydžio metu jie nuolatos palaiko ryšį? Be 
abejo. 

- Atsiliepiu, - nerūpestingai tarstelėjo Ričardsas. 

- Pasakyk Danindžeriui, kad jis man skolingas vieną alaus, - pa- 
slaptingai pranešė balsas, o paskui beliko vien foninės atmosferinės 
iškrovos. Otas vairavo lėktuvą. Ričardsas grįžo atgalios užbaigti dar- 
bo. 


„Minus 007 
Atskaita tęsiasi... 


- O, Dieve, - Amelija Viljams sudejavo. Ričardsas prabėgom nu- 
žvelgė save. Visas dešinysis šonas nuo šonkaulių iki šlaunies buvo 
ryškiai raudonas ir žvilgėjo. 

- Kas galėjo pamanyti, kad senyje bus šitiek kraujo? - sumur- 
mėjo Benas. 

Netikėtai į pirmosios klasės saloną įpuolė Makounas. Ričardsą 
jis pastebėjo iš pirmo žvilgsnio. Medžiotojo ginklas jau ore. Jiedu abu 
iššovė vienu metu. 

Makounas pranyko už audeklo, skiriančio pirmąją ir antrąją kla- 
sę. Ričardsas sunkiai susmuko ant žemės. Jautėsi be galo pavargęs. 
Pilve žiojėjo didžiulė skylė. Pro ją galėjo įžiūrėti savo vidurius. 

Amelija klykė be perstojo, jos delnai plėšė skruostus žemyn, pa- 
versdami veidą plastikine raganos kauke. 

Makounas svyruodamas grįžo į pirmosios klasės skyrių. Jis šie- 
pėsi. Atrodė, jog kulka nuplėšė pusę Medžiotojo veido, tačiau jisai 
visgi šiepėsi. 

Iššovė dukart. Pirmoji kulka nušvilpė Benui virš galvos. Antroji 
smogė po raktikauliu. 

Ričardsas iššovė dar sykį. Priešininkas susvyravo ir ėmė suktis 
ratu, tarsi šokdamas kažkokį nevykusį šokį. Pistoletas išslydo iš nu- 

silpusių pirštų. Atrodė, jog Makounas mėgina įvertinti baltų plastikinių 
pirmosios klasės lubų kokybę, lygindamas jas su antrąja klase. Ga- 
liausiai jisai susmuko. Parako ir svylančios mėsos kvapas buvo gry- 
nas ir aiškus, tarsi obuolių kvapas sidro sunkimo slėgtuve. 

Amelija vis rėkė. Ričardsas pagalvojo, koks stulbinamai norma- 
lus ir sveikas atrodo jos balsas. 


„Minus 006 
Atskaita tęsiasi... 


Ričardsas labai lėtai atsistojo, delnu prilaikydamas savo laukan 
virstančius vidurius. Toks jausmas, tarsi pilve kas būtų uždegęs deg- 
tuką. 

Lėtai nuėjo tarp krėslų eilių, pasilenkė - viena ranka ant saulės 
rezginio, tarsi darytų ceremoningą reveransą. Kilstelėjo parašiutą ir 
nusitempė jį iš paskos. Tarp pirštų iššoko pilkų žarnų žiedas, ir Benas 
sugrūdo jį atgal. Baisiai skaudėjo. “Tarsi šikčiau savo viduriais“, - 
miglotai pagalvojo jis. 

- Dieve, - stenėjo Amelija Viljams. - Die-Die-Die-Dieve. Vieš- 
patie. 

- Užsidėk šitą, - pratarė Ričardsas. 

Amelija toliau svyravo ir aimanavo, visiškai jo nesiklausydama. 
Benas numetė parašiutą ir skėlė jai antausį. Nepajėgė skelti kaip rei- 
kiant. Sugniaužė kumštį ir kirto jai dar sykį. Galiausiai moteris nutilo. 
Nustebusi pažvelgė į Ričardsą. 

- Užsidėk šitą, - pakartojo jis. - Kaip kuprinę. Ar supranti, kaip? 

Ji linktelėjo. 

- Aš. Negaliu. Šokti. Bijau. 

- Mes krintam. Tu privalai šokti. 

- Negaliu. 

- Gerai. Tuomet aš tave nušausiu. 

Amelija pašoko, atstūmė jį ir drebėdama paskubomis užsitempė 
parašiuto maišą. Slinko nuo jo atatupsta, karštligiškai knebinėdama 
sagtis. 

- Ne. Šita turi būti apačioj. 

Ji žaibiškai permetė diržą, traukdamasi nuo Ričardso link Ma- 
kouno kūno. Benui iš burnos sunkėsi kraujas. 

- Dabar ant žiedo užsek juostą. Aplink savo pilvą. 

Moteris virpančiais pirštais čiupo žiedą. Sukūkčiojo, kai pirmas 
bandymas nenusisekė. Paklaikusiomis akimis stebeilijo jam į veidą. 

Jie perėjo antrosios klasės saloną. Paskui trečiosios. Pilve už- 
degti degtukai virto tolygiai liepsnojančiu žiebtuvėliu. Atsarginį išėjimą 
užstojo gesintuvas ir piloto valdomas svertas. Ričardsas ištiesė Ame- 
lijai pistoletą. 

- Šauk į duris. Aš... neištversiu atatrankos. 

Ji užsimerkė, nusigręžė ir dusyk spustelėjo Donabju pistoleto nu- 
leistuką. Apkaba ištuštėjo. Durys neatsidarė, ir Ričardsą persmelkė 
vangi skausminga neviltis. Amelija Viljams nervingai timpčiojo para- 
šiuto žiedą. 

- Galbūt... - pradėjo ji, bet durys netikėtai atsilapojo, ir naktis iš- 
sitempė Ameliją laukan. 


„Minus 005 
Atskaita tęsiasi... 


Sulinkęs dvilinkas, stvarstydamas už krėslų atkalčių, Ričardsas 
lėtai slinko tolyn nuo išmuštų durų, nelyginant uragano užkluptas 
žmogus. Jeigu jie skrietų aukščiau, kur slėgių skirtumas didesnis, oro 
srautas būtų ištraukęs ir jį. Bet ir dabar teko ištverti stiprų plūstelėju- 
sio vėjo smūgį. Nelaimingos jo žarnos tumulais išsivertė laukan ir vil- 
kosi grindimis iš paskos. 2000 pėdų aukštyje išretėjęs nakties oras 
stingdė nelyginant ledinis dušas. Žiebtuvėlis virto fakelu, vidurius rijo 
liepsna. 

Per antrąją klasę. Jau geriau. Vėjas nebe toks stiprus. Dabar 
per išsipleikusį Makouno kūną (prašau, perženk) ir per pirmąją klasę. 
Iš burnos nevaržomai tekėjo kraujas. 

Jis sustojo prie įėjimo į tarnybinį skyrių ir pamėgino surinkti žar- 
nas. Žinojo, kad ant grindų joms nepatinka. Nėmaž. Jos susipurvina. 
Panoro apraudoti savo vargšus trapius vidurius, kurie niekada nepra- 
šė nieko panašaus. 

Neįstengė susigrūsti jų atgalios. Nieko neišėjo, jos visai susipai- 
niojo. Akyse šmėstelėjo bauginantys paveikslėliai iš mokyklinių bio- 
logijos vadovėlių. Priešaky sušmėžavo negailestinga tiesa - artėjan- 
čios mirties tiesa, ir Benas beviltiškai sukliko, spjaudydamas kraujo 
krešulius. Atsišliejo į tarpdurį, nelyginant girtuoklis į žibinto stulpą, ir 

išvydo, jog visus aplinkinius daiktus pamažėle gaubia slenkanti prieš- 
mirtinė migla. Viskas. Aš mirštu. 

Sūriko vėl, skausmingai susigrąžindamas pasaulį atgalios. Ne 
dabar. Aš negaliu. 

Metėsi į piloto kabiną, aplink virvėmis vijosi žarnos. Stebėtina, 
kiek daug jų sutilpo viduje. Tokių apvalių, tamprių, uoliai užpildytų. 

Užmynė kažkurią jam priklausančią dalį, kūną pervėrė klaikus 
skausmas, peržengiantis visas suvokimo ir pasaulio ribas; Ričardsas 
sukliko vėl, krauju aptaškydamas tolimąją sieną. Prarado pusiausvy- 
rą ir būtų parpuolęs, nei ne 607 kampu pasvirusi siena. Sužeidimas į 
pilvą. Aš sužeistas į pilvą. Sąmonė atliepė beprotiškais tvinksniais. 
Beliko vienintelis neatliktas darbas. 

Jie manė, jog sužeidimas į pilvą - vienas iš pavojingiausių. Ka- 
daise per vidurnakčio pietų pertrauką ginčijosi, koks dienų galas būtų 
visų prasčiausias; aišku, anuomet jis buvo visiškas snarglius. Sveiki ir 
stiprūs, kupini gyvybės, kraujo bei amžino mėšlo, jie rijo sumuštinius 
ir lygino sąlyginius radiacinio apšvitinimo, sušalimo, kritimo iš aukš- 
čio, durklo smūgio privalumus. Ir kažkas paminėjo sužeidimą į pilvą. 
Galbūt Haris. Storulis, kuris, nepaisydamas draudimo, darbe gėrė alų. 

“Baisiai skausminga, - pasakė Haris, - be to, labai ilgai trunka". 
Visi jie linktelėjo ir iškilmingai pritarė, nors nė vienas nenutuokė, kas 
yra skausmas. 

Ričardsas nuklibikščiavo siauru koridorėliu aukštyn, laikydama- 
sis už abiejų sienų, kad neparkristų. Pro Donahju. Pro Fridmaną ir jo 
radikalią dantų operaciją. 

Rankomis sėlino stingulys, ir skausmas pilve (tenai, kur anksčiau 
buvo pilvas) tolydžio stiprėjo. Ir visgi Benas stūmėsi į priekį, ir su- 
maitotas jo kūnas stengėsi vykdyti kaukolėje užrakinto pamišusio Na- 
poleono įsakymus. Viešpatie, nejau Rikui galas? Jis nė už ką nebūtų 
patikėjęs, kad smegenyse glūdi tiek vaizdų, kuriuos galima prisiminti 
savo mirties valandą. Atrodė, jog smegenys gniaužiasi į gniutulą, to- 
mis paskutinėmis karštligiškomis sekundėmis rydamos pačios save. 
Dar. Dar Vienas Darbas. 

Jis pargriuvo ant Holovėjaus kūno ir tysojo ant jo, nirdamas į 
snaudulį. Truputį pamiegoti. Taip. Tiktai minutėlę. Pernelyg sunku at- 
sistoti. Otas kažin ką murkė ir niūniavo monotonišką migdančią lop- 
šinę. Š-š-š. Avytės pievelėj, karvė laukuos. 

Ričardsas kilstelėjo galvą - neįtikėtinomis pastangomis: galva bu- 
vo plieninė, ketinė, švininė - ir pažvelgė į sudvejintus valdymo sver- 
tus, šokančius savo nenutrūkstamą šokį. Už jų pleksistiklo iliuminato- 
riuje ryškėjo Hardingas. Pernelyg toli. Jis daržinėj ant šieno, giliai mie- 
ga. 


„„Minus 004 
Atskaita tęsiasi... 


Radijas neramiai šūkčiojo: 

- S-1-9-8-4, ar girdit mane? Jūs skrendate pernelyg žemai. At- 
siliepkite. Atsiliepkite. Ar jums įjungti Valdymo Kontrolę? Atsiliepki- 
te. Atsiliepkite. Atsi... 

- Užsičiaupk, - sukuždėjo Ričardsas. Jis ėmė šliaužti link nardan- 
čių, siūbuojančių valdymo svertų. Pedalai kilo ir leidosi. Spragsėjo vai- 
rai. Jis suriko, pajutęs naują klaikaus skausmo tvinksnį. Žarnų kilpa 
užkliuvo už Holovėjaus smakro. Benas slystelėjo atgal. Atkabino jas. 
Vėl stūmėsi į priekį. 

Rankos nusilpo, ir kurį laiką jis plaukė nesvarume, nosim įsibedęs 
į gauruotą kilimą. Atsistūmė nuo grindų ir nušliaužė vėl. 

Įsiropšti į Holovėjaus krėslą buvo tolygu užkopti į Everestą. 


„Minus 003 
Atskaita tęsiasi... 


Jau čia. Didžiulis, kvadratinis, naktinį dangų remiantis siluetas. 
Mėnulio šviesa pavertė jį marmuriniu. 

Ričardsas mažumą kryptelėjo šturvalą. Grindys prasmego kai- 
rėn. Beną bloškė į šalį, ir jisai vos neišvirto iš krėslo. Trūktelėjo štur- 
valą atgal, bet pernelyg staigiai, ir grindys pakrypo į dešinę. Horizon- 
tas blaškėsi it paklaikęs. 

Dabar pedalai. Taip. Jau geriau. Atsargiai stumtelėjo šturvalą 
nuo savęs. Skaičiai ciferblate akimoju pasikeitė nuo 2000 iki 1500. 
Benas paleido šturvalą. Dar šiek tiek, ir jisai jau nieko nebematys. 
Dešinė akis praktiškai išsijungė. Keista, kad akys aptemsta po vieną. 

Vėl spustelėjo šturvalą. Dabar atrodė, jog lėktuvas sklendžia ne- 

svarume. Skaičiai daviklyje slystelėjo nuo 1500 iki 1200 ir netgi iki 
900. Jis trūktelėjo šturvalą atgal. 

- S-1-9-8-4, - balsas atrodė labai sunerimęs. - Kas atsitiko? At- 
siliepkite! 

- Pastūgauk dar, bičiuli, - kimiai sušvokštė Ričardsas. 


„Minus 002 
Atskaita tęsiasi... 


Milžiniškas lėktuvas švilpė per naktį tarytum ledo atplaiša, ir da- 
bar po juo išsipleikė Ko-Op Sitis, panašus į sumaigytų kartoninių dė- 
želių krūvą. Jis skrido tiesiai tenai, tiesiai į Žaidimų Pastatą. 


„Minus 001 
Atskaita tęsiasi... 


Koks nors kuoktelėjęs narkomanas, stovintis tarpduryje ir spok- 
santis į dangų, manė regis haliucinaciją, paskutinį narkotinį vaizdinį, 
besileidžiantį iš dangaus, kad nuneštų jį į Pagrindinį atominį rojų, kur, 
ko gero, maitina nemokamai, o po kiekviena šūdo krūva slypi ter- 
mobranduolinis reaktorius. 

Variklių staugimas vertė žmones bėgti pro duris, jų veidai gręžėsi 
aukštyn, nelyginant blyškūs liepsnos liežuviai. Parduotuvių vitrinos 
skambėdamos virto vidun. Lėktuvo pakeltas vėjas ginė šiukšles nu- 
tekamaisiais kanalais lūšnų link. Policininkas paleido iš rankų radiją, 
užsidengė galvą rankomis ir rėkė, negirdėdamas savo riksmo. 

Lėktuvas vis krito, dabar jis lėkė virš stogų it galingas sidabrinis 
šikšnosparnis, dešinysis jo sparnas prašvilpė vos per dvylika pėdų 
nuo Triumfo Kolonos. Dėl ekranavimo Hardinge nutrūko Fri-Vi tran- 
sliacijos, gyventojai bukai ir skausmingai nepatikliai stebeilijo į pieno 
baltumo ekranus. Pasaulį užplūdo Griausmas. 

Kilienas pakėlė akis nuo savo popierių ir pažvelgė pro didžiulį 
langą, užimantį vieną jo prabangaus kabineto sieną. 

Mirguliuojanti miesto panorama pradingo. Visą langą užėmė ar- 
tėjantis reaktyvinis lėktuvas “Lokhidas-Tristaras". Gabaritiniai žibu- 
riai žiebėsi ir geso, ir tiktai vieną akimirką, vieną beprotišką akimirką 
Kilienas - savo didžiausiam siaubui ir nuostabai - sugebėjo įžiūrėti į jį 

žvelgiantį Ričardsą. Veidas pasruvęs krauju, juodos akys liepsnoja 
šėtoniška ugnim. Ričardsas šypsojosi. Ir grūmojo jam pirštu. 

- Viešpatie, - tepajėgė išspausti Kilienas. 

Milžiniškas lėktuvas kirto įlanką - matyt, ore jį palaikė paties 
Dievo ranka. 


.++000... 


“I okhidas*' nežymiai pasviro ir rėžėsi į Žaidimų Pastatą per tris 
ketvirčius aukščio nuo žemės. Jo bakuose dar liko daugiau nei ket- 
virtadalis degalų. Greitis mažumą viršijo 500 mylių per valandą. 

Neįtikėtinos galios sprogimas nutvieskė naktį, nelyginant Dievo 
rūstybė, ir miestą užgriuvo ugninis lietus. 


KETVIRTOJI SKRODIMO SALĖ 


Kurį laiką buvo labai tamsu. Kiek ilgai - nežinau, ir, manau, aš 
vis dar be sąmonės. Labai lėtai svarstau, jog nesąmoningos būsenos 
žmonės nejaučia judėjimo tamsoj, lydimo tykaus ritmingo garso, kurį 
tegali skleisti besisukantis girgždantis ratas. Be to, jaučiu prisilietimus, 
nuo viršugalvio iki pėdų, o jį nosį muša gumos ar vinilo kvapas. Aš 
turiu sąmonę, čia kažkas kita... bet kas? Pojūčiai pernelyg natūralūs, 
tikrai nemiegu. 

Tuomet kas gi man? 

Kas aš? 

Kas apskritai dedasi? 

Rato girgždesys liaujasi drauge su judėjimu. Medžiaga su gumos 
kvapu, į kurią esu įpakuotas, braška. 

- Ką jie sakė? Kur jį gabent? - kažkieno balsas. 

Pauzė. 

- Manyčiau, į ketvirtą. Taip, į ketvirtą. 

Mes vėl pradedam judėti, tik lėčiau. Girdžiu, kaip per grindis 
brūkši apavas. Padai minkšti, galbūt sportinių batų. Balsų ir sportba- 
čių savininkai sustabdo mane vėl. Duslus bilsmas, paskui vos girdimas 
švilpesys. Mano supratimu, atsivėrė durys su pneumatine pavara. 

“Kas čia dedasi?" Aš šaukiu, bet šauksmas skamba tik mano 
galvoje. Lūpos nejuda. Jaučiu jas - ir liežuvį, gulintį burnos ertmės 
dugne, tarsi apsvaigintas kurmis, tačiau neįstengiu pakrutinti. 

Daiktas, kuriame guliu, ritasi vėl. Riedanti lova? Taip. Kitaip ta- 
riant, vežimėlis. Man jau teko tokių matyti - senų senovėje, suknistos 
ninėje, kažkas nutiko, kažkas panašaus į sprogimą, kuris vos neišsiun- 
tė manęs pas protėvius prieš dvidešimt trejus metus, ir mane ope- 
ruos. Tarsi logiška mintis, tačiau man nieko neskauda. Žinia, esu mir- 
tinai persigandęs, bet tai tik menkniekis, o šiaip jaučiuosi puikiai. Ir 
vėlgi - jei sanitarai veža mane į operacinę, kodėl nieko nematau? Ko- 
dėl negaliu kalbėti? 

Trečiasis balsas: “Čionai, vaikinai". 

Mano vežimėlį pasuka nauja kryptimi, o gerklėj daužosi klausi- 
mas: “Kas gi man nutiko?" 

“Negiatsakymas nepriklauso nuo to, kas esi?"*- klausiu savęs aš, 
ir tuojau pat paaiškėja, kad kaip sykis pastarąjį dalyką ir žinau. Aš - 
Hovardas Kotrelis. Biržos brokeris, kurį kolegos praminė Hovardu 
Užkariautoju. 

Antrasis balsas (tiesiai man virš galvos): “Šiandien jūs stačiai 
gražuolė, daktare“. 

Ketvirtasis balsas (moteriškas, labai šaltas, praktiškai ledinis): 
“Tavo nuomonė man labai svarbi, Rasti. Gal teiktumėtės pasiskubinti. 
Pažadėjau auklei, jog iki septintos vakaro sugrįšiu. Ji turi pietauti su 
tėvais". 

Grįžti iki septintos. Grįžti iki septintos. Dabar antra dienos pusė, 
galbūt ankstyvas vakaras, bet čia tamsu, kaip subinėj, tamsu, kaip 
Persijoj vidurnakty,tai kas gi dedasi? Kurašbuvau? Kąveikiau? Kodėl 
nesėdėjau prietelefonų? 

“Nes šiandien šeštadienis, - kužda vidinis balsas. - Tu buvai... 
buvai... 

BUM. Trumpas čaižus garsas. Garsas, kuris man patinka. Garsas, 
vardan kuriotam tikra prasme gyvenu. Garsas... koksai? Golfo lazdos 
smūgis per kamuoliuką, gulintį prie žymės. Aš stoviu ir stebiu, kaip jis 
nuskrenda į mėlynę... 

Mane pastveria už pečių ir šlaunų, kelia. Iš netikėtumo bandau 
surikti. Pro lūpas neprasiveržia joks garsas... na, gal laibutis cyptelėji- 
mas, kurkas tykesnis užrato girgždesį. Galneprasiveržėnė jis. Galman 
tikpasigirdo. 

Mane neša oru tamsos kokone... “Ei, tiknemeskite, man skauda 
nugarą!" -mėginu pasakyti aš, bet ir vėl nejuda nei lūpos, nei dantys; 
liežuvis guli bumnos ertmės dugnenelyginantkurmis-ne šiaip apsvaigin- 
tas, o nebegyvas, ir tuomet man šauna siaubinga mintis, stumianti į 
panikos prarają: o jeigu jie paguldys mane ne taip, kaip reikia, jeigu 
liežuvis nuslys atgal ir užkimš trachėją? Aš gi nebegalėsiu alsuoti! Kai 
sako,jog “kažkas prarijo liežuvį", juk būtent tąir turi omenyje, tiesa? 

Antrasisbalsas(Rasčio): “Šitas jums patiks, daktare, jis atrodo kaip 
Maiklas Boltonas". 

Gydytoja: “Kasjis?" 

Trečiasis balsas - berods, jauno žmogaus, neseniai peržengusio 

paauglystės slenkstį: “Baltasis dainininkas, kuris trokšta būti juodas. 
Nemanau, kadčiajis". 

Vyrai juokiasi, moters balsas prisijungia prie jų (po neilgos pauzės), 
omane guldoant šeriais ar vata prikimšto stalo. Rastis iškrečia kažkokį 
naują pokštą, kurių, regis, žino neišsemiamą galybę. Ašjonenugirstu, 
nestąpatakimirką mane persmelkia nepaaiškinama baimė. Jei liežuvis 
užkimš trachėją, nebeįstengsiualsuoti. Tik ką smegenis gręžė šita mintis, 
bet dabar ją išstūmė kita: o ga! aš jau nebealsuoju"? 

Galaš jau miręs? Gal čia ir yra mirtis? 

Viskas sutampa. Iki menkiausių smulkmenų. Tamsa. Gumos 
kvapas. Tai šiandien aš Hovardas Užkariautojas, biržos brokeris, 
“Municipalinio Derio užmiesčio klubo" pažiba, nuolatinis lankytojas, 
kaip sakoma daugelyje golfo laukų, išmėtytų po visą pasaulį. Bet 1971 
metais Mekongo deltoje priklausiau sanitarinei komandai (persigandęs 
berniukas, kuris retsykiais pabusdavo užverktomis akimis, nes susap- 
nuodavo namie paliktą šunį) ir išsyk supratau, kodėl man pažįstami šie 
pojūčiai, šitas kvapas. 

Šventas Dieve, aš gi lavonmaišyje. 

Pirmasis balsas: “Pasirašykite štai čia, daktare. Spauskite stip- 
riau... kadatsispausdintų ant visų trijų egzempliorių". 

Rašiklis, brėžiantis popierių. Įsivaizduoju, kaip pirmojo balso savi- 
ninkas laiko segtuvą, kuriame guli trys lydraščio egzemplioriai. 

O, brangiausias Jėzau, neleisk man numirti! Bandau surikti, bet 
pro lūpas neprasiveržia joks garsas. 

Bet aš visgi kvėpuoju... ar ne? Ne, nejaučiu, kad kvėpuočiau, 
bet mano plaučiams lyg ir nieko nestinga, jie nespurda, nereika- 
lauja oro, kaip kad nutinka, jei ilgam pasineri po vandeniu, va- 
dinas, aš gyvas, taip? 

“Tik prisimink, jei esi miręs, - kužda vidinis balsas, - oro jie ir 
nebereikalaus, teisybė? Nereikalaus, nes mirusiems plaučiams 
alsuoti nereikia. Mirę plaučiai gali... apsieiti be jo". 

Rastis: “Okąjūs veiksite kitą šeštadienio vakarą, daktare?" 

Bet, jeigu aš miręs, kaip galiu jausti? Kaip galiu užuosti 
maišo, kuriame guliu, kvapą? Kaip galiu girdėti balsus, štai ir 
dabar daktarė sako, jog kitą šeštadienį šampūnu trinks savo šunį, 
kurį vadina Rasčiu, koksai sutapimas, ir visi jie juokiasi. Jeigu aš 


200 


miręs, kodėl neatsiskyriau nuo kūno ar nepanirau į baltą šviesą, 
kaip nuolatos pliurpia Ofros pokalbių šou? 

Čaižus treškesys, tarsi kažkas plyštų, iraš akimojuatsiduriu baltoje 
šviesoje, ji akina tarsi saulės spindulys, prasiveržęs pro debesis speiguo- 
tąžiemos dieną. Stengiuosi prisimerkti, betnieko neišeina. Mano vokai 
nejudrūsnelyginant dvi uolos. 

Prie manęs palinksta veidas, užstodamas dalį šviesos, kuri sklinda 
nenuo kokios astralinės plokštumos, o nuo palubėje kybančių fluores- 
cencinių lempų. Veidas priklauso jaunam simpatiškam dvidešimt penke- 
riųmetų vyrui. Jis panašus į paplūdimio berniukus iš"Malibu gelbėtojų" 
ar“Melrouzo". Tik, regis, šio intelektas aukštėlesnis. Iš po atsainiai 
užsmauktos chirurginės kepuraitės styro juodi plaukai. Akys tamsiai 
mėlynos -tokios varo merginas iš proto. Skruostikauliai nuberti strazda- 
nomis. 

- Tikpamanyk! - šūkteli jisai. Trečiasis balsas. - Itiš akies trauktas 
Maiklas Boltonas! Na, labai jau panašus... - jis palinksta žemiau. Vienas 
žalio chalato raištelis kutena man kaktą. - Be jokios abejonės. Ei, 
Maiklai, sudainuok ką nors. 

“Padėk man!" -štai vienintelis dalykas, kurį mėginu išdainuoti, bet 
tik spoksau į tamsiai mėlynas akis nemirksinčiu negyvėlio žvilgsniu; 
tegaliu spėlioti, ar esu negyvėlis, nejau viskas taip ir būna, nejau 
kiekvienam lemta visa tai patirti, kuomet sustoja siurblys? Jei tebesu 
gyvas, kodėljienemato, kaipmano vyzdžiai siaurėja,reaguodami įryškią. 
šviesą? Betaš žinau atsakymą į šį klausimą... ar manau, kad žinau. Jie 
nesiaurėja. Štai kodėl fluorescencinių lempų šviesa tokia skausminga. 

Raištis kutena man kaktąnelyginant plunksnelė. 

“Padėkman! -šaukiu paplūdimio gražuoliukui, galbūt internui, o 
gal ir apskritai studentui. - Padėk man, maldauju" 

Mano lūpos netnevirpa. 

Joveidas tolsta, raištis nebekutena kaktos, o visa toji balta šviesa 
srūva įbejėges mano akis, kurios negali nei užsimerkti, nei nusigręžti, 
skverbiasi įsmegenis. Pojūtis bjaurus, tarsi tave prievartautų. “Jei ilgai 
žiūrėsiu į šią šviesą, apaksiu, - mąstau aš, - ir tatai bus laimė". 

BUM! Golfo lazdos smūgis per kamuoliuką, bet nelabai tikslus. 
Gero rezultato nesulaukt. Kamuoliukas ore... bet nukrypsta į šalį... 


nukrypsta nuo... nukrypsta link... 


Povelnių! Ašiki ausų mėšle. 

Manoakiratin pakliūna kitas veidas. Baltas chalatas vietoj žalio, 
viršumjo- nešukuotųrudų plaukų kupeta. Iš pirmo žvilgsnio matyti, jog 
suIO stačiai nelaimė. Žinia, čia Rastis. Veide platutėlė buka šypsena, 
ašją vadinu mokyklinė, derančia vaikinui su tatuiruote ant įspūdingo 
bicepso:“PLĖŠAU LIEMENĖLES" 

- Maiklai! - šaukia Rastis. - Vaikine, tu puikiai atrodai! Kokia 
garbė! Padainuok mums, didysis berniuk! Nudžiugink savo saldučiu 
balseliu! 

Kažkur už nugaros pasigirsta šaltas daktarės balsas, iš visa ko 
aišku, jog Rasčio maivymasis damai nusibodo. 

- Liaukis, Rasti. - Paskui ji kreipiasi įkažkąkitą: - Kaipten buvo, 
Maikai? 

Maikas - pirmasis balsas, Rasčio porininkas. Jam akivaizdžiai 
nepatinka dirbti su žmogumi, kuris užaugęs nori tapti Endriumi Daisu 
Klėjumi. 

- Jį surado prie keturioliktos Derio" duobutės. Ne pačiame lauke, 
o krūmuose. Jeigu jisai būtų žaidęs vienas, jeigu iš paskos einantys 
žaidėjai nebūtų pastebėję iš krūmų kyšančios kojos, skruzdėlės būtų 
apgraužusios vargšeliui kaulus. 

Galvoje vėlei pasigirsta tas garsas: “BUMY" - tikšįsykjį lydi kitas, 
menkiau malonus: šnara krūmai, kuriuoserausiuosi lazdos kabliu. Matyt, 
ties keturiolikta duobute. Visi žino tuos krūmus. Apsiviję gebenėmis ir... 

Rastisvis stebeilija į mane -akivaizdžiai susidomėjęs. Jįdomina ne 
mirtis, omano panašumas į Maiklą Boltoną. Taip, be abejo, aš žinau, ne 
kartąirne du naudojausi šiuo panašumu, bendraudamas su klientėmis. 
Kitokios naudos neturėjau. O šitaip susiklosčius aplinkybėms... Dieve. 

- Kas pasirašė lydraštį? - klausia gydytoja. - Kazalianas? 

- Ne, - atsiliepia Maikas ir kelias akimirkas žiūri į mane. Bent 
dešimčia metų vyresnis už Rastį. Juodi žilstelėję plaukai. Akiniai. 
Kaipgi šitaip gali būti? Kodėl nė vienas iš tų žmonių nemato, jog 
aš ne lavonas? - Tarp tų keturių, kurie jį aptiko, buvo gydytojas. Jo 
parašas pirmajame puslapyje... matote? 

Popierių šnaresys. 

- Viešpatie, Dženingsas. Ašjį pažįstu. Jis dispanserizavo Nojų, kai 
laivą atbloškė prie Ararato šlaitų. 

Iš Rasčio veido matyti, jog pokštas jam nesuprantamas, tačiau 
vaikinas vis vien žvengia nelyginantarklys. Mane nutvilko svogūno 

tvaikas, o jei užuodžiu svogūną, vadinas - a/suoju. Privalau alsuoti, 
argi ne? Nebent... 

Nespėju baigti minties - Rastis pasilenkia žemiau, ir manyje 
pabundaviltis. Jis kažką pastebėjo! Kažką pastebėjo ir susiruošė daryti 
mandirbtinį kvėpavimą. Burna įburną. Palaimink tave Viešpatie, Rasti! 
Viešpatie, palaimink Rastį irjo svogūninį kvėpavimą! 

Betkvaila šypsena nesikeičia, ir, užuot priglaudęs savo lūpas prie 
manųjų, vaikinas delnu brūkšteli per žandikaulį. O dabar suspaudžiajį 
pirštais. 

-Jis gyvas! - šaukia Rastis. - Jis gyvas ir tuojau sudainuos Maiklo 
Boltono gerbėjų klubui iš ketvirtosios skrodimo salės. 

Pirštai spaudžia stipriau, ir aš netgi juntu skausmą, labai silpną, tarsi 
blokuojamąnovokaino, pirštai ima judinti žandikaulį aukštyn-žemyn, 
kaukši dantys. 

-Jeigujižia-auri, ji nieko nemato, -šlykščiu, jokiu melodingumu 
nepasižyminčiu balsu traukia jis- nuo tokio balso Persio Sledžo galva 
stačiai persprogtų. Mano dantys susiglaudžia ir prasiskiria, paklusdami 
grubiems rankos judesiams, liežuvis kyla ir krinta, tarsi padvėsęs šuo, 
besisupantis ant bangų. 

- Liaukis! - rikteli moteris. Ji sukrėsta iki sielos gelmių. Regis, 
Rastistąjunta, tačiau išsidirbinėja toliau. Dabarjo pirštai žnaibo mano 
skruostus. Mano užšaldytos akys po senovei stebeilija į viršų. 

- Atgręžk geriausiam draugui nugarą, jeigu... 
nugaros,nelyginant Mažylio Sisko sombrero juostelė, antkaktos kirpčiu- 
kai, veidas malonus, bet griežtas, ne gražuolė, tačiau pasižiūrėti yra į ką. 
Čiumpa Rastį viena ranka, nagai nukirpti trumpai,iratplėšia nuo manęs. 

- Ei! - piktinasi Rastis. - Nelieskit manęs! 

- Tuomettunelieskjo, - balse skamba įtūžis, abejoti netenka. - Tavo 
idiotiški juokeliai man jau įgriso, Rasti. Jei iškrėsi dar kąnors, parašysiu 
pranešimą. 

- Verčiaunusiraminkime, - įsiterpia paplūdimio gražuolis, daktarės 
asistentas. Balse nerimas, tarsi jis nuogąstautų, kad jo šefė ir Rastis 
tiesiog dabar kibs kits kitam į gerkles. - Paprasčiausiai padėkime tašką. 

- Koji prie manęs kimba? - Rastis dar bando piktintis, bet iš tiesų 
tik gailiai inkščia. Paskui kreipiasi į daktarę:- Kodėljūstokia pikta? Jums 
mėnesinės ar kas? 

Daktarė (bjaurėdamasi): “Veskitjį iš čia". 

Maikas: “Eime, Rasti. Mumsreikia pasirašyti žurnale". 

Rastis: “Taip. Ir kvėptelti gryno oro". 

Ašviską girdžiu, kaip perradiją. 

Iš tolstančių žingsnių suprantu, kad jie eina link durų. Gerokai 
įsižeidęs Rastis atsisveikindamas pataria daktarei pasikabinti ant krūti- 
nėslentelę, kad visi žinotų, kokios ji nuotaikos. Minkšti padai tykiai šnara 
perkeramikines plyteles, tačiau tą garsą ūmai užgožia kitas šnaresys - 
šnara krūmai, kuriuos aš lenkiu lazda, ieškodamas savo prakeikto 
kamuoliuko. Kurgi jis, jis negalėjo nusiristi toli, Viešpatie, kaip aš 
nekenčiu keturioliktosios, su visais šitais krūmais, nenustebčiau pama- 
tęs... 

Irtąakimirką man kažkas įkanda, argi ne? Taip, aš įsitikinęs, jog 
taipirbuvo. Įkairiąjąkoją, kiekaukščiau baltos kojinės. Įkaitusi skausmo 
adata, iš pradžių viename taške, paskui skausmas išplinta po visą kūną... 

„..1rnebūtis. Iki valandos, kai pabudau ant vežimėlio, užtrauktukų 
užveržtame guminiame maiše, ir išgirdau Maiką (“Kąjie sakė? Kurjį 
gabent?")bei Rastį (Manyčiau, į ketvirtą. Taip, į ketvirtą"). 

Norisi manyti, kad man įkirto gyvatė - bet gal todėl, kadpagalvojau 
apie gyvates, ieškodamas kamuoliuko. Gal tai buvo vabzdys, aš gi 
atmenu tik skausmą, be to, koks dabar skirtumas? Bėda ta, kad esu 
gyvas, o jie šito nė neįtaria. Aišku, man nepasisekė. Pažįstu daktarą 
Dženingsą, atmenu, kalbėjausi su juo, kai aplenkiau jų ketvertą ties 
vienuolikta duobute. Labai mielas žmogus, tačiau išsiblaškęs, senas. Ir 
tasai seneliokas paskelbė mane mirusiu. Moteris gydytoja, mis Mažylis 

- Nekenčiuto kretino,- durims užsivėrus, sako ji. Dabar mes trise, 
tik misis Mažylis Sisko, be abejo, galvoja, kad jie dviese: aš nesiskaitau. 
- Kodėl mannuolatos tenka turėti reikalų su kretinais, Piteri? 

- Nežinau, -atsiliepė misteris Melrouzas, - bet Rastis - ypatingas 
atvejis, netgi tarp įžymiausių kretinų. Vaikštanti smegenų atrofija. 

Jinai juokiasi, kažkas skimbčioja. Už skambesio pasigirsta klaikiai 
bauginantys garsai: kažkas kilnoja plieninius instrumentus. Vyras ir 
moteris stovi į kairę nuo manęs, aš jų nematau, bet žinau, ką jiedu veikia: 
ruošiasi skrodimui. Ruošiasi mane perpjauti. Ketina išrėžti Hovardo 
Kotrelio širdį ir pasižiūrėti, ar netrūko sienelė, arneužsikimšo vožtuvas. 

“Mano koja! - savo galvoj šaukiu aš. - Pasižiūrėkite į mano 
koją! Problema kilo dėl kojos - ne dėl širdiesV* 

Galbūt mano akys gali judėti - nors šiek tiek. Dabar matau 
(pačiameakiračio pakraštyje) ilgą ploną nerūdijančio plieno cilindrą. Jis 
panašus į dantisto laikiklį, tik baigiasi ne grąžto lizdu, o pjūklu. Iš giliausio 
atminties rūsio, kur smegenys kaupia informaciją, praverčiančiąnebent 
Džigliopjūklas. Naudojamas nurėžti viršutinei kaukolės daliai. Poto, kai 
taunuplėšia veidą, nelyginant vaikišką Helouvyno kaukę, kartu su visais 
plaukais. 

Ojautada pasiekia tavo smegenis. 

Toliau skimbčioja plienas, garsas liudija, kadjietoliau kilojainstru- 
mentus. Paskui kažin kas garsiai sužvanga. Taip garsiai, kad aš 
pašokčiau -jei galėčiau pašokti. 

- Noriatlikti perikardinį pjūvį? - klausia ji. 

-Leisi manjįatlikti? - atsargiai teiraujasi Pitas. 

- Taip, manyčiau, taip. - Daktarės Sisko balsas labai geranoriškas, 
jiketina padaryti paslaugą patinkančiam žmogui. 

- Gerai, - sutinka Pitas. - Asistuosi man? 

- Tavo ištikimas antrasis pilotas, - daktarė juokiasi. Juokui antrina 
čiaukšėjimas. Aš įspėju: žirklės karpo orą. 

Dabar panika blaškosi galvoje ir veržiasi laukan, tarsi palėpėje 
užkluptų varnėnų būrys. Vietnamas tolimoje praeityje, bet aš mačiau 
pustuzinįskrodimų, atliktų lauko sąlygomis, gydytojai juos vadino “pala- 
pinine autopsija", ir žinau, ką rengiasi daryti Sisko ir Pančo. Žirklių 
ašmenys ilgi ir aštrūs, po pirštais stori platūs lizdai. Norint jomis 
pasinaudoti, reikalinga nemenka jėga. Apatinė ašmenų dalis įsminga į 
pilvą tarsi į sviestą. Paskui perkerpa apatinį nervinį mazgą saulės 
rezginyje, aukščiau esančius raumenis bei sausgysles. Pasiekia krūtinės 
ląstą. Kai ašmenys susiglaudžia tąsyk, girdėti treškesys, šonkauliai 
prasiskiria į šalis it dvi virve surištos statinaitės pusės. O žirklės 
(panašiomis naudojasi supermarketų mėsininkai, dorojantys paukščius) 
vis raižo raumenis bei kaulus, atlaisvindamos plaučius, sėlina link 
trachėjos, versdamos Hovardą Užkariautoją Kalėdiniais pietumis, kurių 
niekas nevalgys. 

Veriamas ūžesys... regis, įjungė grąžtą. 

Piteris: “Galima, aš..." 

Daktarė Sisko, tarsi rūpestinga mama: “Ne. Paimk štai šias". 
Spragt-spragt. Demonstruoja. 

- Kodėl? - klausiajis. 

-Nesaštaipnoriu,- motiniškų gaidelių balse gerokai mažiau. - Kai 
pats atlikinėsi skrodimus, Piti-vaikuti, darysi, ką įsigeidęs. Bet Ketės 
Arlen skrodimo salėje visų pirma imamos perikardinės žirklės. 

Skrodimo salė. Štai mes ir išsiaiškinome. Išbaimėsnorisi pašiurp- 
ti, bet, aišku, nieko neišeina, oda lieka glotni. 

- Atsimink, - dabar daktarė Arlen skaito paskaitą, - kiekvienas 
kvailys gali išmokti naudotis melžimo aparatu... bet geriausi rezultatai 
pasiekiami, melžiantrankomis, - jos balse girdėti agresija. - Supratai? 

- Supratau. 

Jieruošiasitą daryti. Privalau krustelti arbariktelti, antraipjie išties 
tą padarys. Gal tuomet, kai į mane įsmigs žirklės, pasilies ar čiurkšle 
trykštels kraujas, ir jie suvoks: kažkas ne taip, bet, ko gero, bus jau per 
vėlu. Ašmenys jau spės susiglausti, šonkauliai gulės man ant dilbių, o 
širdis baimingai pulsuos po fluorescencinėmis lempomis nuo kraujo 
žvilgančiame širdies krytyje.... 

Sutelkiu dėmesį į savo krūtinę. Išpučiu ją... ar mėginu... ir kažkas 
nutinka. 

Garsas! 

Ašišleidžiu garsą! 

Didžioji jo dalis pasiliko užčiauptoje burnoje, betaš visgi galiu jį 
išgirsti ir pajusti nosyje: žemą dudenimą. 

Susikaupiu, sugniaužiu kumštin visą savo valią ir pamėginu dar 
kartą, ir šįsyk garsas aiškesnis, jis išsilieja iš šnervių tarytum cigaretės 
dūmas: “N-n-n-n...'* Tas garsas verčia prisiminti televizinę Alfredo 
Hičkoko programą, kurią mačiau prieš daugelį metų. Džozefą Koteną 
paralyžiavo po automobilio avarijos, bet galiausiai jis įstengė pranešti 
tebesąs gyvas, išspausdamas vieną vienintelę ašarą. 

Tas vos girdimas uodiškas zyzimas man neginčijamai įrodė, jog 
nesu miręs, jog aš - ne šiaip dvasia, glūdinti moliniame manojo kūno 
sarkofage. 

Vėlsusikoncentruoju ir jaučiu, kaip oras patenka į gerklę, pakeis- 
damas tą, kurį tik ką iškvėpiau, iraš vėl jį iškvepiu, eikvodamas visas 
jėgas, daugiau jėgų, nei eikvojo jaunuolis, vasarą uždarbiavęs “Kelių 

statybos kompanijoje", baisiai stengiuosi, nes dabarkovoju už gyvybę, 
irjie privalo mane išgirsti, švenčiausias Dieve, jie privalo. 

“N-n-n-n..." 

- Nori pasiklausyti muzikos? - klausia moteris-gydytoja. - Turiu 
Martį Stiuartą, Tonį Benetą... 

Jis tarytum prunkšteli. Vos jį girdžiu, neišsyk suprantu daktarės 
žodžių prasmę... galbūt savo laimei. 

- Tiekto,- jinai juokiasi. - Turiuir“Rouling Stounus"". 

- Tu? 

- Aš. Nesutokia “mėlynoji kojinė"', kokia atrodau, Piteri. 

- Aš nenorėjau... - regis, jisai paraudo. 

“Išgirskite mane! -rėkiu galvoje,o mano užšaldytos akys stebeilija 
į sniego baltumo šviesą. - Liaukitės tarškėję, jūs gi ne šarkos, 
išgirskite mane!" 

Jaujaučiu, kaiporas plona srovele teka per gerklę, ir pagalvoju, kad 
manoatradimo efektas silpsta. Irmintys tuojau pat pasuka kita kryptimi. 
Galefektas ir silpsta, bet veikiai prapuls ir pati pasveikimo galimybė. 
Visos mano jėgos skirtos tam, kad jie mane išgirstų, ir šįkartjie būtinai 
išgirs, aš žinau. 

- Vadinas, “Stounai", - sako jinai. - Nebent norėtum, kad tavo 
pirmojo perikardinio pjūvio garbei nulėkčiau į parduotuvę ir atneščiau 
Maiklo Boltono CD. 

- Prašau, nereikia! - šūktelėjo jis, 1r abu juokiasi. 

Garsas išsiveržia iš manęs, ir šįsyk jis aštresnis. Ne toks garsus, 
kaip norėtųsi, bet jau šis tas. Jie išgirs, jie privalo. 

Ir tuomet, kai aš jau imu spausti iš nosies garsą, kambaryje 
sugriaudi gitaros, onuo sienų, nelyginant teniso kamuoliukas, atsimuša 
Miko Džagerio balsas: “Taip, čia tiktai rokenrolas, bet aš jį MY-Y- 
Y-Y-Y-Y-L-I-U-U-U..?? 

- Prisuk garsą! - šaukia daktarė Sisko, na, labai jau garsiai, ir, žinia, 
visame tame triukšme mano nosinio garso, mano bergždžio bandymo 
dudenti nosimi niekas negirdi. Tolygu kuždėti kalvėje. 

Dabar jos veidas palinksta prie manęs, ir aš vėl patiriu siaubą 
pamatęs, kad daktarės akys pridengtos plastikiniu skydeliu, o burna ir 
nosis - kauke. Ji nusigręžia. 

- Nurengsiu jį tau, - sako ji Piteriui ir pasilenkia dar žemiau, su 

spindinčiuskalpeliu rankoje, aptemptoje pirštine, pasilenkiaper“Rouling 
Stounų" gitarų griausmą. . 

Dudenu iš nevilties, bet kas iš to? Pats savęs negirdžiu. 

Skalpelis sustingsta virš manęs, paskui pradeda rėžti. 

Rėkiu savo galvoje, tačiau skausmo nėra, tik mano marškinėliai 
prasiskiria į dvi dalis, kurios nuslysta palei šonus. Lygiai taip turės 
prasiskirti ir mano krūtinės ląsta - poto, kai Piteris, nė nenutuokdamas, 
kądaro, atliks savo pirmąjį perikardinį pjūvį, perskros gyvą pacientą. 

Mane pakelia. Galvaatsilošia atgal, ir aš matau Piterį, nuleidžiantį 
perregimą plastikinį skydelį. Jis stovi už plieninio stalelio, ant kurio 
sudėlioti instrumentai. Garbingą vietą ant stalelio užima žirklės. Jos tik 
akimirkai patenka į manoakiratį, ašmenys spindi it atlasas. Paskui mane 
paguldo vėl, bet marškinėlių jau nebevilkiu. Dabarašiki pusės nuogas. 
O kambaryje šalta. 

“Pažvelkite į mano krūtinę! - šaukiu jai. - Jūs turite matyti, kad 
Ji kyla ir leidžiasi, nors oro į ją patenka vos minimumas! Jūs gi 
specialistė, velniai jus rautųV* 

Bet jinai žiūri ne į mane, o į Piterį, pakelia balsą, kad peršauktų 
muziką. (“Man patinka, patinka, patinka..." - plyšoja “Rouling 
Stounai", aš manau, jog skaistykloje ištisą amžinybę girdėsiu tuos 
idiotiškus sniaukrojančius klyksmus). - Lažinies? Boksininko trumpikės 
arglaudės? 

Pašiurpęs ir įniršęs suprantu, apie ką ji kalba. 

- Trumpikės! - atsiliepia Piteris. - Savaime suprantama. Pakanka 
tik dirstelėti įtą vaikiną! 

“Šadžius! - mėginu surikti aš. - Tu veikiausiai manai, kad visi, 
perkopę keturiasdešimtmetį, dėvi boksininko trumpikes! Veikiau- 
siai manai, kad, sulaukęs keturiasdešimties...?" 

Ji atsega mano “bermudų" sagą, paskui užtrauktuką. Kitokioje 
situacijoje tokie gražios moters veiksmai (griežtos, bet vis vien gražios) 
man suteiktų neišpasakytą pasitenkinimą. Betšiandien... 

- Tupralošei, Piti-vaikuti, - sako jinai. - Glaudės. Iš tavęs doleris. 

- Atiduosiu išalgos,- jis prieina artyn. Piterio veidas pasirodo šalia 
jos. Jiedu žiūri į mane pro plastikinius skydelius, tarsi du ateiviai į 
pagrobtą Žemės gyventoją. Stengiuosi priversti juos pamatyti mano 
akis, pamatyti, kad žiūriu į juos, bettie kvailiai spokso į mano kelnaites. 

- O,jos dar ir gražios! - šūkteli Pitas. - Kietai! 

- Dar gerai, kadnerožinės, - šypteli moteris. - Pakelk jį, Piteri, jis 
sveria visą toną. Nenuostabu, kad jį ištiko infarktas. Lai tatai bus tau 
pamoka. 

“Aš puikios formos! - šaukiu jai. - Gal mano sveikata geresnė 
nei tavo, tu kale!“ 

Stiprios rankos atplėšia nuo stalo mano šlaunis. Treška stuburas; 
nuo šio garso pokši širdis. 

- Atleisk, bičiuli,- sako Piteris, irūmai man pasidaro daršalčiau,nes 
nuo manęs nutraukia šortus irraudonas glaudes. 

- Kilstelim vieną kojytę, - burkuoja moteris-gydytoja. - Kilstelim 
antrąkojytę. Nuaunam batelius, dabar kojinytes... 

Staigaji grįžteli į Piterį, iraš vėl atgaunu viltį. 

- Ei, Pitai. 

- Ka? 

- Argolfąžaidžiantys vyrai paprastai dėvi “bermudus" ir mokasi- 
nus? 

Jai už nugaros (tenai tik triukšmo šaltinis, pats triukšmas glaudžiai 
supa mus išvisų pusių) “Rouling Stounai" pradeda “Emocinį gelbėjimą". 
“Aš būsiu tavoriteris...'" - dainuoja Mikas Džageris, ir aš galvoju, kaip 
tam šaunuoliui sektųsi šokti su trim dinamitiniais užtaisais, prikabintais 
priejoliesos subinės. 

- Jei nori žinoti mano nuomonę, šis vaikinas stačiai prašėsi nema- 
lonumų, - tęsia jinai. - Maniau, kad jie apsiauna specialius batus - 
bjaurius, specifinius, skirtus perdėm golfui, su mažais gūbreliais ant 
padų. 

- Taip, tačiau juos avėti neprivalu. Nėra tokio įstatymo, - pirštinėtos 
Piterio rankos man virš veido, jis užlenkia išskėstus pirštus atgal. 
Sąnariai treška, talkas byra ant manęs it pudra. - Kolkas darne. Netaip, 
kaipboulinge. Jei žaisi boulingąbe specialaus apavo ir tave pastebės, gali 
gauti parų. 

- Nejaugi? 

- Taip. 

- Noriatlikti išorinę apžiūrą? 

“Ne! - šaukiu aš. - Juk jisai dar berniūkštis, ką gi jūs DARO- 
TE?“ 

Piteris žvelgia į daktarę, tarsi ir jam būtų dingtelėjusi tokia pat 
mintis. 


209 


- Juk tatai... e-e... ne visai teisėta, ar ne, Kete? Noriu pasakyti... 

Jiatsigręžia, klausydamasi Piterio žodžių, apžvelgia skrodimo salę, 
ir imu įtarti, jog manęs laukia blogos naujienos: nepaisant viso jos 
griežtumo, šita Sisko, jinai gi daktarė Ketė Arlen, nelygiai alsuoja, 
stebeilydama į tamsiai mėlynas Pito akis. Šventas Dieve, mane paraly- 
žiuotą atvežė iš golfo lauko į teleserialą “Ligoninės priimamasis", šią 
savaitę gausiai auditorijai siūloma serija “Meilė ketvirtojoje skrodimo 
salėje ". 

- Paklausyk, - ji suokalbiškai kužda, - čia gi nieko nėra, tiktuiraš. 

- Įrašas... 

-Darneįjungtas. Okaijį įjungsime, aš nuolatbūsiu šalia, stebėdama 
kiekvienątavo žingsnį. Beveik nuolat. Paprasčiausiai noriu sutvarkyti 
šiaskorteles irstiklines priemones. Žinia, jei tau stinga deramo pasitikė- 
jimo... 

“Taip! - šauksmas veržte veržiasi nuo sustingusio mano veido. - 
Pajusk nepasitikėjimą! BAISŲ nepasitikėjimą! NEAPSAKOMAI 
BAISŲ nepasitikėjimą!" 

Tačiau Piteriui dvidešimt ketveri, irką gijis gali pasakyti šiai gražiai, 
griežtai moteriai, kuri stovi šalimais, siūlydama pasireikšti? Ir kalbama, 
žinia, ne apie skrodimą. “Ne, mamyte, aš bijau“? Be to, jam niežti 
rankas. Akyseužplastikinio skydelio įžvelgiu geismą. Jis stačiai nekan- 
trauja persmeigti mane žirklėmis. 

- Klausyk, jei mane pridengsi... 

- Gali neabejoti, - patikina daktarė. - Juk reikia kažkada pradėti, 
Piteri. O jeigu tau manęs išties prireiks, juostelę persuksim ir įrašysim iš 
naujo. 

Joveide nuostaba. 

- Gali taip padaryti? 

Moteris šypsosi. 

- Ketvirtojoje škrodimo šalėje turime daug pašlapčių, mein Herr. 

- Neabejoju, - jis taip patnusišypso ir pasitraukia iš mano akiračio. 
Kairanka sugrįžta, pirštai gniaužia mikrofoną, juodu laidu prikabintą prie 
lubų. Savo forma mikrofonas primenaplieninę ašarą. Vien jį pamačius, 
mane persmelkia šimtąkart stipresnis siaubas. Žinoma, jie manęs 
nepapjaus, argi ne? 

Pitas darne veteranas, bet šiokios tokios patirties jau turi; jis būtinai 
pastebės įkandimo pėdsakus - jau nežinau, kas ten man įkando, kol 

krūmuose ieškojau kamuoliuko, - irtuometjie įtars, kad kažkas netaip. 
Privalo įtarti. 

Tačiau vis vien regiu žirkles ir beširdišką jų spindesį, žirkles, 
panašias į tas, kokiomis karpo vištas... ir nejučia klausiu savęs, ar būsiu 
gyvas,kaijieišplėš man iš krūtinės širdį irsekundėlę kitą palaikys prieš 
sustingusias mano akis - srūvančią krauju, o paskui švystels ant 
svarstyklių. Įsivaizduoju, kad galiu tą pamatyti. Išties galiu. Juk kalbama, 
kad, sustojus širdžiai, smegenys gali normaliai funkcionuoti kone tris 
minutes. 

- Pasirengęs, daktare, - oficialiu tonu sako Piteris. Kažkur sukasi 
įrašinėjanti magnetofono juosta. 

Skrodimo procedūra prasidėjo. 

- Nagi, aprašykime šį poną, - linksmai šūkteli jinai, ir mane mikliai 
perverčia. Dešinė ranka nubrėžia platų lanką, trinkteli į stalo kraštą, 
krinta žemyn, metalinė briauna įsirėžia įbicepsą. Man skauda, bet aš 
džiaugiuosi skausmu, sveikinu jį. Meldžiuosi, kad briauna perrėžtų odą, 
meldžiuosi, kad plūsteltų kraujas, kad nutiktų kažkas tokio, ko nenutinka 
įprastiems lavonams. 

- Oplia! - tęsia daktarė Arlen, kilsteli mano ranką ir paguldo šalia 
kūno. 

Dabar man labiausiai rūpi nosis. Ji priglausta prie stalo, ir mano 
plaučiai pirmąkart siunčia nelaimės signalą: gailiai spurda. Burna už- 
čiaupta, į stalą įbesta nosis dalinai užspausta (kiek, pasakytnegaliu; aš 
gi netnejaučiu savoalsavimo, praktiškai nejaučiu). Kasbus, jei uždusiu? 

Paskui kažkas nutinka, ir aš pamirštu nosį. Man įišeinamąją angą 
sugrūda didžiulį daiktą, pagal pojūčius -stiklinę beisbolo lazdą. Vėl 
bandau surikti, ir man visgi pavyksta išspausti silpnutį gugenimą. 

- Matuoju temperatūrą, - sako Piteris. - Taimeris įjungtas. 

- Geramintis, - ji pasislenka. Užleidžia jam vietą. Leidžia pasitre- 
niruoti su šiuo lavonu. Leidžia pasitreniruoti su manim. Muzika prityla. 

- Subjektas - baltasis, amžius - keturiasdešimt treji metai, - kalba į 
mikrofoną Pitas, kalba amžinybei. - Jį vadina Hovardu Randolfu 
Kotreliu, gyvena adresu: 1566 Lorel-krest-leinas, čia, Deryje. 

Daktarė Arlen ištolo atitaria: “Meri Mide". 

Pauzė. Pitas tęsia, jo balse girdėti susierzinimas: “Daktarė Arlen 
man pranešė, kad ištiesų subjektas gyvena Meri Mide, kuris atsiskyrė 
nuo Derio...'* 

- Pakakstų istorijų, Pitai. 

Šventas Dieve, ką jie sugrūdo man į subinę? Termometrą gyvu- 
liams? Jei jis būtų bentšiek tiek ilgesnis, galvutė siektų gerklę. Ir vazelino 
pagailėjo -sutaupė... bet, kita vertus, kodėl gi ne? Šiaip ar taip, ašjiems 
tik lavonas. 

Lavonas. 

- Atleiskite, daktare, - Pitas išlaiko pauzę, matyt, bando prisiminti, 
kur sustojo. Prisiminė. - Tai informacija iš lydraščio, kurį atgabeno 
“greitosios pagalbos" sanitarai. Duomenys nurašyti iš vairuotojo pažy- 
mėjimo, išduoto Meino valstijos. Lydraštį pasirašė daktaras... e-e... 
Frenkas Dženingsas. Subjektas aptiktas nebegyvas“ Derio" golfo klubo 
teritorijoje. 

Dabar pasikliauju savo nosimi. Viliuosi, kad ji ims kraujuoti. 
“Maldauju, - kreipiuosi į ją, - pradėk kraujuoti. Ir ne šiaip kraujuok, 
lai kraujas liejasi upe“. 

- Mirties priežastis gali būti infarktas, - tęsia Piteris. Lengva 
kažkieno ranka slysta per mano nugarą iki properšos tarp sėdmenų. 
Tikiuosi, kad ji ištrauks termometrą. Bergždžiai. - Rodos, stuburas 
nepažeistas. Regimų traumos požymių nematyti. 

Regimų požymių. Regimų požymių! Ką jietauškia? 

Jis kilsteli mano galvą, pirštų galiukais apčiupinėja skruostikaulius. 
Beviltiškai būgniju: “N-2-n-2"*,- puikiai žinodamas, kad Piteris neįstengs 
manęs išgirsti, pernelyg jau garsiai blerbia Keito Ričardso gitara, bet 
viliuosi, kad pajus oro vibraciją mano nosies kanaluose. 

Nepajunta. Tik sukioja galvą įšalis. 

-Jokiųregimų kaklo traumų, jokio lavoninio stingulio, - kalbajisai, 
ir mantaip norisi, kad Pitas paprasčiausiai paleistų mano galvą, kadtoji 
šlepteltų ant stalo, štai tuomet išnosies būtinai pasipiltų kraujas, nebent 
būčiaumiręs,betvaikinas atsargiai jąpaguldo, nosis susiploja, man vėl 
kyla pavojus paprasčiausiai uždusti. 

- Regimų pažeidimų nėra nei ant nugaros, nei ant sėdmenų, nors 
viršutinėje dešinės šlaunies dalyje matyti surembėjęs randas - jis atrodo 
kaip sena žaizda, galbūt nuo šrapnelio. Bjaurus randas. 

Randas bjaurus, ir jis nuo šrapnelio. Po jo karas man baigėsi. Mina 
pataikėįtiekimo tamybų zoną, du nukauti, vienam - man- pasisekė. Jis 
darbjauresnis iš priekio, jautresnėje vietoje, bet vaikų darymo organas 
funkcionuoja... tiksliau, funkcionavo iki šios dienos. Ketvirtis colio į 

kairę, ir seksualinių poreikių tenkinimui būtų reikėję įsitaisyti rankinį 
siurbliuką bei angliarūgštės dujų balionėlį. 

Galiausiai jisai ištraukia termometrą (o, Dieve, koksai palengvėji- 
mas), ir, Pitui kilstelėjus prietaisą įakių lygį, ant sienos matau ilgą šešėlį. 

- Trisdešimt keturi ir dvi dešimtosios, - pranešė jisai. - Daugoka. 
Tarsi tas vaikinas būtų gyvas, Kete... daktare Arlen. 

- Prisimink, kur jį rado, - nuo tolimosios sekcijinės salės sienos 
atsiliepia daktarė. Vieną dainą “Roulingai"" užbaigė, kitos dar nepradėjo, 
tadjos balse aiškiai girdžiu lektoriaus intonacijas. - Golfo laukas. Antra 
vasaros dienos pusė. Nenustebčiau, jei termometras rodytų trisdešimt 
šešis ir šešias dešimtąsias. 

- Žinoma, žinoma, - balsas įžeidus, kaipnubausto vaiko. - Juostelėje 
skambės keistai, ar ne? - Vertimas: “Perklausius juostelę bus galima 
pamanyti, kad aš beviltiškas kvailys?" 

-Nieko keista, įprastas praktinis užsiėmimas. Tiesą sakant, juk taip 
ir yra. 

- Gerai, puiku. Važiuojam toliau. 

Jo guma aptraukti pirštai praskiria mano sėdmenis, slenka žemyn, 
link šlaunų. Jei pajėgčiau, įtempčiau raumenis. 

“Kairė koja, - siunčiu jam telepatinį signalą. - Kairė koja, Piti- 
vaikuti, kairysis kelias, matai ?* 

Jis turi pamatyti, privalo, nes aš jaučiu, jaučiu, toji vieta pulsuoja 
skausmu, kaipnuo bitės geluonies ar injekcijos, kai negrabi medsesuo, 
užuot suleidusi vaistus į veną, visą švirkšto turinį suleidžia į raumenis. 

- Visi žino, jog žaisti golfą, vilkintšortus - ne pati geriausia mintis, 
irsubjektas akivaizdžiai patvirtinašį teiginį, - kalba Piteris, iraš linkiu jam 
gimti aklam. Po velnių, galjisirgimė aklas, jukelgiasi taip, tarsi neturėtų 
akių. - Matau gausybę vabzdžių įkandimų, įbrėžimus... 

- Maikas sakė, kad jį surado krūmuose, atsiliepė Arlen. Ji kelia tiek 
triukšmo. Toks jausmas, kad ta moteris plauna kavinėje indus, o ne 
rūšiuoja stiklines priemones ir korteles. - Spėju, kad jis ieškojo kamuo- 
liuko, irtuometjį ištiko infarktas. 

- Aha... 

- Tęsk, Piteri, tau puikiai sekasi. 

Manau, jogšis teiginys ginčytinas. 

- Gerai. 

Vėlprisilytėjimai irspaudymai. Galnetpernelyg švelnūs. 

- Moskitų įkandimai ant kairiosios blauzdos atrodo uždegiminiai, - 
prisilytėjimai tebėra švelnūs, tačiau pulsuojantis skausmas sustiprėja 
taip, jog aš surikčiau, jei tik pajėgčiau rėkti, o ne vos girdimai dvėsuoti. 
Irtuometdingteli mintis, kad mano gyvenimas priklausonuo jų klausomo 
“Rouling Stounų" įrašo trukmės... jei įstengsiu ką nors sušnopuoti 
pakankamai garsiai, ir kuris nors mane išgirs anksčiau, nei jiedu apvers 
kasetę... 

- Galbūt po bendro skrodimo norėsiu dirstelti įtuos įkandimus, - 
sako daktarė, - nors jei mūsų įtarimai dėl jo širdies yra teisingi, šito 
neprireiks. O gal... norėtum, kadjuos apžiūrėčiau tiesiog dabar? Jie tave 
neramina? 

- Ne, paprasčiausi moskitų įkandimai, - Iemena tasai mulkis. - Čia 
moskitai stambūs. Penki... septyni... aštuoni... kone tuzinas įkandimų tik 
antkairės kojos. 

- Pamiršo, kur eina. 

- Galirnepamiršo, o štai pasirūpinti “digitalinu" tikrai nesiteikė, - 
atsako Pitas, ir jiedu draugiškai juokiasi iš skrodimo salei pritinkančio 
pokšto. 

Šįkartjis apverčia mane pats, veikiausiai netverdamas džiaugsmu, 
jog gali pademonstruoti treniruoklių salėje pripumpuotus raumenis, 
slėpdamas nuo pašalinių akių gyvatės įkandimus, aprėmintus moskitų 
paliktomis žymėmis. Aš vėlnemirksėdamas žvelgiu į fluorescencines 
lempas. Pitas atsitraukia per žingsnį, dingsta iš mano akiračio. Stalas 
pasvyra, irašžinau kodėl. Kai jie mane išskros, skysčiai nutekės žemyn, 
įspecialius rinktuvus kojūgalyje. Kad centrinė Ogastos laboratorija 
turėtų ką analizuoti, jei skrodimo metu iškiltų kokių nors klausimų. 

Koncentruoju valiąir pastangas, bandydamas užsimerkti, kol jis 
žiūri man į veidą, betneįstengiu krustelti vokų. Šio šeštadienio popietę 
tenorėjau įveikti aštuoniolika duobučių, bet pavirtau Miegančiąja Gra- 
žuole suapžėlusia krūtine. Ir niekaipnegaliu atsikratyti minties: kąjausiu, 
kai žirklės įsmigs man į pilvą? 

Pitas vienoje rankoje laiko kažkokį lapelį. Tikrinasi, deda į šalį, 
prabyla į mikrofoną. Jo balsas skambaryžtingiau. Jis tikkąpadarė pačią 
neteisingiausią išvadą savo gyvenime, betapietai nė nenutuokia irtodėl 
nėmaž neabejoja, kad viskas klojasi kaip privalu. 

- Šį skrodimą atlieku penktą valandą keturiasdešimt devynios 
minutės po pusiaudienio, šeštadienį, 1994 metų rugpjūčio 20. 

Jistimpteli mano lūpas, apžiūri dantis, nelyginantžmogus, sumanęs 
pirkti arklį, paskui traukia žemyn žandikaulį. 

- Geraspalva, - komentuoja Piteris, - ir jokių petechialinių kraujos- 
rūvų ant skruostų, - pasibaigė eilinė daina, girdžiu spragtelėjimą: jis 
užmina pedalą, sustabdydamas įrašą. - Galima pamanyti, kad šis 
vyrukas tebėra gyvas. 

Švokščiu iš visų jėgų, bet tą pat akimirką daktarė Arlen kažin ką 
išmeta ant žemės - sprendžiantiš garso, naktipuodį. 

-Kaipjamšitonorėtųsi, - juokiasi jinai. Pitas jai pritaria, irtą minutę 
aš jiems abiem linkiu susirgti vėžiu, neoperuojamu ir užtikrinančiu 
ilgalaikes kančias. 

Vaikinas palinksta prie mano kūno, čiupinėja krūtinę (“Jokių 
mėlynių, patinimų, kitokių išorinių infarkto požymių"',- paskelbia rezu!- 
tatus jisai. Koksai siurprizas), paskui palpuoja pilvą. 

Ašriaugėju. 

Jis spokso į mane, akys suapvalėja, žandikaulis mažumą atsiknoja, 
irašvėlbeviltiškai mėginu švokšti - žinodamas, kad jisai manęs neišgirs: 
jauprasidėjo daina “Pradėk su manimi iš naujo". Bet labai norisi manyti, 
jogšvokštimas podraugsuriaugėjimu praskaidrins jam smegenis, įtikins, 
jog skrosti susiruošė anaiptol ne lavoną. 

- Atsiprašau užtave, Houvi, - įsiterpia daktarė Arlen, toji kalė. Ji 
stovi mano galvūgalyje ir krizena. - Būk atsargus, Pitai, pomirtinio 
raugėjimo šlykštus kvapas. 

Jisteatrališkai pavaiko delnu orą, paskui vėl imasi nutraukto darbo. 
Praktiškai nebeliečia slėpsnų, prabėgom paminėdamas randą ant deši- 
nės kojos, iš nugarinės šlaunies dalies pereinantį į priešakinę. 

“Nepastebėjai svarbios smulkmenos, - mąstau aš, - gal dėl to, 
kad ji aukščiau, nei žiūri. Nedidelė bėda, mano brangus Paplūdi- 
mio Berniuk, betgi tu pražiūrėjai, kad AŠ GYVAS, o tatai jau 
katastrofaV' 

Jis toliau šneka į mikrofoną, iš balso jaučiu, jog Pitas apsipranta 
naujoje aplinkoje (balsas panašus į Džeko Klugmano iš “Kvinsio, 
MLE.“), ir aš žinau, kad jo porininkė, stovinti mano galvūgalyje, toji 
vietinės gydytojų bendruomenės Polijana, nemano, kad jai teks atsukti 
atgalios juostelę su šios “praktinioužsiėmimo" dalies įrašu. Pitui puikiai 
sekasi, neskaitant vieno niekniekio: pirmasis lavonas, kurį jis ketina 
skrosti, - gyvas žmogus. 

Galiausiai jisai sako: “Manau, esu pasirengęs pradėti kitą etapą", 
-beje, balse girdėti abejonė. 

Ji prieina, prabėgom dirsteli į mane, paskui spusteli Pito petį. 

- Gerai. Pirmyn. 

Dabarašstengiuosi iškišti liežuvį. Štai šitaip vaikiškai pademonst- 
ruoti savo požiūrį į gražuoliuką. Šito visai pakaktų... manrodos, jaučiu 
liežuvį ir lūpas, panašiai jautiesi, kai ima slūgti novokaino poveikis. Regis, 
irliežuvis krustelėjo. Ne, veikiausiai trokštamą dalyką palaikiau tikro... 

Taip! Taip! Virptelėjo, bet tik kartą, antras bandymas visiškai 
nesėkmingas. 

Kai Pitas imasi žirklių, “Rouling Stounai"' užtraukia kitą dainą, 
“Nutverkugnį". 

“Pridėkite veidrodį man prie nosies! - šaukiu jiems. - Ir pama- 
tysite, kaip tasai aprasos! Nejau tokia mintis jums nė nedingteli?* 

Čakšt, čakšt, čakšt, čiaukši žirklės. 

Pitas pasukajas taip, kad šviesa atsispindi nuo žvilgančių ašmenų, 
iraš pirmąsyk esu tikras, šimtu procentų tikras, jog toji beprotystė tęsis 
iki logiškos pabaigos. Režisierius neketina nutraukti filmavimo. Teisėjas 
neketina nutraukti dvikovos dešimtajame raunde. Mes neketiname imti 
pertraukėlės, kad sužinotume savo rėmėjų nuomonę. Pitis-vaikutis 
ketina suvaryti žirkles man į pilvą, kol aš bejėgis tysau ant šio stalo, o 
paskui perskrosti mane itbanderolę, atgabentą iš“Horšou kolekcijos". 

Jis klausiamai žvelgia į daktarę Arlen. 

“Ne! -klykiu aš, mano balsas daužosi įtamsias kaukolės sieneles, 
bet neištrūksta iš burnos. - Ne, maldauju, neV* 

Moteris linkteli. 

- Pradėk. Tau pavyks. 

- E-e... ar nenorėtumei išjungti muzikos? 

“Taip! Išjunk ją!" 

- Tautrukdo? 

“Taip! Muzika jam trukdo! Ji galutinai užtemdė Pitui protą! Jis 
netgi nusprendė, kad jo pacientas nebegyvasV* 

- Na... 

-Žinoma,- atsiliepia Arlenir dingsta išmano akiračio. Poakimirkos 
Mikas ir Keitas galų gale nutyla. Stengiuosi švokšti, tačiau pašiurpęs 
suvokiu: neišeina. Esu pernelyg išsigandęs. Baimė sukaustė mano balso 

stygas. Tegaliu stebėti, kaip moteris prieina prie kolegos, jiedu abu 
žvelgia į mane iš viršaus žemyn, tarsi nešantys karstą - į kapo duobę. 

- Ačiū,- dėkojajjis. Paskui giliai įkvepiair pakelia žirkles. - Atlieku 
perikardinį pjūvį. 

Ir lėtai nuleidžia žirkles. Aš jas matau... matau... paskui jos 
pranyksta iš mano akiračio. O kiek vėliau pajuntu, kaip šaltas plienas 
priglunda prie viršutinės pilvo dalies. 

Jis abejodamas žvelgia į daktarę. 

- Tužsitikinusi, kad... 

- Artunori išmokti daryti skrodimus, ar ne, Piteri? - balsas griežtas 
ir čaižus. 

- Tugi žinai, kad noriu, tačiau... 

- Tokiuaatveju pjauk. 

Jis linkčioja, kietai sučiaupia lūpas. Aš užsimerkčiau, jei galėčiau, 
bet, žinia, negaliu; tik pasirengiu skausmui, kurį pajusiu po sekundėlės ar 
dviejų, sakau sau: “LaikykisV* 

- Pjaunu, - jis mažumą palinksta į priekį. 

- Vieną minutėlę! - šaukia jinai. 

Spaudimas kiek žemiau saulės rezginio atlėgsta. Pitas atsigręžia į 
daktarę, veide nuostaba, lengvutis susierzinimas,o galirpalengvėjimas, 
nes pavyko atitolinti kritinį momentą. 

Jaučiu, kaip moters ranka apglėbia mano penį, tarsi ji ketintų mane 
pamaloninti; toksai saugus seksas su negyvėliu. 

- Pražiopsojai štai šitą, Piteri. 

Jis pasilenkia, apžiūri jos radinį - randą kone pačioje kirkšnyje, 
viršutinėje dešinės šlaunies dalyje, išvirtusį, blizgantį, oda be menkiausių 
porų. 

Josranka tebegniaužia mano organą, gniaužia, kad tasai neužstotų 
rando, tiktai dėl to. Lygiai taip ji laikytų sofos pagalvėlę, norėdama 
kažkam parodyti pojaaptiktus lobius: monetas, piniginę, katės užsmaug- 
tą pelę... bet kažin kas vyksta. 

Viešpatie Jėzau, kažin kas vyksta! 

-Irpažvelk, - daktarės pirštai glosto dešinę kapšelio pusę, slenka 
tolyn, link šlaunies. - Pažvelk į šiuos siūlų pavidalo randus. Ko gero, jo 
kiaušiniai išsipūtė sulig greipfrutais. 

-Jam pasisekė, kad neprarado vieno, o gal irabiejų išsyk. 

- Galilažintis iš... gali lažintis, pats žinai iš ko,- jinai juokiasi, ir juoke 
neabejotinai skamba seksualinės gaidelės. Pirštai tai susigniaužia, tai 
atsipalaiduoja, rankatolydžio juda, kad randas liktų matomas. Judesiai 
spontaniški, tačiau Arlen galėtųužsidirbti dvidešimtartrisdešimtbaksų, 
jei visa tai atliktų sąmoningai... žinoma, kitokiomis aplinkybėmis. - 
Manau,tai kovinis sužeidimas. Paduok man didinamąjį stiklą, Pitai. 

- Bet ar man nederėtų... 

- Sugaišiu tik kelias sekundes, - visas jos dėmesys skirtas randui.. 
-Jisvis vienniekurnedings,- ranka tebegniaužia mano penį, suspaudžia, 
paleidžia, ir aš jaučiu, kažkas vyksta toliau, bet gali būti, jog klystu. 
Tikriausiai klystu, antraip jisai pamatytų, jinai pajustų... 

Daktarė Arlen pasilenkia taip žemai, jog aš matau vienjos nugarą, 
aptemptą žaliu chalatu, ir kepuraitės raištelius, primenančius laibutes 
kasytes. Dabar, o-ho-ho, aš ta pačia vieta jaučiu jos alsavimą. 

- Atkreipk dėmesį, kaip skleidžiasi spinduliniai randai. Tatai skevel- 
drinis sužeidimas, kurį jisai pelnė prieš dešimtį metų. Galime patikrinti jo 
tarnybos... 

Atsilapoja durys. Pitas iš netikėtumo rikteli. Daktarė Arlen-ne, bet 
josrankanejučiasusigniaužia, pasislenka, iriššalies turėtų atrodyti, tarsi 
guvi medsesuo glamonėja prie patalo prikaustytą pacientą. 

- Neskroskite jo! - balsas toks veriantis, toks išsigandęs, jog aš 
vargiai atpažįstu Rastį. - Neskroskite jo! Krepšyje su lazdomis 
gyvatė, ir jinai įkando Maikui! 

Jieduatsigręžia į Rastį, akys plačiai atmerktos, žandikauliai atkarę. 
Gydytojatebegniaužia mano pasididžiavimą, bet pati šito nesuvokia, jau 
kurį laiką nesuvokia, kaip ir Pitis-vaikutis nesuvokia, jog viena ranka 
laikosi užširdies. Ir atrodo taip, tarsi būtentjo krūtinėj sustojo pagrindinis 
siurblys. 

- Ką... ką tu... - lemena Pitas. 

- Patiesė jį ant žemės, - Rastis trata it kulkosvaidis. - Manau, jis 
atsigaivelės, bet dabar vos verčia liežuvį! Mažaruda gyvatėlė,niekad 
gyvenime nesu tokių regėjęs, ji nušliaužė po iškrovimo platforma, ir 
dabar guli tenai, tačiau nesvarbu! Manau, ji įkirto ir vyrukui, kurį 
atvežėme. Manau... šventas šūde, daktare, ką gi jūs darote? Grąžinate 
jiigyvenimą dalimis? 

Moteris pasuka galvą į mane nesuprasdama, apie kąčiajis... kol 
galiausiai sumoja, kad delne gniaužia stulpu stovintį penį. Okai pradeda 

rėkti... klykdama išplėšia žirkles iš nukarusios, gumine pirštine aptrauk- 
tos Pitorankos... oaš vėl galvoju apie seną Alfredo Hičkoko telefilmą. 
“Vargšas senasis Džozefas Kotenas“, - galvoju aš. 
Jisai tegalėjo verkti. 


PABAIGOS ŽODIS 


Pomanoapsilankymo ketvirtojoje skrodimo salėje prabėgo metai, 
ir aš jau visiškai pasveikau, nors paralyžius nieku gyvu nenorėjo 
pasiduoti: tik po mėnesio pradėjau judinti rankų ir kojų pirštus. Dar ir 
dabarnegaliu groti pianinu, bet, kita vertus, negalėjau ir anksčiau. Tai 
pokštas, tačiau už jį atsiprašau. Manau, jog tris pirmus mėnesius po to 
nelaimingo incidento būtent mano gebėjimas pokštauti užtikrino tegul 
minimalią, tačiau gyvybiškai svarbią atsparumo atsargą, padėjusią 
išvengti nervinio sukrėtimo irišsaugoti sveiką psichiką. Ir jums nesu- 
prast, ką noriu tuo pasakyti, jei niekada nejutot, kaip į pilvą įsiremia 
plieninės skrodimo žirklės. 

Uždviejų savaičių po mano apsilankymo morge į Derio policiją 
paskambino moteris iš Diupono gatvės ir pasiskundė siaubingu kvapu, 
sklindančiu iš gretimo namo. Tasai namas priklausė viengungiui, banko 
klerkui, pavarde Volteris Keras. Policija pastebėjo, kad žmonių name 
nėra. Užtat rūsyje aptiko daugiau nei šešiasdešimt pačių įvairiausių 
gyvačių. Kone pusė padvėsė nuo bado irtroškulio, tačiau likusios buvo 
gyvos... ir labai pavojingos. Tarp jų radosi kelios itin retos, o viena 
priklausė rūšiai, kuri laikyta išnykusia šimtmečio viduryje. Kadirkaipten 
būtų, šitaip pranešė konsultantai herpetologai. 

Kerasneatvyko į darbą Derio Miesto banke rugpjūčio 22, uždviejų 
dienų poto, kai man įkando gyvatė, už dienos poto, kai šią istoriją suuodė 
žiniasklaida. “PARALYŽIUOTAS VYRIŠKIS IŠVENGIA POMIRTI- 
NIO SKRODIMO"“, skelbė antraštė. Vienoje pastraipoje reporteris 
pacitavo mano žodžius, neva aš jam sakiau, jog “suakmenėjau iš 
baimės“. 

Požeminiame Kero žvėryne kiekvienam narvely, išskyrus vieną, 
tūnojo po gyvatę. Ant tuščio narvelio nebuvojokios lentelės, o gyvatės, 
kuri iššliaužė iš mano krepšio su lazdomis (“greitosios pagalbos" 
sanitarai atvežė jį drauge su “lavonu"', o paskui nusprendė pasiprakti- 
kuotiaikštelėje),taipirnesurado. Mano kraujyje aptiko nuodų -tokių pat 

nuodų, tik mažesnės koncentracijos, aptiko ir Maiko kraujyje, - tačiau 
identifikuoti jų nepajėgė. Per pastaruosius metus perskaičiau galybę 
knygų apie gyvates ir aptikau vieną tokią, kurios įkandimas žmogui 
sukelia paralyžių. Tai Peru bumslangas, pasibjaurėtinas padaras, kurį 
paskutinįsyk matė dvidešimtaisiais. Diupono gatvęir“Municipalinio 
Derioužmiesčio klubo" golfo aikštę skiria vos pusė mylios. Dykvietės 
irpomiškiai. 

Ir dar. Ketė Arleniraš susitikinėjome keturis mėnesius, nuo 1994 
metų lapkričio iki 1995 metų vasano. Išsiskyrėme abipusiu sutikimu, dėl 
seksualinio nesuderinamumo. 

Man pasistodavo tik tuomet, kai ji mūvėdavo gumines pirštines. 


MIRTIES KAMBARYJE 


Flečerį atvedė į mirties kambarį. Jis tuo nėmaž neabejojo. Pilkas 
linoleumas, baltos sienos su tamsiomis dėmėmis, galbūt kraujo, nes 
šiame kambaryje neišvengiamai liejosi kraujas. Palubėje - lempos, 
uždarytos į vielinius narvelius. Viduryje- ilgas medinis stalas, už kurio 
sėdėjo trys žmonės. Priešais stalą - kėdė, laukianti Flečerio. Greta kėdės 
- nedidelis stalelis su ratukais. Ant jo kažkoks daiktas, pridengtas 
medžiagos aatraiža. Šitaip skulptorius pridengia savo nebaigtą darbą. 

Flečerį pusiau nuvedė, pusiau nutempė link jam paruoštos kėdės. 
Belaisvis svirduliavo kibiose sargybinio rankose visiškai nesipriešinda- 
mas. Jeigu jis atrodo labiau nusikamavęs, labiau sukrėstas, nei buvo iš 
tiesų, ką gi, tai tik į gera. Flečeris manė, kad jo šansai ištrūkti iš 
Informacijos ministerijos rūsio - vienas ar du prieš trisdešimt, beto, šią. 
prognozę derėjo vadinti optimistine. Bet, kad ir kokie būtų tie šansai, 
Flečeris neketino jų menkinti parodęs, jog panika anaiptol neužtemdė 
smegenų, ir jis geba adekvačiai vertinti padėtį. Užgriuvusi akis, ištinusi 
nosis ir sumušta apatinė lūpa padėjo sukurti jį apėmusio beprotiško 
siaubo regimybę. Kaip ir kraujo luobelė, tamsiai raudona barzdelė, 
sukepusi ant smakro. Viena Flečeris žinojo tiksliai: jeigu jis apleis šį 
kambarį, likusieji, sargybinis iruž stalo sėdintis tribunolo trejetas, mirs. 
Jisai, laikraščio reporteris, anksčiau nieko nėra žudęs, išskyrus uodus ir 
vapsvas,betnė kiek neabejojo: kadištrūktų iš čia, žudys nemąstydamas. 
Galvojoapie savo seserį, keliaujančiąsu katalikiška misija. Galvojo apie 
savo sesers kūną, plaukiantį upe su ispanišku pavadinimu. Galvojo apie 
tai, kaip vidurdienį saulės spinduliai žaidžia vandens paviršiuje, kaip 
ryškiai jis žėri tuose spinduliuose. Jie priėjo prie kėdės. Sargybinis taip 
stipriai bloškė į ją Flečerį, jog tasai vos nenusirito ant grindų. 

- Ei, atsargiau, nelaimingų atsitikimų mums nereikia, - prabilo 
vienas vyriškis, sėdintis užstalo. Eskobaras. Į sargybinį jisai kreipėsi 
ispaniškai. Eskobaro kairėje sėdėjo vyras. Dešinėje - moteris. Abuliesi. 
Skirtingai nei riebus ir žvilgantis, nelyginant pigi žvakė, Eskobaras. 
Tikras meksikietis, nužengęs iš kino afišų. Jis užėmė Informacijos 
ministro postą ir retsykiais vakarinėje naujienų laidoje angliškai pra- 

nešdavo orų prognozę. Jei pasirodydavo televizorių ekranuose, būtinai 
gaudavo gerbėjų laiškų. Vilkėdamas kostiumą, neatrodė gašlus. Tiesiog 
nusipenėjęs. Flečeris tą žinojo. Parašė apie Eskobarą tris ar keturis 
straipsnius. Spalvinga asmenybė. Ir podraug, sprendžiant iš gandų, 
budelis, dievinąs žmonių kankinimą. “Centrinės Amerikos Himleris*,- 
pamanė Flečeris ir stebėdamasis pagalvojo, kad humoro jausmas 
neapleidžia žmogaus nettada, kai pastarąjį užvaldo baimė. 

- Antrankius? - paklausė sargybinis, taip pat ispaniškai, kilstelda- 
mas plastmasinių antrankių porą. Flečeris iš visų jėgų stengėsi atrodyti 
abejingas. Jeigu jamuždės antrankius, jis galės pamiršti vieną šansą iš 
trisdešimties. Netgi vieną iš trijų šimtų. 

Eskobaras grįžtelėjo į dešinėje sėdinčią moterį. Labai tamsi oda, 
juoduose plaukuose žilos sruogos. Atgal sušukuoti plaukai bangomis 
krito nuo kaktos ant pakaušio. Plaukai Flečeriui priminė Elzą Lankaster 
iš“Frankenšteino Nuotakos". Šito panašumo įsitvėrė pašėlusiai, kone 
paniškai, kaip anksčiau įsitverdavoryškios šviesos, atsispindinčios nuo 
upės paviršiaus, irbesijuokiančios sesers, su draugėmis žingsniuojančios 
link vandens, paveikslo. Jis troško vaizdų - ne idėjų. Vaizdai čia tapo 
prabanga. O idėjų nebereikėjo. Tokioje vietoje į galvą šauna tik klaidin- 
gosidėjos. 

Moteristrumpai linktelėjo. Flečeris ją matė ministerijos pastate, 
visuometsubeformėmis suknelėmis, panašiomis į tą, kurią vilkėjo dabar. 
Paprastai greta Eskobaro, ir dėl to Flečeris padarė išvadą, kad ši moteris 
-jo sekretorė, asmeninė padėjėja, galbūtnetgi biografė... Dievas mato, 
tokie žmonės, kaip Eskobaras, pakankamai geros nuomonės apie save, 
kad įsitaisytų biografą. Gi dabar Flečeris susimąstė, ar kartais nėra 
atvirkščiai? Artik ne ji Eskobaro bosas? 

Šiaip ar taip, linktelėjimas apsprendė Eskobaro poziciją. Gręžda- 
masis į Flečerį, jis šypsojosi. Prabilo angliškai. 

-Kasperkvailystė. Paslėpk juos. Misteris Flečeris paprasčiausiai 
padės mums šį bei tą išsiaiškinti. Artimiausiu metu jis grįš į savo šalį, 
bet...- Eskobaras giliai atsiduso parodydamas, kaip dėlto apgailestauja, 
-... kolei kas jisai - mūsų garbės svečias. 

“Mums visai nereikia tų susmirdusių antrankių" , - pagalvojo 
Flečeris. 

Moteris, panaši į įdegusią Frankenšteino nuotaką, pasilenkė prie 

Eskobaro ir, delnu prisidengusi burną, kažką jam sukuždėjo. Eskobaras 
klausėsi, linkčiojo iršypsojosi. 

- Beabejo, Ramonai, jei mūsų svečias mėgins ką nors iškrėsti ar 
elgsis agresyviai, tau teks numaldyti jo įkarštį, - jis nusikvatojo, toksai 
televizinis kinematografiškas juokas, paskui viską pakartojo ispaniškai, 
kad Ramonas jį suprastų taip pat gerai, kaip ir Flečeris. Ramonasrimtai 
linktelėjo, pasikabino antrankius prie diržo ir atsitraukė atgal, už perife- 
rinio Flečerio matymo ribų. 

Eskobaras visą savo dėmesį sutelkė į Flečerį. Iš ryškiai raudonai 
žalios gvajaveros kišenės išsitraukėraudoną baltą pakelį: "Marlboro", 
cigaretės, kurioms pirmenybę teikia Trečiojo pasaulio šalių gyventojai. 

-Užsirūkysite, misteri Flečeri? 

Jissiektelėjo pakelio, kurį Eskobaras padėjo ant stalo krašto, paskui 
patraukėranką. Žurnalistas prieš trejus metus metėrūkyti irnutarė, kad 
vėl griebsis šio žalingo įpročio, jeigu pavyks iš čia ištrūkti, otaip pat puls 
maukti viskį, bet šiuo metu galėjo apsieiti irbe cigaretės. Tenorėjo, kad 
jie pamatytų, kaip virpajo pirštai. 

- Gal vėliau. Dabar cigaretė gali... 

Kągiji gali? Eskobaro tatai nedomino. Jis pritariamai linktelėjo ir 
paliko raudoną baltą pakelį toje pačioje vietoje, ant stalo krašto. O 
Flečeris staiga išvydo save, stabtelėjusį prie laikraščių kiosko Keturias- 
dešimt trečiojoje gatvėje ir perkantį “Marlborą". Laisvas žmogus, 
perkantis saldžius nuodus Niujorko gatvėje. Tarė sau, jog būtinai šitaip 
padarys, jeigu išsinešdins iš čia. Lygiai taip kai kurie žmonės, išsigydę 
vėžįaratgavęregėjimą, keliauja į Romą ar Jeruzalę. 

- Tarnautojai, kurie štai šitaip su jumis pasielgė, - neitin švari ranka 
mostelėjoįFlečerio veidą, - pelnė disciplininę nuobaudą. Nelabai griežtą, 
betaš ir neketinu jūsų atsiprašinėti. Tie žmonės - patriotai, kaip ir mes 
visi. Kaipirjūs, misteri Flečeri, tiesa? 

- Manyčiau, taip, - jo darbas - atrodyti persigandusiu, geidžiančiu 
įtikti, pasirengusiu viskam, kad tik ištrūktų gyvas. O Eskobaro darbas - 
įtikinti priešais sėdintį vyriškį, jog užgriuvusiakis, ištinusi nosis, perkirsta 
lūpa, klibantis dantis nieko nereiškia; nesusipratimas, kuris veikiai bus 
išspręstas, o tada žurnalistas atgaus laisvę. Jienegailėjo jėgų, trokšdami 
apmulkinti vienas kitą, netgi čia, mirties kambaryje. 

Eskobaras nukreipė žvilgsnį įsargybinį Ramoną, kažin ką sparčiai 
išpoškino ispaniškai. Flečeris nepakankamai gerai mokėjo kalbą, visko 

nesuprato, bet kone penkeri metai, praleisti šioje suknistoje sostinėje, 
gerokai praturtino jo leksikoną. Ispanų kalba nėra iš sunkiųjų - be abejo, 
tąžinojo ir Eskobaras, ir jo kaimynė, Frankenšteino Nuotaka. 

Eskobaras paklausė, ar Flečerio daiktai supakuoti irar jis iškraus- 
tytas iš viešbučio “Puikusis".“S7*. Eskobaras pageidavo žinoti, ar prie 
Informacijos ministerijos stovi automobilis, pasirengęs po apklausos 
nugabenti misterį Flečerį į oro uostą. “S?? - už kampo, Gegužės 
Penktosios gatvėje. 

Eskobaras dirstelėjo į Flečerį. 

- Jūs supratote, ko aš jo klausiau? - supratote nuskambėjo kaip 
sufratote, ir Flečeris vėl prisiminė Eskobaro pasirodymą teleekrane. 
“Žemas slogimas? Koksai žemas slogimas? Kuriems galams man 
žemas slogimas V". 

- Ašklausiau, arjūs išsikėlėteiš viešbučio numerio, nors po šitiekos 
metų veikiausiai laikote jį savo butu, tiesa? Ir ar laukia automobilis, 
pasirengęs nuvežti jus į oro uostą - po to, kai baigsime šį pokalbį, - 
ispaniškame variante žodžio "pokalbis" nebuvo. 

- T-taip? - balsas toks, neva suimtasis negalėtų patikėti savo laime. 
Šiaip ar taip, Flečeris vylėsi, kad jo atsakymą traktuos būtentšitaip. 

- Pačiu pirmu "Deltos" reisu išskrisite į Majamį, - paaiškino 
Frankenšteino Nuotaka. Ji kalbėjo be jokio ispaniško akcento. - Pasą 
atgausite tuomet, kai lėktuvas nusileis Amerikoje. Jums čia nenutiks 
niekoblogo, misteri Flečeri, nesugaišitenė vienos bereikalingos minutė- 
lės, jei, žinia, atsakysite įmūsų klausimus. Tačiau bet kokiu atveju būsite 
deportuotas, tas neginčytina. Išgrūstas. Spyriu įsubinę. 

Ojukjinai gudresnė ir protingesnė už Eskobarą. Flečeriui beliko 
stebėtis, kaip galėjo palaikyti šią moterį Informacijos ministro sekretore. 
“Ir dar vadiniesi reporteriu" ,- papriekaištavo sau jis. Žinoma, jeigu 
būtų tik reporteris, “Taims" korespondentas Centrinėje Amerikoje, 
nieku gyvu nesėdėtų Informacijos ministerijos rūsyje, kur dėmės ant 
sienų įtartinai panašios į sukepusį kraują. Jis liovėsi buvęs reporteriu 
maždaug prieš šešiolika mėnesių, kai pirmąkart susitiko su Nunesu. 

- Suprantu. 

Eskobaras išsitraukė iš pakelio cigaretę. Prisidegė auksiniu “Zip- 
po" žiebtuvėliu. Šoniniame žiebtuvėlio paviršiujetviskėjo dirbtinis rubi- 
nas. 

- Jūs pasirengęs padėti mūsų tyrimui, misteni Flečeri? 

- Onegi galiurinktis? 

-Rinktis galima visada, bet man rodosi,kad jūsų vizitas į mūsų šalį 
šiek tiek užsitęsė, ar ne? Jūs pas mus gyvenate penketą metų? 

- Panašiai, - atsiliepė Flečeris ir pagalvojo: “Jei ko ir turiu bijotis, 
tai savo troškimo patikėti jais. Juk natūralu, tiesiog imti ir patikėti, 
ir veikiausiai taip pat natūralu pasakyti tiesą... ypač po to, kai 
perkeptomis pupomis trenkiantys vyrai sučiupo tave prie mėgsta- 
mos kavinės ir išgražino fizionomiją... bet jeigu pasakysi viską, ką 
jie geidžia išgirsti, tau nepadės. Šito šiaudo griebtis nevalia, iš šio 
sumanymo mirties kambaryje jokios naudos. Jų žodžiai nieko 
nereiškia. Šį tą reiškia agregatas ant stalo su ratukais, agregatas 
po skuduru. Šį tą reiškia žmogus, iki šiol neprataręs nė žodžio. Ir, 
žinoma, dėmės ant sienų". 

Eskobaras palinko į priekį, jo veidas surimtėjo. 

-Jukneneigsite, kad pastaruosius keturiolika mėnesių perdavinė- 
jote tam tikrą informaciją tokiam Tomui Ererai, kuris ją savo ruožtu 
perduodavo komunistui-maištininkui Pedrui Nunesui? 

- Ne,-atsakė Flečeris, - šito neneigsiu. Kad gerai suvaidintų savo 
rolę šiame spektaklyje, spektaklyje, balansuojančiame tarp žodžių po- 
kalbis irapklausa,jisai privalo vizginti uodegą, mėginti viską paaiškinti. 
Tarsi kamnors žmonijos istorijoje būtų pasisekę laimėti politinį ginčąštai 
tokiame kambaryje. Betjis ir neketino ginčytis, anaiptol. - Nors viskas 
truko kiekilgiau. Manding, pusantrų metų. 

- Paimkite cigaretę, misteri Flečeri,- Eskobaras ištraukė stalčių ir 
išėmė segtuką. 

- Kolkas nenoriu. Dėkoju. 

- Gerai, - žinia, Eskobaras ištarė garai. Kai jisai pasirodydavo 
naujienų laidose, vaikinai iš pultinės retsykiais pagražindavo orų žemė- 
lapį, projektuodami į jį moterį su bikiniu. Išvydęs ją, Eskobaras juokda- 
vosi, mosuodavo rankomis, pliaukšėdavo sau per krūtinę. Televizijos 
žiūrovams tas patikdavo. Juokinga. Kaip ir garai. 

Eskobaras atsivertė segtuvą, suspaudęs cigaretę lūpomis burnos 
centre, ir dūmai kilo jam stačiai į akis. Būtent šitaip, Flečeris matė, gatvių 
kampuose rūko seniai su šiaudinėmis skrybėlėmis, sandalais, baltomis 
maišinėmis kelnėmis. Dabar Eskobaras šypsojosi, nepraverdamas lūpų, 

kad cigaretė nenukristų ant stalo, bet vis vien šypsojosi. Ištraukė iš 
segtuvo žvilgančią juodą baltą fotografiją, stumtelėjo Flečeriui. 

- Štai jūsų draugas Tomas. Nekaip atrodo, tiesa? 

Veidas stambiu planu. Žiūrėdamas jį, Flečeris prisiminė įžymaus 
penktojo iršeštojo dešimtmečio fotokorespondento, pasivadinusio Vi- 
džiu, nuotraukas. Jam pasiūlė dirstelti įnegyvėlio portretą. Tvyksnis 
atsispindėjo plačiai atmerktose akyse, įkvėpė joms gyvybės. Kraujo 
nebuvo,tik smūgio žymėirjokio kraujo, bet pakako kartelį žvilgtelėti, kad 
suprastum: žmogus nebegyvas. Plaukai sušukuoti, matyti net šukų 
dantukų pėdsakai, akyse žiburėliai, tačiau pastarieji atspindėti. Tad 
visiškai aišku, žmogus miręs. 

Žymėkairiajame smilkinyje, vienoje pusėje suapvalinta itkometa, 
primenanti parako nudegimą, tačiau kulkos angos nematyti, kaip ir 
kraujo, ir kaukolės forma nepakitusi. Kulka, paleista iš mažo kalibro 
pistoleto, netgi dvidešimt antro, paleista iš arti ir palikusi parako nudegi- 
mą, būtų deformavusi kaukolę. 

Eskobaras atsiėmė fotografiją, įsidėjo į segtuvą, užvertė jį ir 
gūžtelėjo pečiais, tarsi sakydamas: “Matote? Matote, kaip nutinka?" 
Kaijisai gūžtelėjo pečiais, ant stalo pabiro cigaretės pelenai. Eskobaras 
putniaranka atsainiai nubraukė juos antpilko linoleumo. 

- Tiesą sakant, mes nenorėjome jūsų trukdyti, - tęsė ministras. - 
Kuriems galams? Mūsų šalis mažutė. Mes - maži mažos šalies žmonės. 
“Niujork Taims" - didelis didelės šalies laikraštis. Žinia, mes turime 
išdidumo, bet turime ir... - Eskobaras pirštu pabilsnojo sau į smilkinį. - 
Suprantate? 

Flečeris linktelėjo. Mintyse regėjo Tomo veidą. Eskobaras užvožė 
fotografiją segtuve, tačiau suimtasis vis vien galėjo matyti Tomą, juodus 
sušukuotus plaukus. Jis valgė Tomo žmonos gamintą maistą, sėdėjo ant 
grindų ir žiūrėjo filmukus su mažu Tomo kūdikiu, penkerių metukų 
mergyte. Filmukus apie Tomą ir Džerį, su ispanišku tekstu. 

-Mesnenorėjome jūsų trukdyti, - pakartojo Eskobaras. Cigaretės 
dūmas persiskyrė jo veido fone ir sūkuriavo apie ausis, - tačiau ilgai jus 
stebėjome. Jūs mūsų nematėte - gal todėl, kad esattoks didelis, o mes 
tokie maži, tačiau mes stebėjome. Supratome, jog Tomas žino tą, ką. 
žinote jūs, todėl pasidomėjome ir juo. Stengėmės priversti pasidalinti 
savo žiniomis, kad nereikėtų trukdyti jūsų, bet jisai atsisakė. Galiausiai 
paprašėme Hainco jį prakalbinti. Haincai, parodyk misteriui Flečeriui, 

kaipmėginai prakalbinti Tomą, kuomet pastarasis sėdėjo ten, kur dabar 
sėdi misteris Flečeris. 

- Galiu, - angliškai Haincas kalbėjo su sniaukriu niujorkietišku 
akcentu. Milžiniškąplikęrėmino plaukų vainikėlis. Mažučiai akiniai. Jei 
Eskobaras atrodė kaip kinematografinis meksikietis, moteris - kaip Elza 
Lankaster iš “Frankenšteino Nuotakos“, tai Haincas - kaip aktorius iš 
reklaminio klipo, aiškinantis, kodėl “Eksedrinas"' yra geriausia priemonė 
nuo galvos skausmo. Jis atsistojo, priėjo prie stalelio su ratukais, 
suokalbiškai dirstelėjo į žurnalistą ir nutraukė apdangalą. 

Pojuo stovėjo kažkoks prietaisas su diskais ir lempelėmis,nė viena 
iš jų nedegė. Iš pradžių Flečeris pamanė, jog tai melo detektorius. 
Logiška spėlionė, bet priešais labai jau paprastą valdymo pultą gulėjo 
kažin koks daiktas su gumine rankena, storu juodu laidu sujungta su 
šoniniu prietaiso paviršium. Tas daiktas priminė plunksnakotį, tiesa, be 
plunksnos. Užsibaigė buku plieniniu antgaliu. 

Antlentynos po prietaisu stovėjo automobilinis“DELCO"' firmos 
akumuliatorius. Nuo akumuliatoriaus gnybtų link užpakalinės prietaiso 
briaunos driekėsi laidai. Ne, ne melo detektorius. Nors šitie žmonės gali 
laikyti jį tokiu. 

Haincas kalbėjo energingai, buvo akivaizdu, kad jam patinka 
pasakoti apie tai, kuo užsiima. 

- Iš tiesų viskas labai paprasta. Unipoliarine neuroze sergančius 
pacientus neurologai gydo elektrošoku. Čia matote jų naudojamo prie- 
taiso modifikaciją. Tik šio iškrova kur kas stipresnė. Pastebėjau, kad 
skausmas - antraeilis dalykas. Diduma žmonių net neatmena skausmo. 
Kalbėti juos priverčia pasibjaurėjimas procesu. Veikiausiai šią savybę 
galima vadinti atavizmu. Ilgainiui ketinu parašyti apie ją straipsnį. 

Haincas kilstelėjo “plunksnakotį""užizoliuotos guminės rankenos, 
palaikėakių lygyje. 

- Juo galima priliesti galūnes, liemenį, lyties organus... bet galima 
įkišti įtą vietą... atleiskite už grubumą... kur saulė neįspįsta. Žmogus, 
kurioviduriuose elektrizavo šūdą, to nepamirš niekada, misteri Flečeri. 

- Artaip pasielgėte su Tomu? 

- Ne,- Haincas atsargai paguldė antgalį priešais generatorių. - Jis 
gavo pusės galingumo iškrovą į ranką, kad suprastų, su kuo turi reikalą, 
betkadangi vis vien atsisakė kalbėti apie El Kondorą... 

- Jūs nukrypote nuo temos, - įsiterpė Frankenšteino Nuotaka. 

- Atleiskite. Kadangi jis vis vien nesiteikė atsakyti į mus dominan- 
čius klausimus, aš pridėjau šią burtų lazdelę jam priesmilkinio, irvaikinas 
pelnė dar vieną iškrovą. Pusės galingumo, nė per jotą daugiau, prietaisas 
labai tikslus. Tačiau jam prasidėjo priepuolis, ir vargšelisnumirė. Manau, 
Jis buvo epileptikas. Ar jisai sirgo epilepsija, misteri Flečeri? Jūs 
nežinote? 

Flečeris papurtė galvą. 

-Irvis dėlto manau, jog priežastis būtent tokia. Skrodimas parodė, 
kad jo širdis sveika. - Haincas susidėjo ant krūtinės rankas su ilgais 
laibais pirštais ir atsigręžė į Eskobarą. 

Šis išsitraukė iš burnos cigaretę, dirstelėjo įją, švystelėjo ant pilko 
linoleumo, sutrypė. Tada pažvelgė į Flečerį ir nusišypsojo. 

- Žinia, visattai labai graudu. Dabar aš užduosiu klausimus jums, 
misteri Flečeri. Daugelis jų, pasakysiu atvirai, tie patys, į kuriuos 
nesiteikė atsakyti Tomas Erera. Tikiuosi, nepaseksite jo pavyzdžiu. Jūs 
man patinkate. Laikotės oriai, neverkšlenate, nemaldaujate pasigailėti, 
nepridėjote į kelnes. Jūs man patinkate. Žinau, darote tik tą, kuo tikite. 
Tatai patriotizmas. Štai ir sakau jums, mano draugę, bus geriau, jeigu 
greit ir atvirai atsakysite į mano klausimus. Juk nenorite savo kailiu 
išmėginti Hainco mašinos poveikio. 

- Aš gi sakiau, kad padėsiu jums, - atsiliepė Flečeris, puikiai 
suprasdamas, jog mirtis arčiau, nei lempos palubėje, už vielinio aptvaro. 
Oskausmas, kad ir kaip būtų gaila, dararčiau. O Nunesas, El Kondoras? 
Arčiau, nei manė šie trys, bet nepakankamai arti, kad išgelbėtų jį. Jei 
Eskobaras ir Frankenšteino Nuotaka būtų lukterėję dar dvi dienas, nors 
dvidešimt keturias valandas... bet nelukterėjo, ir štai jisai čia, mirties 
kambaryje. Metas pasižiūrėti, iš kokio moliojis nudrėbtas. 

- Taip, sakėte, ir norėtųsi tikėti, kad jūsų žodžiai neprasilenkia su 
darbais, - išpoškino moteris. - Mes čia susirinkomene kvailioti, gringo. 

- Žinau, - virpančiu balsu išlemeno Flečeris. 

- Manau, jums metas užsirūkyti, - pastebėjo Eskobaras, o kai 
suimtasis atsisakė, palingavo galvą, paėmė cigaretę, prisidegė, apie 
kažką susimąstė. Galiausiai kilstelėjo akis į Flečerį. Cigaretė, kaip ir 
praėjusį kartą, smilko burnos centre. - Ar Nunesas pasirodys greit? - 
paklausėjis. - Kaip Zoro tame filme? 

Flečeris linktelėjo. 

- Kaip greit? 

- Nežinau, - Flečeris atminė, jog Haincas su savo pragaro mašina 
stovi greta, sukryžiavęs ant krūtinės rankas, pasirengęs kiekvieną 
akimirką pratęsti pokalbį apie skausmo ypatumus. Nepamiršo ir Ramo- 
no, stovinčio dešinėje, ties periferinio matymo riba. Ir tuomet išgirdo 
antrą klausimą. 

- Kai taip nutiks, jis puls El Kandido garnizoną kalnuose, San 
Terezos garnizoną ar išsyk patrauks į sostinę? 

- San Terezos garnizoną, - atsakė Flečeris. 

“Jis išsyk trauks į sostinę, - pasakė jam Tomas, kol žmona su 
mažąja dukrele sėdėjo ant grindų, žiūrėjo filmukus iriš balto dubens su 
mėlynu apvadėliu valgė spragintus kukurūzus. Flečeris atminė apvadė- 
lio mėlynumą. Ir dabar aiškiai jį matė. Flečeris atminė viską. -Jis smogs 
į pačią širdį. Nėra ko smulkintis. Jis smogs į pačią širdį, kaip 
žmogus, norintis užmušti vampyrą". 

- Nebandys užimti telecentro? - paklausė Eskobaras. - Ar valsty- 
binėsradijo stoties? 

“Visųpirma Sivil-Hilo radijo stotį" „- kalbėjo Tomas, skambant 
filmuko muzikai. Dabarrodė Roudranerą, vėžliuką, kuris dulkių debesė- 
lyje paskutinę akimirką visuomet pasprunka nuo Kojoto, kad ir kokių 
gudrybiųtas griebtųsi. 

- Ne, - atsakė Flečeris. - Kiek žinau, El Kondoras pasakė: “Lai 
tarška". 

- Jis turi raketų? Žemė-oras? Priešlėktuvinių? Prieš sraigtaspar- 
nius? 

- Taip, - šįsyk jis sakė gryną tiesą. 

- Daug? 

- Nelabai,-jaune visa tiesa. Nunesas turi daugiau nei šešiasdešimt 
raketų. O vyriausybinių sraigtasparnių - tik dvylika. Seni rusiški sraig- 
tasparmniai, kuriais daug nepaskraidysi. 

Frankenšteino Nuotaka patapšnojo Eskobarui perpetį. Tas palinko 
priejos. Moteris ėmė šnabždėti, neprisidengdama burnos. Galėjo nepri- 
sidengti, nes lūpos vos krutėjo. Flečeriui toks elgesys asocijavosi su 
kalėjimais. Jis pats niekad nnesėdėjo kalėjime, tačiau prisižiūrėjo filmų. 
Eskobaras pakuždomisjai atsakė- kilstelėjęs putniąrankąir prisidengęs 
burną. 

Flečeris stebėjojuosir laukė. Žinojo,kad moteris įtaria jį meluojant. 
Veikiai Haincas gaus naujos medžiagos savo straipsniui “Kai kurie 

išankstiniai pastebėjimai apie kvotai besipriešinančių subjektų 
šūdo elektrizacijos pasekmes“ . Flečeris suvokė, jog baimė jo viduje 
sukūrė dvi naujas asmenybes, mažiausiai du sub-Flečerius, kurie labai 
atkakliai stengėsi įpiršti jam savąrealybės neatitinkančią nuomonę apie 
tolimesnius įvykius iratitinkamą jo elgesį. Vieną asmenybęjis klasifika- 
vokaipnusiminusį optimistą, gi antroji tegalėjo pasiūlyti liūdesį. Nusimi- 
nęsoptimistas, misteris Galbūt-Jie-Tam-Ryšis, tikino Flečerį, kad jie, 
galimas daiktas, ketina jį paleisti, kad už kampo, Gegužės Penktosios 
gatvėje, galbūt stovi automobilis, kad rytoj ryte jis galbūt nusileis 
Majamyje, persigandęs, bet gyvas, ir visa, kas vyksta dabar, prisimins 
kaipblogą sapną. 

Antrąją asmenybę, skendinčią liūdesyje, vadino misteriu Net- 
Jeigu-Man-Pasiseks. Flečeris galėtų juos nustebinti, paaštrindamas 
padėtį. Jį sumuštų, užtat jie užsičiauptų, tad teisybė, jis gali juos 
nustebinti. 

“Bet Ramonas mane nušaus, netgi jei spėsiu nutverti Eskoba- 
rą už gerklės“. 

Ogalužpulti Ramoną? Pamėginti atimti revolverį? Sudėtinga, bet 
įmanoma. Sargybinis storas, bent trisdešimčia svarų sunkesnis už 
Eskobarą, alsuoja švilpdamas. 

“Eskobaras ir Haincas užpuls mane anksčiau, nei spėsiu 
iššauti". 

Irmoteris veikiausiai taippat. Ji kalbėjo, nekrutindama lūpų. Galbūt 
yraįvaldžiusi dziudo, karatė artaikvando. O jeigu jam pavyks nušauti 
juosvisus irišsmukti iš kambario? 

“Netgi jei ištrūkčiau, visur sargybiniai. Jie išgirs šūvius ir 
sugarmės į rūsį". 

Žinoma, tokiuose kambariuose dėlvisiems suprantamų priežasčių 
įrengta gera garso izoliacija, bet net jeigu jis iškops iš rūsio ir išeis iš 
pastato gatvėn, tai bus tiktai pradžia. Ir misteris Net-Jeigu-Man- 
Pasiseks visąlaik bėgs drauge, kad ir kokia ilga būtų toji distancija. 

Betsvarbiausia, kad nei misteris Galbūt-Jie-Tam-Ryšis, nei miste- 
ris Net-Jeigu-Man-Pasiseks negalėjo jam padėti. Jie tik skaidė dėmesį, 
tebuvoiliuzijos, sukurtos išeities paieškose besiblaškančio proto. Jis taip 
patsėkmingai galėtų sukurti ir trečią sub-Flečerį, misterį Galbūt-Aš- 
Įstengsiu, ir sužinoti pastarojo nuomonę. Vis vien nėra ko prarasti. 
Dabar tereikia įtikinti budelius, kad jis apie tai nė neįtaria. 

Eskobaras ir Frankenšteino Nuotaka baigė pašnekesį. Eskobaras 
įsimetė cigaretę burnon ir liūdnai nusišypsojo Flečeriui. 

- Amigo, jūs meluojate. 

- Ne,-atsakė Flečeris. - Kam man meluoti? Nejau manote, kad aš 
nenoriu iščia ištrūkti? 

-Mesnėnenutuokiame, kodėl jūs meluojat,- moteris įdėmiai žvelgė 
įjį.- Nėnenutuokiam, kodėl apskritai ėmėtės padėti Nunesui. Kai kas 
šneka apie amerikietiškąjį naivumą. Neabejoju, kad įtakos turėjo irjis, 
betesmėnečia. Beje, dabar tai jau nesvarbu. Manau, metas praktiškai 
pademonstruoti mašiną. Haincai? 

Haincas šypsodamasis atsisuko į savo agregatą ir spustelėjo 
svertą. Pasigirdo tolygus gausmas, tarsi šiltų senas lempinis radijo 
imtuvas, tvykstelėjo trys žalios lemputės. 

- Ne, - Flečeris pabandė pašokti. Manė, jog pakankamai gerai 
vaidina panikuojantį. O kodėl gi ne? Jis jau supanikavo, ar beveik 
supanikavo. Žinoma, mintis, jog Haincas prisilies prie jo šita plienine 
dilde, kėlė šiurpą. Tačiau kita žurnalisto dalis, šaltakraujiška ir apdairi, 
žinojo,kadjamteks ištverti bent vieną elektros iškrovą. Žinoma, vientiso 
plano Flečeris dar neturėjo, tačiau vardanjo realizacijos vis vien teks 
ištverti bent vieną elektros iškrovą. Misteris Galbūt-Aš-Įstengsiu pri- 
mygtinai šitoreikalavo. 

Eskobaras linktelėjo Ramonui. 

- Jūs negalite taipelgtis. Aš- Amerikos pilietis ir““Niujork Taims" 
korespondentas, žmonės žino, kuraš. 

Antkairiojo peties nusileido sunki ranka, sodindama jįatgal. Tąpat 
akimirką giliai į dešinę ausį įsmigo revolverio vamzdis. Nuo skausmo 
akyse ėmė šokti ryškūs taškai. Flečeris suriko, bet kažin kaip slopiai. 
Nesjam užkimšo vieną ausį. Taip, taip, užkimšo vieną ausį. 

-Ištieskite ranką, misteri Flečeri, - įsakė Eskobaras. Jis šypsojosi, 
neišsitraukdamas iš burnos cigaretės. 

- Dešiniąją ranką, - patikslino Haincas. Jis laikė plunksnakotį už 
guminės rankenos, nelyginantpieštuką, jo mašina dūzgė. 

Flečeris dešine ranka įsitvėrė kėdės sėdynės. Jau nebežinojo, 
vaidinaar ne: riba, skirianti žaidimą ir paniką, išnyko. 

- Darykite, kaip liepta, - moters rankos gulėjo antstalo, ji palinko į 
priekį, akys liepsnojo niūria ugnim. - Darykit, antraip už pasekmes 
neatsakau. 

Flečeris pabandė atgniaužti pirštus, betanksčiau, nei spėjo kilstelti 
irištiesti ranką, Haincas žengtelėjo artyn ir bedė buku antgaliu į kairiąją 
plaštaką. Matyt, budelis išsyk nusitaikė į kairę ranką: ši gulėjojo pusėje. 

Kažkas trekštelėjo, negarsiai, nelyginant nulaužta sausa šakelė, ir 
kairės Flečerio rankos pirštai susigniaužė į kumštį - taip tvirtai, jog nagai 
įsmigo į delną. O paskui šokantis skausmas nusruveno aukštyn, nuo 
riešo link dilbio, peratkištą alkūnę, per petį, ir tolyn, link kaklo, dantenų. 
Pajutojį dantimis, plombomis. Pro lūpas išsiveržė aimana. Jis prikando 
liežuvį irėmė svirti į šalį. Revolverio vamzdis išslydo iš ausies, Ramonas 
jį pastvėrė. Jei nebūtų pastvėręs, Flečeris jau tysotųantpilko linoleumo. 

Antgalis grįžo ant stalelio su ratukais. Prisilietimo vietoje, ties trečia 
vidurinio piršto falanga, liko raudonas įkaitęs taškas. Skaudėjo tik ten, 
betranką badėitadatomis, trūkčiojo raumenys. Siaubingi, itinnemalo- 
nūs pojūčiai. Flečeris gan rimtai susimąstė, jog, ko gero, nušautų savo 
paties motiną, kad tik išvengtų kito plieninės dildės prisilytėjimo. Pasak 
Hainco, atavizmas. Tas šunsnukis norėjo parašyt apie tai mokslinį 
straipsnį. 

Budelis pasilenkė prie žurnalisto, lūpas ištempė idiotiška šypsena, 
apnuoginanti dantis, akys žibėjo. 

-Kaip galėtumėtapsakyti savo pojūčius? - pasiteiravojis. - Tiesiog 
dabar, kol įspūdžiai tebėra šviežutėliai, kaip galėtumėt apsakyti savo 
pojūčius? 

- Aš merdėjau, - atsakė Flečeris ir nepažino savo balso. 

Haincas nušvito, kone suplojo delnais. 

- Taip! Beto, matote, jisai apsišlapino. Visai nedaug, vos truputį, bet 
apsišlapino... ir, misteri Flečeri... 

- Pakaks, - pertraukė jį Frankenšteino Nuotaka. - Palik jįramybėje. 
Leisk mums pasikalbėti apie reikalus. 

- O buvo tik ketvirtis galingumo, - Hainco balse skambėjo 
palaimingasjaudulys. Jis atsitraukė per žingsnį atgal, vėl sukryžiavo ant 
krūtinės rankas. 

-Misteri Flečeri, jūs blogai elgėtės,- papriekaištavo jam Eskoba- 
ras. Kilstelėjo nuorūką, apžiūrėjo ją, švystelėjo ant grindų. 

“Cigaretę, - pagalvojo Flečeris. - Cigaretę, ak, kaip norisi 
užrūkyti" . Iškrova rimtai sužalojo ranką, raumenys trūkčiojo toliau, 
kraujavo delnas, užtat praskaidrėjo smegenys, atrodė, kad į juos plūs- 

telėjo papildoma energija. O ko gi čia stebėtis, juk tam ir skirta 
elektrošoko terapija... 

- Ne... aš noriu padėti... 

Bet Eskobaras purtė galvą. 

-Mesžinome, kad Nunesas ateis į sostinę. Žinome, kad pakeliui, 
jeiguįstengs, užims radijo stotį... o jis veikiausiai įstengs. 

- Laikinai, - įsiterpė Frankenšteino Nuotaka. - Tik laikinai. 

Eskobaras linktelėjo. 

- Tik laikinai. Gal kelioms dienoms, o gal tik valandoms. Reikalas 
tas, kad mes metėme jums virvės galą - norėjome pasižiūrėti, ar 
užmegsite kilpą, ar ne... ojūs užmezgėte. 

Flečeris vėl sėdėjo tiesiai. Ramonasatsitraukė. Žurnalistas dirste- 
lėjo į atgalią kairiojo delno pusę irpamatė žymę - panašią, tik mažesnę, 
regėjo fotografijoje įamžinto mirusio Tomo smilkinyje. O šalimais 
stovėjo Haincas, kuris nužudė jo draugą, stovėjo prie savo mašinos, 
sukryžiavęs antkrūtinės rankas, šypsodamasis, galbūt mąstydamas apie 
straipsnį, kurį ketino rašyti, su grafikais ir iliustracijomis, pažymėtomis 
pieš.1 irpieš.2, o gal, kas žino, irpieš.994. 

-Misteri Flečeri? 

Šis dirstelėjo į Eskobarąir ištiesė kairiosios rankos pirštus. Raume- 
nys dartrūkčiojo, tačiau spazmų intensyvumas mažėjo. Pamanė, kad, 
atėjus laikui, įstengs pasinaudoti šia ranka. O jei Ramonasjį nušaus, na, 

- Jūs mūsų klausotės, misteri Flečeri? 

Jis linktelėjo. 

- Kodėljums norisi ginti tą Nunesą? - klausė Eskobaras. - Kodėl 
jūs pasirengęs kentėti dėl to žmogaus? Jis uosto kokainą. Jeigu jo 
revoliucija nugalės, jis pasiskelbs prezidentu iki gyvos galvos ir pardavi- 
nės kokainą jūsų šaliai. Sekmadieniais vaikščios klausytis mišių, ir visą. 
savaitę dulkins kokaino prisiuosčiusias šliundras. Ir kas galiausiai lai- 
mės? Galbūt komunistai. Gal “Junaited Frut". Tik ne liaudis, - tyliai 
šnekėjo Eskobaras. Akys sklidinos liūdesio. - Padėkite mums, misteri 
Flečeri. Gera valia. Neverskite mūsų išgauti šią pagalbą prievarta. 
Neverskite traukti jos replėmis, - jis žvelgė į Flečerį iš po suaugusių 
antakių. Geromis kokerspanielio akimis. - Jūs dar spėsite į Majamio 
reisą. Mašinoje, jei pageidausite, jums duos išgerti. 

- Taip, - linktelėjo Flečeris. - Aš jums padėsiu. 

- Jis turi raketų? - paklausė moteris. 

- Taip. 

- Daug? 

- Bent šešiasdešimt. 

- Rusiškos? 

- Kai kurios. Kitos atgabentos dėžėse su Izraelio markiruote, bet, 
sprendžiant iš užrašų ant pačiųraketų, jos japoniškos. 

Moteris linktelėjo, patenkinta jo žodžiais. Eskobaras šiepėsi visais 
trisdešimtdviem dantim. 

- Kurjos? 

- Visur. Negalite aptikti jų visų vienoje vietoje. Ko gero, bent dešimt 
Ortise, - Flečeris žinojo, kad tai netiesa. 

- O Nunesas? - paklausė Frankenšteino Nuotaka. - El Kondoras 
Ortise? 

Aišku,ji žinojoteisingą atsakymą. 

- Jis džiunglėse. Kiek žinau, Beleno provincijoje, - vėl melas. 
Nunesas Kristobale, sostinės priemiestyje, kur Flečeris su juo matėsi 
paskutinį kartą. Gal jis ir šiuo metu ten. Betjei Eskobaras ir moteris tą. 
žinotų, dabarjonekamantinėtų. O ir kurių galų jiedu turėtų tikėti, jog 
Nunesas praneš Flečeriui apie savo buvimo vietą? Tokioje šalyje, kur 
Eskobaras, Frankenšteino Nuotaka ir Haincas - tik trejetas iš tavo 
priešų, ar patikėsi savo tikrąjį adresą korespondentui jankiui? Nebent 
būtum pamišęs! Irkokiu būdu korespondentas jankis apskritai įklimpo į 
šią istoriją? Betšiuo metu atsakymas į šitą klausimą jų nedomino. 

- Kasjobendrininkai sostinėje? - paklausė moteris. - Kąjis dulkina, 
man nesvarbu. Noriu žinoti, su kuo jis kalba? 

Jeigu jis ryšis veikti, dabar pats metas. Toliau sakyti tiesą nėra 
saugu, omelą jie gali atpažinti. 

- Yravienas vyriškis... - pradėjo žurnalistas, užsičiaupė. - Ar galiu 
užsirūkyti? 

-Misteri Flečeri! Na,žinoma! - Eskobaras akimirkai virto svetingu 
vakarėlio šeimininku. Suimtasis manė, jog tai ne vien pasirodymas. 
Ministras pastvėrė nuo stalo raudoną baltą pakelį (tokį pat pakelį 
kiekvienas laisvas žmogus, vyras ar moteris, gali nusipirkti kiekviename 
laikraščių kioske) ir išpurtė iš jo cigaretę. Flečeris ją paėmė - žinodamas, 
kad gali numirti ir tapti kito pasaulio dalimi anksčiau, nei cigaretė 


234 


susmilks iki filtro. Nieko nejuto, išskyrus lengvutį kairės rankos raumenų 
dilgčiojimą. Ir dar mažumą vibravo kairės pusės dantų plombos. 

Suspaudė cigaretę dantimis. Eskobaras palinko prie jo, atvožė 
auksinio žiebtuvėlio dangtelį. Suktelėjo ratuką. Tvykstelėjo ugnelė. 
Flečeris nė sekundei nepamiršo Hainco pragaro mašinos gausmo. Ji 
gaudė lygiai taip, kaip senas lempinis radijo imtuvas. Nė sekundei 
nepamiršo ir moters, kurią anaiptol ne juoko dėlei praminė Frankenštei- 
no Nuotaka. Ji stebeilijo į žurnalistą, nelyginant Kojotas filmukuose -į 
Roudranerą. Jautė, kaip daužosi širdis, lūpomis palytėjo cigaretę, tą 
“neprilygstamos laimės tūtelę",kaip savo pjesėje rašė kažkoks drama- 
turgas... ir širdis daužėsi stebėtinai lėtai. Praėjusį mėnesį jį pakvietė 
sakyti kalbą“ Internacionaliniame Klube", kurrenkasi užsienio laikraš- 
čių žurnalistai, štai tuomet jo širdis daužėsi sparčiau. 

Išmušė tiesos valanda, irką gi? Netaklas suras savo keliąten link; 
netgi jo sesuo surado, upėje. 

Flečeris palinko prie žiebtuvėlio ugnelės. Cigaretės galas įkaito 
raudonai. Giliai įtraukė dūmą, be vargo užsikosėjo. Kurgi ne, trejetą 
metų nerūkė, kurkas sunkiau būtų neužsikosėti. Atsilošė kėdėje, kosulį 
atmiešė gerklinis gargaliavimas. Suvirpo kūnas, jis plačiai išskėtė alkū- 
nes, nulenkė galvą kairėn, ėmė trepsėti kojomis. O svarbiausia - 
prisiminė vaikystėje nugludintus įgūdžius irtaip užvertė akis, jog tarp 
vokų beliko švytėti baltymai. Ir nepaleido iš nagų cigaretės. 

Flečeris niekada nematė tikro epilepsijos priepuolio, nors miglotai 
atminė, kaip Petis Djukas suvaidino tokį “Sutvėrusiame stebuklą". 
Negalėjo žinoti, arteisingai vaizduojaepileptiką, tačiau vylėsi, kadjie dar 
nepamiršo netikėtos Tomo Ereros mirties ir neatkreips dėmesio į 
klaidingasjo spektaklio gaideles. 

- Mėšlas, tik ne tai! - veriamai sukliko Haincas. Filme jo šūksnis 
būtų galėjęs sukelti salės juoką. 

- Laikyk jį, Ramonai! - ispaniškai suriko Eskobaras. Pabandė 
atsistoti irriebiomis šlaunimis taip smarkiai trenkėsi į stalą, jog tas net 
liuoktelėjo, ir kojelės triukšmingai bilstelėjo į grindis. Tik moteris nė 
nekrustelėjo, ir Flečeris pagalvojo: “Ji kažką įtaria. Nemanau, jog 
žino, kaip klostysis įvykiai, tačiau ji kur kas protingesnė už 
Eskobarą ir užuodžia klastą“. 

Arjis nesuklydo, vertindamas šią moterį? Po vokais nusiritusiais 

vyzdžiais termatė miglotą jos šešėlį, tad negalėjo tvirtinti, jog Frankenš- 
teino Nuotaka abejoja priepuolio tikrumu.... bet intuicija kuždėjo, kad 
veikiau taip, negu ne. Beje, koks skirtumas? Procesas prasidėjo, ir 
niekas, netgi jis pats, nežinojo, kas nutiks po minutės, dviejų ar penkių. 
Dabarviskas priklausė tiktai nuo jo. 

- Ramonai! - šaukė Eskobaras. - Neleisk jam nuvirsti ant grindų, 
idiote! Neleisk praryt savo liež... 

Ramonas pasilenkė prie Flečerio, stvėrė jį užkretančių pečių - gal 
ketindamas atlošti galvą, o gal norėdamas įsitikinti, jog žurnalistas dar 
neprarijo liežuvio (žmogus negali praryti savo liežuvio, nebent tas būtų 
nupjautas iš anksto; Ramonas šito nežinojo, matyt, nežiūrėjo serialo 
“Greitoji pagalba"). Trumpiau tariant, niekas taip ir nesužinojo, kuriems 
galams jis palinko prie Flečerio. Nes vos tik sargybinio veidas atsidūrė 
pasiekiamumoribose,suimtasis sugrūdo rūkstantį “"Marlboro" galą jam 
įakį. 

Ramonas sustūgo ir atšlijo. Dešinė ranka šastelėjo prie veido, kur 
išakiduobės tebestyrojo smilkstanti cigaretė, bet kairioji liko ant Flečerio 
peties. Gniaužė jį itreplėmis, todėl, žurnalistui loštelėjus atgal, drauge 
apvirto ir kėdė. Flečeris išgriuvo iš jos, nusirito grindimis, pašoko. 

Haincas klykė - galbūt rėkė kažkokius žodžius, bet Flečeriui jo 
klyksmai priminė susižavėjimo sklidiną dešimtmetės mergaitės spiegi- 
mą, pastarajai išvydus savo muzikinį stabą, galbūt kurį nors iš Hensonų. 
Eskobaras nė necyptelėjo, irtatai nežadėjo nieko gero. 

Įstalą Fletčeris nesižvalgė. Irnesižvalgydamas žinojo, kad Esko- 
baras jau skuba jo link. Ištiesė rankas, stvėrė Ramono revolverio 
rankeną, plėšte išplėšė iš dėklo. Pamanė, jog Ramonas nė nesuvokė 
netekęs ginklo. Vargšelis kažin ką šūkalojo ispaniškai ir dešine ranka 
grabaliojo veidą. Trinktelėjo per cigaretę, bettoji ne iškrito, o perlūžo 
pusiau, ir degantis galas liko smilkti akyje. 

Flečeris apsigręžė. Eskobaras artėjo, jis jau aplenkė ilgą stalą, 
priekinatkišęs putnias rankutes. Ministras nebepanėšėjo į žmogų, kuris 
retsykiais praneša teležiūrovams orų prognozes ir sielojasi dėl žemo 
slogimo. 

- Griebk tąkalės vaiką! - išspjovė moteris. 

Flečeris nuspyrė apverstą kėdę Eskobarui po kojomis. Tas suklupo 
ir pargriuvo. O žurnalistas atkišo revolverį, gniauždamas jį abiem 
rankom, ir iššovė ministrui įpakaušį. Plaukai šūstelėjo aukštyn. Kraujas 

kliūstelėjo iš burnos, išnosies, iš pasmakrės, kur išniro kulka. Eskobaras 
kruvinu veidu bedėsi į grindis. Ant pilko linoleumo virptelėjo kojos. 
Merdintis kūnas pasmirdo išmatom. 

Moteris nebesėdėjo už stalo, bet ir nereiškė noro susikibti su 
Flečeriu. Ji bėgo link durų, lengvutė it danielius, su juoda beforme 
suknele. Ramonas - jis rėkė, nelyginant skerdžiamas, - atsidūrė tarp 
žurnalisto ir moters. Rankomis siektelėjo Flečerio, geisdamas nutverti jį 
užkakloirpasmaugti. 

Suimtasis į jį šovė dusyk, į krūtinę ir į veidą. Šūvisįveidąnurėžė 
didžiąją nosies dalį ir dešinį Ramono skruostą, tačiau žaliūkas su ruda 
uniforma nesustojo, jis artinosi - su aky styrinčia cigarete, ojo didžiuliai 
pirštai-dešrelės, su vieną dabinančiu sidabriniu žiedu, mėšlungiškai 
gniaužėsi. 

Ramonas užkliuvo už Eskobaro - lygiai taip, kaip Eskobaras 
neseniai užkliuvo už apverstos kėdės. Flečeris spėjo pagalvoti apie 
įžymiąkarikatūrą, kurioje įeilęišsiikiavo kelios skirtingo dydžio žuvys, 
ir didžioji žiojosi, kad prarytų mažesnę. Karikatūra vadinosi “Mitybos 
grandinė“. 

Ramonas, išsipleikęs ant grindų irsu dviem kulkom kūne, ištiesė 
rankąirnutvėrė Flečerį užkulkšnies. Tasai ištrūko, susvyravo, sumosa- 
vorankomis irnejučia spustelėjo gaiduką. Ketvirtoji kulka įsmigo į lubas. 
Kambaryje jau tvyrojoaitrus parako dūmų kvapas. Žumalistas dirstelėjo 
įduris. Moteris viena ranka trūkčiojo rankeną, antrąja niekaip neįstengė 
įveikti spynos. Berods, atrakino, bet duris neatsivėrė. Jeigu būtųatsivė- 
rusios, Frankenšteino Nuotaka jau skuostų koridoriumi, šaukdama 
pagalbą. 

- Ei! - Flečerį užvaldė euforija. Tokius pat jausmus patirtų pats 
paprasčiausias jaunuolis, atsitiktinai užklydęs į boulingo turnyrą ir jį 
laimėjęs. - Ei, kale, pažvelk į mane. 

Ji atsigręžė, prispaudė delną prie durų, tarsi prilaikytų jas, neleistų 
atsiverti. Akys vis liepsnojo niūria ugnim. Prabilo - pasakė, kad jisai 
negalįsjos liesti. Iš pradžių ispaniškai, paskui užsičiaupė, viską pakartojo 
angliškai. 

- Jūs neturite teisės manęs liesti, misteri Flečeri. Aš - vienintelė, 
galinti garantuoti jums saugų grįžimąnamo, ir prisiekiu, jog garantuosiu, 
jeitik manęsneliesite. 

Užnugaros spiegė Haincas. Flečeris prisiartino prie moters, kuri 

vis stovėjo, nugara ir delnais prisiglaudusi prie mirties kambario durų. 
Užuodė karčiai salsvą jos kvepalų aromatą. Moters akys priminė 
migdolus. Plaukai bangomis vilnijo nuo kaktos link pakaušio. “ Mes čia 
susirinkome ne kvailioti",- neseniai pasakė ji. Flečeris pagalvojo: “Aš 
irgi“. 

Moteris jo akyse perskaitė mirties nuosprendį ir sutarškėjo dar 
sparčiau, spausdamasi į duris nugara, sėdmenimis, delnais. Tarsi tikėtų 
-jeispustels pakankamai stipriai, tai kažin kaip prasisunks kiaurai metalą 
ir atsidurs kitoje pusėje. Aiškino turinti dokumentus, dokumentus jo 
vardu, kuriuos atiduos nedelsdama. Ji turi irpinigų, daug pinigų, iraukso. 
Sąskaitą Šveicarijos banke - Flečeris galės ja pasinaudoti, ji pasakys 
slaptažodį. Žurnalistui dingtelėjomintis, jog, galimas daiktas,tatai vienin- 
telisbūdas atskirti žudikus ir patriotus. Patriotai mirties akivaizdojerėžia 
kalbas. Žudikai analogiškoje padėtyje vardija sąskaitos Šveicarijos 
banke numerį ir siūlo susisiekti su juo internetu. 

- Užsičiaupk, - nukirto Flečeris. 

Jinai užsičiaupė, glausdamasi prie durų. Niekur nedingo irtamsioji 
ugnis akyse. “Kiekgi jai metų? - pagalvojo Flečeris. - Šešiasdešimt 
penkeri? Kiekgi žmonių ji nužudė šiame kambaryje, kituose to- 
kiuose, kaip šis? Kiek įsakė nužudyti?" 

- Paklausyk manęs, - tarė jis. - Tu klausaisi? 

Bet jinai klausėsi artėjančių žingsnių aido, vylėsi sulauksianti 
pagalbos. “Svajoti nedraudžiama" ,- pamanė Flečeris. 

- Mūsų orų specialistas minėjo, kad El Kondoras uosto kokainą, 
laižo subines komunistams, pataikauja “Junaited Frut" ir dar Dievaižin 
kam. Galvisataiirtiesa, galirne. Aš nežinau ir man nerūpi. Užtat tiksliai 
žinau, kad jis nekomandavo kareiviams, patruliavusiems Kaijos upę 
1994metais. Nunesas tuomet gyveno Niujorke. Mokėsi universitete. Jo 
nebuvo tarp tų, kurie surado vienuoles, pabėgusias iš La Kaijos. 
Kareiviai trims vienuolėms nurėžė galvas ir pasmeigė ant mietų pačioje 
pakrantėje. Vidurinioji galva buvo mano sesers. 

Flečeris dusyk į ją iššovė, o paskui Ramono revolveris sausai 
spragtelėjo: baigėsi šoviniai. Dviejų kulkų užteko. Moteris nuslydo nuo 
durų, niūria ugnim liepsnojančiųakių žvilgsnis nesitraukė nuo Flečerio. 
“Juk tai tavęs laukė mirtis, - bylojo tos akys. - Nesuprantu. Mirti 
turėjai tu" .Jos ranka pakilo link kaklo, nusileido. Akys dar akimirką 
spoksojo įjoakis, paskui galvanusviro. 

Flečeris apsigręžė ir, nepaleisdamas iš rankų revolverio, pasuko 
link Hainco. Beeidamas suprato likęs be dešiniojo bato. Dirstelėjo į 
Ramoną, kuris veidu žemyn tysojo plintančiame kraujo klane. Ramonas 
tvirtai laikė batą. Kaip merdinti žebenkštis, dantimis gniaužianti pa- 
smaugtos vištos kaklą. Flečeris stabtelėjo apsiauti. 

Haincas susiruošė sprukti, bet žurnalistas nukreipė į jį revolverį. 
Taip, šovinių jame nebeliko, bet Haincas, regis, šito nežinojo. O galir 
prisiminė, tačiaubėgti vis vien nebuvo kur, iš mirties kambario nepabėg- 
si. Sustojoirtik stebeilijo į artėjantį revolverį, į artėjantį vyriškį, laikantį 
tąrevolverį rankoje. Hainco veidu ritosi ašaros. 

-Žingsnį atgal, - įsakė Flečeris, ir Haincas raudodamas atsitraukė 
peržingsnį. 

Flečeris sustojo prie pragaro mašinos. Kokį žodį pavartojo Hain- 
cas? Atavizmas? 

Prietaisas antratukinio staliuko buvo labai paprastas (ypač žmogui 
su Hainco intelektu): trys diskai, dviejų pozicijų - Įjungta" ir“ Išjungta" 
- svertas, dabarjis ties pastarąja, reostato vernieras, šiuo metu baltas 
dryželis nesiekė vertikalės; jeigu čia būtų ciferblatas,rodytų vienuoliktą 
valandą. 

Žurnalistas kilstelėjo dildę, ištiesė Haincui. Pastarojo gerklėje 
kažkas kliuktelėjo, vyriškis atsitraukė dar per žingsnį. Veidas papilkėjo, 
kaktą išmušė prakaitas, skruostai žvilgėjo nuo ašarų. Žengęs antrą 
žingsnį, jisai atsidūrė kaip sykis po lempa, ir šešėlis balute išdryko jam po 
kojų. 

-Imk, antraip aš tave nudėsiu, - iškošė Flečeris. - Žengsi dar vieną 
žingsnį, taip pat nudėsiu, - suprato, kad gaišta laiką, suprato, kad imasi 
teisėjo funkcijų, betnieko negalėjo sau padaryti. Mintyseregėjo Tomo 
fotografiją - atmerktas draugo akis, žymę smilkinyje, primenančią 
parako nudegimą. 

Haincaskūkčiodamas paėmė plunksnakotį subukuplieniniuantga- 
liu plunksnos vietoj - atsargiai, už gumuotos rankenos. 

- Įsikišk į burną, - paliepė Flečeris. - Čiulpk, tarsi tatai būtų 
ledinukas ant pagaliuko. 

- Ne! -sukliko Haincas. Papurtė galvą, į šalis tykštelėjo prakaito ir 
ašarų purslai. Veidas ėmė virpčioti. Iš vienos šnervės išvarvėjo žalias 
snarglys. Jis pūtėsi ir bliūško į spartaus Hainco alsavimo taktą, tačiau 

nesprogo. Nieko panašaus Flečeris dar nebuvo matęs. - Ne, jūs 
neįstengsite manęs priversti! 

Bet Haincas tikėjo, kad žurnalistas įstengs. Galimas daiktas, 
Frankenšteino Nuotaka netikėjo, Eskobaras paprasčiausiai neturėjo 
laiko patikėti, bet Haincas žinojo, kad atsisakyti nevalia. Jis atsidūrė 
Tomo Ereros kailyje, Flečerio kailyje. Viena vertus, jietarytum pasikeitė 
vietomis, kita vertus - ne. Žinoti - tatai iš idėjų lygmens. Idėjos čia 
netinka. Čia tikima tik tuo, ką žmogus mato savo akimis. 

- Įsikišk į burną, antraip ištaškysiu tau smegenis, - Flečeris nukreipė 
tuščią revolverį į Hainco veidą. Tas suspiegė iš baimės. Ir tuomet 
žurnalistas išgirdo savo balsą, tykų, keliantį pasitikėjimą, nuoširdų. 
Intonacijomis primenantį Eskobaro balsą. “Mes atsidūrėme žemo 
slogimo zonoje, - pagalvojo jis. - Mūsų laukia prakeiktos liūtys“. 

- Ašneketinu žudyti jūsų elektros srove - jei netempsite laiko ir greit 
padarysit, ko prašomas. Tiesiog noriu, kad sužinotumėt, kokie tie 

Haincas išpūtė akis. Jo mėlynos akys su paraudusiais baltymais 
sruvoašaromis. Vyriškis suprato, jog Flečeris meluoja, savaime supran- 
tama, žurnalisto žodžiai neatitiko akimirkos logikos, bet Haincui labai 
norėjosi, kad priešininkas sakytų tiesą, logika čia niekuo dėta, nes būtent 
Flečeris gali išgelbėti ar nutraukti jo gyvenimą. Ir tam, kad Haincas 
ryžtųsi, trūko menkučio postūmio. 

Flečerisnusišypsojo. 

- Padarykite tai vardan jūsų tyrimų. 

Ir ši frazė įtikino Haincą- lai ne galutinai, bet ganėtinai, - ir jisai 
patikėjo, kad žurnalistas, šiaip ar taip, misteris Galbūt-Jis-Taip-Ir- 
Padarys. Įsikišo plieninį antgalį į burną. Išsprogusios akys spoksojo 
Flečeriui į veidą. Pojomis ir virš antgalio, kuris dabar priminė jau nebe 
ledinukąantpagaliuko, oseną gyvsidabrinį termometrą, pūtėsi irbliūško 
žalias snarglys, pūtėsi irbliūško. Nenukreipdamasrevolverionė per colį, 
Flečeris stumtelėjo svertą į padėtį "Įjungta" ir staigiai suktelėjoreostato 
vernierą. Baltas dryželis nuo vienuoliktos ryto peršoko prie penktos 
vakaro. 

GalbūtHaincasirturėjo laiko išspjauti dildę, tačiau elektros iškrova 
privertė lūpas sugniaužti plieninį antgalį. Šįsyk triokštelėjo smarkiau, 
tarsi lūžtų ne šakelė, o medis. Hainco lūpos susičiaupė dar standžiau. 
Žalias snarglysišsipūtė irsprogo. Kaipirvienaakis. Kūnasėmė vibruoti. 

Rankos sulinko perriešus, pirštai išsiskėtė. Skruostai iš blyškių virto 
pilkais it pelenai, paskui tamsiai violetiniais. Iš šnervių parūko dūmas. 
Antroji akis išvirto ant skruosto. Viršum ištiškusių akių į Flečerį su 
nuostaba spoksojo dvi tuščios akiduobės. Perplyšo vienas skruostas. Iš 
plėštinės žaizdos išsiveržė dūmai ir aitrus degančios mėsos kvapas, 
viduje šmėkštelėjo melsvai oranžiniai ugnies liežuviai. Hainco burnoje 
siautė ugnis. Liežuvis liepsnojo itskuduras. 

Flečeris tebegniaužė reostato vernierą. Suktelėjo jį atgal, išjungė 
svertą. Strėliukės, pasiekusios atžymą +50, nukrito iki nulių. Dingus 
elektros srovei, Haincas sudribo antpilko linoleumo, iš burnos versda- 
mas dūmus. Ant grindų iškrito antgalis- drauge su lūpų gabalu. Flečeriui 
pasidarė bloga, betjis tvirtai sučiaupė lūpas. Neturėjo laiko vemti antto, 
kas jo pastangomis liko iš Hainco. Tačiau dar sekundėlę žvelgė į 
rūkstančią burną ir akis, ištiškusias ant skruostų. 

- Kaip galėtumėt apsakyti savo pojūčius? - paklausė jis lavono. - 
Tiesiog dabar, kol įspūdžiai šviežutėliai, kaip galėtumėtapsakyti savo 
pojūčius? 

Flečeris nusigręžėirnuskubėjo link durų, plačiu lanku aplenkdamas 
sapnuojantį košmarą. 

Prisiminė, jog durys užrakintos antra spyna. Jas užrakino Ramo- 
nas, oraktas kybojo ant žiedo, pritvirtinto prie diržo. Žurnalistas grįžo 
priesužeistojo, pritūpė greta, nutraukė nuo diržo žiedą. Tąpatakimirką 
Ramonas ištiesė ranką ir vėl sugriebė Flečerį už kulkšnies. Šis kairėje 
rankoje gniaužė revolverį. Atsivėdėjęs kirto rankena Ramonui per 
pakaušį. Sargybinio pirštai akimirkai spustelėjo kulkšnį dar stipriau, 
paskui paleido. 

Flečeris atsistojo, tada pagalvojo: “Šoviniai. Jis turėtų turėti 
atsarginių. Revolveris tuščias" .Bettuojau patį galvąšovė kitamintis: 
tie susmirdę šoviniai jam nebereikalingi, Ramono revolveris jo labui 
padarė viską, ką galėjo. Po paties pirmo šūvio už šio kambario sienų iš 
visų pusių sulėks kareiviai. 

Ir vis dėlto Flečeris apčiupinėjo odinius dėklus, kybančius ant 
Ramono diržo, surado šovinius, užtaisėrevolverį. Nežinojo, ar prisivers 
šauti į kareivius, tokius pat paprastus žmones, kaip Tomas, šeimų, kurias 
deramaitinti, tėvus, tačiau neabejojo, kad, šaunant į karininkus, joranka 
nesudrebės,o paskutinę kulką nusprendė pasilaikyti sau. Menkai tesi- 

vylė, jog įstengs išsiveržti iš Informacijos ministerijos pastato (dviejų 
boulingo turnyrų atsitiktinai nelaimėsi), bet davė sau žodį, kad gyvojo į 
šį kambarį daugiau nebeatves ir nepasodins greta Hainco pragaro 
mašinos. 

Nuspyrė nuo durų Frankenšteino Nuotaką. Moters akys bukai 
stebeilijo į lubas. Flečeris vis aiškiau suvokė, kad liko gyvas, o likusieji 
-ne. Jų kūnaijaustingo. Antodos merdėjo milijardai bakterijų. Apietai 
nederėjo galvoti Informacijos ministerijos rūsyje, tokios mintys tegali 
pakenkti žmogui, kuris laikinai, otiksliau - amžiams, tapo desaparecido. 
Tačiau neįstengė jųatsikratyti. 

Trečias raktas atrakino duris. Flečeris žvilgtelėjo į koridorių. 
Šlakbetonio blokų siena, apatinė pusė-žalia, viršutinė - purvinai rausva, 
visai kaip senoje mokykloje. Ant grindų- išblukęs raudonas linoleumas. 
Koridoriuje nė gyvos dvasios. Už trisdešimties pėdų kairėje palei sieną 
miegojo mažas rudas šunelis. Uodega nežymiai virpčiojo. Flečeris 
nežinojo, ką jis sapnuoja - galbūt kažką persekioja, galbūt kažkas 
persekioja jį, - tačiau manė, jog nesugebėtų miegoti su visais tais šūviais 
ir Hainco klyksmais, kurie turėjo dusliu aidu atsimušti nuo koridoriaus 
sienų. “Jeigu sugrįšiu namo, - mąstė jis, - būtinai parašysiu straipsnį 
apie garso izoliaciją - didžiausią diktatūros triumfą. Papasakosiu 
apie tai visam pasauliui. Žinia, tikriausiai nesugrįšiu, laiptai taps 
paskutiniuoju mano žingsniu kelyje į Keturiasdešimt trečiąją 
gatvę, tačiau...?' 

Jame po senovei gyveno misteris Galbūt-Aš-Įstengsiu. 

Flečerisišėjo į koridorių ir sandariai užvėrė mirties kambario duris. 
Mažas rudas šunelis kilstelėjo galvą, pažvelgė į atėjūną, kartelį netgi 
amtelėjo, tiksliau, iškvėpė: “U/7* - pasidėjo galvą ant letenų ir, regis, 
užsnūdo vėl. 

Flečeris atsiklaupė, rankomis atsirėmė į grindis (dešinė gniaužė 
Ramonopistoletą), pasilenkė ir pabučiavo linoleumą. Ir pagalvojo apie 
savo seserį, prisiminė, kaip ji atrodė, išvykdama į koledžą - prieš 
aštuonetą metų iki mirties paupyje. Tuometji vilkėjo škotišką sijoną, ir 
raudoni jo langeliai savo atspalviu nelabai tesiskyrė nuo linoleumo 
spalvos. Žinoma, šiek tiek skyrėsi, bet nelabai. 

Flečeris atsistojo. Pasuko koridoriumi link laiptų, pirmojo aukšto 
holo, link gatvės, link ketvirtos autostrados, patrulių, kelių blokavimo 

postų, link sienos, kontrolės-praleidimo punktų, link jūros. Kinai sakė, jog 
tūkstančio mylių kelionė prasideda nuo vieno žingsnio. 

“Pažiūrėsim, kaip toli man pavyks nueiti, - pagalvojo Flečeris, 
žengdamas ant pirmojo laiptelio. - Galbūt aš dar nustebinsiu pats 
save". Betgi jisai jau nustebino - tuo, jog tebėra gyvas. Nežymiai 
šypsodamasis, atkišęs Ramono pistoletą, Flečeris ėmė kopti laiptais. 


Prabėgus mėnesiui, vyriškis prisiartino prie Karlo Arkucijaus 
laikraščių kiosko Keturiasdešimt trečiojoje gatvėje. Karlui nusmelkė 
širdį, jis praktiškai neabejojo, kad vyriškis ketina pagrasinti pistoletu ir 
atimti uždarbį. Laikrodis rodė aštuntą vakaro, dar nesutemo, žmonių 
gatvėje apstu, betnegi tokios smulkmenos gali sulaikyti žmogų, jeigu 
tasai - pazzo? O šis vyriškis visų labiausiai panėšėjo į pazzo, toksai 
liesas, jog balti marškiniai irpilkos kelnės tabalavo antjo itant kabyklos, 
o didelių apvalių akiduobių gelmėje beprotiška ugnim žioravo akys. 
Nepažįstamasis atrodė nelyginant tik ką paleistas iš koncentracijos 
stovyklos arba (perapmaudžią klaidą) iš psichiatrinės ligoninės. Irkai 
vyriškioranka niurktelėjo į kišenę, Karlas Arkucijus jautiksliai žinojo, 
kadpoakimirkos žvelgs į pistoleto vamzdį. 

Tačiau vietoj pistoleto dienos šviesoj pasirodė aptrintas “Lordas 
Bakstonas“,oišpiniginės - dešimties dolerių kupiūra. Paskui vyriškis su 
šė pakelio “Marlboro". Karlas padėjo cigaretes ant prekystalio, ant 
cigarečių - degtukus, stumtelėjo juos pirkėjui. Vyriškiui plėšiant pakelį, 
Karlas skaičiavo grąžą. 

- Nereikia, - papurtė galvą nepažįstamasis, išvydęs pinigus. Lūpo- 
mis suspaudė cigaretę. 

- Nereikia? Kąreiškia - nereikia? 

- Grąžąpasilikite sau, - vyriškis atkišo pakelį Karlui. - Rūkote? Jei 
norite, vaišinkitės. 

Karlas įtariai nužvelgė vyriškį su baltais marškiniais ir pilkomis 
kelnėmis. 

- Aš nerūkau. Tai žalingas įprotis. 

- Itin žalingas, - sutiko vyriškis, prisidegė cigaretę ir su malonumu 
įtraukė dūmą. Pastovėjo, čiulpdamas cigaretę ir stebėdamas žmones, 
einančius kita gatvės puse. Kita gatvės puse skubėjo merginos. Vyrams 
patinka žiūrėti į merginas, dėvinčias vasarines sukneles, tokia jau 


243 


žmogaus prigimtis. Karlas jau nebemanė, kad šis jo pirkėjas - pamišėlis, 
nors ant siauro kiosko prekystalio nei iš šio, nei iš to paliko grąžą iš 
dešimties dolerių. 

Liesasis vyriškis surūkė cigaretę iki pat filtro. Atsigręžė į Karlą- 
nežymiai svyruodamas, tarsi nebūtų pratęs rūkyti, ir nuo vienos cigare- 
tės jam būtų susvaigusi galva. 

- Gražus vakaras, - tarė vyriškis. 

Karlas linktelėjo. Visai teisingai. Gražus vakaras. 

- Mes laimingi, kad gyvename, - atsakė Karlas. 

Vyriškisjampritarė. 

-Mesvisi. Ir visąlaik. 

Jis pasuko į šaligatvio pakraštį, kur stovėjo urna. Švystelėjo į ją 
“Marlboro" pakelį - praktiškai pilną, be tos cigaretės, kurią surūkė. 

- Mesvisi, - pakartojo jisai. - Visąlaik. 

Vyriškis nuėjo. Karlas lydėjo jį akimis ir mąstė, jog tas keistuolis 
veikiausiai visgi pazzo. O galirne. Netaip lengva nustatyti, ar žmogus 
beprotis. 


PASIVAŽINĖJIMAS “KULKA" 


Niekam niekada nepasakojau šios istorijos, maniau, niekada ir 
nepasakosiu... nesibaiminau, kad manim nepatikės, tačiau gėdijausi 
ano nutikimo, nes tiesiogiai dalyvavau jame. Visuomet jaučiau - jei 
papasakosiu, pažeminsiu ir save, ir pačią istoriją, ji taps menkesne ir 
žemiškesne, stos į vietą gretą su tomis pasakaitėmis apie šmėklas, 
kurias vasaros stovyklose prie laužų porina auklėtojai. Ko gero, netgi 
mažumą nuogąstavau, jog nė pats savimi nepatikėsiu, jei išklosiu vis- 
ką balsu ir išgirsiu savo ausimis. Bet nuo tų laikų, kai numirė mano 
motina, turiu problemų dėl nemigos. Tarsi užsnūstu, o paskui tik šast 
- ima krėsti drebulys, ir miegai išsilaksto it nebuvę. Ant stalelio prie 
lovos palieku įžiebtą lempą, ji mažumą padeda, bet ne tiek, kiek norė- 
tųsi. Naktyje klaidžioja galybė šešėlių, ar kada nors tą pastebėjote? 
Netgi šviesoje šešėlių apstu. Ir ilguosius gali mesti bet kas, galite ne- 
abejoti. 

Bet kas. 


Mokiausi priešpaskutiniame Meino valstijos universiteto koledžo 
kurse, kai paskambino misis Makardi ir pranešė apie mamą. Tėvo 
neprisimenu, buvau pernelyg mažas, kai jis numirė, brolių ir seserų 
neturėjau, tad Alanas ir Džina Parkeriai vieni du priešinosi visam pa- 
sauliui. Misis Makardi, gyvenusi gretimame name, paskambino į butą, 
kurį išsinuomojau su trimis studentais. Numerį ji rado ant magnetinės 
atmintinės, prilipintos prie mūsų šaldytuvo durelių. 

- Jai insultas, - pranešė moteris. - Tai nutiko restorane. Tačiau 
tu gali nesiskubinti ir nelėkti čionai it akis išdegęs. Daktaras sako, 
viskas ne taip jau blogai. Ji turi sąmonę ir kalba. 

- Taip, bet ar suvokia, ką kalba? - paklausiau aš. Stengiausi šne- 
kėti ramiai, netgi su humoru, bet širdis daužėsi it pašėlusi, o svetainės 
oro temperatūra staiga pakilo. Bute buvau vienas: trečiadienis, visi 
mano kaimynai dar negrįžę iš užsiėmimų. 

- O, taip. Visų pirma ji paprašė manęs paskambinti tau, tačiau 
negąsdinti. Kaip manai, blaivi mintis? 

- Taip, - bet, žinoma, aš išsigandau. O kaipgi dar galima rea- 
guoti, jei tau staiga paskambina ir praneša, kad tavo motiną iš darbo 
išvežė į ligoninę? 

- Ji prašė tavęs niekur nelėkti, mokytis, kaip paprastai, ir sulaukti 
savaitgalio. O paskui galėsi ir atvažiuoti - žinia, jei pajėgsi atsiplėšti 
nuo mokslų. 

“Savaime suprantama, - pamaniau aš. - Negi tūnosiu šitame 
alumi prasmirdusiame kambaryje, kai motina guli ligoninės lovoje už 
šimto mylių nuo čia, galbūt netgi vaduojasi mirtimi". 

- Ji vis dar jauna moteris, tavoji motina, - tęsė misis Makardi. - 
Tiesiog pastaraisiais metais pernelyg daug dirbo. Štai ir persitempė. 
Plius tos cigaretės. Jai seniai derėjo mesti rūkyti. 

Abejojau, kad ji mes, su insultu ar be, nes žinojau: rūkyti motinai 
patinka. Padėkojau misis Makardi už skambutį. 

- Kai tik įėjau į namą, išsyk surinkau tavo numerį. Tai kada gi tu 
atvažiuosi, Alanai? Šeštadienį? - Iš šelmiškų gaidelių supratau, jog at- 
sakymą ji žino iš anksto. 

Pažvelgiau pro langą. Naujoji Anglija. Nuostabi spalio diena. 
Ryškiai mėlynas dangus viršum medžių, neskubiai barstančių gelto- 
nus lapus ant Pagrindinės gatvės. Paskui dirstelėjau į laikrodį. Dvide- 
šimt minučių ketvirtos. Kai suskambo telefonas, kaip sykis ruošiausi 
į filosofijos seminarą, prasidedantį ketvirtą valandą po pusiaudienio. 

- Juokaujate? Atvažiuosiu šiandien pat. 

Ragelyje pasigirdo sausas užkietėjusio rūkoriaus kikenimas. Mi- 
sis Makardi galėjo į valias kalbėti apie cigarečių žalą, tačiau pati nie- 
kad nesiskyrė su “Vinstono" pakeliu. 

- Šaunuolis! Važiuosi tiesiai į ligoninę, tiesa? O jau paskui na- 
mo? 

- Ko gero, taip, - atsakiau. Neaiškinau misis Makardi, kad suby- 
rėjo mano senojo automobilio pavarų dėžė, ir artimiausioje ateityje jis 
nieku gyvu neįstengs pasijudinti iš aikštelės. Iki Luistono ketinau 
traukti pakeleivingomis mašinomis, o iš ten kaip nors nusigauti iki ma- 
žo namelio Harlou. Blogiausiu atveju galėjau pernakvoti ligoninės po- 
ilsio kambaryje. Atvirai šnekant, aš ir anksčiau ne kartą iš universi- 
teto į namus keliavau autostopu. Ar miegojau sėdėdamas, įrėmęs 
galvą į “kokos" pardavimo automatą. 

- Raktus paliksiu po raudona gėlių rėčka. Žinai, apie ką kalbu? 

- Be abejo, - rėčka stovėjo prie stoginės durų už namo. Vasarą 
motina visuomet prisodindavo į ją gėlių. Nežinia kodėl, bet, išgirdęs 
minint rėčką, aš galutinai suvokiau misis Makardi žodžių prasmę: ma- 
ma ligoninėje, mažas namelis Harlou, kuriame užaugau, šįvakar pasi- 
tiks mane tamsiais langais. Po saulės laidos nebus kam įžiebti švie- 
sos. Misis Makardi galėjo sakyti, jog mano mama jauna, bet, kai tau 
dvidešimt vieneri, keturiasdešimt aštuoneri atrodo it giliausia senatvė. 

- Būk atsargus, Alanai. Neviršyk greičio. 

Žinia, mano greitis geriausiu atveju tegalėjo būti lygus pakelei- 
vingos mašinos greičiui, ir aš vyliausi, jog vairuotojas spaus it pami- 
šęs. Bet, šiaip ar taip, iki Meino Medicinos centro nenusigausiu taip 
mikliai, kaip norėčiau. Tačiau neketinau savo rūpesčių užkrauti misis 
Makardi. 

- Neviršysiu. Dėkui, kad paskambinote. 

- Džiaugiuosi, galėdama padėti. Tavo motina netrukus pasveiks. 
Ir, be abejo, jai bus labai malonu su tavimi pasimatyti. 

Padėjau ragelį, paskubomis brūkštelėjau raštelį kambariokams, 
pranešiau, kas nutiko, ir išdėsčiau tolimesnius planus. Be to, papra- 
šiau Hektoro Pasmoro, paties atsakingiausio iš kaimynų, perduoti Ži- 
nią mano kuratoriui, kad tasai informuotų dėstytojus, kodėl manęs nė- 
ra jų paskaitose. Kai kurie baisiai nemėgo nelankančių ir nepraleis- 
davo progos juos pamokyti. Įsimečiau į kuprinę apatinių baltinių pa- 
mainą, vadovėlį “Įvadas į filosofiją" ir nužingsniavau link plento. 

Kitą savaitę pasiprašiau išbraukiamas iš to kurso, nors iki tol 
sėkmingai gilinausi į filosofijos subtilybes. Toji naktis pakeitė mano 
pasaulėžiūrą, pakeitė neapsakomai stipriai, o žinios, kurias galėjo su- 
teikti filosofijos vadovėlis, su tais pokyčiais nesiderino. Supratau, jog 
lygiagrečiai mūsiškiui egzistuoja kiti, nepažįstami pasauliai, ir joks va- 
dovėlis negali paaiškinti, kokie jie ir iš kur ėmėsi. Manding, visų ge- 
riausia pamiršti, kad jie yra. Žinia, jeigu pavyks. 


Meino universitetą Orone ir Luistoną Androskogino apygardoje 
skiria šimtas dvidešimt penkios mylios, ir visų greičiausiai tenai nuva- 
žiuotum magistrale A-95. Tačiau mokama autostrada - ne pati ge- 
riausia vieta gaudyti pakeleivingas mašinas. 

Kelių policija vaiko balsuojančius. Vaiko netgi tuos, kurie stovi 
ties įvažiavimais į autostradą. O jei tave du sykius sulaikys tas pats 

faras, baudos neišvengsi. Todėl pasirinkau plentą 68, dryksantį į piet- 
vakarius nuo Bangoro. Šiuo keliu važinėja daug mašinų, ir jei neatro- 
dai it beviltiškas psichas, anksčiau ar vėliau tave pavėžės. Ir farai į 
balsuojančius dėmesio nekreipia. 

Kažkoks nekalbus draudimo agentas pamėtėjo mane iki Niupor- 
to. Šešiasdešimt aštuntojo ir antrojo plentų sankryžoje trypčiojau dvi- 
dešimt minučių, kol įsiprašiau į pagyvenusio džentelmeno automobilį. 
Seniokas važiavo į Baudouhemą ir pakeliui tolydžio graibė sau už tar- 
pukojo. Tarsi kažką ten gaudytų. 

- Mano žmona nuolat mano sakydavo, jog atsidursiu griovyje su 
peiliu nugaroj, jei ir toliau imsiu pakeleivius, - pranešė man jis, - bet, 
vos pamatau šalikelėje stovintį jaunuolį, išsyk prisimenu savo jaunat- 
vę. Pats dažnai balsuodavau, pakeleivingomis mašinomis išmaišiau 
pusę šalies. Ir, žiūrėk, ji prieš ketvertą metų numirė, o aš tebesu gy- 
vas, važinėju tuo pačiu senutėliu “Dodžu". Tačiau klaikiai jos ilgiuosi, 
- jis vėl čiuptelėjo tarpukojį. - Kur keliauji, sūneli? 

Pasakiau jam, kad į Luistoną, ir paaiškinau, kodėl. 

- Tai siaubinga! - jis palingavo galvą. - Tavo motina! Man labai 
gaila! 

Nuo jo užuojautos - tokios nuoširdžios, tokios netikėtos - akis ap- 
niaukė ašaros. Tačiau aš jas sulaikiau. To dar betrūko - apsiverkti 
senoje senelioko griuvenoje, kretančioje, drebančioje, prasmirdusioje 
šlapimu. 

- Misis Makardi, moteris, kuri man paskambino, sakė, jog nėra 
jau taip blogai. Mano mama dar jauna, jai tik keturiasdešimt aštuone- 
r. 

- Ir visgi! Insultas! - jo veide spindėjo liūdesys. Didele, į žnyplę 
panašia ranka seniokas vėl čiuptelėjo žalių plačių kelnių tarpkojį. - 
Insultas - tatai rimta! Sūneli, aš pats tave nuvežčiau į MMC, nuga- 
benčiau stačiai iki durų, jei nebūčiau pažadėjęs savo broliui Ralfui, jog 
mudu važiuosime į senelių namus Geitse. Ten gyvena jo žmona, jai 
visai prastai su atmintim, aš niekaip negaliu prisiminti, kaip vadinasi 
toji liga, lyg Andersono, lyg Alvareso, kažkas panašaus... 

- Alzhaimerio, - įterpiau aš. 

- Aha, veikiausiai ji prasideda ir man. Po velnių, aš vis vien noriu 
tave pavėžėti. 

- Nereikia, - atsiliepiau. - Geitse aš be vargo susistabdysiu pake- 
leivingą. 


248 


- Ir vis dėlto... Tavo motina! Insultas! Vos keturiasdešimt aš- 
tuonerių! - ranka vėl siektelėjo tarpukojo. - Prakeiktas trūkio banda- 
žas! - šūktelėjo seniokas, paskui nusijuokė - linksmai ir podraug su 
neviltim. - Prakeiktas raumenų nusilpimas! Jei gyveni ilgai, sūneli, 
pradedi irti beeidamas. Dievas spiria tau subinėn, kviečia savęsp, jau 
patikėk seniu. Bet tu geras berniukas, kad viską metei ir išsyk nusi- 
skubinai pas ją. 

- Ji - gera motina, - atsakiau, ir man vėl ėmė perštėti akių kam- 
pučius. Koledže nesiilgėjau namų, nebent pirmąją savaitę, ne ilgiau, 
bet dabar mane stačiai užliejo ilgesys. Visa mūsų šeima - tik ji ir aš, 
jokių artimų giminaičių. Negalėjau įsivaizduoti savo gyvenimo be jos. 
Viskas ne taip jau blogai, pasakė misis Makardi. Insultas, bet vis vien 
ne taip jau blogai. “Kad tik ta prakeikta kalė būtų pasakiusi teisybę, 
- mąsčiau aš. - Kad tik teisybę". 

Kurį laiką važiavome tylėdami. Lenktynės, apie kurias svajojau, 
neįvyko. Spidometro strėliukė sustingo ant dryželio, dalančio pusiau 
lanko dalį tarp skaičių 40 ir 50, ir tik retsykiais kairieji ratai kirsdavo 
baltą skiriamąją liniją, čiuopdami antrosios juostos asfaltą. Važiuoti 
teks ilgai, tačiau iš esmės aš nėmaž neprieštaravau. Plentas 68 vin- 
giavo per miškus, iš kurių retsykiais išnirdavo mažas miestelis, būti- 
nai su baru ir degalų papildymo stotim: Niu Šeironas, Ofelija, Vest 
Ofelija, Ganistanas (kuris kadaise vadinosi Afganistanu, keista, bet 
teisybė), Mečanik Folsas, Kastl Vju, Kastl Rokas. Ryški dangaus 
mėlynė pamažėle blyško, diena ritosi vakarop. Seniokas įžiebė paži- 
binčius, o paskui ir žibintus. Jis nepastebėjo įsijungęs tolimąsias švie- 
sas - nepastebėjo netgi tuomet, kai priešpriešiais atvažiuojantys vai- 
ruotojai ėmė signalizuoti jam savo tolimosiomis šviesomis. 

- Mano brolio žmona net nebeatmena savo vardo, - po ilgos pau- 
zės prabilo jis. - Nežino, kas yra “taip", “ne", “galbūt". Štai ką tau pa- 
daro Andersono liga, sūneli. Ir jos žvilgsnis... ji tarsi byloja: “Leiskite 
man išeiti..?? - ar bylotų, jei įstengtų prisiminti tuos žodžius. Ar su- 
pranti, apie ką kalbu? 

- Taip, - aš giliai įkvėpiau ir susimąsčiau, ar čia dvokia žmogaus 
šlapimu, ar šuns, kuris, galimas daiktas, retsykiais važiuoja drauge. 
Nežinojau, ar jis įsižeistų, jei prasiverčiau langą. Galop prasivėriau. 
Seniokas nepastebėjo, kaip nepastebėjo mirksinčių priešpriešiais Ie- 
kiančių automobilių žibintų. 

Maždaug septintą mes užsiropštėme į Vest Geitso kalvą, ir ma- 
no vairuotojas sušuko: “Pažvelk, sūneli! Mėnuo! Ar ne gražuolis?“ 

Išties, mėnulis atrodė įspūdingai: didžiulis oranžinis kamuolys, 
kylantis virš horizonto. Ir vis dėlto aš jame išvydau kažką klaikaus. 
Mėnuo atrodė nėščias ir sunkiai sergantis. Tereikėjo pažvelgti į ky- 
lantį mėnesį, ir galvon dingtelėjo kraupi mintis: kas bus, jei mama ma- 
nęs nepažins? Kas, jei ji prarado atmintį, nebežino, kas yra “taip", 
“ne", “galbūt"*? Ir gydytojas man pasakys, jog kažkas privalo nuola- 
tos, be atvangos prižiūrėti ją iki pat dienų galo? O tuo kažkuo, be jo- 
kios abejonės, tegalėjau būti aš. Ir sudie, koledže. Ką pasakysite, 
draugai ir bičiuliai? 

- Sugalvok norą, sūneli! - sušuko senis. Iš jaudulio jo balsas 
skambėjo čaižiai ir nemaloniai, tarsi ausyje gurgždėtų stiklo šukelės. 
Jis vėl stvėrėsi už tarpkojo. Ten kažkas nutrūko. Nesupratau, kaip 
įmanoma taip niršiai grabalioti tokią delikačią vietą ir nenusirauti 
kiaušių, su trūkio bandažu ar be jo. - Sugalvok norą, kai kyla pirma po 
pjūties pilnatis, sakydavo mano tėvas! 

Štai aš ir sugalvojau, kad motina atpažintų mane, kai įeisiu į jos 
palatą, kad jos akys sužibtų, kad ji išsyk ištartų mano vardą. Sugalvo- 
jau norą ir išsyk pasigailėjau. Pamaniau, jog iš noro, sugalvoto po to- 
kia tūžminga oranžine šviesa, nieko gero nebus. 

- Ak, sūneli, - atsiduso senis. - Kaip norėčiau, kad mano žmona 
sėdėtų šalimais. Meldžiu atleidimo už kiekvieną piktą ar grubų žodį, 
kurį jai pasakiau. 

Po dvidešimties minučių, dienai gęstant ir mėnesiui dar nespėjus 
atsiplėšti nuo horizonto, mes atvykome į Geits Folsą. Virš šešiasde- 
šimt aštuntojo plento ir Plizant gatvės sankirtos mirksėjo geltonas 
šviesoforas. Prieš pat sankryžą seniokas pasuko prie šaligatvio. De- 
šiniuoju priešakiniu “Dodžo" ratu užvažiavo ant bordiūro, paskui nu- 
sirito nuo jo. Aš net kaukštelėjau dantimis. Seniokas metė į mane 
klaikų, beprotišką žvilgsnį, viskas jame alsavo beprotyste, stačiai nuo- 
stabu, kaip šito nepastebėjau išsyk. Jis net nekalbėjo - šūkčiojo. Ir 
kiekviena frazė aidėjo ausyse stiklo duženų gurgždesiu. 

- Aš nuvešiu tave tenai! Būtinai nuvešiu! Pamiršk Ralfą! Vel- 
niop jį! Tik pasakyk, ir aš nuvešiu! 

Norėjau kuo greičiau atsidurti ligoninėje pas mamą, bet mintis, 
jog dar dvidešimt mylių teks uostyti šlapimą ir markstytis nuo prieš- 

priešiais lekiančių automobilių šviesų, nedžiugino. Be to, pamėginau 
įsivaizduoti, kaip senutėlis “Dodžas" vingiuoja per keturias Lisbon 
gatvės eismo juostas. Tačiau lemiamu veiksniu tapo pats senis. Aš 
nebenorėjau žiūrėti, kaip jis be atvangos grabalioja savo tarpkojį, ne- 
norėjau klausytis balso, panašaus į dužusio stiklo gurgždesį. 

- Ne, dėkui, apsieisiu, - atsakiau. - O jūs važiuokite pas brolį, - 
atvėriau dureles, ir tuomet nutiko tai, ko baiminausi: jis ištiesė ranką, 
ir kreivi kibūs pirštai sugniaužė mano dilbį. Tais pačiais pirštais jis 
graibė savo tarpkojį. 

- Tu tik pasakyk! - kimiame balse skambėjo suokalbiškos gaide- 
lės. Pirštai stipriai gniaužė ranką. - Aš nuvešiu tave iki pat ligoninės! 
Taip! Ir nesvarbu, kad aš niekad anksčiau nesu matęs tavęs, o tu - 
manęs! Visiškai nesvarbu! Aš nuvešiu tave... iki pat ligoninės! 

- Viskas gerai, aš nusigausiu pats, - vargais negalais įveikiau no- 
rą šokti iš kabinos, palikdamas senio rankose marškinių skiautę, jei 
kitaip išsivaduoti nepavyktų. Mane tarsi traukė į dugną. Maniau, te- 
reikia pasijudinti, ir pirštai susigniauš dar stipriau, jis netgi stvers ma- 
ne už gerklės, bet taip nenutiko. Pirštai atsigniaužė, o paskui, kai iš- 
kėliau koją ant šaligatvio, ir visiškai nuslydo nuo mano rankos. Ir aš 
paklausiau savęs - taip paprastai nutinka, kai iracionali panika galiau- 
siai atslūgsta, - o ko gi, tiesą sakant, taip išsigandau? Paprastas senis 
paprastame, tegul ir šlapimu prasmirdusiame “Dodže", nusiminęs dėl 
to, kad didžiadvasiškas jo pasiūlymas buvo atstumtas. Paprastas se- 
nis, kuriam gyventi kliudė nepatogus trūkio bandažas. Ko gi, sakykite 
susimildami, aš išsigandau? 

- Ačiū, kad pavėžėjote, be to, esu labai dėkingas už malonų pa- 
siūlymą, - aš nusišypsojau. - Bet ketinu eiti tenai, - mostelėjau į Pli- 
zant gatvę, - ir veikiai susistabdysiu kitą mašiną. 

Jis kelias akimirkas patylėjo, paskui linktelėjo, atsiduso. 

- Taip, tai visų trumpiausias kelias. Gaudyk mašiną, kai tik išeisi 
iš miesto, mieste niekas tavęs nepaims, niekam nesinori stabdyti ir 
klausytis, kaip už nugaros pypina nepatenkinti. 

Jis buvo teisus. Mėginti susistabdyti mašiną mieste, netgi tokia- 
me mažame, kaip Geits Folsas, nebuvo prasmės. Veikiausiai kadaise 
seniokas išties daug važinėjo autostopu. 

- Bet, sūneli, ar tai paskutinis tavo žodis? Ar žinai patarlę apie 
žvirblį saujoj? 

Sutrikau. Žvirblį saujoj jis paminėjo ne veltui. Maždaug už mylios 
į vakarus nuo mirksinčio šviesoforo Plizant gatvė virto Ridžo keliu, o 
pastarasis, penkiolika mylių pavingiavęs miškais, Luistono pakraštyje 
įsiliejo į plentą 196. Jau sutemo, o naktį susistabdyti pakeleivingą ma- 
šiną kur kas sunkiau: kai žibintų šviesa išplėšia tave iš tamsos kelio 
pakraštyje, atrodai it bėglys iš Vindhemo mažamečių nusikaltėlių ko- 
lonijos, nors tavo plaukai tvarkingai sušukuoti, o marškiniai sukišti į 
kelnes. Tačiau aš nebenorėjau važiuoti su seniu. Netgi dabar, nors 
sėkmingai ištrūkau iš jo “Dodžo" ir saugiai stovėjau ant šaligatvio, 
mano oda ėjo pagaugais. Gal dėl senioko balso, dėl įpročio kiekvieną 
frazę užbaigti šūksniu. Be to, man visuomet sekėsi su pakeleivingo- 
mis. 

- Taip. Ir dar sykį ačiū. Aš išties labai jums dėkingas. 

- Visuomet pasirengęs padėti, sūneli. Visuomet pasirengęs. Ma- 
no žmona... - jis nutilo, ir pamačiau, kaip iš akių kampučių ištryško 
ašaros. Dar sykį padėkojau ir užtrenkiau dureles nelaukdamas, kol jis 
pasakys dar ką nors. 

Skubiai perėjau gatvę, mano šešėlis pasirodydavo ir išnykdavo 
mirksinčioje šviesoje. Kitoje pusėje sustojau, atsigręžiau. “Dodžas" 
stovėjo kur stovėjęs, prie parduotuvės “Gaivinantys gėrimai ir vai- 
siai". Mirksintis šviesoforas ir už dvidešimties pėdų stovintis žibintas 
padėjo įžiūrėti senį, sukniubusį ant vairo. Dingtelėjo mintis, kad jis mi- 
rė, aš nužudžiau jį, atsisakydamas priimti siūlomą pagalbą. 

Paskui iš už kampo išniro automobilis, ir vairuotojas perjungė ar- 
timas šviesas į tolimas, o paskui vėl į artimas. Šįsyk senis suprato, ko 
iš jo nor, tolimas “Dodžo" šviesas pakeitė artimos, ir man paaiškėjo, 
kad jis tebėra gyvas. O po akimirkos seniokas išjudino automobilį iš 
vietos ir veikiai pradingo už kampo. Nulydėjau jį žvilgsniu, tada dirs- 
telėjau į oranžinį mėnulį. Šis jau nebeatrodė toks putnus, tačiau jame 
išliko kažin kas grėsminga. Staiga pagalvojau, jog niekada nesu girdė- 
jęs, neva galima sugalvoti norą, žvelgiant į mėnulį. Regint krintančią 
žvaigždę - taip, bet ne mėnulį. Ir ūmai baisiai panorau atsiimti norą 
atgal. Tamsa tirštėjo, aš stovėjau kryžkelėje, o iš galvos niekaip nėjo 
toji pati istorija apie beždžionės letenėlę. 


Žingsniavau Plizant gatve, kilojau ranką su atkištu nykščiu, ta- 
čiau automobiliai švilpė pro šalį, nė nemažindami greičio. Iš pradžių 

kelią iš abiejų pusių spaudė namai bei parduotuvės, paskui šaligatvis 
baigėsi ir prisiartino medžiai, nebyliai reikalaujantys sugrąžinti atimtą. 
teritoriją. Kas kartą, kai kelią nutvieksdavo šviesa, mesdama ilgą 
mano šešėlį, aš atsigręždavau, švysteldavau priekin ir aukštyn ranką 
bei spindulingai išsišiepdavau. Bet automobiliai, padangomis gurgždin- 
dami asfaltą, nestodami lėkė pro šalį. Kartą kažkas riktelėjo: “Susi- 
rask darbą, veltėdi", - ir įkandin nuskardėjo juokas. 

Aš nebijojau tamsos, tuomet nebijojau, tačiau ėmiau abejoti, ar 
nepadariau klaidos, atsisakydamas senioko pasiūlymo nuvežti mane 
iki ligoninės. Prieš išeidamas iš namų galėjau nusipaišyti plakatėlį: 
“PAVĖŽĖKITE, SERGA MOTINA", tačiau abejojau, kad jis būtų 
padėjęs. Šiaip ar taip, tokį plakatą gali nusipaišyti kiekvienas psichas. 

Žingsniavau ir žingsniavau minkšta pakele, sportiniais bateliais 
keldamas dulkių fontanėlius, įsiklausydamas į naktį: kažkur toli lojo 
šunys, gerokai arčiau ūkčiojo apuokas, medžių viršūnėse šnarėjo vė- 
jas. Dangų užliejo mėnulio spindesys, tačiau jo paties nemačiau: 
aukšti medžiai paslėpė nakties šviesulį nuo mano akių. 

Kai galop išėjau iš Geits Folso, mašinos mane aplenkdavo vis re- 
čiau. Sulig kiekviena minute vis aiškiau suvokiau, kaip kvailai pasiel- 
giau, atsisakydamas senioko pagalbos. Įsivaizdavau mamą, gulinčią 
ligoninės lovoje sustingusiu veidu, iš paskutiniųjų besilaikančią už 
sprūstančio gyvenimo vien iš noro paskutinį kartą pasimatyti su ma- 
nimi, nežinančią, jog nespėsiu užtikti jos gyvos ne dėl pačios svariau- 
sios priežasties. Tik todėl, kad man nepatiko čaižus senio balsas ir 
šlapimo kvapas, tvyrantis jo “Dodžo" kabinoje. 

Užkopiau ant stačios kalvos ir viršūnėje vėl išvydau mėnulį. De- 
šinėje pusėje medžiai atsitraukė, padarydami vietos nedidelėms kapi- 
jų prigludo kažin kas mažas ir tamsus, stebintis mane iš juodumos. Iš 
smalsumo priėjau arčiau. Tamsusis krustelėjo - atpažinau švilpiką. 
Raudonos žvėriuko akutės priekaištingai dėbtelėjo į mane, ir švilpikas 
dingo aukštoje žolėje. Staiga supratau, jog labai pavargau, vargiai be- 
silaikau ant kojų. Misis Makardi man paskambino prieš penketą va- 
landų, ir nuo to laiko mane priekin ginė grynas adrenalinas, o dabar 
jis išseko. Tačiau mano padėtis turėjo ne tik minusų, bet ir pliusų: te- 
gul laikinai, bet pranyko klaikaus ceitnoto pojūtis. Aš apsisprendžiau, 
pasirinkau Ridžo kelią, o ne šešiasdešimt aštuntąjį plentą, ir nebebuvo 

prasmės sau už tai priekaištauti. Kas padaryta, nebepakeisi, šaukštai 
po pietų, kaip retsykiais sakydavo mano motina. Jai nuo liežuvio ne- 
retai nusprūsdavo patarlės, dažniausiai laiku ir į temą. Šiaip ar taip, ši 
mane kažkaip išsyk nuramino. Jeigu ji mirs anksčiau, nei aš nusigau- 
sių iki ligoninės, vadinas, tokia Dievo valia. Bet veikiausiai ji nemirs. 
Pasak misis Makardi, gydytojas sakė, kad viskas ne taip jau blogai. 
Be to, misis Makardi minėjo, kad mano motina - dar jauna moteris. 
Žinia, apkūnoka ir užkietėjusi rūkorė, tačiau dar jauna. 

O kol kas aš bejėgiškai sliūkinau šalikele. Ir kojos tarsi prisipildė 
cemento. 


Kapines juosė žema akmeninė sienelė. Pro jos spragą link kiu- 
vetės vedė betoninis latakas, kuriuo per lietų srūdavo vanduo. Atsi- 
sėdau ant sienelės, pasidėjau kojas ant latako krašto. Iš čia gerai 
matėsi abi Ridžo kelio pusės. Vakaruose išvydęs | Luistono kryptimi 
kilstelti ranką su atkištu nykščiu. o kol kas sedžjaii pasidėjęs ant ke- 
lių kuprinę, ir telkiau jėgas. 

Nuo žolės kilo lengvutė, vos įžiūrima rūko juosta. Kažkur už ka- 
pinių tekėjo vanduo, retsykiais kvarkteldavo varlė. Aš ilsėjausi ne tik 
kūnu, bet ir siela, atrodė, jog persikėliau į kažkokią pasakišką vietą, 
kokias aprašinėja romantiniuose romanuose. 

Pažvelgiau į dešinę, paskui į kairę. Nė vieno automobilio, netgi 
tolumoje tamsoj nespingsi joks žibintas. Pasidėjau kuprinę ant latako, 
permečiau kojas per sieną, atsistojau ir nuėjau į kapinaičių gilumą. 
Ant kaktos užkrito plaukų sruoga, tačiau vėjas tučtuojau ją nupūtė. 
Rūkas tingiai glostė mano batelius. Regis, antkapių akmenys statyti 
labai seniai, kai kurie jau pavirtę į šonus. Tačiau netrukus atsidūriau 
sklypelyje su šviežesniais kapais. Rankomis įsirėmęs į kelius, palin- 
kau prie vieno iš jų, kur gulėjo tik mažumą pavytusios gėlės. Mėnulio 
šviesoje be vargo perskaičiau akmenyje iškaltą vardą ir pavardę: 
“DŽORDŽAS STAUBAS". Žemiau buvo iškaltos gimimo bei mir- 
ties datos: 1977 metų sausio 19 ir 1998 metų spalio 12. Dabar aišku, 
kodėl gėlės praktiškai šviežios: nuo spalio dvyliktos tepraėjo dvi die- 
nos. Džordžas Staubas numirė viso labo prieš dvejus metus, bičiuliai 
ir giminaičiai aplankė jo kapą, pagerbdami velionio atminimą. Po gi- 
mimo bei mirties datomis iškalė dar vieną eilutę. Pasilenkiau kiek že- 
miau, norėdamas ją perskaityti... 

...ir atšlijau pašiurpęs, ūmai suvokęs, jog vienui vienas, šviečiant 
pilnačiai, klaidžioju po kapines. 

“Kas padaryta, nebepakeisi, šaukštai po pietų“, - skelbė užra- 
šas. 

Mano motina mirė, galbūt mirė tą pačią minutę ir kažin kokiu bū- 
du pasiuntė man paskutinę žinelę. Pademonstravo jai būdingą humo- 
ro jausmą, tačiau man toli gražu nebuvo juokinga. 

Lėtai nukiūtinau atgal link kelio, klausydamasis vėjo šnaresio 
medžių viršūnėse, ir upeliuko čiurlenimo, ir varlių kvarkimo, nuogąs- 
taudamas, jog išgirsiu kitus garsus, sklindančius iš po kojų, pamatysiu, 
kaip kūprinasi žemė ir iš po jos dryksta kažin kas baltas, kaulėtas, ke- 
tinantis stverti mane už kulkšnies. 

Kojos susipynė, aš parkritau, alkūne atsitrenkiau į antkapio ak- 
menį, mano pakaušis tik per plauką prasilenkė su kitu, aš žnektelėjau 
į žolę ir viršum savęs išvydau mėnulį. Nebe oranžinį, o baltą, poliruoto 
kaulo spalvos. 

Užuot pakurstęs paniką, kritimas išblaivino man smegenis. Ne- 
žinojau, ką mačiau, bet supratau, jog man pasivaidenusio užrašo ant 
akmens būti negali. Šitaip nutikdavo Džono Karpenterio ar Veso 
Kreiveno filmuose, bet nieku gyvu ne realiame gyvenime. 

“Taip, žinoma, viskas taip, - sukuždėjo balsas galvoje. - Bet, jei 
dabar iš čia išeisi, ir ateity tuo tikėsi. Tikėsi iki gyvenimo galo". 

- Taip bent nesąmonė! - sušukau aš ir atsistojau. Džinsų užpa- 
kalis peršlapo, aš šiaip ne taip atplėšiau juos nuo odos. Grįžti prie 
Džordžo Staubo kapo nebuvo lengva, bet ir ne taip sunku, kaip tikė- 
jausi. Vėjas sustiprėjo, dabar jis kaukė, pranašaudamas oro permai- 
ną. Aplinkui šoko šešėliai. Šakos trynėsi viena į kitą, iš miško sklido 
nemalonūs girgždantys garsai. Pasilenkiau prie antkapio ir perskai- 
čiau: 

DŽORDŽAS STAUBAS 

1977 sausio 19 - 1998 spalio 12 

Gerai pradėjo, pernelyg anksti išėjo 

Dar mažumėlę pastovėjau, įsirėmęs į kojas kiek aukščiau kelių, 
nepastebėdamas, kaip sparčiai plaka širdis, ko! ji galiausiai sulėtino 
savo tempą. Atsitiktinumas, tikinau save, nieko daugiau. Ko gi stebė- 
tis, jog suklydau, skaitydamas apatinę eilutę? Jau nekalbant apie nuo- 
vargį bei stresą, tokioje šviesoje gali pasivaidenti bet kas. Mėnuo - 
pagarsėjęs apgavikas. Byla baigta. 

Bet aš tiksliai žinojau, ką perskaičiau: “Kas padaryta, nebepa- 
keisi, šaukštai po pietų“. 

Mano motina mirė. 

- Tai nesąmonė, - pakartojau aš ir nusigręžiau nuo kapo. Tą pat 
akimirką pastebėjau, kad palei kojas dryksantis rūkas ėmė šviesėti. Ir 
išgirdau tolimą variklio gausmą. Link kapinių artėjo automobilis. 

Grįžau prie akmenų sienelės, peršokau per ją, pakeliui pastvėriau 
kuprinę. Automobilis jau buvo pusiaukelėje link viršūnės, tamsą dras- 
kė tolimųjų šviesų žibintai. Jie apakino mane, kai, pasiekęs šalikelę, 
ištiesiau ranką su atkištu nykščiu. Žinojau, kad vairuotojas sustos - ži- 
nojau anksčiau, nei jis nuspaudė stabdžio pedalą. Tik neaišku, iš kur 
gali tą žinoti, tačiau kiekvienas, kuris dažnai važinėja autostopu, pa- 
tvirtins retsykiais patiriantis tokį pat jausmą. 

Automobilis pralėkė pro šalį, tvyksteldamas raudonomis stabdžių 
šviesomis, ir švelniai pasuko į šalikelę prie akmeninės sienelės, ski- 
rančios kapinaites ir Ridžo kelią. Nubėgau prie jo, kuprinė kone kas 
žingsnį daužėsi į kelį. Toliau manęs laukė kelionė “Mustangu", kla- 
siškų septintojo dešimtmečio pabaigos ar aštuntojo pradžios modeliu. 
Variklis garsiai urzgė, griaudėjo ir pramuštas ar prasvilęs duslintuvas, 
su tokiu joks vairuotojas nepraeitų eilinės techninės apžiūros ir negau- 
tų atitinkamo lipduko... bet tai jau ne mano rūpestis. 

Atlapojau dureles ir šleptelėjau ant keleivio sėdynės. Kai tarp 
kojų pasistačiau kuprinę, į nosį smogė kažkuo pažįstamas, tačiau ne- 
malonus kvapas. 

- Ačiū, - padėkojau vairuotojui. - Labai jums ačiū. 

Už vairo sėdėjo vaikinas su nutrintais džinsais ir juodais beran- 
koviais marškinėliais. Įdegęs, raumeningas, ant dešiniojo bicepso - 
ištatuiruota spygliuota viela. Ant galvos - žalia “Džono Diro“ beisbolo 
kepuraitė, pasukta snapeliu į pakaušį. Ant apvalios apykaklaitės - 
ženklelis-saga, tačiau tokiu kampu užrašo perskaityti neįstengiau. 

- Niekai, - atsakė jis. - Trauki į sitį? 

- Taip, - atsakiau. Šiuose kraštuose sičiu vadino Luistoną, vie- 
nintelį didelį miestą į šiaurę nuo Portlendo. 

Užtrenkęs dureles, po užpakalinės apžvalgos veidrodėliu pama- 
čiau tabaluojantį pušies kvapo oro gaiviklį. Štai ką užuodė mano no- 
sis. Taip jau išėjo, kad tą vakarą man nesisekė su kvapais: iš pradžių 
šlapimas, o dabar erzacinė pušis. Bet, šiaip ar taip, mane vežė. Tad 

priderėjo džiaugtis. Suriaumojo didžiulis “Mustango" vanklis, raume- 
ningasis vaikinas vėlei išvairavo į Ridžo kelią, o aš stengiausi sau įteig- 
ti, kad džiaugiuosi. 

- O ko gi tau prireikė sityje? - pasiteiravo vairuotojas. Prime- 
čiau, kad jis bemaž mano metų, galbūt mokėsi Oburno technikos ko- 
ledže ar dirbo viename iš nedaugelio tame rajone likusių tekstilės fab- 
rikų. Ko gero, “Mustangą" jis pats suremontavo ir prikėlė gyvenimui 
laisvu nuo darbo metu. Miestuose daugelis taip daro: geria alų, rūko 
žolę, terliojasi su savo automobiliais. Ar motociklais. 

- Mano brolis veda. Aš būsiu jo pabrolys, - nedelsdamas sume- 
lavau. Kažin kodėl nenorėjau pasakoti jam apie motiną. Kažkas čia 
buvo ne taip. Nežinojau, kas būtent ir iš kur apskritai ėmėsi toji mintis, 
tačiau buvau tikras. Nėmaž neabejojau. - Ryte - repeticija. Paskui 
patsai spektaklis, o vakare - banketas. 

- Taip? Tikrai? - jis grįžtelėjo į mane. Akys toli viena nuo kitos, 
simpatiškas veidas, mažumą besišypsančios putnios lūpos, nepatiklus 
žvilgsnis. 

- Taip. 

Aš išsigandau. Vėl išsigandau. Kažkas vyko ne taip, galbūt vis- 
kas pakrypo ne taip nuo tos akimirkos, kai senis “Dodže" pasiūlė man 
sugalvoti norą, žvelgiant į oranžinį, išbrinkusį mėnulį, o ne į krintančią 
žvaigždę. O gal ir dar anksčiau, kai pakėliau telefono ragelį ir išgir- 
dau blogas misis Makardi naujienas - nors ir ne tokias blogas, kokios 
jos galėjo pasirodyti. 

- Ką gi, tai gerai, - linktelėjo jaunuolis su beisbolo kepuraite, pa- 
sukta snapeliu į pakaušį. - Kai brolis veda, tai gerai. Kuo tu vardu? 

Aš jau ne šiaip bijojau, o stingau iš siaubo. Viskas vyko ne taip, 
viskas, ir aš negalėjau suvokti, kodėl ir kaip visa taip greit nutiko. Bet 
vieną dalyką žinojau tiksliai: man nesinorėjo sakyti “mustango" vai- 
ruotojui savo vardo ir pavardės - lygiai kaip nesinorėjo pasakoti, kodėl 
man reikėjo važiuoti į Luistoną. Beje, dabar apie Luistoną galėjau pa- 
miršti. Nėmaž neabejojau, kad į Luistoną niekada nebenuvažiuosiu. 
Kaip kiek anksčiau neabejojau, jog automobilis sustos. Ir tasai kva- 
pas, kažką apie jį žinojau, jis neturėjo nieko bendra su oro gaivikliu. 
Oro gaiviklis kaip sykis skirtas tam, kad užgožtų tą kvapą. 

- Hektoras, - prisistačiau buto kaimyno vardu. - Hektoras Pa- 
smoras, tai aš, - perdžiūvo burna, tačiau balsas skambėjo lygiai ir ra- 

miai, tas džiugino. Vidinis balsas primygtinai teigė, jog privalau neiš- 
duoti “Mustango"' vairuotojui savo tikrųjų jausmų. Nevalia jam sakyti, 
jog man kilo įtarimas. Jog pajutau, kad kažkas ne taip. Laikyti jį ne- 
žinioje - vienintelis mano šansas. 

Jis grįžtelėjo į mane, ir dabar galėjau perskaityti užrašą ant žen- 
klelio-sagos: “AŠ VAŽIAVAU “KULKA" TRIL VILIDŽE, LA- 
KONIJA"'. Žinojau tą vietovę, buvojau tenai, tačiau labai seniai. 

Be to, išvydau juodą dryžį, kuris vijosi apie kaklą, kaip ištatui- 
ruota viela - apie bicepsą. Tik dryžis ant kaklo atsirado ne tatuiruotojo 
pastangomis. Į viršų ir į apačią nuo jo vedė dešimtys juodų dygsnių. 
Siūlės, kuriomis galva pritvirtinta prie liemens. 

- Malonu su tavimi susipažinti, Hektorai, - išgirdau. - Džordžas 

„Staubas. 

Mano ranka judėjo lėtai it sapne. Ak, kaip geidžiau, kad tai būtų 
sapnas, tačiau, deja, nebuvo. Aštrūs realybės dygliai bylojo ką kita. 
Kvapas, maskuojamas pušies kvapu. Kažkokio cheminio junginio, 
galbūt formaldehido, kvapas. Aš važiavau su negyvėliu. 

“Mustangas" švilpė Ridžo keliu šešiasdešimties mylių per valan- 
dų greičiu, blyškioje mėnesienoje vydamasis ilgus žibintų spindulius. 
Abipus kelio siūbavo ir linko medžiai. 

Džordžas Staubas nusišypsojo tuščiomis akimis, paleido mano 
ranką ir vėl sutelkė dėmesį į kelią. Vidurinėje mokykloje aš perskai- 
čiau "Drakulą", ir dabar galvoje šmėstelėjo frazė iš romano, žvang- 
telėjo, nelyginant šerdies smūgis per įskilusį varpą: “Negyvėliai važi- 
nėja greit". 

“Nevalia leisti jam suprasti, kad aš žinau". Ir toji mintis įstrigo 
galvoje. Laikiausi už jos tarsi už gelbėjimo rato. “Nevalia leisti jam su- 
prasti, nevalia, nieku gyvu nevalia". Klausiau savęs, o kur dabar se- 
nis? Pas brolį? Ar senis taip pat dalyvauja žaidime? Gal važiuoja 
įkandin, kreta senajame “Dodže", palinkęs prie vairo ir grabalioda- 
mas trūkio bandažą? Jis taip pat negyvėlis? Veikiausiai ne. Bremas 
Stokeris tvirtino, jog negyvėliai važinėja greit, gi senio spidometro 
strėliukė nė per jotą nenukrypo nuo keturiasdešimt penkių mylių pa- 
dalos. Pajutau, kaip iš gerklės veržiasi juokas, tačiau įstengiau jį nu- 
slopinti. Jei nusijuokčiau, jis viską suprastų. O jam nevalia žinoti, tai 
vienintelė mano viltis. 

- Niekas negali prilygti vestuvėms, - išspaudė jis. 

- Taip, - sutikau, - kiekvienas privalo vesti bent du kartus. 

Mano rankos įsikibo viena į kitą ir gniaužėsi vis tvirčiau. 

Pajutau, kaip nagai sminga į plaštakų odą kiek aukščiau krum- 
plių, tačiau skausmas man nerūpėjo. Nevalia leisti jam sužinoti - štai 
kas svarbiausia. Abipus kelio dunksojo miškas, šviesa sklido tik nuo 
beširdžio, žėrinčio it poliruotas kaulas mėnulio, aš negalėjau leisti, kad 
Džordžas Staubas suprastų, jog žinau jo paslaptį: jis - negyvėlis. Nes 
jis nebuvo šmėkla, juk šmėklos nepavojingos. Šmėklą gali pamatyti, 
bet kaipgi pavadinti tą, kuris sustoja tavęs pavėžėti? Kas gi tai per bū- 
tybė? Zombis? Vilkolakis? Vampyras? Kažkas dar? 

Džordžas Staubas nusijuokė. 

- Vesti bent du kartus! Taip, vaikine, aš visiškai su tavimi sutin- 
ku! 

- Savaime suprantama, - mano balsas skambėjo ramiai. Balsas 
žmogaus, sėkmingai sustabdžiusio pakeleivingą mašiną ir dabar mielai 
plepančio niekus, kad bent šiek tiek atsidėkotų už tai, kad jį veža. - 
Nėra nieko geriau už laidotuves. 

- Vestuves, - atsainiai pataisė vairuotojas. Prietaisų skydelio at- 
švaite jo veidas atrodė vaškinis, dar negrimuotas negyvėlio veidas. O 
didžiausią šiurpą kėlė beisbolo kepuraitė, pasukta snapeliu į pakaušį. 
Nenorom kilo klausimas, o kas gi po ja? Kažkur skaičiau, jog laidotu- 
vių biuruose nurėžia viršutinę kaukolės dalį, išima smegenis ir jų vie- 
ton deda specialiai apdorotą vatą. Galbūt tam, kad neįdubtų veidas. 

- Vestuves, - sustingusiomis lūpomis pakartojau aš ir netgi tykiai 
nusijuokiau, sukikenau. - Žinoma, aš norėjau pasakyti - vestuves. 

- Mes visuomet sakome tą, ką norime pasakyti, aš taip manau, - 
vairuotojas vis dar šypsojosi. 

Taip, tuo tikėjo ir Froidas. Skaičiau vadovėlyje. Abejojau, kad 
tas tipas yra girdėjęs apie Froidą, nemaniau, jog tarp tų, kurie dėvi 
berankovius teniso marškinėlius ir beisbolo kepuraites, pasuktas sna- 
peliu į pakaušį, pasitaiko daug Froido žinovų, tačiau jis kažką žinojo. 
Laidotuvės, pasakiau aš. Šventas Dieve, aš pasakiau - laidotuvės. Ir 
tuomet supratau, kad jis žaidžia su manimi, it katė su pele. Nenorė- 
jau, kad Džordžas Staubas suprastų, jog žinau jo paslaptį: jis - negy- 
vėlis. Jis nenorėjo išsiduoti žinąs mano paslaptį: aš žinau, kad jis - ne- 
gyvėlis. Ir dabar aš leidau jam suprasti, jog žinau, kad jis Žino, jog... 

Pasaulis pasileido ratu. Iš pradžių ėmė lėtai suktis aplink, paskui 
pradėjo skrieti viesulu, ir aš jau visiškai nebesuvokiau, kur viršus, o 

kur apačia. Užsimerkiau. Bet ir tamsoje, po vokais, toliau švytėjo mė- 
nuo, tik šįsyk žalias. 

- Kaip jautiesi? Ar nieko nenutiko? - susirūpinęs pasiteiravo jis. 
Tas rūpestis tik baugino. 

- Nieko, - aš atsimerkiau. Viskas grįžo į deramas vietas. Skau- 
dėjo plaštakas - ten, kur į jas įsikirto nagai. Į nosį mušė kvapas. Ne 
tik pušies, nuo oro gaiviklio, ne tik chemikalų, bet ir drėgnos žemės. 

- Esi tikras? 

- Truputį pavargau. Seniai bevažiavau autostopu. Kartais mane 
ima pykinti, - tuomet man nušvito protas. - Žinai, ko gero, tau derėtų 
sustoti. Jei pakvėpuočiau grynu oru, skrandis aprimtų. Kas nors va- 
žiuos įkandin ir... 

- Negaliu, - jis papurtė galvą. - Išlaipinti tave čia? Nieku gyvu. 
Kita mašina gali pasitaikyti tik po valandos, ir dar nežinia, paims tave 
ar ne. Privalau tavimi rūpintis. Ar atmeni tą dainą? Nuvežk mane į 
bažnyčią laiku, taip? Išlaipinti tavęs negaliu. Mažumą prasiverk lan- 
gą, gal padės. Žinau, kvapas čia nelabai koks. Pakabinau oro gaiviklį, 
bet naudos iš jo - kaip iš ožio pieno. Žinia, vienų kvapų atsikratyti sun- 
kiau nei kitų. 

Norėjau pasiekti rankenėlę, pasukti ją, nuleisti stiklą, atverti kelią 
grynam orui, tačiau rankos raumenys, atsakingi už jos judesius, atsi- 
sakė paklusti. Tegalėjau sėdėti, sunėręs pirštus, įsikirtusius į plašta- 
kas. Viena raumenų grupė atsisakė darbuotis. Kita - liautis dirbusi. 
Nors juokis, nors verk. 

- Prisiminiau vieną istoriją, - tęsė vairuotojas. - Apie vaikiną, ku- 
ris nusipirko naują “Kadilaką" už septynis šimtus penkiasdešimt do- 
lerių. Tu Žinai tą istoriją, tiesa? 

- Taip, - sustingusiomis lūpomis sulemenau aš. Istorijos nežino- 
jau, bet neabejojau, kad nenoriu jos klausytis, nenoriu girdėti jokių is- 
torijų, kurias galėtų papasakoti šitas “žmogus". 

- Tai garsi istorija. - Už priekinio stiklo kelias vedė į tolį, visiškai 
kaip kelias nespalvotame kine. - Taip, velnioniškai garsi. Taigi, jau- 
nuolis nori nusipirkti automobilį ir mato naujutėlį “Kadilaką"", stovintį 
pievelėje priešais to žmogaus namą. 

- Aš pasakiau, kad... 

- Taip, ir lange lentelę su užrašu “SAVININKAS PARDUO- 
DA". 

Jam už ausies styrojo cigaretė. Vairuotojas kilstelėjo ranką, siek- 

telėjo cigaretės, ir teniso marškinėliai atsiskyrė nuo kūno. Tarpe iš- 
vydau dar vieną juodą dryžį, kitas siūles. Paskui jis pasilenkė į priekį, 
kad spusteltų degiklį, ir tarpas dingo. 

- Vaikinas žino negalįs įpirkti “Kadilako", žino, kad iki “Kedžio" 
jam toli nelyginant iki mėnulio, tačiau smalsumas ima viršų. Todėl jis 
prieina prie savininko ir klausia: “Kiek už jį nonte?“ O savininkas nu- 
leidžia žarną, nes kaip sykis plovė automobilį, užsuka vandenį ir sako: 
“Vaikine, šiandien tau laiminga diena. Klok septynis šimtus penkias- 
dešimt „žalių“, ir gali važiuoti". 

Degiklis iki pusės iššoko iš lizdo. Staubas išsitraukė jį, priglaudė 
įkaitusius žiedus prie cigaretės galo. Giliai įkvėpė, ir aš pamačiau, 
kaip dūmų čiurkšlelės ėmė sunktis pro siūles, jungiančias kaklo pjūvį. 

- Vaikinas žiūri pro šoninį stiklą ir mato, jog skaitiklyje viso labo 
septyniolika tūkstančių mylių. Sako savininkui: “Taip, žinoma, juk tai 
juokinga, nelyginant tinklinės durys povandeniniam laive". Savininkas 
atsako: “Jokių pokštų, vaikine, klok pinigus, ir “Kadilakas" tavo. 
Klausyk, aš netgi paimsiu čekį, tu doro veido". Tuomet vaikinas sa- 
ko... 

Aš dirstelėjau pro langą. Buvau girdėjęs tą istoriją - prieš daugelį 
metų, galbūt tada, kai mokiausi vidurinėje mokykloje. Aname varian- 
te pasakota ne apie “Kadilaką", o apie “Tanderberdą"", bet visa kita 
sutapo. Vaikinas sako: “Žinia, man tik septyniolika, betgi aš nesu 
idiotas. Niekas neparduoda tokio automobilio, ir dar su tokia menka 
nida, už septynis šimtus penkiasdešimt dolerių". O savininkas paaiš- 
kina priežastį: kabinoje dvokia, ir, nepaisant visų jo pastangų, kvapo 
atsikratyti nesiseka. Matote, jis buvo išvykęs verslo reikalais, išvykęs 
gana ilgam, mažiausiai... 

- ... kelioms savaitėms, - porino vairuotojas. Jis šypsojosi, kaip 
šypsosi žmonės, pasakojantys linksmą istoriją, kuri jiems patiems la- 
bai patinka. - O sugrįžęs randa mašiną garaže, o žmoną - automobilio 
salone, ir numirė ji bemaž tada, kai jis išvyko. Nuo ko - nežinau, gal 
nusižudė, gal ją ištiko širdies smūgis, tačiau visa išburko, salonas pra- 
smirdo lavono tvaiku, štai jis ir norįs parduoti tą mašiną, - vairuotojas 
nusijuokė. - Klasiška istorija, tiesa? 

- Kodėl jis nepaskambino namo? - mano burna kalbėjo pati sa- 
vaime. Nes smegenys nefunkcionavo, virtę ledo luitu. - Jis išvyko 
dviems savaitėms ir nė sykio nepaskambino, nepasiteiravo, kaip gy- 
vena žmona? 

- Žinai, tai jau visai kita istorija, - atsakė vairuotojas. - Esmė ne 
čia, supranti? Esmė - sandėryje. Kas atsispirtų tokiai pagundai? Galų 
gale, juk galima važinėti atviru langu, ar ne? Be to, čia gi tik istorija. 
Pramanas. Prisiminiau ją dėl kvapo, tvyrančio šiame automobilyje. O 
jis yra. 

Pauzė. Ir aš pamaniau: “Šis tipas laukia, kad ką nors pasaky- 
čiau, laukia, kad įvardinčiau šio kvapo priežastį". Ir norėjau įvardinti. 
Norėjau. Tik... kas paskui? Ko jisai po to imtųsi? 

Džordžas Staubas patrynė pirštu ženklelį-sagą su užrašu “AŠ 
VAŽIAVAU “KULKA" TRIL VILIDŽE, LAKONIJA". Pastebė- 
jau purvą jo panagėse. 

- Šiandien ten buvau, - prabilo jis. - Tril Vilidže. Dirbau vienam 
vaikinui, ir jis davė man leidimą visai dienai. Mano bičiulė ketino va- 
žiuoti drauge, tačiau paskambino ir pasakė, jog nekaip jaučiasi. Ją 
kamuoja klaikiai skausmingos mėnesinės, kai jos prasideda, vargšelė 
retsykiais net neįstengia pakelti galvos. Žinoma, tai blogai, bet aš vi- 
suomet pagalvoju - o kokia gi alternatyva? Jokių mėnesinių, ir tuomet 
aš turiu problemų, mudu abu turime problemų, - jis nelinksmai sukike- 
no. - Todėl išvažiavau vienas. Kam leidimui prapult veltui? Ar kada 
nors buvai Tril Vilidže? 

- Taip, - atsakiau. - Kartą. Dvylikos metų. 

- Su kuo ten važiavai? Juk ne vienas, teisybė? Dvylikos metų 
negalėjai važiuoti vienas. 

Aš jam nesakiau, kokio amžiaus lankiausi atrakcionų parke, ar 
ne? Jis žaidė su manimi, tas neabejotina, žaidė nelyginant katė su pe- 
le. Pagalvojau, gal vertėtų atidaryti dureles ir šokti į naktį, pamėginus 
prisidengti galvą rankomis nuo smūgio į asfaltą, tačiau tiksliai žinojau, 
kad jis išties ranką ir įsitemps mane atgalios anksčiau, nei įstengsiu 
išvirsti iš kabinos. Be to, aš net nepajėgiau kilstelti rankų. Teįstengiau 
laikyti jas sunertas. 

- Ne vienas, - patvirtinau. - Važiavau su tėvu. Tėvas vežėsi ma- 
ne tenai. 

- Ar važiavai “Kulka"? Aš važiavau keturis kartus! Šaunumėlis! 
Iš pradžių aukštyn, o paskui stačiai žemyn, - jis dėbtelėjo į mane ir vėl 
nelinksmai sukikeno. Mėnulio šviesa krito jam į akis, paversdama jas 
baltais ratais, statulos akimis. Ir aš supratau, jog Džordžas Staubas 
ne šiaip negyvėlis, jis dar ir pamišęs. - Ar tu važiavai “Kulka", Ala- 
nai? 


262 


Jau ketinau pasakyti, kad jis suklydo, kad mano vardas Hekto- 
ras, tačiau kas iš to? Žaidimai baigti. 

- Taip, - sukuždėjau. Lauke jokio žiburėlio, tik mėnuo. Medžiai 
rangydamiesi lėkė pro šalį, tarsi šokdami ugningą šokį. “Mustangas" 
stačiai rijo asfaltą. Dirstelėjau į spidometrą ir pamačiau, jog negyvėlis 
įsibėgėjo iki aštuoniasdešimties mylių per valandą. Dabar mudu abu 
lėkėme “Kulka", jis ir aš; negyvėliai važinėja greit. - Taip, “Kulka", 
aš važiavau ja. 

- Ne, - jis įtraukė dūmą, ir vėl pamačiau, kaip laibos čiurkšlelės 
sunkiasi pro kaklo siūles. - Niekada nevažiavai. Juo labiau su tėvu. 
Tu stovėjai eilėje, tas tiesa, tačiau tik su motina. Eilė buvo ilga, prie 
“Kulkos" visuomet taip, o jai nesinorėjo stovėti po kaitria saule. Ji jau 
tuomet buvo storulė ir nemėgo karščio. Tačiau tu be perstojo zirzei 
dėl “Kulkos", kaulinai, kaulinai ir kaulinai, bet visų juokingiausia kas 
kita: kai galiausiai atėjo tavo eilė, tu pabūgai. Ar ne? 

Aš nutylėjau. Liežuvis prilipo prie gomurio. 

Jis ištiesė ranką su geltona oda, nutvieksta “Mustango" prietaisų 
skydelio atšvaitais, su purvu panagėse, ir sugniaužė mano sunertus 
pirštus. Ir iš jų akimoju pasitraukė jėga, jie atsikabino, kaip paslaptin- 
gu būdu atsiriša mazgas, kuomet jį paliečia stebuklinga fokusininko 
lazdelė. Jo oda buvo šalta, panaši į gyvatės. 

- Ar ne? 

- Taip, - iškvėpiau aš. Kalbėti tepajėgiau pakuždomis. - Kai pri- 
ėjome arčiau, aš pamačiau, kaip aukštai pakyla “Kulka", kaip persi- 
verčia aukštybėse, kaip, jai verčiantis, klykia viduje esantys žmonės... 
ir pabūgau. Ji mane prilupo, nesikalbėjome, grįždami namo. Aš niekad 
nevažiavau “Kulka", - šiaip ar taip, iki šio vakaro. 

- O derėjo. Tai pats geriausias atrakcionas. Vienintelis, kurį ver- 
ta išmėginti. Jam neprilygsta joks kitas - šiaip ar taip, tenai. Važiuo- 
damas namo, stabtelėjau prie parduotuvėlės anoje sienos pusėje ir nu- 
sipirkau alaus. Ketinau užsukti pas draugužę, padovanoti jai ženklelį- 
-sagą, kad ji visuomet atmintų, ką prarado, - jis pabilsnojo pirštu per 
ženklelį, nuleido stiklą, išmetė nuorūką į nakties vėją. - Bet, ko gero, 
tu žinai, kas nutiko paskui. 

Aišku, aš žinojau. Apie tai kalbama bet kurioje istorijoje apie vai- 
duoklius, tiesa? Jis sudaužė “Mustangą", o į avarijos vietą atvykę fa- 
rai surado sumaitotą vairuotojo kūną, suspaustą tarp vairo ir prieki- 

nės sėdynės atkaltės, ir galvą ant užpakalinės, su beisbolo kepuraite, 
pasukta snapeliu į pakaušį, bei akimis, stebeilijančiomis į stogą. Ir nuo 
tų laikų jis laksto Ridžo keliu, kai danguje šviečia pilnatis, o naktimis 
kaukia vėjas, mes pratęsime po reklaminės pertraukėlės. Dabar aš 
žinau tą, ko neįtariau anksčiau: visų baisiausios istorijos apie vai- 
duoklius tos, kurias girdime visą gyvenimą. Nes jos - realūs košmarai. 

- Nėra nieko geriau už laidotuves, - jis nusijuokė. - Ar taip sa- 
kei? Tuomet tu išsidavei, Alanai. Be jokios abejonės. Paslydai, suklu- 
pai, parkritai. 

- Išleisk mane, - sukuždėjau. - Prašau. 

- Na, - jis atsigręžė į mane, - mes turime apie tai pasikalbėti, tie- 
sa? Juk tu žinai, kas aš, Alanai? 

- Tu - vaiduoklis. 

Džordžas Staubas atsainiai prunkštelėjo, ir prietaisų skydelio at- 
švaite pamačiau, kaip nusileido jo lūpų kampučiai. 

- Ak, liaukis, tu galėtum rasti geresnį atsakymą. Nejau aš pana- 
šus į sušiktą vaiduoklį? Ar aš skraidau? Ar gali matyti kiaurai mane? 
- jis ištiesė ranką, sugniaužė ir atgniaužė pirštus. Išgirdau, kaip sausai 
sutreškėjo jo sausgyslės. 

Pabandžiau ką nors pasakyti. Nežinau ką, o ir koks skirtumas, 
nes negalėjau išspausti nė garso. 

- Aš - pasiuntinys, - tęsė Staubas. - Suknistas “FedEksas" iš 
kapo, kaip tau šitai patinka? Tokie, kaip aš, apskritai gan dažnai čia 
pasirodo... kai tik susiklosto atitinkamos aplinkybės. Man rodos, tam, 
kuris viskam vadovauja, Dievui ar kažkam dar, patinka pasilinksminti. 
Jam visuomet įdomu, ar nori išsaugoti tą, ką turi, o gal jis sugebės 
įkalbėti tave ryžtis sandėriui. Bet tam reikalingos atitinkamos sąlygos. 
Šįvakar viskas susidėjo kaip privalu. Tu vienas... motina serga... rei- 
kia pakeleivingos mašinėlės... 

- Jei būčiau pasilikęs su seniu, nieko panašaus nebūtų nutikę, - 
atsakiau aš. - Argi ne? 

Dabar Staubo kvapas mušė man į nosį. Aštrus chemikalų kva- 
pas ir mažumą prislopintas, bet labai jau nemalonus pūvančio kūno 
dvokas. Man beliko tik stebėtis, kaip išsyk jo neužuodžiau, kaip galė- 
jau palaikyti kažkuo kitu? 

- Sunku pasakyti, - atsakė Staubas. - Gali būti, jog senis, apie 
kurį kalbi, taip pat negyvėlis. 

Pagalvojau apie čaižų, nelyginant dužusio stiklo gurgždesys, se- 
nioko balsą, apie jo įprotį trūkčioti trūkio bandažą. Ne, jis nebuvo ne- 
gyvėlis, tačiau šlapimo kvapą senutėliame jo “Dodže" aš iškeičiau į 
kai ką nesulyginamai blogesnį. 

- Šiaip ar taip, mes neturime laiko apie tai kalbėtis. Dar penke- 
tas mylių, ir pasirodys pirmieji namai. Dar septynetas, ir mes kirsime 
Luistono sieną. Tai yra, nuspręsti privalai dabar. 

- Nuspręsti ką? - be reikalo maniau, jog klausimas man žinomas. 

- Kas važinėsis “Kulka", o kas pasiliks ant žemės. Tu ar tavo 
motina, - jis atsigręžė ir pažvelgė į mane mėnesienos sklidinomis aki- 
mis. Plačiai nusišypsojo, ir aš pamačiau, jog dantų nebėra, juos išmu- 
šė per avariją. Staubas patapšnojo per vairą. - Vieną iš jūsų pasiimsiu 
su savim. Kadangi tu jau čia, privalai apsispręsti. Ką pasakysi? 

“Ko gero, tu juokauji", - vos nenusprūdo nuo liežuvio, bet ar bu- 
vo prasmės ištarti šiuos žodžius balsu? Be abejo, jis kalbėjo rimtai. 
Absoliučiai rimtai. 

Susimąsčiau apie tuos metus, kuriuos mudu praleidome drauge, 
Alanas ir Džina Parkeriai prieš visą likusį pasaulį. Apie gera, kurio 
buvo nesulyginamai daugiau, ir bloga, be kurio taip pat neapsieita. 
Apie sulopytas mano kelnes ir puodelyje paliktas vakarienes. Diduma 
vaikų gaudavo ketvertuką, kad nusipirktų šiltus priešpiečius. Gi aš - 
sumuštinį iš vakarykštės duonos su riešutiniu sviestu ar gabalėliu rū- 
kytos dešros, kaip kūdikis iš istorijų apie princus ir elgetas. Apie jos 
darbą dievažin keliuose restoranuose ir kokteilių baruose, kad mudu 
šiaip ne taip išsilaikytume. Apie tą dieną, kai ji išsiprašydavo iš darbo, 
kad susitiktų su PMAŠV bendradarbiu, ji - su geriausiu kelnių kostiu- 
mu, jis - taip pat su kostiumu (net devynmetis pyplys galėjo pasakyti, 
kad jo kostiumas ženkliai geresnis), įsitaisęs supamame krėsle mūsų 
virtuvėje, su atverstu segtuvu ant kelių, su storu, spindinčiu rašikliu 
dešinėje rankoje. Ji, su sustingusia šypsena veide, atsakinėjanti į įžei- 
džius, piktinančius jo klausimus, netgi siūlanti jam išgerti dar puodelį 
kavos, nes, jeigu jis viską parašys taip, kaip reikia, ji papildomai gaus 
penkiasdešimt „žalių“ per mėnesį, penkiasdešimt suknistų „žalių“. 
Jam išėjus gulinti ant lovos, paplūdusi ašarom, o kai aš priėjau ir pri- 
sėdau šalia, pamėginusi nusišypsoti, pasakiusi, jog PMAŠV šifruoja- 
ma ne kaip Pagalba menkai apsirūpinusių šeimų vaikams, o Pasibjau- 
rėtini menkystos, apsmurgę šunkaros-vagys. Aš anuomet nusijuo- 

kiau, paskui nusijuokė ir ji, nes reikėjo juoktis, mudu nusprendėme, 
kad be juoko nevalia. Kai tu ir tavo storulė, iš burnos cigaretės neiš- 
leidžianti motušė vienu du priešinatės visam pasauliui, juokas neretai 
lieka vienintele priemone, padedančia neišsikraustyti iš proto ir ne- 
mėginti galva pramušti sienos. Tačiau naudos iš juoko netgi daugiau, 
jūs gi suprantat. Tokiems, kaip mudu, mažiems žmogeliams, kurie be 
atvangos blaškosi po gyvenimą it pelės animaciniuose filmukuose, 
juokas retsykiais tampa vieninteliu kerštu šikniams, nuo kurių tiek 
daug priklauso. Jos darbas, viršvalandžiai, tinstančios venos, arbatpi- 
nigiai, kuriuos ji dėdavo į skardinę su užrašu “ALANO IŠSILAVI- 
NIMUT", visai kaip istorijose apie princus ir elgetas, taip, taip, nuola- 
tiniai jos priminimai, jog privalau mokytis, mokytis ir dar kartą moky- 
tis. Gal kiti vaikai galėjo sau leisti mokykloje dykaduoniauti, o aš ne- 
galėjau, nes, netgi jei ji būtų taupiusi arbatpinigius iki Paskutiniojo 
Teismo dienos, jų vis vien nebūtų pakakę apmokėti studijoms kole- 
dže. Tad mokslus galėjau tęsti tik tuo atveju, jei gausiu stipendiją ar 
paskolą, o aš privalėjau stoti į koledžą, nes tik taip galėjau užtikrinti 
savo ateitį... ir jos taip pat. Štai ir mokiausi uoliai, galite manimi pati- 
kėti, nes nebuvau aklas... regėjau, kokia ji stora, mačiau, kiek daug 
rūko (vienintelis jos malonumas... vienintelė nuodėmė, jei esate iš tų, 
kuriems žmogiškos nuodėmės yra svarbios), ir žinojau, jog kada nors 
mudviejų pozicijos apsikeis, ir tuomet jau man teks ja pasirūpinti. Bai- 
gęs koledžą ir gavęs gerą darbą, galėčiau apgaubti savo motiną rū- 
pesčiu. Dar daugiau, aš to norėjau. Aš ją mylėjau. Mano motina bu- 
vo ūmaus charakterio, ir liežuviu galėjo nučaižyti it diržu, ir tądien, kai 
mes atstovėjome eilę prie “Kulkos", o paskui aš pabūgau, ji išbarė ir 
prilupo mane ne pirmą ir ne paskutinį kartą, bet, nepaisant nieko, aš 
ją mylėjau. Gal iš dalies būtent dėl to. Mylėjau ją, kai ji mane lupo, 
mylėjau, kai bučiavo. Jūs suprantate? Aš irgi. Ir tatai normalu. Kai 
kalba pakrypsta apie šeimyninius santykius, nereikia leistis į smul- 
kmenas ir ieškoti paaiškinimų - aš taip manau. Mudu buvome šeima, 
ji ir aš, tegul labai mažytė, bet šeima. Jeigu paklaustumėt, atsakyčiau, 
jog dėl jos padaryčiau bet ką. Ir štai dabar į mane kreipėsi būtent su 
tokiu prašymu. Manęs paprašė numirti už ją, numirti vietoj jos, nors ji 
išgyveno pusę gyvenimo, o gal ir daugiau. Gi aš savąjį tik pradėjau. 

- Ką pasakysi, Elai? - paklausė Džordžas Staubas. - Laikas ei- 
na. 

- Aš negaliu priimti tokio sprendimo, - užkimusiu balsu išspau- 
džiau aš. Virš kelio sklendė mėnuo - didelis ir ryškus. - Tu negali šito 
reikalauti, tai neteisinga. 

- Žinau, ir, patikėk, visi taip sako, - jis nuleido balsą. - Bet štai ką 
tau pasakysiu... jei neapsispręsi iki tos akimirkos, kai pasirodys pir- 
mieji namai, man teks pasiimti jus abu. - Vairuotojas apsiniaukė, pas- 
kui nusišypsojo, tarsi jo žodžiuose tarp blogų naujienų būtų atsiradę 
vietos ir geroms. - Judu galėsit drauge sėdėti ant užpakalinės sėdy- 
nės, prisiminti džiaugsmingus judviejų gyvenimo nutikimus ir panašiai. 

- Ir kurgi mes važiuosim? 

Jis neatsakė. Galbūt nežinojo. 

Medžius tarsi apliejo juodu rašalu. Žibintų šviesa lėkė priešaky, 
kelias nyko po ratais. Man visai neseniai sukako dvidešimt vieneri. 
Nebuvau nekaltas, bet merginą pamylėjau tik kartą, prieš tai gerokai 
išgėriau ir paskui negalėjau prisiminti, kaip ten nutiko. Norėjau aplan- 
kyti tūkstantį vietų: Los Andželą, Taitį, gal Ličenbachą Teksaso vals- 
tijoje, norėjau tiek daug nuveikti. Mano motinai seniai per keturiasde- 
šimt, ji, velniai rautų, jau senė. Misis Makardi taip nesakė, tačiau mi- 
sis Makardi pati buvo senė. Mano motina viską darė dėl manęs, dir- 
bo viršvalandžius, rūpinosi manimi, bet negi aš jai parinkau tokį gyve- 
nimą? Gal prašiau, kad gimdytų, o paskui reikalavau, kad gyventų dėl 
manęs? Jai keturiasdešimt aštuoneri. Man - dvidešimt vieneri. Prieš 
mane, kaip sakoma, visas gyvenimas. Bet negi tu turi teisę taip gal- 
voti? Turi teisę priimti tokį sprendimą? Ar tokiu atveju apskritai įma- 
noma apsispręsti? 

Miškas skriejo pro šalį, mėnulis panėšėjo į ryškią negyvą akį. 

- Tau derėtų pasiskubinti, - nutraukė tylą Džordžas Staubas. - 
Žmonių būstai jau nebetoli. 

Aš išsižiojau, pamėginau kažką pasakyti. Pro lūpas išsiveržė tik 
kimus atodūsis. 

- Klausyk, štai ką aš turiu, - jis švystelėjo ranką atgal, panaršė 
ant užpakalinės sėdynės. Teniso marškinėliai pasikėlė, 1r aš vėl gavau 
progą dirstelti (galėjau apsieiti ir be to) į juodą liniją ant pilvo. Kas bu- 
vo anapus tos linijos: viduriai ar vata, suvilgyta ypatingu cheminiu jun- 
giniu? Ranka sugrįžo su alaus skardine, matyt, viena iš tų, kurias jis 
nusipirko parduotuvėlėje prie valstijos ribos savo paskutiniosios kelio- 
nės metu. 

- Žinau, kaip būna. Nuo streso perdžiūva gerklė. Imk. 

Jis ištiesė man skardinę. Aš paėmiau, atsikimšau, gurkštelėjau 
alaus. Šalto ir kartaus. Nuo tų laikų alaus nebegeriu. Nebegaliu. Var- 
giai beįstengiu žiūrėti netgi reklaminius klipus per TV. 

Priešaky, plėšdamas tamsą, sušmėžavo geltonas žiburėlis. 

- Pasiskubink, Elai, privalai pasiskubinti. Tai pirmasis namas, 
kalvos viršūnėje. Jei nori ką nors man pasakyti, klok. 

Šviesa pranyko, pasirodė vėl. Išsiskyrė į kelias švytinčias dėme- 
les-langus. Už jų paprastomis dienomis paprasti žmonės dirbo pa- 
prastus darbus: žiūrėjo televizorių, šėrė katę, maudėsi vonioje. 

Pagalvojau apie mudu, stovinčius eilėje prie atrakciono “Kulka" 
Tril Vilidže, apie Džiną ir Alaną Parkerius, stambią moterį su tam- 
siais prakaito pusmėnuliais po vasarinės suknelės pažastimis ir mažą 
jos sūnų. Ji nenorėjo stovėti eilėje, Staubas sakė tiesą, bet aš kauli- 
jau, kaulijau, kaulijau. Ji prilupo mane, bet ir atstovėjo drauge visą ei- 
lę. Ji atstovėjo su manimi galybę eilių, aš galėjau vėl ir vėl juos var- 
dinti, visus argumentus už ir prieš, bet nebuvo laiko. 

- Pasiimk ją, - sulemenau, kai “Mustangas" kone susilygino su 
pirmojo namo langais. Nepažinau savo balso, kimaus ir slopaus. - 
Pasiimk ją, pasiimk mano motiną, neimk manęs. 

Sviedžiau skardinę su alumi ant grindų ir užsidengiau veidą ran- 
komis. Tuomet jis palytėjo mane, palytėjo mano marškinius, ėmė čiu- 
pinėti medžiagą, ir ūmai galvoje šmėstelėjo aiški ir ryški mintis: tai bu- 
vo patikrinimas. Aš susimoviau, ir dabar jis ketina išplėšti širdį man iš 
krūtinės, nelyginant džinas iš kažkurios žiaurios arabiškos pasakos. 
Surikau. Vairuotojo pirštai paleido mano marškinius, tarsi jis būtų 
persigalvojęs, siektelėjo durelių. Akimirkai nosį ir plaučius užpildė 
mirties kvapas, ir aš netgi pagalvojau, kad esu jau miręs. Bet tuomet 
spragtelėjo durelių užraktas, ir į kabiną įsiveržė grynas oras, užgožda- 
mas tą neapkenčiamą tvaiką. 

- Saldžių sapnų, Elai, - man į ausį sukuždėjo Staubas ir stipriai 
niūktelėjo per petį. Išvirtau į vėjuotą spalio tamsą, užsimerkęs, iškėlęs 
rankas, laukdamas kaulus triuškinančio smūgio į asfaltą. Veikiausiai 
rėkiau. Tiksliai neatmenu. 

Tačiau smūgio nebuvo ir, matyt, praėjo amžinybė, kol galiausiai 
supratau, kad jau guliu ant žemės, jaučiu ją nugara. Atsimerkiau, bet 
tučtuojau užsimerkiau vėl. Kad neapakčiau nuo ryškios mėnulio švie- 

sos. Toji šviesa skausmingai nusmelkė galvą, bet skausmas pulsavo 
ne akyse, kaip nutinka, jei pažvelgi į kažką labai ryškaus, o pakaušy- 
je, kiek aukščiau kaklo. Pajutau, jog kojos ir užpakalis šlapi bei šalti. 
Manęs tas nejaudino. Gulėjau ant žemės, o visa kita neturėjo jokios 
reikšmės. 

Pasirėmiau alkūnėmis, vėl atsimerkiau, šįsyk labai lėtai, atsar- 
giai. Manding, jau žinojau, kur esu, ir pakako vieno žvilgsnio, kad 
spėlionė pasitvirtintų: tysojau ant nugaros mažose kapinaitėse, dunk- 
sančiose kalvos viršūnėje palei Ridžo kelią. Mėnuo kybojo virš gal- 
vos, akinantis, bet jau kur kas mažesnis už tą, kurį išvydau, atsimer- 
kęs pirmąsyk. Rūkas sutirštėjo, apklojo kapinaites it antklodė. Iš jo 
akmeninėmis salelėmis kyšojo antkapiai. Ištiesiau ranką link kojų, ir 
nuo to judesio skausmingai nudiegė pakaušį. Palytėjau jį ranka, už- 
čiuopiau gumbą. Ir lipnią drėgmę. Pažvelgiau į ranką. Mėnulio švie- 
soje delną išterliojęs kraujas atrodė juodas. Pamėginau dar sykį ir 
šiaip ne taip atsistojau. Svyruodamas pastovėjau tarp kapų, iki kelių 
skęsdamas rūke. Pasigręžęs išvydau žemą akmeninę sienelę, van- 
dens nutekėjimo lataką, Ridžo kelią. Migloje neįstengiau įžiūrėti kup- 
rinės, bet žinojau, kur ją rasti. Tereikėjo perlipti sienelę ir pasilenkti 
prie latako. 

Štai ir visa mano istorija, tvarkingai supakuota ir perrišta juoste- 
le su kaspinėliu: nusprendžiau pasiilsėti kalvos viršūnėje ir pasivaikš- 
čioti po kapines; deja, žingsniuodamas nuo Džordžo Staubo kapo, vie- 
na didele kvaila koja užkliuvau už kitos. Parkritau, pakaušiu trenkiau- 
si į antkapį. Kiek laiko išgulėjau be sąmonės? Tiksliai pasakyti nega- 
liu, bet, sprendžiant iš mėnulio padėties dangaus skliaute, ne mažiau 
kaip valandą. Pakankamai ilgai, kad susapnuočiau sapną apie kelionę 
su negyvėliu. Kokiu negyvėliu? Aišku, su Džordžu Staubu, kurio var- 
dą ir pavardę perskaičiau antkapyje prieš prarasdamas sąmonę. Kla- 
siška pabaiga, ar ne? Viešpatie-koks-siaubingas-sapnas-man-prisi- 
sapnavo. O paskui nuvažiavau į Luistoną, kad sužinočiau, jog mano 
motina mirė. Nuojauta kuždėjo, kad taip ir bus. Šią istoriją galima 
būtų pasakoti daugelį metų, į vakarėlio pabaigą, svečiai nuovokiai 
linkčiotų, jų veidai taptų labai rimti, o koks nors išsimokslinęs nuobo- 
dus tipas su odiniais antsiuvais ant tvidinio švarko rankovių giliamin- 
tiškai pastebėtų, kad danguje ir žemėje nutinka daugybė dalykų, kurių 
mūsų filosofija nė negali įsivaizduoti, jau nekalbant apie... 

- Tai nesąmonė, - sušvokščiau aš. Viršutinis rūko sluoksnis lėtai 
bangavo. - Niekad niekam apie tai nepasakosiu. Niekad, kol gyvas 
būsiu, net mirties patale. 

Bet viskas nutiko būtent taip, kaip įsiminiau, asmeniškai aš tuo 
nėmaž neabejoju. Džordžas Staubas įsisodino mane į savo “Mustan- 
ga“, negyvėlis su prie liemens prisiūta galva, ir pasiūlė man rinktis. Ir 
aš pasirinkau, automobiliui artėjant prie pirmojo namo, atidaviau jam 
motinos gyvybę, kad išgelbėčiau savąją. Ko gero, įvertinus aplinky- 
bes, mane būtų galima suprasti, tačiau kaltės jausmas vis vien neblė- 
so. Tačiau niekam nevalia žinoti, kas įvyko, štai ji, šviesioji nutikimo 
pusė. Niekam nieko neketinau pasakoti. Jos mirtis atrodytų natūrali, 
juk po insulto daugelis numiršta, ir aš visai nenorėjau, kad motinos 
mirtį apipintų kokie nors gandai. 

Priėjau prie žemos akmeninės sienelės, perlipau ją, pasiėmiau iš 
latako kuprinę, užsimečiau ant pečių. Kalvos papėdėje sušmėžavo 
automobilio žibintų šviesos. Tarsi link kapinių artėtų mano iškviestas 
taksi. Ištiesiau ranką su atkištu nykščiu - kažin kodėl buvau tikras, jog 
atvažiuos senis su senutėliu “Dodžu"': jis nusprendė važiuoti šiuo ke- 
liu, nerimaudamas dėl manęs, ir jo pasirodymas suteiktų visai istorijai 
galutinį išbaigtumą. 

Bet atvažiavo ne senis, o tabaką žiaumojantis fermeris, vairuo- 
jantis pikapą, kurio kėbule stovėjo pintinės su obuoliais. Paprastas 
žmogus, ne senas ir ne miręs. 

- Kur tau, sūneli? - paklausė jis, o kai paaiškinau, pridūrė: - Va- 
dinas, mums pakeliui. 

Greičiau nei už trijų ketvirčių valandos, dvidešimt minučių de- 
šimtos, jis sustabdė pikapą prie Meino Medicinos Centro durų. 

- Sėkmės. Tikiuosi, tavo motinai jau geriau. 

- Dėkui, - atsakiau ir atvėriau mašinos dureles. 

- Matau, kad tu labai nerviniesi, bet ji tikrai pasveiks. O štai 
šiuos įbrėžimus būtinai privalai dezinfekuoti, - jis mostelėjo į mano 
rankas. 

Pažvelgiau į jas ir išvydau sukepusio kraujo pusmėnulius. Prisi- 
miniau, kaip sėdėjau, sunėręs rankas, kaip nagai smigo į odą, jaučiau 
skausmą, bet neįstengiau atgniaužti pirštų. Ir prisiminiau Staubo akis, 
sklidinas mėnesienos, primenančias žėrintį vandenį. “Ar važiavai 
“Kulka"? - paklausė manęs jisai. - Aš važiavau keturis kartus". 

- Sūneli? - pasigirdo fermerio balsas. - Kaip jautiesi? 

- A?.. 

- Tave ūmai nukrėtė drebulys. 

- Viskas gerai, - atsakiau. - Dar sykį jums dėkoju, - užtrenkiau 
dureles ir nužingsniavau skersai plataus šaligatvio, ant kurio rikiavosi 
krėslai-vežimėliai, mėnulio šviesoje spindintys nikeliu. 

Priėjau prie informatorės stalo, priminiau sau, jog privalau vaiz- 
duoti nustebusį, kai išgirsiu, jog mano motina mirusi, būtinai pavaiz- 
duoti nustebusį, jei nepavaizduosiu, jie neabejotinai ką nors įtars... o 
gal nuspręs, kad mane ištiko šokas... o gal, kad mudu nesutarėme... 
0 gal... 

Labai jau giliai pasinėriau į savo mintis ir netgi nesupratau, ką 
pasakė už informatorės stalo sėdinti moteris. Teko paprašyti pakar- 
toti. 

- Aš pasakiau, kad ji guli 487-oje palatoje, bet dabar jums nevalia 
ten eiti. Lankytojai pas pacientus įleidžiami tik iki devintos vakaro. 

- Bet... - man ūmai susvaigo galva. Įsitvėriau stalo krašto. Ves- 
tibiulį apšvietė fluorescencinės lempos, ir negyvėliškai baltoje jų švie- 
soje itin išryškėjo kruvini pusmėnuliai, aštuonetas mažų pusmėnulių, 
panašių į šypsenas, vypsančias kiek aukščiau krumplių. 

Pikapo vairuotojas davė gerą patarimą. Juos derėjo dezinfekuoti. 

Moteris už stalo kantriai žiūrėjo į mane. Lentelėje, pritvirtintoje 
prie balto chalato, buvo parašytas jos vardas ir pavardė: IVONA 
EDERLI. 

- Kaip ji jaučiasi? 

Moteris pasigręžė į kompiuterio displėjų. 

- Prie jos pavardės raidė P. Vadinasi, būklė patenkinama. Ket- 
virtajame aukšte įprastos palatos. Jei gyvybei grėstų pavojus, jūsų 
motina gulėtų intensyvios terapijos skyriuje. Jos trečiajame aukšte. 
Esu tikra, jei ateisite rytoj, rasite ją pasitaisiusią. Lankytojai priimami 
nuo... 

- Ji mano mama, - priminiau aš. - Pusę dienos trenkiausi pake- 
leivingomis mašinomis iš Meino universiteto, kad pasimatyčiau su ja. 
Nejau negalėčiau užsukti - nors kelioms minutėms? 

- Šeimos nariams retsykiais daromos išimtys, - moteris nusišyp- 
sojo. - Palaukite. Pažiūrėsim, ką galima padaryti. - Ji pakėlė telefono 
ragelį, spustelėjo tris mygtukus - be abejo, skambino į medseserų 

postą, tad per artimiausias dvi minutes man derėjo įsitikinti, ar iš tiesų 
galiu pažvelgti į ateitį. Ivona, Informacijos Valdovė, paklaus, ar gali 
Džinos Parker sūnus užkopti į ketvirtą aukštą, tik kelioms akimirkos, 
tik tam, kad pabučiuotų motiną ir padrąsintų ją, o medsesuo jai atsa- 
kys, Viešpatie, Ivona, misis Parker numirė prieš penkiolika minučių, 
mes tik ką nugabenome ją į lavoninę, net nespėjome įvesti šių duo- 
menų į kompiuterį, siaubas, ir tiek. 

- Miuriele? - paklausė moteris, sėdinti už informatorės stalo. - 
Čia Ivona. Greta manęs stovi jaunuolis, vardu... - ji dirstelėjo į mane, 
antakiai klausiamai išlinko, ir aš pasakiau jai savo vardą bei pavardę, 
- „Alanas Parkeris. Jo motina - Džina Parker, iš 487-osios. Jis tei- 
raujasi, ar negalėtų... 

Moteris nutilo. Išklausė atsakymą. Be abejo, iš ketvirtojo aukšto 
jai pranešė, jog Džina Parker mirė. 

- Gerai. Taip, aš suprantu, - moteris pasėdėjo, žvelgdama tiesiai 
priešais save, paskui priglaudė ragelį prie peties. - Ji pasiuntė Enę 
Korigen dirstelti į palatą. Užtruks tik sekundėlę. 

- Tai niekada nesibaigs, - išsprūdo man. 

Ivona suraukė antakius. 

- Atleiskite?.. 

- Nieko tokio. Vakaras buvo neapsakomai ilgas ir... 

-... ir jūs be galo nerimavote dėl mamos. Suprantama. Manau, 
jūs labai geras sūnus, jei metėte visus reikalus ir išsyk atvykote į ligo- 
ninę. 

Neabejojau, kad Ivonos Ederli nuomonė apie mane būtų išsyk 
pasikeitusi į blogąją pusę, jeigu ji būtų išgirdusi mano pokalbį su 
“Mustango" vairuotoju, bet, žinia, to pokalbio ji išgirsti negalėjo. Ma- 
ža paslaptis, mano ir Džordžo. 

Atrodė, jog po ryškia fluorescencinių lempų šviesa stoviu jau il- 
gas valandas, nekantriai laukdamas, kol ragelyje vėl pasigirs medici- 
nos sesers balsas. Priešais Ivoną gulėjo kažkokie sąrašai. Ji atidžiai 
juos perskaitė, prie kai kurių pavardžių padėdama tvarkingus paukš- 
tukus, ir man dingtelėjo mintis, jog mirties angelas, jeigu toks egzistuo- 
ja, atrodytų lygiai taip, kaip ši darbais apsikrovusi, popieriais apsiver- 
tusi moteris su kompiuteriu ant stalo. Ivona pakeltu petim glaudė ra- 
gelį prie ausies. Garsine ryšio linija pranešė, jog Farkuiharo laukia ra- 
diologijoje, daktaro Farkuiharo. O ketvirtajame aukšte tą pat akimir- 


212 


ką medicinos sesuo Enė Korigen plačiai atmerktomis akimis stebei- 
lijo į mano motiną, nebegyvą, spoksančią į niekur, su mažumą pražio- 
ta burna, jau nebe perkreipta, kaip po insulto. 

Vos tik ragelyje pasigirdo moters balsas, Ivona atsiplėšė nuo sa- 
vo sąrašų. Paklausė, palinkčiojo, paskui tarė: “Gerai, taip, aš supran- 
tu. Padarysiu. Be abejo, padarysiu. Ačiū tau, Miuriele, - ji padėjo ra- 
gelį ir labai rimtai pažvelgė į mane. - Miurielė sako, kad galite pakilti 
viršun, bet tik penkioms minutėms. Jūsų motina jau išgėrė nakčiai 
skirtus migdomuosius, ir ją jau lenkia miegas". 

Sustingau, sprogindamas į ją akis. 

Moters veide suspindo nerimas. 

- Kas jums, misteri Parkeri? 

- Nieko, - atsakiau. - Stačiai pagalvojau, o jei... 

Ji nusišypsojo. Labai užjaučiamai. 

- Daugeliui kyla tokios mintys. Tai suprantama. Jums netikėtai 
paskambina, jūs paknopstomis lekiate čionai... nieko nuostabaus, jog 
baiminotės blogiausio. Bet Miurielė neleistų jums pakilti į jos aukštą, 
jei manytų, kad jūsų motina prastai jaučiasi. Galite manimi patikėti. 

- Ačiū, - padėkojau Ivonai Ederli. - Labai jums ačiū. 

Jau ketinau pasitraukti nuo stalo, tik ūmai ji vėl mane sulaikė. 

- Misteri Parkeri? Jei atvykote čionai iš šiaurės, iš Meino univer- 
siteto, ar galėčiau paklausti, kodėl ant jūsų marškinių šitas ženklelis? 
Tril Vilidžas Niu Hempšyre, ar ne? 

Nuleidau galvą ir išvydau ženklelį-sagą, prisegtą prie mano 
marškinių krūtinės kišenaitės. “AŠ VAŽIAVAU “KULKA" TRIL 
VILIDŽE, LAKONIJA". Tuomet viską supratau: jis prisegė žen- 
kliuką prie mano marškinių, prieš išstumdamas iš mašinos. Paliko sa- 
vo žymę, pasirūpino, kad nebandyčiau įsivaizduoti, neva susitikimas 
su juo man tik pasivaideno. Kruvini pusmėnuliai ant plaštakų bylojo, 
kad išties važiavau “Mustangu", prie kurio vairo sėdėjo negyvėlis. 
Ženklelis-saga tapo dar vienu įrodymu. Jis pasiūlė man pasirinkti, ir 
aš pasirinkau. 

Tuomet kodėl mano motina iki šiol gyva? 

- Šitas? - Palytėjau ženklelį pirštu, paglosčiau jį. - Tai mano lai- 
mingas amuletas, - melas, šiurpus melas, tačiau niekas daugiau neat- 
ėjo į galvą. - Gavau jį, kai lankiausi ten su mama. Mudu drauge va- 
žiavome “Kulka". 

Ivona, Informacijos Valdovė, spindulingai nusišypsojo, tarsi nie- 
kada nebūtų girdėjusi nieko malonesnio. 

- Apkabinkite ją ir pabučiuokite. Susitikimas su jumis ją paveiks 
geriau už bet kokius gydytojo išrašytus vaistus. Liftai tenai, - ji paro- 
dė pirštu. - Už kampo. 

Kadangi lankytojų pas pacientus nebeleido, lifto laukiau vienui 
vienas. Kairėje, prie uždaryto laikraščių kiosko, stovėjo urna. Nusi- 
plėšiau nuo marškinių ženklelį, sviedžiau į urną. Nusišluosčiau delnus 
į džinsus. Vis dar šluosčiau, kai atsivėrė lifto durelės. Įėjau ir spuste- 
lėjau mygtuką su skaičiumi keturi. Kabina sklandžiai pajudėjo aukš- 
tyn. Virš mygtukų kybojo plakatas, skelbiantis, jog kitą savaitę bus 
priimamas donorų kraujas. Beskaitant į galvą šovė viena mintis... ne, 
netgi ne mintis, aš jau tiksliai žinojau, kad taip ir bus. Mano motina mi- 
rė - mirė tą pat sekundę, kai liftas lėtai gabeno mane į ketvirtąjį 
aukštą. Aš pasirinkau, ir todėl būtent man derėjo pirmam išvysti ją 
nebegyvą. Būti kitaip paprasčiausiai negalėjo. 


Atsivėrė kabinos durys, ir aš išvydau kitą plakatą. Pieštas pirš- 
tas glaudėsi prie didelių pieštų raudonų lūpų. Žemiau driekėsi užra- 
šas: “MŪSŲ PACIENTAI DĖKINGI, KAD LAIKOTĖS TY- 
LOS“. Koridorius vedė į dešinę ir į kairę. Durys su numeriais išsidės- 
tė kairėje koridoriaus dalyje. Tenai ir pasukau, bet sportiniai bateliai 
sunko sulig kiekvienu žingsnių. Eidamas pro keturi šimtai septynias- 
dešimtuosius numerius, pastebimai sulėtinau žingsnį, o tarp 481-osios 
ir 483-osios palatos paprasčiausiai sustojau. Nebegalėjau eiti toliau. 
Veidu sruvo prakaitas, šaltas ir lipnus, nelyginant stingstantis sirupas. 
Susuko skrandį. Ne, aš nebegalėjau eiti toliau. Jau ketinau apsigręžti 
ir bailiai sprukti. Pakeleivingomis mašinomis nusigauti iki Harlou ir 
jau ryte paskambinti misis Makardi. Ryte man būtų lengviau susitai- 
kyti su netektimi. 

Jau ėmiau gręžtis, kai atsivėrė durys... mano motinos palatos du- 
rys, ir į koridorių dirstelėjo medsesuo. 

- Misteris Parkeris? - pakuždomis paklausė ji. 

Vos nepasakiau: “Ne". Bet paskui linktelėjau. 

- Užeikite. Tik skubiau. Jos sąmonė blėsta. 

Tų žodžių ir laukiau, ir vis dėlto mano veidą perkreipė siaubas, 
sulinko keliai. 

Medsesuo pastebėjo mano reakciją ir paskubomis prisiartino, 
šnarėdama chalatu, su nerimu akyse. Kortelėje, pritvirtintoje prie krū- 
tinės kišenaitės, perskaičiau: “ENĖ KORIGEN"'. 

- Ne, ne, aš kalbėjau apie migdomuosius... ji netrukus užmigs. 
Viešpatie, na, ir kvailė gi aš. Ji puikiai jaučiasi, misteri Parkeri, aš 
daviau jai “ambjeno", ir misis Parker minga, štai ką norėjau pasakyti. 
Jūs neapalpsite? - ji paėmė mane už rankos. 

- Ne, - atsakiau, nors dar nežinojau, apalpsiu ar ne. Akyse vis- 
kas liejosi, spengė ausyse. Pagalvojau, kaip po automobilio ratais lė- 
kė kelias, mėnulio šviesoje primenantis kelią iš nespalvoto filmo. “Ar 
važiavai “Kulka"'? Aš važiavau keturis kartus". 

Enė Korigen nuvedė mane į palatą, ir aš išvydau motiną. 

Ji, stambi moteris, kažin kodėl vos matėsi mažoje ir siauroje ligo- 
ninės lovoje. Veikiau žŽili nei juodi plaukai draikėsi ant pagalvės. Ran- 
kos, tysančios ant antklodės, panėšėjo į vaiko, netgi į lėlės rankas. 
Nuo insulto motinos burna neperkrypo, kaip tikėjausi, tačiau oda pa- 
gelto. Ji gulėjo užsimerkusi, bet, vos tik medsesuo ištarė mano vardą, 
atsimerkė. Mėlynos mėlynos, nėmaž nepasenusios ir gyvos akys. 
Menką akimirką ji stebeilijo į lubas, paskui pažvelgė į mane. Nusišyp- 
sojo, pamėgino ištiesti man abi rankas. Viena pakilo. Antroji suvirpė- 
jusi nežymiai atsiplėšė nuo antklodės ir po akimirkos nukrito vėl. 

- Elai, - sukuždėjo ji. 

Žengiau link lovos. Veidu sruvo ašaros. Pasienyje stovėjo kėdė, 
tačiau man jos nereikėjo. Suklupau greta lovos, apglėbiau mamą. 
Nuo jos dvelkė šiluma bei švara. Pabučiavau ją į smilkinį, į skruostą, 
burnos kamputį. Ji pakėlė sveikąją ranką, pirštu perbraukė man paa- 
kį. 

- Neverk, - sukuždėjo ji. - Nereikia. 

- Atvažiavau, kai tik sužinojau. Paskambino Betsė Makardi. 

- Aš gi jai sakiau... savaitgalį. Pasakiau, kad tu gali atvažiuoti 
savaitgalį. 

- Taip, tačiau aš negalėjau laukti, - prisiglaudžiau prie jos. 

- Automobilį... sutaisei? 

- Ne. Atvažiavau autostopu. 

- Viešpatie, - kiekvieną žodį ji sunkė per vargus, tačiau liežuvis 
nesipynė, aš nepastebėjau jokių atotrūkio nuo realybės požymių. Mo- 
tina žinojo, kas ji, kas aš, kur mes, kodėl. Vienintelis ligos ženklas - 

nusilpusi kairioji ranka. Man neapsakomai palengvėjo. Ko gero, Stau- 
bas mane paprasčiausiai apmulkino... o gal jokio Staubo nė nebuvo, 
gal viskas man išties prisisapnavo, kad ir koks neįtikėtinas atrodytų 
tas sapnas. Ten, ligoninės palatoje, kai klūpėjau šalia motinos lovos, 
glėbiau ją, sapno versija atrodė vis įtikinamesnė. 

- Elai? Ant tavo apykaklės kraujas, - jos akys užsimerkė, paskui 
lėtai atsimerkė vėl. Supratau, kad motinos vokai tokie pat sunkūs, ko- 
kie neseniai, koridoriuje, man atrodė sportbačiai. 

- Susitrenkiau galvą, mama. Niekai. 

- Gerai. Privalai... tausoti save, - vokai vėl susiglaudė, pakilo dar 
lėčiau. 

- Misteri Parkeri, manau, mes turime leisti jai pamiegoti, - prabilo 
medsesuo, stovėjusi man už nugaros. - Misis Parker buvo labai sunki 
diena. 

- Žinau, - vėl pabučiavau mamą į burnos kamputį. - Aš išeinu, 
mama, bet ateisiu rytoj. 

- Ne... gaudyk pakeleivingų... pavojinga. 

- Negaudysiu. Atvažiuosiu su misis Makardi. O tu pamiegok. 

- Tą ir teveikiu... miegu, - atsakė jinai. - Buvau darbe, kroviau 
indus į indaplovę. Susisuko galva. Parkritau. Atsitokėjau... čia, - ji 
pažvelgė į mane. - Insultas. Daktaras sako... ne viskas taip blogai. 

- Tu pasveiksi, - aš atsistojau, paėmiau ją už rankos. Oda glotni 
it šlapias šilkas. Pagyvenusios moters ranka. 

- Sapnavau, kad mudu Niu Hempšyro pramogų parke, - staiga 
ištarė ji. 

Žvelgiau į ją iš viršaus žemyn ir jaučiau, kaip stingsta viduriai. 

- Tikrai? 

- Taip. Laukiam eilėje prie to atrakciono... kai iškyli labai aukš- 
tai. Ar prisimeni, kaip jis vadinosi? 

- “Kulka"', - atsakiau. - Prisimenu. 

- Tu bijojai, o aš rėkiau. Rėkiau ant tavęs. 

- Taip... ne, mama, tu... 

Jos ranka sugniaužė manąją, lūpų kampučiai įdubo. Anksčiau ji 
taip reikšdavo nekantrumą. 

- Taip. Šaukiau ir kirtau tau. Per nugarą... per kaklą, argi ne? 

- Berods... taip, - aš pasidaviau. - Per nugarą ir per kaklą. 

- Nereikėjo... man buvo karšta, aš pavargau, bet... nereikėjo. 
Norėjau tau pasakyti, jog labai dėl to gailiuosi. 

Mano akys vėl pasruvo ašarom. 

- Viskas gerai, mama. Tai buvo taip seniai. 

- Bet tu nepasivažinėjai, - sukuždėjo jinai. 

- Pasivažinėjau, - atsakiau. - Vis dėlto pasivažinėjau. 

Ji man nusišypsojo. Maža, silpna, visai ne anoji pikta, suprakai- 
tavusi, raumeninga moteris, kuri šaukė ant manęs, kai mudu galiau- 
siai atstovėjome visą eilę, šaukė, o paskui kirto man per nugarą, per 
kaklą. Veikiausiai kažką išvydo kažkieno veide, kažkieno iš tų, kurie 
laukė eilėje prie “Kulkos", nes aš atmenu motinos žodžius: “Ko 
spoksai, gražuoliuk?“ - kai ji vedėsi mane šalin, į pavėsį, kai nuo jos 
smūgių skaudėjo nugarą ir kaklą... tiesą sakant, ne taip jau labai ir 
skaudėjo, ji kirto nestipriai, ir aš prisimenu, jog tą akimirką visų pirma 
jaučiausi labai dėkingas, džiaugiausi, kad ji vedasi mane šalin nuo tos 
aukštos, sudėtingos konstrukcijos su dviem didelėm kapsulėmis, įtai- 
sytomis skirtingose pusėse, nuo to klaikiai girgždančio statinio. 

- Misteri Parkeri, metas eiti, - priminė medsesuo. 

Pakėliau mamos ranką, pabučiavau pirštų krumplius. 

- Pasimatysim rytoj. Aš myliu tave, mama. 

- Ir aš tave myliu. Alanai... apgailestauju dėl visų tau tekusių 
niuksų. Man nereikėjo tavęs mušti. 

Tačiau ji mušė. Retsykiais. Nes negalėjo kitaip. Ir aš maniau, 
jog taip ir turi būti. Tik nežinojau, kaip jai šitą pasakyti. Dar viena 
mažytė šeimos paslaptis, neskirta pašaliniams. 

- Pasimatysim rytoj, mama. Gerai? 

Ji neatsakė. Vokai nusileido, tačiau pakilti darsyk jau nebeįsten- 
gė. Krūtinė kilo ir dubo, lėtai, tolygiai. Atsitraukiau nuo lovos, neat- 
plėšdamas nuo motinos akių. 

- Ar viskas bus gerai? - koridoriuje paklausiau sesers. - Išties 
gerai? 

- Šimtu procentu jums niekas negarantuos, misteri Parkeri. Ji - 
daktaro Nanielio pacientė. Jis labai geras gydytojas. Ligoninėje pasi- 
rodys rytoj, antroje dienos pusėje, ir jūs pats galėsite paklausti... 

- Pasakykite man, kaip atrodo jums. 

- Man atrodo, viskas bus gerai, - sesuo palydėjo mane iki liftų. - 
Pats matote, mimika nesutrikusi, reakcija normali, požymiai byloja, 

jog tatai viso labo mikroinsultas, - ji suraukė antakius. - Žinoma, jai 
teks kai ką pakeisti. Dietą... gyvenimo būdą... 

- Norite pasakyti, mesti rūkyti. 

- Taip. Visų pirma, - ji kalbėjo taip, tarsi manytų, jog mano mo- 
tinai, kuri rūkė visą savo gyvenimą, atsisakyti cigarečių bus taip pat 
lengva, kaip perkelti vazą iš svetainės į valgomąjį. Spustelėjau lifto iš- 
kvietimo mygtuką, ir kabinos durys tučtuojau atsivėrė - ši kabina ir at- 
gabeno mane čionai. Lankytojams išsiskirsčius, MMC gyvenimo rit- 
mas pastebimai sulėtėdavo. 

- Ačiū už viską, - padėkojau medseseriai. 

- Niekai. Atleiskite, kad išgąsdinau. Taip kvailai pasakiau. 

- Nieko tokio, - numojau aš, nors visiškai jai pritariau. - Neimkit 
į galvą. 

Įžengiau į kabiną, spustelėjau pirmojo aukšto mygtuką. Medse- 
suo kilstelėjo ranką ir sukryžiavo pirštus. Atsakiau tuo pačiu, ir mus 
atskyrė užsiveriančios durys. Kabina slystelėjo žemyn. Žvelgiau į na- 
gų žymes plaštakų odoje ir mąsčiau, koks gi aš niekšas, pats niekšin- 
giausias iš visų niekšų. Net jei viskas būtų nutikę sapne, likčiau visų 
niekšingiausiu niekšu. “Pasiimk ją", - pasakiau. Ji buvo mano motina, 
bet aš vis vien pasakiau: “Pasiimk mano motiną, neimk manęs“. Ji 
mane auklėjo, dėl manęs dirbo viršvalandžius, stovėjo su manimi eilėje 
po svilinančia saule mažame, dulkėtame Niu Hempšyro pramogų 
parke, o galiausiai aš beveik nesudvejojęs pasakiau: “Pasiimk ją, 
neimk manęs". Bailys, bailys, sumautas bailys. 

Durys prasiskyrė, aš išlipau iš kabinos, kilstelėjau urnos dangtį, 
ir tenai, beveik tuščioje popierinėje kavos stiklinėje, gulėjo ženklelis- 
-saga su užrašu: “AŠ VAŽIAVAU “KULKA" TRIL VILIDŽE, 
LAKONIJA". 

Pasilenkiau, ištraukiau ženklelį-sagą iš šaltos kavos, nušluosčiau 
į džinsus, įsimečiau į kišenę. Supratau, jog išmesti jį - ne pati geriau- 
sia mintis. Dabar tatai buvo mano ženklelis, talismanas, nešantis sėk- 
mę ar sielvartą, tačiau mano. Išėjau iš ligoninės, atsisveikindamas 
pamojau ranka Ivonai. Už durų dangumi po senovei plaukė mėnuo, 
užliedamas pasaulį paslaptinga ir, žinia, svajinga šviesa. Niekad anks- 
čiau nejaučiau tokio nuovargio ir dvasinės tuštumos. Taip norėjau, 
kad viskas pasikartotų iš naujo. Tuomet aš pasirinkčiau teisingai. Ir, 

kas keisčiausia, jei būčiau suradęs ją mirusią, kaip ir tikėjausi, manau, 
būčiau įstengęs su tuo apsiprasti. Siaip ar taip, negi ne šitaip turi baig- 
tis istorijos apie vaiduoklius? 


“Mieste niekas tavęs nepaims", - pasakė senis su trūkio banda- 
žu, ir tai buvo gryna tiesa. Aš perėjau visą Luistoną, tris dešimtis 
kvartalų Lisbon gatve, devynis - Kenel gatve, pro visus tuos barus, 
kuriuose skambėjo senos “Foreigner" ir “Led Zeppelin" dainos, nė 
sykio nekilstelėjęs rankos su atkištu nykščiu. Nes nebūtų jokios nau- 
dos. Jau dvyliktą valandą pasiekiau Demuto tiltą. Ir vos tik perėjau 
upę, mano iškelta ranka su atkištu nykščiu sustabdė patį pirmą auto- 
mobilį. Po keturiasdešimties minučių traukiau raktą iš po raudonos 
rėčkos, stovinčios prie stoginės durų, dar po dešimties gulėjau lovoje. 
Spėjau pagalvoti, jog per visą savo gyvenimą pirmąkart namuose 
miegu vienas. 


Telefonas pažadino mane penkiolika minučių pirmos. Pamaniau, 
jog skambina iš ligoninės, nori pranešti, jog motinos būklė staigiai pa- 
blogėjo, ir prieš keletą minučių ji mirė, priimkite mūsų užuojautą. Ta- 
čiau skambino misis Makardi, ji norėjo įsitikinti, jog aš sėkmingai par- 
sigavau namo. Žinia, kaimynė nekantravo išgirsti visas mano vaka- 
rykščio vizito į ligoninę smulkmenas (man teko viską pakartoti tris- 
syk, ir trečiajame rate jau jaučiausi it nusikaltėlis, kurį kvočia, įtarda- 
mi žmogžudyste). Be to, misis Makardi paklausė, ar važiuosiu su ja į 
ligoninę. Su didžiausiu malonumu, atsakiau aš. 

Padėjęs ragelį, pasukau link vonios durų, ant kurių kybojo žmo- 
gaus ūgio veidrodis. Jame išvydau aukštą, nesiskutusį jauną vyriškį su 
mažumą atsikišusiu pilvuku ir plačiomis glaudėmis. “Tu privalai susi- 
imti, didysis bemniuk, - tariau sau aš. - Nevalia eiti per gyvenimą, kiek- 
vieną telefono skambutį vertinant kaip žinią apie motinos mirtį". 

Vyliausi, jog taip nenutiks. Ilgainiui praėjusio vakaro įvykiai už- 
simirš, laikas daug ką užglaisto, padeda užmiršti... bet kol kas viską 
atminiau ryškiai ir tiksliai. Iki menkiausių smulkmenų. Tereikėjo už- 
simerkti, ir mintyse iškilo simpatiškas, jaunas Džordžo Staubo veidas 
po beisbolo kepuraite, snapeliu pasukta į pakaušį, cigaretė už ausies, 
dūmai, plonomis čiurkšlelėmis besisunkiantys pro kaklo siūles. Girdė- 

jau, kaip jis pasakoja istoriją apie pigiai parduotą “Kadilaką". Laikas 
galėjo priblėsinti šiuos prisiminimus, tačiau neišsyk. Šiaip ar taip, aš 
„turėjau ženklelį-sagą, padėjau jį į komodos stalčių prie vonios durų. 
Tas ženklelis tapo mano suvenyru. Juk istorijų apie vaiduoklius hero- 
jams visuomet lieka koks nors suvenyras, paliudijimas, jog visa, kas 
jiems nutiko, - ne sapnas. 

Kampe stovėjo sena stereosistema. Pasirausiau kasetėse, kad 
galėčiau skustis, skambant muzikai. Suradau vieną su užrašu “Folk 
mix“ ir kyštelėjau į grotuvą. Kasetę įsirašiau dar vidurinėje mokyklo- 
je ir jau prastai beatminiau, kas joje. Bobas Dilanas sudainavo apie 
vienišą Hetės Kerol mirtį, Tomas Pakstonas - kažin ką apie savo bi- 
čiulį klajūną, o paskui Deivas van Ronkas užtraukė apie kokaininį liū- 
desį. Suskambus trečiajam kupletui, skustuvą gniaužianti ranka su- 
stingo. “Prisisiurbiau viskio, prisiliuobiau džino, - gergždė Deivas. - 
Daktaras žada, jog nuo šito numirsiu, bet nesako kada". Štai ir išgir- 
dau atsakymą, kurio vis neradau. Nešvari sąžinė piršo mintį, jog mo- 
tina numirs tuojau pat, ir Staubas niekaip nepakoregavo šios išvados. 
O ir kaip galėjo pakoreguoti, jei aš neklausiau? O išvada buvo klai- 
dinga. 

“Daktaras žada, jog nuo šito numirsiu, bet nesako kada". 

Taigi ko, sakykit vardan Dievo, aš kankinu save? Nejau mano 
pasirinkimas netilpo nusistovėjusios tvarkos rėmuose? Nejau vaikai 
paprastai nepergyvena savo tėvų? Tas kalės vaikas mėgino mane 
įbauginti, priversti kęsti sąžinės graužatį, bet aš neturiu jo žodžių pri- 
imti už gryną pinigą, tiesa? Nejau galiausiai mūsų visų nelaukia pasi- 
važinėjimas “Kulka"? 

“Tu paprasčiausiai stengies nusprūsti nuo kabliuko. Stengies 
rasti galimybę pasiteisinti. Gal manai, jog tokia galimybė egzistuoja... 
bet, kai jis pasiūlė tau pasirinkti, tu pasirinkai ją. Ir šito niekuomet ne- 
bepakeisi, bičiuli, - tu pasirinkai ją". 

Atsimerkiau, pažvelgiau į savo atvaizdą veidrodyje. 

- Aš pasielgiau taip, kaip privalėjau pasielgti, - tuomet nelabai 


Misis Makardi ir aš nuvažiavome į ligoninę. Mano mamos savi- 
jauta neabejotinai pagerėjo. Paklausiau, ar ji atmena sapną apie Tril 
Vilidžą, Lakonija. Motina papurtė galvą. 

- Vos beatmenu, kad buvai užsukęs. Siaubingai norėjosi miego. 
Ar tai svarbu? 
- Ne, - pabučiavau ją į smilkinį. - Anaiptol. 


Po penketo dienų mano mamą išrašė iš ligoninės. Kurį laiką ji 
vaikščiojo, mažumą vilkdama koją, bet neilgai, ir jau po mėnesio su- 
grįžo į darbą. Iš pradžių triūsė pusę pamainos, paskui visą, tarsi nie- 
ko nė nebūtų nutikę. Grįžau į universitetą, pradėjau dirbti “Peto Pico- 
je" Orono centre. Mokėjo nedaug, bet pinigų pakako, kad susiremon- 
tuočiau automobilį. Labai dėl to džiaugiausi: nuo anos nakties man 
praėjo noras balsuoti kelyje. 

Mama stengėsi mesti rūkyti, ir kurį laiką jai sekėsi. Tačiau ba- 
landžio mėnesį, diena anksčiau sugrįžęs atostogų, pastebėjau, kad 
virtuvė pilna tabako dūmų, visai kaip anksčiau. Motina kaltai ir karin- 
gai pažvelgė į mane. 

- Aš negaliu. Apgailestauju, Elai, žinau, tu nori, kad aš mesčiau 
rūkyti, ir suprantu, jog privalau mesti, tačiau be rūkymo mano gyve- 
nime atsiranda skylė, kurios nėra kuo užpildyti. Man belieka tik ap- 
gailestauti, jog apskritai pradėjau rūkyti. 


Baigiau koledžą, ir po dviejų savaičių motiną ištiko antrasis in- 
sultas, taip pat mikro. Ji dar kartą pamėgino mesti rūkyti, nes gydy- 
tojas griežtai ją išbarė, priaugo penkiasdešimt svarų ir vėl ėmėsi sa- 
vo. Biblijoje šia tema pasakyta: “Kaip šuo sugrįžta prie savo vėma- 
lų“. Man visada patiko ta frazė. Išsyk susiradau gerą darbą Portlen- 
de, manau, man labai pasisekė, ir tučtuojau pradėjau įkalbinėti ją liau- 
tis triūsus. Užduotis ne iš lengvųjų. Ko gero, būčiau pristigęs kantry- 
bės, tačiau kai kurie prisiminimai vertė mane metodiškai šturmuoti jos 
įtvirtinimus. 

- Užuot išlaikęs mane, tu privalai taupyti, - kalbėjo jinai. - Kada 
nors užsimanysi vesti, Elai, ir tuomet neturėsi tų pinigų, kuriuos būsi 
išleidęs dėl manęs. O jie tau praverstų tikram gyvenimui. 

- Tu - mano tikrasis gyvenimas, - bučiuodamas ją, atsakiau aš. - 
Patinka tau ar ne, bet kito neturiu. 

Galop motina pasidavė. 

Po to mudu praleidome septynetą puikių metų. Gyvenau atskirai, 

bet lankiau ją kone kasdien. Mudu žaidėme kunkeną, žiūrėjome vide- 
ofilmus - nupirkau jai videomagnetofoną. Daug juokėmės. Nežinau, 
ar už tuos metus turėčiau dėkoti Džordžui Staubui, ar ne, bet manau, 
kad juos išgyvenau ne veltui. O štai prisiminimai apie vakarą, praleis- 
tą su negyvėliu, neišblėso nė per nago juodymą, liko tokie pat ryškūs 
ir aiškūs, nors tikėjausi, kad bus atvirkščiai. Visa įvykių grandinė, 
pradedant seniu, privertusiu mane sugalvoti norą, žvelgiant į oranžinę, 
pirmąją po pjūties pilnatį, ir baigiant Staubo pirštais, grabaliojančiais 
mano marškinius, kai jisai segė prie kišenaitės ženklelį-sagą. 

O paskui išaušo diena, kai aš nebejstengiau surasti ženklelio. Ži- 
nojau, kad parsivežiau jį į naująjį butą Falmaute, laikiau viršutiniame 
miegamojo spintelės stalčiuje drauge su šukomis, sąsagomis ir senu 
ženkliuku, kokius dalijo priešrinkiminės kampanijos metu, su užrašu: 
“BILAS KLINTONAS, SAUGUS SEKS-PREZIDENTAS"'. Ir kai 
po dienos ar dviejų suskambo telefonas, išsyk supratau, kodėl misis 
Makardi verkia... Nuolatos laukiau šitos blogos naujienos: kas pada- 
ryta, nebepakeisi, šaukštai po pietų. 


Po laidotuvių, į kurias atėjo stebėtinai daug liaudies, sugrįžau į 
mažą namelį Harlou, kur mano motina praleido kelis paskutiniuosius 
metus, rūkė ir valgė spurgas su cukraus pudra. Anksčiau visam pa- 
sauliui priešinosi Džina ir Alanas Parkeriai; dabar likau tik aš. 

Peržvelgiau jos popierius, atrinkdamas tuos, kurių dar galėjo pri- 
reikti, peržiūrėjau daiktus, dėdamas juos į dvi krūvas: vieną - pasilikti 
atminčiai, kitą - atiduoti labdaringoms organizacijoms. Kai darbas bu- 
vo beveik baigtas, atsiklaupiau ant kelių, dirstelėjau po lova ir sura- 
dau tą, ko pasąmoningai ieškojau, neprisipažindamas netgi sau pa- 
čiam: apdulkėjusį ženklelį-sagą su užrašu: “AŠ VAŽIAVAU “KUL- 
KA" TRIL VILIDŽE, LAKONIJA"'. Sugniaužiau ženklelį kumštyje. 
Adatėlė įsmigo į odą, bet aš gniaužiau pirštus vis stipriau, džiaugda- 
masis skausmu. Kai atgniaužiau, akis apniaukė ašaros, ir žodžiai ant 
sagos dvejinosi, klojosi vienas ant kito, tarsi be specialių akinių žiūrė- 
čiau stereoskopinį filmą. 

- Tu patenkintas? - paklausiau nebylaus, tuščio kambario. - Ar 
šito gana? - žinia, atsako neišgirdau. - Kam apskritai įsisodinai mane 
į mašiną? Ko siekei? 

Vėl neišgirdau atsakymo, o ir iš kur? Tu lauki, stovi eilėje, štai ir 
viskas. Stovi eilėje po mėnuliu ir oranžinėje jo šviesoje sugalvoji norą. 
Lauki eilėje ir girdi, kaip jie rėkia... jie sumokėjo už tai, kad būtų mir- 
tinai išgąsdinti, ir, pasivažinėję "Kulka", tiksliai žino, jog pinigai išleisti 
ne veltui. Gal, kai ateina tavo eilė, tu sėdi į “Kulką", o gal kiek įka- 
bindamas skuodi tolyn. Kad ir kaip ten nutiktų, man rodos, rezultatas 
toks pat. Tarsi šitaip būti neturėtų, bet kitaip neišeina: kas padaryta, 
nebepakeisi, šaukštai po pietų. 

Imate savo ženklelį-sagą ir nešdinatės. 


DAUGIAMILIJONINIS 
BESTSELERIS 


Ką daryti, įeigu neturi darbo, 
tavo šeima miršta badu, ir vienintelis 
pajamų šaltinis - žeminantis žmonos 
kūno pardavinėjimas už kelis skatikus? 
Išeitis yra - dalyvauk 
superžaidime “Bėgantis Žmogus"! 
Pagrindinis prizas - milijardas “žalių". 
Nesvarbu, kad 30 parų tave medžios visi, 
kas tik netingi, nesvarbu, kad visi 
iki šiol žaidime dalyvavę žmonės - nužudyti. 
Svarbu, kad net jei nelaimėsi, 
tai bent turėsi progą atkeršyti visuomenei, 
įstūmusiai tave ir Luvo šeimą 
į tokią klaikią neviltį... 


I 


